
Kurt Vonnegut 


4 iliustruota autoriaus 


Knygos 


Atminti FIBEI HERTI, 
guosdavusiai mane Indianapolyje 


Didžiosios krizės laikais 


Jeigu mane Jis išmėgintų, 
aš būčiau tarsi tyras auksas. 
(Jobo kn. 23, 10) 


* Pavadinimas „Čempionų pusryčiai“ - „General Mills“ kom- 
panijos firminis ženklas, dedamas ant avižinių dribsnių pakelių. 
Duodamas tokį pat pavadinimą savo knygai, autorius nenori pa- 
sakyti, kad knygos turinys kuo nors susijęs su „General Mills“, ir 
neturi tikslo nei reklamuoti, nei suniekinti puikių šios kompani- 
jos gaminių. 


4 Asmens, kuriam skiriama ši knyga, - Fibės Herti, - kaip sa- 
koma, nebėra tarp gyvųjų. Susipažinau su ja Indianapolyje, bai- 
giantis Didžiajai krizei, ir jau tada ji buvo našlė. Man buvo gal 
šešiolika, jai - apie keturiasdešimt. 

Ji buvo turtinga, bet visą gyvenimą kasdien eidavo į tarnybą. 
Ji ruošdavo sąmojingą ir protingą „Patarimų beviltiškai įsimylė- 
jusiems“ skyrelį Indianapolio „Times“, gerame laikraštyje, dabar 
jau amžiną atilsį. 

Amžiną atilsį... 

Ji kūrė reklaminius skelbimus Viljamo H. Bloko kompanijos 
universalinei parduotuvei, kuri tebeklesti mano tėvo suprojektuo- 
tame pastate. Štai kokią reklamą ji sukūrė rudeninei mugei apie 
šiaudinės skrybėlaites: „Už tokią kainą drąsiai galite jas perleisti 
per arklį ir patręšti savo rožes“. 

* Fibė Herti nusamdė mane perrašinėti paauglių drabužių rekla- 
minių skelbimų. Man reikėjo ir vilkėti tais rūbais, kuriuos gyriau. 
Tai įėjo į mano pareigas. Ir aš susidraugavau su jos dviem sūnumis, 
abiem maždaug mano metų. Amžinai tupėdavau jų namuose. 

Ir su manimi, ir su savo sūnumis, ir su mergiotėmis, kurias atsi- 
vesdavom, ji šnekėdavo nevyniodama žodžių į vatą. Su ja būdavo 
smagu, su ja jauteisi laisvai. Jinai įpratino mus nesiskaitant su žo- 
džiais kalbėti ne vien apie seksą, bet ir apie Amerikos istoriją bei tau- 
tos didvyrius, apie gėrybių pasidalijimą, apie mokyklą, apie viską. 

Aš dabar ir duoną taip užsidirbu - apie viską kalbu nesiskai- 
tydamas su žodžiais. Nesklandžiai man tas išeina. Stengiuosi pa- 
mėgdžioti tokį grakštų Fibės Herti stačiaburniškumą. Dabar man 
regisi, kad jai blevyzgoti sekdavosi grakščiau negu man, nes žmo- 
nių nuotaika tuomet, per Didžiąją krizę, buvo kitokia. Jinai, kaip ir 
dauguma amerikiečių, tada tikėjo, kad, įsigalėjus visuotinei gerovei, 
liaudis bus laiminga, teisinga ir protinga. 

Dabar šių žodžių - „visuotinė gerovė“ - nebegirdėti. O kažkada 
jie buvo „rojaus“ sinonimas. Ir Fibė Herti tikėjo, kad nepagarbu- 
mas, kurį ji mums skiepijo, padės priartinti amerikietiškąjį rojų. 

Dabar tokia nepagarba madinga. Tačiau naujuoju amerikietišku 
rojumi niekas nebetiki. Pasigendu, oi kaip pasigendu aš Fibės Herti! 


X Dabar porą žodžių dėl minties, išsakytos šioje knygoje, kad žmo- 
nės - tai robotai, mašinos. Reikia paminėti, kad, būdamas mažas, 
Indianapolio gatvėse bei minioje aplink cirką dažnai matydavau 
žmonių, daugiausia vyrų, sergančių lokomotorine ataksija, pasku- 
tine sifilio stadija. 

Tie žmonės būdavo užsikrėtę ėdriais grąžteliukais, matomais tik 
pro mikroskopą. Grąžteliukams sugraužus kremzles, ligonių stubu- 

ro slanksteliai susilituodavo į vieną. Sifilitikai atrodydavo neapsa- 
komai orūs - tiesūs kaip kuolą prariję, akis įsmeigę prieš save. 

Mačiau vieną tokį stovint ant šaligatvio krašto, Meridiano ir Va- 
šingtono gatvių sankryžoje, po mano tėvo suprojektuotu kabančiu 
laikrodžiu. Tą sankryžą vietiniai vadino Amerikos kryžkele. 

Sifilitikas toje Amerikos kryžkelėje įtemptai galvojo, kaip įsakyti 
kojoms, kad nužengtų nuo šaligatvio ir perneštų jį skersai Vašing- 
tono gatvę. Jis lengvutėliai virpuliavo, tarytum jame būtų tuščia 
eiga birbęs motorėlis. Visa bėda buvo štai kur: jo smegenis, kurios 
duodavo įsakymus kojoms, buvo baigę doroti grąžteliukai. Laidai, 
kuriais būdavo perduodami įsakymai, buvo arba be izoliacijos, arba 
kiaurai pergraužti. Jungikliai visoje linijoje - arba amžinai atjungti, 
arba amžinai įjungti. 

Žmogus atrodė senas senutėlis, nors galėjo turėti vos trisdešimt 
metų. Jis galvojo ir galvojo. O paskui - it kordebaleto šokėja - tik 
ft fit koja. 

Man, vaikui, jis atrodė tikras robotas. 


X Beto, aš linkęs vaizduotis Žmones kaip didžiules gumotas kol- 
bas, kuriose kunkuliuoja cheminės reakcijos. Vaikystėje mačiau 
daug žmonių su gūžiais. Matė jų ir Dveinas Huveris, „Pontiako“ 
markės automobilių prekybininkas, šios knygos personažas. Tiems 
vargšams žemiečiams taip būdavo ištinusi skydinė liauka, lyg ger- 
klėje būtų augęs moliūgas. 

Pasirodo, jog tam, kad gyventų kaip visi žmonės, jiems terei- 
kėdavo kasdien suvartoti apie vieną trisdešimtmilijoninę gramo 
dalį jodo. 

Mano paties motina susigadino nervų sistemą chemikalais nuo 
nemigos. 

Kai man užeina depresija, išgeriu mažutę piliulytę, ir nuotaika 
pragiedrėja. 

Ir taip toliau. 

Štai kodėl, apibūdindamas kokį romano personažą, jaučiu didelę 
pagundą teigti, kad jis yra toks, koks yra dėl sugedusios instaliacijos 
arba dėl mikroskopinio chemikalų kiekio, kurį jis tą dieną suvartojo 
ar nesuvartojo. 


X Kokia mano paties nuomonė apie šią knygą? Prasta. Tačiau aš 
esu prastos nuomonės apie visas savo knygas. Mano bičiulis Noksas 
Bergeris sykį apie vieną gremėzdišką romaną pareiškė, jog „...skai- 
tant toks įspūdis, lyg būtų parašytas kokio Baldos Greveldos“. Balda 
Grevelda - štai kuo aš, man regis, pavirstu, rašydamas tai, ką, matyt, 
esu užprogramuotas rašyti. 


* Ši knyga - mano dovana pačiam sau penkiasdešimtojo gimta- 
dienio proga. Jaučiuosi tartum užsiropštęs ant stogo kraigo. 

Aš užprogramuotas, sulaukęs penkiasdešimties metų, elgtis vai- 
kiškai - tyčiotis iš Amerikos himno, paišyti flomasteriu nacių vėlia- 
vą, šiknos skylę ir dar daug ką. Kad pamatytumėt, koks subrendęs 
aš dailininkas, štai viena šios knygos iliustracijų - šiknos skylė: 

X Matyt, aš noriu iššluoti iš savo galvos susikaupusį šlamštą - šiknų 
skyles, vėliavas, moteriškas kelnaites. Taip taip, šioje knygoje rasite 
nupieštas moteriškas kelnaites. Šluoju iš galvos ir kitų savo knygų 
personažus. Gana lėlių teatro spektaklių! 

Matyt, noriu, kad mano galva liktų tokia tuščia, kokia buvo, kai 
prieš penkiasdešimt metų atsiradau šioje nualintoje planetoje. 

Ko gero, taip turėtų pasielgti dauguma baltaodžių amerikiečių 
bei spalvotųjų, kurie pamėgdžioja baltaodžius amerikiečius. Bent 
jau man žmonės prigrūdo į galvą visokių bjaurių, niekam nereika- 
lingų dalykų, kurie nesiderina vienas su kitu, neatitinka vienas kito, 
neatitinka realaus gyvenimo, egzistuojančio už mano galvos ribų. 

Nėra kultūros, nėra humaniškos harmonijos mano smegeninėje. 
O be kultūros gyventi aš nebegaliu. 


X Taigi ši knyga - tai šaligatvis, užverstas šlamštu, šiukšlėmis, ku- 
rias aš svaidau sau per petį keliaudamas laiku atgal, į tūkstantis de- 
vyni šimtai dvidešimt antrų metų lapkričio vienuoliktąją. 

Šioje atbulinėje kelionėje aš prieisiu laikus, kai lapkričio vienuolik- 
toji, atsitiktinai sutampanti su mano gimtadieniu, būdavo šventa die- 
na, vadinama Paliaubų diena. Kai aš buvau mažas ir kai Dveinas Huve- 
ris buvo mažas, visos valstybės, dalyvavusios Pirmajame pasauliniame 
kare, buvo sutarusios Paliaubų dieną, vienuoliktą vienuolikto mėnesio 
dieną, vienuoliktos valandos vienuoliktą minutę laikyti tylos minute. 

Kaip tik tą minutę tūkstantis devyni šimtai aštuonioliktais metais 
milijonų milijonai žmonių liovėsi galabiję vieni kitus. Esu šnekėję- 
sis su senais žmonėmis, tą minutę buvusiais mūšio lauke. Jie visi, tik 
skirtingais žodžiais, sakė man, jog toji ūmai stojusi tyla jiems pasi- 
girdusi Dievo balsu. Vadinasi, tarp mūsų dar yra žmonių, kurie pri- 
simena, kaip Viešpats visiems suprantama kalba bylojo žmonijai. 

* Paliaubų diena dabar virtusi Veteranų diena. Paliaubų diena 
buvo šventa, Veteranų - ne. 

Tad metu Veteranų dieną per petį. O Paliaubų dieną pasiliksiu. 
Nenoriu išmėtyti šventų dalykų. 

O kas dar šventa? Na, pavyzdžiui, „Romeo ir Džuljeta“. 

Taip pat visa muzika. 


BALDA GREVELDA 


I SKYRIUS 


* Papasakosiu apie tai, kaip sparčiai merdėjančioje planetoje susi- 
tiko du vieniši, poseniai, padžiūvę baltaodžiai vyriškiai. 

Vienas jų - mokslinės fantastikos rašytojas, pavarde Kilgoras 
Trautas. Tuo metu jis buvo niekam nežinomas ir manė, kad jo gyve- 
nimas baigtas. Tačiau jis klydo. Dėl to susitikimo Trautas tapo viena 
mylimiausių ir gerbiamiausių asmenybių pasaulio istorijoje. 

Žmogus, su kuriuo jis susitiko, buvo „Pontiako“ markės auto- 
mobilių prekybininkas, pavarde Dveinas Huveris. Dveinas Huveris 
stovėjo ant pamišimo slenksčio. 


X Paklausykit! 

Trautas ir Huveris gyveno Jungtinėse Amerikos Valstijose - ša- 
lyje, kuri dėl trumpumo vadinama Amerika. Štai tos šalies valsty- 
binis himnas - tikra abrakadabra, į kurią, kaip ir į daugelį kitų ne- 
sąmonių, jie privalėjo žiūrėti rimtu veidu: 

O sakyk, ar dabar, auštant rytui, matai, 

Ką mes sveikinom taip išdidžiai vakare? 

Ir kieno ryškios žvaigždės ir dryžiai aukštai 
Virš tvirtovės per naktį plazdėjo ore? 

Nors ugnis gaisro plito, kulkos spiečiumi krito, 

Mūsų vėliava plakės didingai lig ryto. 
O sakyki, ar ji ir dabar tebešviečia 
Virš narsuolių šalies, jos laisvyjų piliečių? 


* Pasaulyje egzistavo kvadrilijonas valstybių valstybėlių, tačiau 
valstybė, kuriai priklausė Dveinas Huveris ir Kilgoras Trautas, buvo 
vienintelė, kurios valstybinis himnas - klaustukais apibarstytas žo- 
džių kratinys. Štai kaip atrodė tos valstybės vėliava: 


NMI 
UM Ms V 
LII II 40410 
"LAA 
LAA 


LAS AAA AAA A AAS 


AL AAS ATS 


Dėl vėliavos jų valstybė turėjo įstatymą, kokio neturėjo jokia kita 
valstybė visoje planetoje: „Vėliavos nei prieš jokį asmenį, nei prieš 
nieką kitą nuleisti nevalia!“ 

Vėliavos nuleidimas buvo toks draugiškas, pagarbus pasisveiki- 
nimas, kai vėliava stiebu iš pradžių būdavo nuleidžiama, paskui už- 
traukiama aukštyn. 


X Dveino Huverio ir Kilgoro Trauto valstybės devizas, išvertus iš 
kalbos, kuria niekas pasauly nebekalbėjo, reiškė: „Iš daugelio - vie- 
na“ - „E pluribus unum“. 


* 
Vertė A. Danielius. 

Nenuleidžiamoji vėliava buvo, niekas nesako, graži, pagaliau 
niekam nebūtų kliuvęs ir tas himnas, ir tas beprasmis devizas, jei 
ne viena aplinkybė: daugelis piliečių čia buvo taip skriaudžiami, ap- 
gaudinėjami ir įžeidinėjami, jog jiems imdavo rodytis, kad jie gyve- 
na visai ne toje šalyje, gal net ne toje planetoje, kad įvykęs kažkoks 
baisus nesusipratimas. Gal jiems būtų buvę ramiau ant širdies, jei 
himne ir devize būtų buvusi užuomina apie teisingumą ar brolybę, 
ar viltį, ar laimę, užuomina, jog jie - bendruomenės nariai, lygiatei- 
siai bendro turto dalininkai. 

Jeigu jie, bandydami susigaudyti, kas jų yra per šalis, patyrinėda- 
vo savo popierinius banknotus, tai barokiškoje raizgalynėje rasdavo 
ir nukirstą piramidę su viršūnėje spinduliuojančia akimi, štai tokią: 


Nė pats Jungtinių Valstijų prezidentas nežinojo, ką šitai reiškia. 
Šalis tarytum bylojo savo piliečiams: „Kvailybėje - galybė“. 


X Dėl daugelio tokių nesąmonių kaltas Dveino Huverio ir Kilgoro 
Trauto valstybės kūrėjų žaismingumas. Tie valstybės kūrėjai buvo 
aristokratai ir norėjo pasididžiuoti savo niekam nereikalingu išsila- 
vinimu, o tas išsilavinimas tebuvo visokie senovės laikų makarajai. 
Be to, jie buvo dar ir eiliarašiai. 

Tačiau kai kurios iš tų nesąmonių buvo kenksmingos, nes slė- 
pė didelius nusikaltimus. Pavyzdžiui, mokytojai JAV vis rašydavo 
lentoje ir liepdavo vaikams su pasididžiavimu ir džiaugsmu įsikalti 


štai šią datą: 99 


Mokytojai aiškindavo vaikams, kad kaip tik tada žmonės atrado 
jų žemyną. Iš tikrųjų 1492 metais tame žemyne milijonai žmonių 
jau gyveno pilnakraujį, kūrybingą gyvenimą. O tais metais juos 
pradėjo apgaudinėti, plėšti ir žudyti jūrų piratai. 

Ir dar viena kenksminga nesąmonė, kuri buvo kalama vaikams: 
esą tie piratai vėliau sukūrę valstybę ir ji tapusi laisvės fakelu visai 
žmonijai. Vaikams rodydavo to įsivaizduojamo fakelo piešinius ir 
skulptūras. Jis buvo panašus į liepsnojantį vaflinį ledų puodelį. At- 
rodė štai taip: 


Iš teisybės jūrų piratai, daugiausia prisidėję prie naujosios vals- 
tybės sukūrimo, laikė vergus. Jie naudodavo žmones vietoj mašinų, 
ir net vergiją panaikinus (nes tai labai gėdingas dalykas), jie bei jų 
palikuonys paprastus žmones ir toliau laikė mašinomis. 

* Tie jūrų piratai buvo baltaodžiai. Žmonės, kuriuos jūrų piratai 
atvykę jau rado gyvenančius tame žemyne, buvo vario spalvos. Kai 
tame žemyne įsigalėjo vergvaldystė, vergai buvo juodaodžiai. Viską 
lėmė odos spalva. 


4 Oštai kodėl piratai galėdavo taip lengvai iš kitų atimti ką pano- 
rėję: jie turėjo geriausius pasauly laivus, jie buvo didžiausi plėšrūnai 
ir jie turėjo parako, tai yra kalio salietros, medžio anglies ir sieros 
mišinio. Jie padegdavo šituos iš pažiūros nekaltus miltelius, ir tie 
audringai virsdavo dujomis. Dujos siaubingu greičiu išstumdavo 
iš metalinių vamzdžių kulkas. Kulkos lengvai prasiskverbdavo pro 
mėsą ir kaulus, ir šitaip piratai galėdavo sugadinti net ir labai toli 
esančio neklusnaus žmogaus organizmo instaliaciją, ventiliaciją ar 
kanalizaciją. 

Tačiau svarbiausias jūrų piratų ginklas buvo jų sugebėjimas ap- 
stulbinti žmones. Iš pradžių niekas nė neįtardavo, kad jie tokie be- 
širdžiai ir godūs, o kai įsitikindavo, būdavo šaukštai popiet. 


X Tuo laiku, kai susitiko Dveinas Huveris ir Kilgoras Trautas, jų 
šalis buvo pati turtingiausia ir galingiausia visoje planetoje. Ji turėjo 
daugiausia maisto produktų, naudingųjų iškasenų bei mašinų ir ji 
drausmino kitas šalis, grasindama apšaudyti jas didelėmis raketo- 
mis ar apmėtyti kai kuo iš lėktuvų. 

Daugelis šalių neturėjo nė gumbo. Daug kur buvo nebeįmano- 
ma gyventi: žmonių tiršta, o vietos per mažai. Tos šalys išsipardavė 
visą vertingesnį turtą, nebeturėjo ko valgyti, o žmonės vis tiek ne- 
siliovė krušęsi. 

Krušimosi būdu dirbdavo vaikus. 


X Daug žmonių toje nualintoje planetoje buvo komunistai. Jie 
išpažino teoriją, pagal kurią visa, kas dar planetoje likę, turi būti 
padalyta daugmaž po lygiai visiems žmonėms - šie, beje, visai ne- 
prašė, kad juos apgyvendintų nualintoje planetoje. O tuo metu be 
perstojo radosi naujų ir naujų kūdikių - jie spardėsi, klykė, reika- 
lavo pieno. 

Kai kur, būdavo, žmonės net ryja dumblą ir žebėja žvirgždą, o už 
kelių žingsnių gimsta kūdikiai. 

Ir taip toliau. 


X Dveino Huverio ir Kilgoro Trauto šalis, kol kas visko pertekusi, 
buvo nusistačiusi prieš komunizmą. Tenykščiai žmonės manė, jog 
daug ko turintys žemiečiai, jeigu nenori, nebūtinai turi dalytis su 
kitais. O dauguma iš jų to nenorėjo. 

Nenorėjo - ir nesidalijo. 


X Amerikoje galiojo nerašytas įstatymas: stverk ką gali ir nepaleisk 
iš nagų. Kai kuriems amerikiečiams tai labai sekėsi; tokie susikrovė 
pasakiškus turtus. Kiti nenustverdavo nė gumbo. 

Dveinas Huveris, kai susitiko Kilgorą Trautą, buvo pasakiškai 
turtingas. Vienas žmogus sykį rytą, Dveinui einant pro šalį, taip ir 
sušnibždėjo savo bičiuliui: „Pasakiškai turtingas“. 

O štai kiek planetos turtų anuomet priklausė Kilgorui Trautui: 
nė gumbo. 

Susitiko Kilgoras Trautas ir Dveinas Huveris Midlende, Dveino 
gimtajame mieste, per Menų festivalį 1972 metų rudenį. 

Kaip jau minėta, Dveinas prekiavo „Pontiako“ markės automo- 
biliais ir palengva kraustėsi iš proto. Dėl jo progresuojančio smege- 
nų minkštėjimo kaltos buvo, aišku, cheminės medžiagos. Dveino 

Huverio organizmas gamino tam tikras chemines medžiagas, nuo 
kurių jam drumstėsi protas. Tačiau tam, kad pamišimas įgautų for- 
mą ir kryptį, Dveinui, kaip kiekvienam pradedančiam pamišėliui, 
stigo blogų idėjų. 

Kenksmingos cheminės medžiagos ir kenksmingos idėjos buvo 
pamišimo jinis ir janis. Jinis ir janis - tai kiniški harmonijos simbo- 
liai. Jie atrodė šitaip: 


Blogų idėjų Dveinas gavo iš Kilgoro Trauto. Trautas save laikė 
ne tik kad nepavojingu, bet visai niekam nežinomu. Pasaulis taip 
mažai kreipė į jį dėmesio, jog jis tarėsi jau nebegyvenąs. 

Jis vylėsi jau nebegyvenąs. 

Tačiau susitikęs su Dveinu, Trautas patyrė esąs pakankamai gy- 
vas, kad įteigtų savo artimui idėjų, galinčių jį paversti pabaisa. 

Štai tų kenksmingų idėjų, kurias Dveinas pasisavino iš Trauto, 
esmė: visi Žemės gyventojai, išskyrus tiktai Dveiną Huverį, - robotai. 

Iš visų gyvų Visatos padarų tiktai Dveinas gebąs galvoti, jausti, 
jaudintis, planuoti ir taip toliau. Jis vienintelis žinąs, kas yra skaus- 
mas. Jis vienintelis savarankiškai sprendžiąs, ką daryti. Visi ki- 
ti - automatizuotos mašinos, kurių paskirtis - stimuliuoti Dveiną. 
Dveinas - Visatos Kūrėjo eksperimentinis naujo tipo padaras. 

Dveinas Huveris vienintelis turįs laisvą valią. 

X Trautas nesiekė savo idėjų kam nors įteigti. Jis tas kenksmin- 
gas idėjas išdėstė mokslinės fantastikos romane, kur Dveinas jas ir 
aptiko. Knyga nebuvo adresuota specialiai Dveinui. Ją rašydamas, 
Trautas nė girdėti nebuvo girdėjęs apie Dveiną. Knyga buvo skirta 
bet kam, kas ją paims į rankas. Ten pirmam pasitaikiusiam buvo 
sakoma: „Klausyk! Žinai ką - tu vienintelis padaras, turintis laisvą 
valią! Kaip tau tai patinka?“ Ir taip toliau. 

Tai buvo tour de force“, ir tiek. Tai buvo jau desprif“. 

Tačiau Dveinui ši idėja užnuodijo protą. 


* Pamatęs, kad netgi jis gali nešti pasauliui blogį - kenksmingų 
idėjų pavidalu - Trautas persigando. Ir po to, kai Dveiną, apvilktą 
drobiniais tramdomaisiais marškiniais, išvežė į psichiatrinę, Trau- 
tas fanatiškai įtikėjo, kokį svarbų vaidmenį atlieka idėjos kaip ligų 
sukėlėjos ir kaip vaistai nuo jų. 

Bet niekas jo nenorėjo klausytis. Jis buvo nusmurgęs senis, šau- 
kiantis tyruose iš krūmų ir šipšynų: „Idėjos arba jų stoka gali su- 
kelti ligą!“ 


X Kilgoras Trautas tapo dvasinio sveikatingumo pionieriumi. Savo 
teorijas jis skelbė apvilkęs mokslinės fantastikos rūbu. Mirė jis 1981 
metais, praėjus beveik dvidešimčiai metų po to, kai taip susargdino 
Dveiną Huverį. Gyvenimo pabaigoje Trautas jau buvo pripažintas 
kaip didis rašytojas ir mokslininkas. Amerikos Menų ir mokslų 
akademija pastatydino ant jo kapo paminklą. Jame iškalta citata iš 
paskutinio, du šimtai devinto, Trauto romano, kurį jis mirdamas 
paliko nebaigtą. Paminklas atrodė taip: 

Čia: išmonė (pranc.). 

Sąmojis (pranc.). 


KILGORAS 
TRAUTAS 


1207-1981 


II SKYRIUS 


X Dveinas buvo našlys. Nakvodavo jis vienas pasakiškame name 
Ferčaildo kalvose - geriausiame miesto gyvenamajame rajone. Ten 
kiekvienas namas kainavo mažiausiai šimtą tūkstančių dolerių. 
Kiekvieną namą supo mažiausiai pusantro hektaro sklypas. 

Dveino vienintelis draugas naktimis būdavo medžioklinis šuo 
Sparkis. Sparkis prieš daugelį metų buvo pakliuvęs po automobiliu, 
todėl dabar negalėjo vizginti uodegos ir parodyti kitiems šunims 
savo draugiškumo. Amžinai turėjo su jais rietis. Ausys - vieni ski- 
vytai. Visas randuotas. 


X Dveinas turėjo juodaodę tarnaitę Lotę Deivis. Jinai kasdien tvar- 
kydavo jo kambarius. Paskui virdavo ir patiekdavo jam vakarienę. 
Po to eidavo namo. Ji buvo kilusi iš vergų. 

Lotė Deivis ir Dveinas mažai šnekėdavosi, nors vienas kitą ir 
labai mėgo. Daugiausia Dveinas šnekučiuodavosi su savo šunimi. 
Atsigula ant grindų, voliojasi su Sparkiu ir šneka, pavyzdžiui, taip: 
„Tu mano šuniukas, Sparki!“ arba „Kaip gyvuoji, drauguži?“ ir 
taip toliau. 

Ši dienotvarkės dalis nepasikeitė ir tada, kai Dveinui ėmė drums- 
tis protas, todėl Lotė nepastebėjo nieko ypatingo. 


X OKilgoras Trautas laikė ilgauodegį papūgiuką Bilą. Kaip ir Dvei- 
nas Huveris, Trautas naktis leisdavo vičvienaitis, tik su tuo kamba- 
riniu paukšteliu. Trautas irgi šnekučiuodavosi su savo draugužiu. 

Tačiau Dveinas savo niūfaundlendui vapėdavo apie meilę, o Trau- 
tas tyčiodavosi iš savo papūgiuko ir niurnėdavo apie pasaulio galą. 

- Jau tuoj, tuoj, - vogravo. - Seniai laikas. 

Pagal Trauto teoriją atmosferoje greit nebebūsią kuo kvėpuoti. 

Trautas buvo įsitikinęs, kad kai atmosfera pasidarys nuodinga, Bilas 
nusikaporys keliom minutėm anksčiau už jį. Ir dėl to traukdavo Bilą 
per dantį: „Ar dar pakvėpuoji, Bilai?“ - sakydavo, arba „Atrodo, būsi 
įsitaisęs plaučių emfizemą, Bilai“, arba „Tu, Bilai, man nesi sakęs, kokių 
pageidautum laidotuvių. Aš net tavo tikybos nežinau“. Ir taip toliau. 

Jis sakė Bilui, kad žmonija nusipelniusi baisios mirties už tai, 
kad taip negailestingai nusiaubė tokią žavią planetą. 

- Visi mes - heliogabalai, Bilai, - sakydavo jis. 

Heliogabalu vadinosi Romos imperatorius, kurio įsakymu skulp- 
torius nuliejo geležinį, tuščiavidurį natūralaus dydžio jautį su du- 
relėmis. Jos būdavo iš išorės užsklendžiamos. Jaučio gerklė buvo 
kiaura. Daugiau angų jautyje nebuvo. 

Heliogabalui įsakius, į jautį pro dureles įstumdavo žmogų ir du- 
ris užsklęsdavo. To žmogaus balsas sklisdavo išorėn pro jaučio gerk- 
lę. Heliogabalas susikviesdavo svečių į malonų pokylį - stalai lūžta 
nuo valgymų ir vyno, daugybė gražių moterų ir jaunikaičių, ir čia 
Heliogabalas liepdavo tarnui uždegti prakurą. Prakuras gulėdavo 
po sausom malkom, o malkos - po tuo jaučiu. 


X Trautas turėjo dar vieną keistenybę: jis vadino veidrodžius kiau- 
rymėm. Jam buvo smagu vaizduotis, kad veidrodžiai - tai angos 
tarp dviejų visatų. 

Pamatęs vaiką netoli veidrodžio, jis, būdavo, įspėjamai pagrū- 
mos pirštu ir rimčiausiu veidu sako: „Neik prie tos kiaurymės! Ar 
nori prasmegt į kitą visatą?“ 

Ir taip toliau. 

Po Trauto mirties, aišku, visi veidrodžius vadino kiaurymėm. 
Tai rodo, kokia pagarba buvo teikiama net jo sąmojui. 


X 1972 metais Trautas gyveno pusrūsyje Kohouzo mieste (Niu- 
jorko valstija). Duoną užsidirbdavo statydamas aliuminio langines 
su tinkleliais nuo vabzdžių. Komercinė šio verslo dalis jam nebuvo 
patikima, kadangi jis buvo nesimpatingas. Simpatingumu buvo va- 
dinama tokia savybė, dėl kurios nepažįstami žmonės iškart pajunta 
meilę ir pasitikėjimą asmeniu, nežiūrint, kokie to simpatingo as- 
mens ketinimai. 


4 Dveinas Huveris buvo neapsakomai simpatingas. 
4 Aširgi, kai noriu, galiu būti neapsakomai simpatingas. 
X Daugelis žmonių neapsakomai simpatingi. 


4 Trauto šefas ir darbo draugai nė nenumanė, kad jis - rašytojas. 
Beje, apie jį nebuvo girdėjęs joks padoresnis leidėjas, nors tuo laiku, 
kai susitiko Dveiną, jis buvo parašęs šimtą septyniolika romanų ir 
du tūkstančius apsakymų. 

Rankraščių kopijų sau jis nepasilikdavo. Juos siųsdamas neįdė- 
davo vokų su ženkliukais ir savo adresu, kad rankraščius būtų gali- 
ma grąžinti. Kartais iš viso atgalinio adreso nenurodydavo. Leidėjų 
pavardžių ir adresų rasdavo literatūriniuose žurnaluose, kuriuos go- 


džiai rydavo viešųjų bibliotekų periodikos skaityklose. Šitaip jis su- 
sirišo su Los Andželo firma „Pasaulio klasikų biblioteka“, kuri leido 
šlykščiausią pornografiją. Leidykla jo romanus, kuriuose paprastai 
apie moteris nebūdavo nė žodžio, prikergdavo prie knygų ir žurna- 
lų su nepadoriomis nuotraukomis, kad tie išeitų storesni. 

Nei kada, nei kur bus išspausdinta jo kūryba, jam nepranešdavo. 
O štai kiek jam už tai mokėdavo: nė gumbo. 


* Jam net neatsiųsdavo knygų autorinių egzempliorių nei žurnalų 
su jo kūriniais, ir jis turėdavo jų ieškoti pornografijos krautuvėlėse. 
Ojo knygų pavadinimus dažnai pakeisdavo. Pavyzdžiui, „Apsišau- 
kėlis Galaktikos valdovas“ virto „Bučinių maniaku“. 

Tačiau labiausiai Trautą glumindavo leidėjų parenkamos iliust- 
racijos, kurios neturėdavo nieko bendro su jo kūriniais. Jis, pavyz- 
džiui, parašė romaną apie tokį žemietį Delmorą Skegą, viengungį, 
kurio visi kaimynai turėjo pulkus vaikų. O Skegas buvo mokslinin- 
kas, ir jis išrado būdą, kaip pratęsti giminę, naudojantis vištienos 
sultiniu. Nuskutęs nuo savo dešinio delno gyvų ląstelių, jis suplak- 
davo jas su vištienos sultiniu ir pastatydavo sultinį po kosminiais 
spinduliais. Ląstelės virsdavo kūdikiais, kaip vandens lašai pana- 
šiais į Delmorą Skegą. 

Netrukus Delmoras kasdien susilaukdavo keleto naujagimių ir 
kviesdavo kaimynus pasidalyti jo laime ir džiaugsmu. Iš karto krikš- 
tydavo iki šimto kūdikių. Ir išgarsėjo kaip daugiavaikės šeimos galva. 

Ir taip toliau. 


X Skegas norėjo pasiekti, kad valdžia priimtų įstatymus, nukreip- 
tus prieš pernelyg gausias šeimas. Tačiau įstatymų leidimo ir teisin- 
gumo organai, užuot ėmęsi tiesiogiai spręsti šią problemą, išleido 


griežtus įstatymus, draudžiančius nevedusiems asmenims virti viš- 
tienos sultinį. 

Ir taip toliau. 

Iliustruota ši knyga buvo blausiomis nuotraukomis, vaizduojan- 
čiomis kelias baltaodes moteris, kurios čiulpia tam pačiam juoda- 
odžiui, kažkodėl dėvinčiam meksikietišką sombrerą. 

Tuo laiku, kai susitiko Dveiną Huverį, Trauto geriausiai perka- 
ma knyga buvo „Ratuota epidemija“. Leidėjas pavadinimo nepakei- 
tė, tačiau beveik visą jį, taip pat ir Trauto pavardę uždengė ryškia 
reklamine antrašte, žadančia: 


PLAČIAI PRASISEETE 
BREBRIUKAI 
-r———— 2 755555 
————-—-— mp" 
vlDUuDE | 


Daug prasiskėtusių bebriukų! 

„Prasiskėtusiais bebriukais“ buvo vadinamos nuotraukos, ku- 
riose nufotografuotos moterys be kelnaičių. Šį pavadinimą sugal- 
vojo fotoreporteriai, kuriems dažnai pasitaikydavo paganyti akis 
po sijonais per avarijas, sporto varžybas, lipant gaisrinėmis kopė- 
čiomis ir taip toliau. Reikėjo sutartinio žodžio, kurį galėtų riktelėti 
kitiems reporteriams, pažįstamiems policininkams, ugniagesiams 
ir taip toliau, kad tie žinotų, ką gali, jei nori, pamatyti. Toks žodis 
atsirado: „Bebriukas!“ 


Tikrasis bebriukas - tai stambus graužikas. Jis mėgo vandenį, 
todėl statydavo užtvankas. Atrodė štai taip: 


O tas „bebriukas“, kurį pamatę taip susijaudindavo fotoreporte- 
riai, atrodė štai taip: 


Tai vieta, pro kurią gimsta vaikai. 


X Kai Dveinas buvo mažas ir kai Kilgoras Trautas buvo mažas, ir 
kai aš buvau mažas, ir net kai mes suaugom ir pasenom, policijos ir 
teisingumo organų pareiga buvo saugoti, kad asmenys, nesusiję su 


81 


medicina, nežiūrinėtų ir neaptarinėtų šių „bebriukų“. „Bebriukus“, 
kurių pasauly dešimt tūkstančių kartų daugiau negu tikrųjų, kažko- 
dėl nutarta paversti įstatymo griežčiausiai saugoma paslaptimi. 

Todėl žmonės dėl „bebriukų“ kraustėsi iš proto. Kraustėsi iš pro- 
to ir dėl vieno minkšto metalo, cheminio elemento, kurį kažkodėl 
paskelbė pačiu vertingiausiu metalu, - tai yra dėl aukso. 


X Kai Dveinas, Trautas ir aš buvome maži, siautėjo masinė psichozė 
ne tik dėl „bebriukų“, bet ir dėl paprasčiausių moteriškų kelnaičių. 
Mergaitės savo kelnikes kaip įmanydamos slėpdavo, o berniūkščiai 
kaip įmanydami stengdavosi jas pamatyti. 

Moteriškos kelnaitės atrodė taip: 

Beje, vienas pirmųjų dalykų, kurių Dveinas dar visai mažas iš- 
moko mokykloje, buvo tokia talalinė, kurią reikėdavo sušukti, jei 
bežaidžiant pasitaikydavo pamatyti mergaitės kelnikes. Jį išmokė 
kiti mokiniai. Štai toji talalinė: 

Apie anglus, prancūzus 
Įdomu knygas skaityt, 
Bet mergiotės kelnikes 
Įdomiausia pamatyt. 


1979 metais, priimdamas Nobelio medicinos premiją, Kilgoras 
Trautas pareiškė: „Kai kas teigia, jog progresas neegzistuoja. Tai, kad 
iš visų gyvūnų Žemėje bėra likę tik žmonės, man irgi atrodo abejoti- 
na pažanga. Susipažinusieji su seniau išspausdintais mano kūriniais 
supras, kodėl aš ypač liūdėjau, nugaišus paskutiniam bebrui. 

Tačiau kai aš buvau mažas, planetoje tarp mūsų gyveno dvi 
pabaisos, dėl kurių išnykimo šiandien aš džiaugiuosi. Jos grasi- 
no mus pražudyti arba, geriausiu atveju, padaryti mūsų gyvenimą 
beprasmį. Nedaug trūko, ir joms būtų pavykę. Tai buvo žiaurūs 
priešai, nepalyginsi su mano mielais bičiuliais bebriukais. Saky- 
sit, liūtai? Ne! Tigrai? Ne! Liūtai ir tigrai daugiausia snausdavo. 
O tos pabaisos, kurias jums paminėsiu, niekados nesumerkdavo 
akių. Jos tūnojo mūsų smegenyse. Tai buvo protu nepaaiškinamas 
aukso godulys ir, o dangau, protu nepaaiškinamas noras pamatyti 
mergiotės kelnaites. 

Gerai, kad tos abi aistros buvo tokios absurdiškos, nes jos parodė, 
jog žmogui galima įteigti bet kokią idėją, o ja įtikėjęs, jis aistringai 
stengsis gyventi taip, kaip ta idėja - bet kokia idėja - reikalauja. 

Todėl dabar mes galime kurti nesavanaudišką visuomenę, alt- 
ruizmui skirdami visą tą beprotišką aistrą, kurią eikvodavom auk- 
sui ir moteriškoms kelnaitėms“. 


Jis nutilo, paskui, nutaisęs liūdną grimasą, padeklamavo pra- 
džią talalinės, kurią išmoko Bermuduose, būdamas mažas. Talalinė 
skambėjo itin sarkastiškai ir dėl to, kad joje minimos dvi nebeegzis- 
tuojančios nacijos. 

„Apie anglus, prancūzus, - pradėjo jis, - įdomu knygas skaityt...“ 


4 Jau Dveino Huverio ir Trauto istorinio susitikimo laikais mote- 
riškų kelnaičių vertė buvo smarkiai kritusi. O aukso - tebekilo. 

Nuotraukų su moteriškom kelnaitėm nebeapsimokėjo spausdin- 
ti, ir net aukščiausios kokybės spalvoti filmai su „bebriukais“ netu- 
rėjo jokios paklausos. 

Buvo laikas, kai Trauto populiariausias romanas „Ratuota epi- 
demija“ dėl iliustracijų kainuodavo iki dvylikos dolerių. Dabar už jį 
prašė tik dolerio, ir jei kas pirkdavo, tai ne dėl iliustracijų. Pirkdavo 
dėl teksto. 


* Otas tekstas, jei įdomu, pasakojo apie gyvenimą merdėjančioje 
planetoje Lingo Nr. 3, kurios gyventojai buvo panašūs į amerikietiš- 
kus automobilius. Judėjo ant ratų. Buvo varomi vidaus degimo va- 
riklių. Mito naudingomis iškasenomis. Tačiau jų niekas negamino. 
Jie daugindavosi: dėdavo kiaušinius, iš kurių išsirisdavo mažučiai 
automobiliukai, ir tie automobiliukai augdavo balutėse tepalo, iš- 
leisto iš suaugusiųjų karterių. 

Lingo Nr. 3 aplankė ateiviai iš kosmoso ir nustatė, kad planetos 
gyventojai baigia išmirti štai dėl kokios priežasties: jie buvo sunai- 
kinę visus savo planetos gamtinius resursus, net ir atmosferą. 

Svečiai iš kosmoso negalėjo pasiūlyti kažin kokios materialinės 
paramos. Automobiliai tikėjosi, kad svečiai paskolins deguonies ir 
išgabens bent vieną jų kiaušinį į kokią kitą planetą, kur iš jo išsiris 

automobiliukas ir atgims automobilių civilizacija. Tačiau pats ma- 
žiausias jų kiaušinis svėrė beveik dvidešimt du kilogramus, kosmo- 
nautai buvo vos pustrečio centimetro ūgio, o jų erdvėlaivis - mažes- 
nis už žemietišką batų dėžutę. Jie buvo atskridę iš Zeltoldimaro. 

Zeltoldimariečių atstovas, vardu Keigas, pareiškė, kad daugiausia, 
ką jie gali padaryti, - tai apskelbti visai Visatai, kokie nuostabūs pada- 
rai buvę automobiliai. Štai ką jis pasakė tiems degalų pristigusiems rū- 
dijantiems trantams: „Jūs mirsite, tačiau jūsų atminimas liks gyvas“. 

Šio epizodo iliustracija vaizdavo dvi ant kušetės išsikėsnojusias 
jaunas kines, iš pažiūros tikras dvynukes. 


X Ir Keigas su savo narsia zeltoldimariečių komanda, kurios visi 
nariai buvo homoseksualai, ėmė klajoti po Visatą, neleisdamas, kad 
autobūtybių atminimas nugrimztų užmarštin. Galiausiai jie pasiekė 
Žemės planetą. Nieko blogo nemanydamas, Keigas papasakojo že- 
miečiams apie automobilius. Keigas nežinojo, kad viena vienintelė 
idėja gali pražudyti žemiečius taip pat lengvai kaip cholera ar ma- 
ras. Žemiečiai neturėjo imuniteto pamišėliškoms idėjoms. 


X O štai kodėl, pasak Trauto, žemiečiai negalėdavo atmesti blo- 
gų idėjų: „Žemėje idėjos tebuvo ženkliukai, simbolizuojantys arba 
draugystę, arba priešiškumą. Jų turinys neturėjo reikšmės. Draugai 
pritardavo draugams, reikšdami draugiškumą. Priešai nesutardavo 
su priešais, reikšdami priešiškumą. 

Žemiečių išpažįstamos idėjos šimtus tūkstančių metų nevaidino 
jokio vaidmens - nieko pakeisti žemiečių gyvenime jos negalėjo. 
Tokiais ženkliukais kaip idėjos galėjo būti bet kas. 

Žemiečiai turėjo net priežodį apie idėjų tuštumą: „Jei norai virs- 
tų žirgais, tai visi elgetos jodinėtų raiti“. 


Paskui žemiečiai išrado visokiausių įnagių, ir nuo tada neapgal- 
votas pritarimas draugams galėjo prilygti savižudybei arba dar blo- 
giau. Tačiau jie ir toliau pritardavo draugams - ne dėl sveiko proto, 
mandagumo ar savisaugos, o iš draugiškumo. 

Žemiečiai ir toliau, užuot gerai pamąstę, rodė draugiškumą. Ir 
net kompiuterius, kad už juos galvotų, jie sukūrė ne dėl žinių, o 
dėl draugiškumo. Ir šitaip patys save pasmerkė pražūčiai. Žudymo 
manijos apsėsti elgetos pasibalnojo žirgelius“. 


I SKYRIUS 


Pasak Trauto romano, praėjus šimtmečiui nuo mažylio Keigo apsi- 
lankymo Žemėje, visi gyvi padarai toje kažkada buvusioje taikioje, 
drėgnoje ir trąšioje mėlynai žalioje planetoje merdėjo arba buvo iš- 
mirę. Visur riogsojo griaučiai didžiulių vabalų, kuriuos žmonės susi- 
kūrė ir ėmė garbinti. Tai buvo automobiliai. Tai jie viską sunaikino. 
Pats mažylis Keigas mirė gerokai anksčiau už šią planetą. Jis vie- 
name Detroito bare bandė rėžti kalbas apie automobilizmo žalą, bet 
buvo toks mažutis, kad niekas nekreipė į jį jokio dėmesio. Jis prigulė 
minutę ilstelėti, ir girtas automobilių gamyklos darbininkas, palai- 
kęs Keigą degtuku, nužudė jį, keliskart brūkštelėjęs į baro sienelę. 


* Iki 1972 metų Trautas buvo gavęs vos vieną savo gerbėjo laišką. 
Jį parašė keistuolis milijonierius, kuris nusisamdė privačių seklių 
agentūrą išaiškinti, kas toks Trautas yra ir kur gyvena. Trautas buvo 
toks niekam nežinomas, jog paieška milijonieriui atsiėjo aštuonio- 
lika tūkstančių dolerių. 

Gerbėjo laiškas Trautą surado jo pusrūsyje Kohouzo mieste. 
Buvo rašytas ranka, ir Trautas nusprendė, jog autoriui ne daugiau 
kaip keturiolika metų. Laiške buvo rašoma, kad „Ratuota epidemi- 
ja“ - geriausias angliškas romanas ir kad Trautas vertas būti Jungti- 
nių Valstijų prezidentu. 

Trautas balsiai perskaitė laišką savo papūgiukui. 

- Debesys sklaidosi, Bilai, - tarė jis. - Aš taip ir žinojau. Tu tik 
paklausyk! 

Ir jis perskaitė laišką. Iš laiško nieku būdu negalėjai numanyti, 
kad jo autorius, pavarde Eliotas Rouzvoteris, - suaugęs, pasakiškai 
turtingas Žmogus. 


* Beje, Kilgoras Trautas Jungtinių Valstijų prezidentu tapti būtų 
galėjęs tik priėmus konstitucinę pataisą. Jis buvo gimęs ne Valstijose. 
Trauto gimimo vieta - Bermudai. Jo tėvas Leo Trautas, Amerikos pi- 
lietis, daug metų tarnavo Karališkojoje ornitologų draugijoje - sau- 
gojo vienintelę pasaulyje Bermudų erelių lizdavietę. Šie didžiuliai 
žalsvi jūrų ereliai, nepaisant visų pastangų, galiausiai išstipo. 


* Vaikystėje Trautas matė, kaip vienas po kito stimpa tie ereliai. Tė- 
vas buvo skyręs jam liūdną užduotį - matuoti nugaišusių paukščių iš- 
skleistų sparnų ilgumą. Tai buvo stambiausi padarai planetoje, skrai- 
dę savo raumenų jėga. O paskutinio kritusio paukščio sparnai buvo 
rekordinio ilgumo - penki metrai aštuoniasdešimt šeši centimetrai. 

Visiems ereliams išstipus, išaiškėjo jų žuvimo priežastis - grybe- 
lis ėsdavęs jų akis ir smegenis. Žmonės užnešė tą grybelį į jų lizda- 
vietę nekalta kojų mikozės forma. 


Štai kaip atrodė Kilgoro Trauto gimtosios salos vėliava: 

* Žodžiu, Kilgoro Trauto vaikystė, nepaisant saulės ir gryno oro, 
buvo liūdnoka. Pesimizmo, kuris slėgė jį visą gyvenimą, kuris suar- 
dė tris jo santuokas, kuris išginė iš namų keturiolikmetį jo vienturtį 
sūnų Leo, - to pesimizmo šaknys tikriausiai glūdėjo karčiai sals- 
vuose erelių puvėsiuose. 


3 Gerbėjo laiškas atėjo pavėluotai. Kilgoro Trauto jis nenudžiugi- 
no. Trautas jį palaikė pasikėsinimu į asmeninio gyvenimo neliečia- 
mumą. Rouzvoterio laiške slypėjo pažadas išgarsinti Trautą. Į tai 
Trautas, girdint tiktai papūgiukui, štai ką atsakė: 

- Neljįskit, po velnių, į mano lavonmaišį! 

Lavonmaišiai buvo tokie dideli plastmasiniai maišai ką tik žuvu- 
siems amerikiečių kareiviams supakuoti. Tai buvo naujausių laikų 
išradimas. 


* Aš nežinau, kas išgalvojo lavonmaišį. Užtat žinau, kas išgalvojo 
Trautą. Išgalvojau jį aš. 

Sugalvojau jį kreivadantį. Užželdžiau jam plaukus, bet žilus. 
Neleidau šukuotis ir vaikščioti į kirpyklą. Užauginau plaukus ilgus, 
susivėlusius. 

Kojas daviau tokias, kokiomis Visatos Kūrėjas apdovanojo mano 
tėvą, kai jisai virto surukusiu seneliuku. Jos atrodė it balti šakaliai. 
Nusišėrusios, išraizgytos keisčiausiais reljefiniais išsiplėtusių venų 
ornamentais. 

O praėjus dviem mėnesiams po to, kai Trautas gavo pirmąjį ger- 
bėjo laišką, jis mano valia pašto dėžutėje rado kvietimą dalyvauti 
Menų festivalyje viename Amerikos Vidurvakarių mieste. 


X Laišką atsiuntė festivalio pirmininkas Fredas T. Beris. Beris krei- 
pėsi į Trautą su didžiule, stačiai nuolankia pagarba. Jis prašė Trautą 
būti vienu iš keleto įžymių kviestinių festivalio svečių. Festivalis, 
truksiantis penkias dienas, skiriamas Mildredos Beri Menų centro 
Midlendo mieste atidarymui. 

Laiške nebuvo paaiškinta, kad Mildreda Beri - tai festivalio pir- 
mininko, turtingiausio midlendiečio, velionė motina. Fredas Beris 
buvo naujojo Menų centro rėmėjas. Pastatas buvo peršviečiamas 
belangis kamuolys ant kojūkų. Kai vakarais viduje uždegdavo švie- 
są, jis atrodydavo lyg mėnulio pilnatis. 

Beje, Fredas Beris buvo vienmetis su Trautu. Juodu gimė netgi tą 
pačią dieną. Tačiau panašumo buvo anaiptol nepanašūs. Fredas Be- 
ris, nors ir grynakraujis anglosaksas, jau net nepanėšėjo į baltaodį. 
Jis ėjo vis senyn, vis laimingyn, plaukai jam visur baigė nuplikti, ir 
jis darėsi vis panašesnis į jaudrų seną kiną. 

Jis tapo toks panašus į kiną, jog net ir rengtis ėmė kiniškai. Tikri 
kinai jį dažnai palaikydavo tikru kinu. 


X Fredas Beris savo laiške prisipažino neskaitęs Kilgoro Trauto 
kūrinių, tačiau žadėjo su džiaugsmu iki festivalio perskaityti. „Jus 
karštai rekomenduoja Eliotas Rouzvoteris, - rašė Beris. - Jis laiduo- 
ja, kad jūs esate bene įžymiausias šiuolaikinis amerikiečių romanis- 
tas. Aukštesnio įvertinimo negali būti.“ 

Prie laiško buvo prisegtas tūkstančio dolerių čekis. Fredas Beris 
paaiškino, jog tai kelionės išlaidos ir honoraras. 

Tai buvo krūva pinigų. Trautas staiga pasakiškai praturtėjo. 


X Oštai kaip išėjo, kad Trautą pakvietė į festivalį. Fredas Beris už- 
sigeidė papuošti festivalį kokiu nors pasakiškai vertingu aliejiniais 


dažais tapytu paveikslu. Kad ir koks turtingas, nusipirkti tokio pa- 
veikslo jis neišgalėjo, todėl ėmė ieškoti, kas paskolintų. 

Pirmiausia jis kreipėsi į Eliotą Rouzvoterį - šis turėjo daugiau nei 
trijų milijonų dolerių vertės El Greką. Rouzvoteris sutiko paskolinti 
jį festivaliui su viena sąlyga: jeigu jie į festivalį pasikvies didžiausią 
šiuolaikinį anglų kalba rašantį romanistą, tai yra Kilgorą Trautą. 

Trautas, perskaitęs savimeilę glostantį kvietimą, nusijuokė, bet 
paskui apsigando. Vėl kažkoks pašalietis lenda į jo lavonmaišį! Pa- 
kėlęs akis į dangų, jis išvargusiu balsu paklausė papūgiuką: 

- Kaip čia yra, kad kažkas nei iš šio, nei iš to susidomėjo Kilgoru 
Trautu? 

Jis dar sykį perskaitė laišką. 

- Jiems, Bilai, negana Kilgoro Trauto, - tarė jis, - jiems reikia dar 
ir su smokingu! Čia kažkas ne taip... - Jis gūžtelėjo pečiais. - O gal 
jie mane kviečia todėl, kad žino, jog aš turiu smokingą? 

Trautas tikrai turėjo smokingą. Smokingas gulėjo lagamine - šį 
jis tampė iš vienos vietos į kitą jau daugiau kaip keturiasdešimt metų. 
Jame tarp vaikystės žaislų, Bermudų erelio kaulų ir daugelio kitų rete- 
nybių Trautas laikė smokingą, kurį 1924 metais, mokydamasis Deitono 
(Ohajo valstija) Tomo Džefersono vidurinės mokyklos paskutinėje kla- 
sėje, vilkėdavo šokių vakaruose. Trautas gimė Bermuduose ir ten lankė 
mokyklą iki aštuntos klasės. Bet vėliau jų šeima persikėlė į Deitoną. 

Jo mokykla buvo pavadinta vardu vieno vergvaldžio, kuris išgar- 
sėjo ir kaip vienas didžiausių pasauly žmogaus laisvės teoretikų. 


X Trautas išsitraukė iš lagamino smokingą ir apsivilko. Smokin- 
gas buvo labai panašus į tą, kuriuo, matydavau, apsivilkdavo senas 
senutėlis mano tėvas. Jis buvo aptrauktas žalsva pelėsių patina. Kai 
kurie pelėsiais apsibarzdoję ploteliai priminė švelnų triušio kailiuką. 

- Vakarais bus kaip tik, - tarė Trautas. - Bet tu man pasakyk, 
Bilai, ką vilki Midlende spalio mėnesį dienomis. - Jis pakėlė kelnių 
kiškas, atidengdamas keistai ornamentuotas blauzdas. - Gal Ber- 
mudų šortus ir puskojines iki vidurio blauzdų? Kaip sakai, Bilai? 
Galų gale juk aš iš Bermudų! 

Jis patrynė smokingą drėgnu skudurėliu, ir pelėsiai lengvai nu- 
sibraukė. 

- Nemalonu man juos žudyt, Bilai, - pasakė jis. - Pelėsiai turi 
tokią pat teisę gyvent kaip ir aš. Jie žino, ko nori, Bilai. O aš - aš jau 
nė velnio nežinau. 

Paskui jis susimąstė: o ko gi galėtų norėti Bilas? Atspėti buvo 
nesunku. 

- Bilai, - tarė jis. - Aš tave taip myliu ir aš dabar tokia stambi 
figūra Visatos mastu, kad išpildysiu tris didžiausius tavo norus. - Ir 
jis atidarė narvelio dureles, ko Bilas ir per tūkstantį metų nebūtų 
įstengęs padaryti. 

Bilas purptelėjo ant palangės. Jis įsirėmė petuku į stiklą. Nuo vi- 
siškos laisvės Bilą skyrė tiktai stiklo sienelė. Nors Trautas visiems 
statydavo langines, savo paties būste langinių neturėjo. 

- Tuoj išsipildys ir tavo antrasis noras, - tarė Trautas ir vėl 
padarė tai, ko Bilas užsimušk nebūtų padaręs: jis atidarė langą. 
Tačiau papūgiukas taip išsigando, jog frrr nulėkė ir niurktelėjo į 
narvelį. 

Trautas uždarė narvelį ir užsklendė dureles. 

- Niekas, kiek žinau, nėra protingiau išnaudojęs trijų norų, - 
pasakė jis paukštukui. - Dabar tu žinosi, ko tikrai verta norėti - iš- 
trūkti iš narvelio. 


X Trautas suprato, kad tarp jo vienintelio gerbėjo laiško ir kvieti- 
mo esama ryšio, bet negalėjo patikėti, kad Rouzvoteris - suaugęs 
žmogus. Rouzvoterio braižas atrodė taip: 


velai balo 
žalų; Valdlijų 
/ 


- Bilai, - mąsliai tarė Trautas, - į šitą reikalą mane įpainiojo kaž- 
koks Rouzvoteriukas. Jo tėvai, matyt, festivalio pirmininko bičiuliai, 
o tie festivalininkai nenusimano apie literatūrą. Berniūkštis pasakė, 
kad aš - geras rašytojas, - jie ir patikėjo. - Trautas papurtė galvą. - 
Nevažiuosiu aš į tą Midlendą, Bilai. Nenoriu palikt savo narvelio. 
Nesu toks kvailas. Bet nevažiuočiau, jeigu ir norėčiau. Ar tam, kad 
ten iš manęs pasijuoktų - iš manęs ir iš mano vienintelio gerbėjo? 


x Pasakyta - padaryta. Tačiau retkarčiais jis vis skaitinėjo kvieti- 
mą, išmoko atmintinai, kol galiausiai jame išskaitė itin subtilią už- 
uominą. Ji buvo užšifruota firminio blanko antraštėje, kur buvo nu- 
pieštos dvi kaukės, simbolizuojančios komediją ir tragediją. Viena 
kaukė atrodė taip: 


Kita atrodė taip: 


- Jiems ten reikalingi vieni dantų blizgintojai, - tarė Trautas pa- 
pūgiukui. - Nelaimingiems nevėkšloms geriau nesirodyti. 

Tačiau jo galvoje mintis vijo mintį. Viena iš jų jam pasirodė gana 
pikantiška: „O gal jiems kaip tik būtų sveika pamatyti nelaimingą 
nevėkšlą?“ 

Ir jis sukruto. 

- Žinai, Bilai, - tarė jis, - aš palieku narvelį, bet greit grįšiu. 
Tegu jie ten pamato, ko dar niekas jokiame menų festivalyje nėra 
regėjęs: atstovą tūkstančių menininkų, kurie skyrė visą savo gyve- 
nimą tiesos ir grožio ieškojimui - ir gumbą rado! 


X Taip Trautas vis dėlto priėmė kvietimą. Likus dviem dienom iki 
festivalio atidarymo, jis paliko Bilą prižiūrėti šeimininkei ir, įsise- 
gęs į trumpikes penkis šimtus dolerių, pakeleivinėmis mašinomis 
nusibaladojo į Niujorką. Likusius pinigus padėjo į banką. 

Į Niujorką jis nuvažiavo pornografijos krautuvėlėse paieško- 
ti savo knygų. Namie neturėjo nė vienos. Savo knygų jis nekentė, 
tačiau norėjo kai ką paskaityti midlendiečiams - pademonstruoti 
tragediją, kurioje buvo ir daug komiškų dalykų. 

Ir dar jis ketino pasakyti midlendiečiams, kokio norėtų antka- 


pio. Ogi tokio: 

IV SKYRIUS 


X Tuo metu Dveino protas kuo toliau, tuo labiau drumstėsi. Vieną 
naktį danguje virš naujojo Mildredos Beri Menų centro jam pasi- 
matė vienuolika mėnulių. Kitą rytą Arsenalo aveniu ir Senojo apy- 
gardos plento sankryžoje jis išvydo milžinišką antį, reguliuojančią 
eismą. Ką matė, niekam nesisakė. Slėpė nuo visų. 

O kenksmingosioms medžiagoms, susikaupusioms jo smegenyse, 
tos paslaptys buvo įsiėdusios iki gyvo kaulo. Joms negana buvo to, 
kad Dveinas per jas jautė ir matė visokias keistenybes. Joms knietėjo, 
kad jis dar ir elgtųsi keistai - ir ne šiaip sau elgtųsi, o ir gerokai pa- 
triukšmautų. 

Jos norėjo, kad Dveinas Huveris didžiuotųysi savo liga. 


X Daug kas vėliau prikaišiojo sau, kad nepastebėjo Dveino elgesyje 
pavojingų simptomų, kad neatsiliepė, kai jisai nedviprasmiškai šau- 
kėsi pagalbos. Po to, kai Dveinas sukėlė skandalą, vietinis laikraštis 
dėl to paskelbė nuoširdžios užuojautos sklidiną vedamąjį, raginan- 
tį stebėti, ar nėra pažįstamų žmonių elgesyje pavojingų simptomų. 
Štai to straipsnio antraštė: 


PAGALBOS ŠAUKSMAS 

Tačiau iki susitikimo su Kilgoru Trautu Dveinas neatrodė toks 
jau nenormalus. Tarp žmonių jis nei elgesiu, nei samprotavimais, 
nei šneka neišsiskyrė iš kitų midlendiečių. Artimiausias jam as- 
muo, - Fransina Pefko, baltaodė jo sekretorė ir meilužė, - sakė, jog 
visą mėnesį, prieš išaiškėjant jo beprotystei, Dveinas kasdien darę- 
sis vis laimingesnis. 

- Aš jau maniau, - pasakė ji ligoninės palatoje laikraščio repor- 
teriui, - jis baigia atsigauti po žmonos savižudybės. 


X Fransina dirbo pagrindinėje Dveino darbovietėje, tai yra Dvei- 
no Huverio „Pontiakų“ parke Vienuoliktojoje atšakoje, netoli nuo 
Centrinės magistralės, naujojo „Holiday Inn“ viešbučio pašonėje. 

O štai kodėl Fransina manė, jog Dveinas darosi vis laiminges- 
nis: jis ėmė dainuoti populiarias savo jaunystės dienų dainas, tokias 
kaip „Senasis žibintininkas“, „Tipi tipi tin“, „Glausk mane karštai“, 
„Mėlynas mėnuo“ ir taip toliau. Seniau Dveinas niekad nedainuo- 
davo. O dabar garsiai dainuodavo sėdėdamas už rašomojo stalo, 
vežiodamas klientą demonstraciniu automobiliu, žiūrėdamas, kaip 
mechanikas aptarnauja automobilį. Sykį jis garsiai uždainavo nau- 
jojo „Holiday Inn“ viešbučio vestibiulyje, šypsodamasis ir mostais 
sveikindamas žmones, tartum pasamdytas dainuoti jų malonumui. 
Tačiau niekam ir į galvą neatėjo, kad tai jau psichinio pakrikimo 
ženklas - juoba kad Dveinui priklausė dalis viešbučio. 

Štai kaip apšnekėjo Dveiną juodaodis kelneris ir juodaodis indų 
surinkėjas: 

- Girdi? Dainuoja, - tarė indų surinkėjas. 

- Jeigu turėčiau jo turtus, aš irgi dainuočiau, - atsakė kelneris. 

* Vienintelis žmogus, visiems girdint pareiškęs, jog Dveinas kraus- 
tosi iš proto, buvo baltaodis Dveino prekybos vadybininkas Haris 
Lesabras. Lygiai savaitė prieš Dveinui pametant paskutinį varžtelį 
Haris pasakė Fransinai Pefko: 

- Dveinui kažkas užėjo. Būdavo toks malonus. O dabar - nebe. 

Haris pažinojo Dveiną geriau negu bet kas kitas. Jis dirbo Dveino 
agentūroje jau dvidešimt metų. Haris pas jį įsidarbino, kai agentūra 
stovėjo pačiame negrų rajono pakraštyje. Negrai buvo juodaodžiai 
žmonės. 

- Aš pažįstu jį kaip frontininkas frontininką, - sakė Haris. - Kai 
agentūra buvo Džefersono gatvės gale, mudu su juo kasdien rizi- 
kuodavom gyvybe. Mus apiplėšdavo vidutiniškai keturiolika sykių 
per metus. Ir patikėkit - aš pirmąsyk matau Dveiną tokį. 


X Dėl apiplėšimų buvo tiesa. Todėl Dveinas ir „Pontiako“ agentūrą 
įsigijo taip pigiai. Pirkti naujus automobilius išnešdavo tik baltao- 
džių kišenė, ir dar juodaodžių nusikaltėlių, tačiau tie pripažino tiktai 
„Kadilakus“. O baltaodžiai į Džefersono gatvę bijojo ir koją kelti. 


* Oštai iš kur Dveinas sugraibė pinigų agentūrai įsigyti: jis gavo 
paskolą iš Midlendo apygardos valstybinio banko. Paskolai paremti 
užstatė savo akcijas, priklausančias kompanijai, kuri anuomet va- 
dinosi Midlendo artilerijos-technikos kompanija. Vėliau ji virto 
kompanija „Barrytron Limited“. O dar seniau, Didžiosios krizės 
įkarštyje, kai Dveinas tik supirkinėjo akcijas, kompanija vadinosi 
Amerikos „Robo-Magic“ korporacija. 

Metams bėgant, kompanija kaitaliojo savo pavadinimą, nes tolydžio 
keitėsi jos veiklos pobūdis. Tačiau administracija iš pagarbos praeičiai 
liko ištikima senajam kompanijos devizui. Devizas skambėjo taip: 

* Paklausykit! 

Haris Lesabras sakė Fransinai: 

- Kai su žmogumi esi perėjęs mūšius, imi pastebėti menkiausius 
jo būdo pasikeitimus. O Dveinas pasikeitęs, nėra abejonės. Paklaus- 
kit Vernoną Garą. 

Vernonas Garas buvo baltaodis automechanikas, vienintelis, be 
Lesabro, Dveino tarnautojas, dirbęs agentūroje dar prieš Dveinui 
perkeliant ją prie Centrinės magistralės. Tuo metu Vernonas turėjo 
savo bėdų. Jo žmona Merė sirgo šizofrenija, ir Vernonas nepastebė- 
jo, ar Dveinas pasikeitęs, ar ne. Vernono žmona buvo įsikalusi, kad 
Vernonas nori paversti jos smegenis plutoniu. 


X Haris Lesabras turėjo teisę kalbėti apie mūšius. Jis per karą rim- 
tai uostė parako. Dveinas - ne. Tiesa, per Antrąjį pasaulinį karą jis 
civilio teisėmis tarnavo Jungtinių Valstijų kariniame Oro laivyne. 
Sykį jam teko užrašyti šūkį ant dviejų šimtų dvidešimt šešių kilogra- 
mų svorio bombos, kuri turėjo būti numesta ant Vokietijos miesto 
Hamburgo. Štai ką jis užrašė: 


JUODASIS 

X - Hari, - atsakė Fransina, - kiekvieno žmogaus gyvenime būna 
juodų dienų. O Dveinui jų pasitaiko mažiau negu bet kuriam ki- 
tam mano pažįstamam. Todėl kai jam tokios dienos užeina, žmonės 
pyksta ir stebisi. O be reikalo! Jis toks pats žmogus kaip ir visi. 


- Bet kodėl jis kimba būtinai prie manęs? - negalėjo nurimti Ha- 
ris. Tai buvo tiesa: Dveinas tądien tik jį vieną apipylė įžeidimais ir 
patyčiomis. Visiems kitiems Dveinas ir toliau atrodė malonus - nors 
prie žaizdos dėk. 

Vėliau, tiesa, Dveinas puldinės visokius žmones, tarp jų ir tris vi- 
siškai nepažįstamus piliečius iš Erio (Pensilvanijos valstija), pirmąkart 
atvykusius į Midlendą. Tačiau kol kas Haris buvo jo vienintelė auka. 


X - Už ką jis mane? - klausė Haris. Tokį klausimą Midlende ga- 
lėdavai dažnai girdėti. Midlendiečiai visados taip klausdavo - „Už 
ką dabar mane*“ - kai juos kišdavo į greitosios pagalbos mašinas 
po visokių nelaimingų atsitikimų, kai areštuodavo už visuomeninės 
tvarkos pažeidimą, kai juos apiplėšdavo, kai gaudavo per snukį ir 
taip toliau. 

— Matyt, jaučia, kad jūs tikras vyras ir draugas ir pakęsit jį, kai 
jis blogai nusiteikęs, - pasakė Fransina. 

- Ojums patiktų, jeigu jis imtų derglioti jūsų drabužius? - pa- 
klausė Haris. Dveinas taip ir buvo padaręs - visokiais žodžiais iš- 
dergęs Hario drabužius. 

- Bet nepamirškit, kad geresnio darbo kaip pas jį visam mieste 
nerasit, - atsakė Fransina. Tai buvo tiesa. Dveinas mokėjo gerus 
atlyginimus. Metų pabaigoje išmokėdavo pelno procentus ir ka- 
lėdinį priedą. Jis pirmasis iš visų automobilių prekybininkų toje 
valstijos dalyje išrūpino savo tarnautojams „Mėlynojo kryžiaus 
ir mėlynojo skydo“ sveikatos draudimo polisus. Aprūpinimas 
pensijomis jo agentūroje buvo geriausias mieste, išskyrus gal tik 
„Barrytron“. Jo kabineto durys buvo visada atviros bet kuriam tar- 
nautojui, norinčiam pasibėdoti - nesvarbu, ar tos bėdos buvo su- 
sijusios su automobiliais, ar ne. 


Pavyzdžiui, tą dieną, kai išdergė Hario drabužius, Dveinas dvi 
valandas prašnekėjo su Vernonu Garu apie Vernono žmonos ha- 
liucinacijas. 

- Jai vaidenasi, ko nėra, - sakė Vernonas. 

- Jai reikia poilsio, Vernai, - atsakė Dveinas. 

- Ko gero, man irgi galvoj maišosi, - pasakė Vernonas. - Dievu- 
li, pareinu namo ir šnekuosi šnekuosi su savo sumautu šunėku... 

- Ne tu vienas - aš irgi, - pasakė Dveinas. 


X O štai kaip išėjo, kad Dveinas Hariui taip sugadino ūpą. 

Haris užsuko į Dveino kabinetą, vos tik išėjus Vernonui. Jis nesi- 
tikėjo jokio nemalonumo, nes su Dveinu visą laiką neblogai sutarė. 

- Na kaip, kovų drauguži, laikomės? - tarė jis Dveinui. 

- Normaliai, - atsakė Dveinas. - O tu turi kokių rūpesčių? 

-— Ne, - atsakė Haris. 

- Verno žmona įsikalbėjo, kad Vernas nori paversti jos smege- 
nis plutoniu, - pasakė Dveinas. 

- Kokiu plutoniu? - paklausė Haris; ir taip toliau. Jie paplepėjo apie 
šį bei tą, o paskui, kad šneka nenutrūktų, Haris pradėjo kalbą apie save. 
Jis pasakė, jog kartais gailisi neturįs vaikų. - Nors iš dalies aš ir paten- 
kintas, - toliau svarstė jis. - Pasaulis, supranti, ir taip perpildytas. 

Dveinas nieko neatsakė. 

- Gal reikėjo mums kokį įsivaikint, - tarė Haris, - bet dabar jau 
po laiko. O mudu su bobike ir vienudu smagiai pažaidžiam. Kam 
mums tas vaikas? 

Hariui prasitarus apie įvaikinimą, Dveinas ir pratrūko. Mat jį patį 
buvo įsūniję sutuoktiniai, kurie, manydami gamykloje užkalsią daug 
pinigo, per Pirmąjį pasaulinį karą atsikėlė iš Vakarų Virdžinijos į 
Midlendą. Dveino tikroji motina buvo senmergė mokytoja - ji rašė 

sentimentalius eilėraščius ir laikė save karaliaus Ričardo Liūtaširdžio 
palikuone. Jo tikrasis tėvas buvo klajojantis spaustuvininkas, jis pa- 
lenkė karaliaus Ričardo palikuonės širdį tuo, kad surinko linotipu 
jos eilėraščius. Jos kūrinių jis nei į laikraščius prakišo, nei nieko. Jai 
pakako ir to, kad jis surinko juos linotipu. 

Ji buvo defektyvi vaikų gimdomoji mašina. Gimdydama Dvei- 
ną, ji automatiškai susinaikino. Spaustuvininkas dingo. Jis buvo 
dingstamoji mašina. 


X Galimas daiktas, kad užuomina apie įvaikinimą sukėlė Dveino 
smegenyse pragaištingą cheminę reakciją. Ar šiaip, ar taip, tačiau 
Dveinas staiga kad tėkš Hariui: 

- Žinai, Hari, paprašyk tu Verną Garą skudurų, sumirkyk „Mė- 
lynajame Sunoke“ ir padek spintą su savo šūdinais rūbais, nes kai 
žiūriu į tave, jaučiuosi lyg sėdėčiau pas brolius Votsonus. 

Broliai Votsonai laikė pasiturinčių ir turtingų baltaodžių laidoji- 
mo biurą. „Mėlynasis Sunokas“ buvo tokia benzino markė. 

Iš pradžių Haris apstulbo, paskui įsižeidė. Per visus jų pažinties 
metus Dveinas dėl drabužių jam nė žodžio nebuvo prikišęs. Ha- 
riui atrodė, kad jis rengiasi kukliai ir tvarkingai. Marškiniai — balti. 
Kaklaraiščiai - juodi ir tamsiai mėlyni. Kostiumai - pilki ir tamsiai 
mėlyni. Batai ir puskojinės - juodi. 

— Matai, Hari, - gaižiai išsiviepė Dveinas, - artėja Havajų savaitė, 
ir aš nejuokauju: arba supleškink savo rūbekšlius ir įsigyk naujus, arba 
prašykis darbo pas Votsonus. Tegu ten, kai dirbsi, tave išbalzamuoja. 


X Haris taip ir išsižiojo. Havajų savaitė, apie kurią užsiminė Dvei- 
nas, buvo renginys, skirtas prekybai pagyvinti. Jo metu visą agen- 
tūrą taip išpuošdavo, kad ji atrodytų kuo panašesnė į Havajų salas. 

Klientai, kurie tą savaitę pirkdavo naujus ir naudotus automobilius 
arba užmokėdavo už savojo remontą daugiau nei penkis šimtus 
dolerių, automatiškai tapdavo loterijos dalyviais. Trijų laimingųjų 
laukė nemokama kelionė per Las Vegą ir San Franciską į Havajus. 
Laimėtojas galėjo į kelionę kartu vežtis ir dar vieną žmogų. 

- Aš nepriekaištauju, kad tu turi „biuikišką“ pavardę, nors par- 
davinėji „Pontiakus“... - toliau kalbėjo Dveinas. Jis užsiminė apie 
tai dėl to, kad „General Motors“ gamino „Biuiko“ modelį, vadinamą 
„Lesabru“. - Pavardės nepakeisi. - Dveinas tyliai barbeno į stalą. 
Tačiau tai atrodė grėsmingiau, negu kad būtų trankęs stalą kumš- 
čiu. - Tačiau velniškai daug ką galėtum pakeisti, Hari. Prieš akis 
ilgas savaitgalis. Todėl tikiuosi, antradienį atėjęs į darbą, pamatyti 
tave visai kitą žmogų. 

Savaitgalis turėjo būti ilgesnis negu paprastai, nes pirmadienis 
buvo valstybinė šventė - Veteranų diena. Ji buvo skirta pagerbti žmo- 
nėms, kurie tarnavo savo šaliai, vilkėdami kariškomis uniformomis. 


X —- Kai mudu pradėjom prekiauti, Hari, - tarė Dveinas, - „Pontia- 
kais“ važinėdavo mokytojos, senelės ir netekėjusios tetulės. - Taip ir 
buvo. - Gal tu nepastebėjai, Hari, dabartinius prašmatnius, tviskan- 
čius „Pontiakus“ perka žmonės, kurie iš gyvenimo spaudžia kaifą! 
O tu rengiesi tartum laidojimo reikmenų biuro tarnautojas! Pasi- 
žiūrėk į veidrodį, Hari, ir paklausk save: „Kas galėtų pagalvoti, kad 
šitas žmogynas turi ką nors bendro su „Pontiakais 

Haris Lesabras, baisiausiai priblokštas, nė nebesakė Dveinui, 
jog, nepaisant išvaizdos, jis pripažintas vienu geriausių „Pontiako“ 

prekybos agentų ne tik pačioje valstijoje, bet ir visuose Vidurvaka- 
riuose. O Midlendo srityje „Pontiakas“, nors ir nepigus, buvo pats 
populiariausias automobilis. Jis buvo vidutinio brangumo. 


X Dveinas Huveris pasakė vargšui Hariui Lesabrui, kad Havajų sa- 
vaitė, prasidėsianti tuoj po Veteranų dienos, Hariui būsianti auksinė 
proga atsipūsti, pasilinksminti ir kitus palinksminti. 

- Pasakysiu tau naujieną, Hari, - kalbėjo Dveinas, — šiuolai- 
kinis mokslas padovanojo mums daugybę nuostabiausių neregėtų 
spalvų įdomiais, negirdėtais pavadinimais. Raudoną! Oranžinę! Ža- 
lią! Rausvą! Niekas mūsų nebeverčia apsiriboti vien juoda, balta ir 
pilka! Puiki naujiena, Hari, tiesa? Be to, valstijos įstatymų leidėjai, 
Hari, neseniai paskelbė, kad šypsojimasis darbo valandomis nebe- 
bus laikomas nusikaltimu, o gubernatorius man asmeniškai paža- 
dėjo, kad už anekdotus nebesodins į suaugusiųjų pataisos namus, į 
seksualinių nusikaltėlių skyrių! 


X Haris Lesabras būtų visa tai kaip nors pramirksėjęs, jei ne viena 
aplinkybė: jis buvo transvestitas. Savaitgaliais jis mėgdavo apsitai- 
syti moteriškais drabužiais — ir dar kokiais! Haris su žmona užsi- 
traukdavo užuolaidas, ir Haris virsdavo tikru rojaus paukšteliu. 

Šią Hario paslaptį žinojo tiktai žmona. 

Kai Dveinas patraukė jį per dantį dėl kasdienių drabužių, o pas- 
kui užsiminė apie Šeperdstauno suaugusiųjų pataisos namų sek- 
sualinių nusikaltėlių skyrių, Hariui iš karto kilo įtarimas, kad jo 
paslaptis išaiškėjo. O ta paslaptis buvo ne juokas. Už tas savaitga- 
lio pramogėles Harį galėjo areštuoti. Jam galėjo pripaišyti iki trijų 
tūkstančių dolerių baudą ir nuteisti penkeriems metams sunkiųjų 
darbų Šeperdstauno suaugusiųjų pataisos namų seksualinių nusi- 
kaltėlių skyriuje. 


X Todėl tą ilgą savaitgalį vargšas Haris praleido gana prastai. Ta- 
čiau Dveinas praleido jį dar prasčiau. 


Štai ką paskutinę savaitgalio naktį veikė Dveinas. Kenksmin- 
gos cheminės medžiagos išvertė jį iš lovos. Jos skubino Dveiną kuo 
greičiau apsirengti, tarytum jam būtų reikėję bėgti tvarkyti kažko- 
kių neatidėliotinų reikalų. Buvo ką tik po vidurnakčio. Veteranų 
diena pasibaigė sulig dvyliktuoju laikrodžio dūžiu. 

Kenksmingų cheminių medžiagų verčiamas, jis išsitraukė iš po 
pagalvio užtaisytą 38 kalibro revolverį ir įsikišo į burną. Revolveris 
buvo prietaisas, kurio vienintelė paskirtis - kiurdyti žmonių kūnus. 
Jis atrodė taip: 


Toje planetos dalyje, kur gyveno Dveinas, revolverį, kas norėda- 
vo, galėdavo nusipirkti artimiausioje ūkinių prekių parduotuvėje. 
Revolverius turėjo visi policininkai. Taip pat ir visi kriminaliniai 
nusikaltėliai. Taip pat žmonės, kurių nebuvo galima priskirti nei 
tiems, nei aniems. 

Nusikaltėliai atkišdavo ginklą į žmogų ir sakydavo: „Atiduok vi- 
sus pinigus“, ir žmogus paprastai atiduodavo. O policininkai atkiš- 
davo ginklą į nusikaltėlį ir sakydavo: „Stok!“ ar ką kitą, priklauso- 
mai nuo aplinkybių, ir nusikaltėlis paprastai paklusdavo. O kartais 
nepaklusdavo. Kartais žmona taip įsiusdavo ant vyro, kad imdavo ir 
su ginklu jį prakiurdydavo. Kartais vyras taip įsiusdavo ant žmonos, 
kad prakiurdydavo ją. Ir taip toliau. 

Tą pačią savaitę, kai Dveinas Huveris sukėlė skandalą, vienas 
keturiolikmetis berniukas Midlende prakiurdė tėvą ir motiną, nes 


nenorėjo jiems rodyti savo blogų pažymių. Berniuko advokatas ruo- 
šėsi paduoti prašymą, kad jo klientui pripažintų laikiną pamišimą, o 
tai reiškė, jog šaudamas berniukas nežinojo, ar daro gerai, ar blogai. 


X Atsirasdavo tokių, kurie prakiurdydavo garsius žmones, kad ir 
patys bent kiek pagarsėtų. Atsirasdavo tokių, kurie sėsdavo į lėktu- 
vus, skrendančius ten ir ten, ir pažadėdavo prakiurdyti lėktuvo vadą 
ir antrąjį pilotą, jeigu jie nenuskraidins lėktuvo kitur. 


X Dveinas palaikė apžiojęs vamzdį. Jis atsidavė alyva. Revolveris 
buvo užtaisytas, gaidukas atlaužtas. Vos už keliolikos centimetrų 
nuo Dveino smegenų, gulėjo dailūs metaliniai cilindriukai su me- 
džio anglies, kalio salietros ir sieros mišiniu. Dveinui tereikėjo spus- 
telti svertelį, ir parakas būtų virtęs dujomis. Dujos būtų pro vamzdį 
išstūmusios švino gabaliuką, o šis būtų prakiurdęs Dveno smegenis. 
Tačiau Dveinas nusprendė verčiau sušaudyti vieną iš glazūruotais 
kokliais išklotų vonios kambarių. Jis pykštelėjo švino gabaliukus į 
atitvertą patalpą su tualetu, prausykla ir vonia. Ant stiklinės pertva- 
ros buvo smėlio švirkšle išrašytas flamingo piešinys. Jis atrodė taip: 


Dveinas nušovė flamingą. 

Vėliau, prisiminęs flamingą, jis niurzgėdavo. Štai ką jis niurz- 
gėdavo: „Velnio blauzda sušiktas paukštis“. Šūvių niekas negirdėjo. 
Visuose kaimyniniuose namuose įrengta puiki garso izoliacija. Pa- 
vyzdžiui, garsas, norintis išsprukti arba įsmukti į Dveino pasakišką- 
jį namą, turėdavo prasibrauti pro trijų ir trijų ketvirtųjų centimetro 
storio tinko sluoksnį, pro drėgmę sulaikantį polistirolio sluoksnį, 
pro aliuminio lapą, pro septynių su puse centimetrų oro tarpą, pro 
kitą aliuminio lapą, pro septynių su puse centimetrų storio stiklo 
vatos antklodę, pro dar vieną aliuminio lapą, pro pustrečio cen- 
timetro izoliacinę lentą iš presuotų medžio pjuvenų, pro tolį, pro 
pustrečio centimetro medžio apmušą, paskui vėl pro tolį, o galiau- 
siai pro tuščiavidurį aliuminio apmušą. Tuštuma tame apmuše buvo 
pripildyta stebuklingos izoliacinės medžiagos, kuria apvelkamos 
raketos, skrendančios į Mėnulį. 


X Dveinas uždegė prožektorius aplink namą ir ėmė žaisti krepšinį 
ant asfaltuotos aikštelės priešais savo penkių automobilių talpos 
garažą. 

Dveinui ėmus šaudyti, jo šuo Sparkis pasislėpė pusrūsyje. Bet da- 
bar jis iš ten išlindo. Sparkis žiūrėjo, kaip Dveinas žaidžia krepšinį. 

- Drauguži tu mano, Sparkeli, - sakė Dveinas. Ir taip toliau. Jis 
labai mylėjo savo šunį. 

Žmonės jo žaidžiant nematė. Nuo kaimynų jį užstojo medžiai, 
krūmai ir aukšta kedrinių lentų tvora. 


* Jis padėjo kamuolį ir sėdo į juodą „Furijos“ modelio „Plimu- 
tą“ - buvo jį prieš dieną priėmęs į komisą. „,„Plimutą“ gamino „Crys- 
ler“ firma, o Dveinas pardavinėjo „General Motors“ produkciją. Jis 


nutarė dieną kitą pavažinėti „Plimutu“, norėdamas pažiūrėti, ko 
verti jo konkurentai. 

Varydamas automobilį atbulą privažiavimo keliuku, jis pamanė, 
kad reikia paaiškinti kaimynams, kodėl važiuoja „Furijos“ modelio 
„Plimutu“, todėl pro langelį riktelėjo: 

- Žiūriu, ko verti konkurentai! - Ir paspaudė signalą. 


* Dveinas nuzvimbė Senuoju apygardos plentu į tuštutėlę Centri- 
nę magistralę. Nesumažinęs greičio, įsuko į Dešimtąją atšaką, atsi- 
trenkė į turėklą, kelis kartus apsisuko vietoje. Tada atbulas išvažiavo 
į Sueigų aveniu, peršoko per kelkraščio sienelę ir sustojo tuščiame 
sklype. Sklypas priklausė Dveinui. 

Niekas nieko nei girdėjo, nei matė. Tame rajone niekas negyve- 
no. Maždaug kas valandą pro čia turėjo pravažiuoti policininkas, 
bet jis barakatinavo už kokių trijų kilometrų, šoninėje gatvelėje už 
„Western Electric“ sandėlio. „Barakatinavo“ - suprask: snaudė eida- 
mas tarnybą. 


X Dveinas truputį pabuvo savo sklype. Jis įsijungė radiją. Visos Mid- 
lendo stotys jau miegojo, tačiau Dveinas sugavo Vakarų Virdžinijos 
provincijos muzikinę stotį, kuri žadėjo už šešis dolerius išperkamojo 
mokesčio atsiųsti dešimtį žiedinių krūmų ir penkis vaismedžius. 

- Neblogas, sakyčiau, pasiūlymas, - tarė Dveinas. Jis tikrai taip 
manė. Jo šalyje beveik visi pranešimai, ir siunčiami, ir priimami, 
net ir telepatiniai, buvo susiję su kokio nors niekniekio pirkimu ar 
pardavimu. Dveinui jie skambėjo kaip lopšinė. 


V SKYRIUS 


4 Tuo metu, kai Dveinas Huveris klausėsi Vakarų Virdžinijos, Kil- 
goras Trautas snūduriavo viename Niujorko kine. Tai buvo daug 
pigiau, negu nakvoti viešbutyje. Jis nė sykio nebuvo miegojęs kine, 
tačiau buvo girdėjęs, kad taip daro visiškai nuskurę seniokai. Jis 
norėjo pasirodyti Midlende kaip pats didžiausias iš tokių nusku- 
rėlių. Jį kvietė dalyvauti simpoziume „Amerikiečių romano ateitis 
Makliueno epochoje“. Tame simpoziume jis ketino pareikšti: „Aš 
nežinau, kas tas Makliuenas, užtat žinau, ką reiškia nakvoti tarp 
nuskurusių senių Niujorko kine. Gal, sakau, pašnekam apie tuos 
nuskurėlius?“ 

Ir dar jis norėjo pareikšti: „Ar negalėtų tas jūsų Makliuenas pa- 
aiškinti, koks yra ryšys tarp „bebriukų“ ir knygų prekybos?“ 


X Trautas atvažiavo iš Kohouzo į Niujorką gerokai po pietų. Jis ap- 
lėkė nemažai pornografijos krautuvių, taip pat užėjo į vieną marš- 
kinių parduotuvę. Nusipirko dvi savo knygas - „Ratuota epidemi- 
ja“ ir „Dabar jau galima papasakoti“, žurnalą su savo apsakymu ir 
marškinius prie smokingo. Žurnalas vadinosi „Juodasis kojaraištis“. 
Per marškinių krūtinę leidosi klosčių kaskada. Marškinių pardavėjo 
patartas, Trautas nusipirko ir gatavą rinkinį su juosta, butonjere ir 
„varlike“. Visas komplektas buvo mandarinų spalvos. 


Šie pirkiniai gulėjo jam ant kelių kartu su traškančio rudo po- 
pieriaus paketu, į kurį buvo suvyniotas smokingas, šešerios naujos 
trumpikės, šešios poros naujų puskojinių, skustuvas ir naujas dantų 
šepetukas. Trautas jau daug metų apsiėjo be šepetuko. 


X Sprendžiant iš viršelių, romanuose „Ratuota epidemija“ ir „Da- 
bar jau galima papasakoti“ turėjo būti daug „bebriukų“. Pastaroji 
knyga pavers Dveiną Huverį kraujo ištroškusiu maniaku. Nuotrau- 
ka jos viršelyje vaizdavo universiteto profesorių, nurenginėjamą 
būrelio nuogų studenčių. Pro klubo langą buvo matyti bibliotekos 
bokštelis. Buvo dienos metas, ir buvo matyti bokšto laikrodis. Laik- 
rodis atrodė taip: 


Profesorius buvo pusnuogis - tik su dryžuotom trumpikėm, ko- 
jinėm su kojaraiščiais ir su akademine kepure, kuri atrodė taip: 


Nei apie profesorių, nei apie studenčių klubą, nei apie univer- 
sitetą knygoje nebuvo nė žodžio. Knyga buvo ilgas Visatos Kūrėjo 
laiškas vienintelei Visatos būtybei, turinčiai laisvą valią. 


XX V 


4 Odėlapsakymo „Juodojo kojaraiščio“ žurnale, tai Trautas nė ma- 
nyti nenumanė, kad jis priimtas spaudai. Priimtas jis buvo, matyt, 
seniai, nes žurnalo išleidimo data rodė 1962 metų balandį. Trautas 
jį atsitiktinai rado nuobodžių senų žurnalų dėžėje prie durų. Tai 
buvo žurnalai, iliustruoti moteriškų kelnaičių nuotraukomis. 

Trautui perkant žurnalą, kasininkas palaikė jį arba girtu, arba ne 
viso proto. Ieško, pagalvojo kasininkas, tokių nuotraukų, kur mote- 
rys su kelnaitėm. Kojos, tiesa, pakeltos, bet su kelnaitėm, todėl ne- 
palyginsi su „bebriukais“, kurie pardavinėjami galiniame skyriuje. 

- Tikiuosi, jums patiks, - tarė kasininkas Trautui. Jis norėjo pasaky- 
ti, jog tikisi, kad Trautas ras nuotraukų, į kurias žiūrėdamas patirs ma- 
lonumą, nes tokia buvo vienintelė visų tų knygų ir žurnalų paskirtis. 

- Jis man reikalingas Menų festivaliui, - pasakė Trautas. 


X Dabar apie patį apsakymą. Jis vadinosi „Kvanktelėjęs šokėjas“. 
Kaip ir daugelis kitų Trauto apsakymų, šis pasakojo apie tragiškai 
pasibaigusį vienos būtybės mėginimą užmegzti kontaktą su kitomis. 

Štai jo turinys. Į Žemę skraidančia lėkšte atvyksta būtybė, vardu 
Zogas, kad paaiškintų, kaip išvengti karų ir kaip išgydyti vėžį. Jis 
atskrido su šia informacija iš Margo planetos, kurios gyventojai su- 
sišnekėdavo persdami ir šokdami tryptinį. 

Zogas nusileido naktį Konektikute. Nespėjo jis išlipti, kai pama- 
tė degantį namą. Persdamas ir šokdamas tryptinį ir tuo įspėdamas 
žmones apie jiems gresiantį baisų pavojų, jis įsiveržė į namą. Šeimi- 
ninkas su golfo lazda sutrupino Zogui smegeninę. 


X Kine, kuriame sėdėjo Trautas, susikrovęs ant kelių savo paketus, 
rodė vien nešvankius filmus. Skambėjo raminanti muzika. Sidabri- 
niame ekrane jauno vyruko ir jaunos moters iliuziniai atvaizdai be 
pavojaus sveikatai čiulpė vienas kito žiomenis. 

Sėdėdamas Trautas sugalvojo naują romaną. Romaną apie tai, kaip 
vienas žemietis astronautas nuvyko į planetą, kur visi gyvi padarai, ir 
gyvūnai, ir augalai, išskyrus humanoidus, buvo žuvę dėl užterštos ap- 
linkos. Humanoidai mito produktais iš naftos ir akmens anglies. 

Jie suruošė tam astronautui, vardu Donas, vaišes. Valgiai buvo 
siaubingi. Kalba daugiausia sukosi apie cenzūrą. Miestuose buvo pil- 
na kinų, kuriuose rodė vien nešvankius filmus. Humanoidai norėjo 
juos kaip nors išgyvendinti, tačiau nepažeisdami žodžio laisvės. 

Jie klausė Doną, ar ir Žemėje egzistuoja ta pati problema, ir Do- 
nas atsakė - egzistuoja. Jie teiravosi, ar žemiečių filmai labai ne- 
švankūs, ir Donas atsakė: „Nešvankumo viršūnė“. 

Humanoidai suabejojo, nes buvo įsitikinę, kad nepadoresnių už jų 
nešvankius filmus Žemėje negali būti. Todėl visi suvirto į važiuokles ant 
oro pagalvių ir nusklendė į nešvankių filmų kino teatrą miesto centre. 

Kai nuvyko, buvo pertrauka, ir Donas spėliojo, kas gi galėtų būti 
nešvankiau už tai, ką jis buvo matęs Žemėje. Prieš užgęstant švie- 
soms, jį net apėmė seksualinis jaudulys. Moterys jų kompanijoje vi- 
sos virpėjo iš susijaudinimo ir drovėdamosi neramiai muistėsi. 

Salė aptemo, atsiskleidė uždanga. Iš pradžių jokio vaizdo nebu- 
vo matyti. Iš garsiakalbių sklido čiaupsėjimas ir aikčiojimas. Paskui 
prasidėjo filmas. Vaizdas buvo aukštos kokybės. Rodė vyriškos ly- 
ties humanoidą, valgantį kažką panašaus į kriaušę. Kamera staiga 
priartino jo lūpas, liežuvį ir dantis, blizgančius nuo seilių. Valgė 
jis neskubėdamas. Kai paskutinis kąsnelis dingo čiaumojančioje 
burnoje, objektyvas nukrypo į jo Adomo obuolį. Adomo obuolys 

begėdiškai kilsavo. Valgytojas patenkintas atsiriaugėjo, ir ekrane 
pasirodė toks žodis, tiktai tos planetos kalba: 


PABAIGA 


* Visa tai buvo, be abejo, fantazija. Jokių kriaušių toje planetoje ne- 
bebuvo. Ir filmas apie kriaušės valgymą nebuvo svarbiausia seanso 
dalis. Tai tebuvo trumpas siužetėlis, kurio metu žiūrovai susikaupė. 

Po to prasidėjo pagrindinis meninis filmas. Jis vaizdavo vyriškį, 
moteriškę ir du jų vaikus, taip pat jų šunį ir katę. Jie pusantros va- 
landos be atvangos valgė - sriubą, mėsą, karštas bandeles, sviestą, 
daržoves, bulvių košę su padažu, vaisius, saldainius, tortą, pyragą. 
Kamera retai kada nutoldavo daugiau kaip per porą sprindžių nuo 
jų blizgančių lūpų ir kilsuojančių Adomo obuolių. O paskui tėvas 
užkėlė ant stalo katę su šuniu, kad ir jie padalyvautų orgijoje. 

Po valandėlės aktoriai prisivalgė iki kaklo. Jie prisiputo tiek, jog 
akys virto iš kaktų. Visi vos pajudėjo. Sakė, ko gero, visą savaitę ne- 
benorėsią valgyti, ir taip toliau. Lėtai nurinko stalą, tada iškleivojo į 
virtuvę ir suvertė apie penkiolika kilogramų likučių į atliekų kibirą. 
Žiūrovai šėlo iš pasitenkinimo. 


X Kai Donas su draugais išėjo iš kino, prie jų prikibo humanoidės 
kekšės, kurios siūlė jiems kiaušinių, apelsinų, pieno, sviesto, žemės 
riešutų ir taip toliau. Iš tikrųjų šitų gardumynų kekšės jiems, su- 
prantama, nebūtų davusios. 

Humanoidai paaiškino Donui, kad jeigu jis nueitų pas kekšę, ji 
pagamintų jam valgį iš naftos ir akmens anglies produktų ir nuplėš- 
tų fantastiškus pinigus. 

O paskui, jam valgant, begėdiškai šnekėtų, koks šviežias ir mais- 
tingas tas jos valgymas, nors iš tikrųjų jis būtų nenatūralus. 


VI SKYRIUS 


X Dveinas Huveris kokią valandą sėdėjo važinėtame „Furijos“ mo- 
delio „Plimute“ nuosavame žemės sklype, klausydamasis Vakarų 
Virdžinijos. Radijas jį informavo, kaip galima apsidrausti sveikatą, 
įmokant keliolika skatikų per dieną, ir kaip geriau eksploatuoti au- 
tomobilį. Jį informavo, kaip gydytis nuo vidurių užkietėjimo. Jam 
siūlė Bibliją, kurioje visi Dievo ir Jėzaus Kristaus žodžiai išspaus- 
dinti raudonu šriftu didžiosiomis raidėmis. Jam siūlė kambarinį 
augalą, kuris prisivilioja ir suvirškina ligas platinančius vabzdžius. 

Visa tai nusėdo į Dveino atmintį tam atvejui, jei kada prireiktų. 
Ten jau daug ko buvo prisikaupę. 


X Tuo metu, kai Dveinas sau vienas ten sėdėjo, už trylikos kilomet- 
rų, Ferčaildo bulvaro gale, centrinėje ligoninėje merdėjo seniausia 
Midlendo miesto gyventoja. Ji vadinosi Mere Jang“. Jai buvo šimtas 
aštuoneri metai. Ji buvo juodaodė. Merės Jang tėvai vergavo Kentu- 
kyje. Tarp Merės Jang ir Dveino Huverio egzistavo šioks toks ryšys. 
Kai Dveinas buvo mažas, Merė keletą mėnesių tarnavo jų namuose 
skalbėja. Ji pasakojo jam visokias istorijas iš Biblijos ir iš vergijos 
laikų. Sykį pasipakojo, kaip vaikystėje mačiusi viešai pakariamą bal- 
taodį vyriškį. 

E Young - jaunas (angl.). 


* Jaunas juodaodis gydytojas centrinėje ligoninėje stebėjo, kaip 
Merė Jang merdėja nuo plaučių uždegimo. 

Gydytojas jos nepažinojo. Jis tik savaitę gyveno Midlende. Gy- 
dytojas net nebuvo amerikietis, nors baigė Harvardo universitetą. 
Jis buvo kilęs iš Nigerijos, iš indarų genties. Vadinosi Siprijanas Uk- 
vendė. Jis nejautė giminystės nei su Mere, nei su jokiais kitais juo- 
daodžiais amerikiečiais. Giminėmis jis laikė tik indarus. 

Mirties valandą Merė buvo tokia pat vieniša šioje planetoje kaip 
ir Dveinas Huveris ar Kilgoras Trautas. Ji neturėjo palikuonių. Netu- 
rėjo nei draugų, nei giminių, kurie žiūrėtų, kaip ji miršta. Todėl savo 
paskutiniuosius žodžius šioje planetoje ji ištarė Siprijanui Ukvendei. 
Jai nebeužteko kvapo suvirpinti balso stygoms. Ji pajėgė tik be garso 
judinti lūpas. 

Štai ką ji tepasakė apie mirtį: 

- Vai vai vai... 


X Kaip ir visi žemiečiai, Merė Jang mirdama visiems ją pažinoju- 
siems pasiuntė silpnučius signalus, primindama apie save. Ji paleido 
debesėlį telepatinių peteliškių, ir viena jų brūkštelėjo per skruostą 
Dveinui Huveriui, esančiam už trylikos kilometrų. 

Dveinas kažkur už savęs išgirdo nusilpusio žmogaus balsą, nors 
jokio žmogaus ten nebuvo. Balsas sakė Dveinui: 

- Vai vai vai... 


X Kenksmingos cheminės medžiagos paragino Dveiną užvesti au- 
tomobilio variklį. Jis išvažiavo iš tuščio sklypo, lėtai nuriedėjo Su- 
eigų aveniu, einančia lygiagrečiai su Centrine magistrale. 
Pravažiavo pro pagrindinę savo darbovietę, tai yra pro Dveino Hu- 
verio „Pontiakų“ parką, ir įsuko į jo pašonėje įsikūrusio „Holiday Inn“ 


viešbučio automobilių stovėjimo aikštelę. Dveinui priklausė trečdalis 
viešbučio; jo partneriai buvo geriausias Midlendo ortodontas daktaras 
Alfredas Maritimas ir Bilas Mileris - jis, be kita ko, buvo ir Šepertds- 
tauno suaugusiųjų pataisos namų amnestijų komisijos pirmininkas. 

Nieko nesutikęs, Dveinas užpakaliniais viešbučio laiptais užli- 
po ant stogo. Švietė pilnatis. Švietė dvi pilnatys. Naujasis Mildredos 
Beri Menų centras, peršviečiamas kamuolys ant kojūkų, dabar buvo 
iš vidaus apšviestas - ir atrodė kaip mėnulis. 


X Dveinas žvelgė į miegantį miestą. Tai buvo jo gimtasis miestas. 
Jis praleido pirmuosius trejus gyvenimo metus tik trys kilometrai 
nuo tos vietos, kur stovėjo. Čia jį įsūnijo, čia jis ėjo į mokyklą. 

Jam priklausė ne tik „Pontiako“ agentūra ir dalis naujojo „Ho- 
liday Inn“ viešbučio. Jam priklausė ir trys užkandinės, penkios au- 
tomatizuotos automobilių plovyklos, jis buvo vienas iš „Cukrinės 
upelės“ užvažiuojamo kino teatro, radijo stoties „WMCY“, „Trijų 
klevų“ golfo aikštės savininkų ir turėjo tūkstantį septynis šimtus 
„Barrytron“, vietinės elektroninių prietaisų firmos, bendro kapita- 
lo akcijų. Jam priklausė daugybė tuščių sklypų. Jis buvo Midlendo 
apygardos valstybinio banko direktorių tarybos narys. 

Tačiau dabar Midlendas Dveinui atrodė nepažįstamas ir bau- 
ginantis. 

- Kur aš esu? - paklausė jis. 

Jis netgi pamiršo, kad jo žmona Silija nusižudė prisirijusi „Dra- 
no“ - natrio šarmo ir aliuminio miltelių mišinio, skirto kanalizaci- 
jos vamzdžiams valyti. Kadangi Silijos organizmas susidėjo iš tokių 
pačių medžiagų, kurios paprastai užkemša kanalizacijos vamzdžius, 
ji virto mažu vulkanu. 


Dveinas pamiršo net tai, kad jo vienintelis vaikas - sūnus - išau- 
go ir virto pagarsėjusiu homoseksualiu. Jo vardas Džordžas, tačiau 
visi jį vadino Triušeliu. Jis skambino pianinu naujojo „Holiday Inn“ 
viešbučio kokteilinėje. 

- Kur aš esu? - pakartojo Dveinas. 

VII SKYRIUS 


* Kilgoras Trautas Niujorko kino teatre nuėjo į vyrų tualetą nusi- 
šlapinti. Ant sienos šalia rankšluosčio pamatė priklijuotą skelbimą. 
Jis reklamavo masažo saloną „Sultono haremas“. Masažo salonai 
Niujorke buvo naujovė, kelianti visuotinį susidomėjimą. Vyrai už- 
ėję galėdavo fotografuoti nuogas moteris arba dažyti nuogų moterų 
kūnus vandeniniais dažais. Pageidaujantiems vyrams moterys visur 
tryniodavo, kol jų peniai iššaudavo sėklą į turkiškus rankšluosčius. 

- Štai kur smagus, visavertis gyvenimas, - tarė Kilgoras Trautas. 

Šalia rankšluosčio ant glazūruotų koklių kažkas pieštuku buvo 
užrašęs: 


Pidmuo 2 


Trautas iškrėtė kišenes, ieškodamas plunksnakočio ar pieštuko. 
Jis žinojo, kaip atsakyti į šį klausimą. Tačiau neturėjo kuo rašyti, 
nerado net degtuko nuodegos, todėl paliko klausimą neatsakytą. O 
štai ką jis būtų parašęs, jei būtų turėjęs kuo: 
Būti 
Visatos Kūrėjo 
akimis, 
ausimis 
ir sąžine, 
kvaily! 
4 Grįždamas į savo vietą kino salėje, Trautas ėmė vaidinti Visa- 
tos Kūrėjo akis, ausis ir sąžinę. Jis telepatiškai siuntė nesvarbu kur 
esančiam Kūrėjui pranešimus. Jis pranešė, kad vyrų tualete švaru, 
net blizga. „Kilimas po mano kojomis, - raportavo jis iš vestibiu- 
lio, - naujas ir elastingas. Spėju, kad jis iš kažkokio ypatingo pluoš- 
to. Spalva - mėlyna. Įsivaizduojate mėlyną spalvą?“ Ir taip toliau. 
Kai įėjo į salę, joje degė šviesos. Žiūrovai buvo išsivaikščioję, li- 
kęs tik administratorius, jis drauge ėjo ir kontrolieriaus, ir tvark- 
dario, ir valytojo pareigas. Jis šlavė tarpueilius. Tai buvo pusamžis 
baltaodis vyriškis. 
- Balius baigtas, dėduli, - tarė jis Trautui. - Laikas namučių. 
Trautas neprieštaravo. Bet ir išsyk nepasišalino. Jis apžiūrėjo 
žaliais emaliniais dažais dažytą plieninę dėžę salės gale. Joje buvo 
įmontuotas projektorius, garso aparatūra ir kino juostos. Nuo dėžės 
iki kištuko lizdo sienoje tiesėsi laidas. Dėžės priekyje blizgėjo anga, 
pro kurią išeidavo vaizdas. Dėžės šone buvo matyti paprastas jun- 
giklis. Jis atrodė taip: 


ĮJUNGTI 


(T P iagTTVYS! 4 


IŠJUNGTI 


X Trautas susižavėjo: žinojo, kad tereikia jam spustelėti jungiklį, ir 
žmonės vėl ims kruštis ir čiulptis. 

- Labanakt, dėduli, - pabrėždamas žodžius, pakartojo administ- 
ratorius. 

Trautas nenoriai atsitraukė nuo aparato. Štai ką jis pasakė apie jį 
administratoriui: 

- Ji tokį didelį poreikį patenkina, šita mašina, o taip nesunku ją 
aptarnauti. 


* Išėjęs iš kino, Trautas, tarnaudamas Visatos Kūrėjo akimis, ausi- 


mis ir sąžine, pasiuntė jam tokį telepatinį pranešimą: „Išeinu į Ke- 
turiasdešimt antrąją gatvę. Kas jums apie šią gatvę jau žinoma?“ 

VIII SKYRIUS 


* Trautas išėjo ant Keturiasdešimt antrosios gatvės šaligatvio. 
Vaikščioti šia gatve buvo pavojinga. Pavojinga buvo vaikščioti visa- 
me mieste - ir dėl kenksmingų cheminių medžiagų, ir dėl nelygaus 
turtų pasidalijimo, ir taip toliau. Daugeliui žmonių, kaip ir Dveinui, 
organizmuose gaminosi smegenims kenksmingos cheminės me- 
džiagos. Tačiau buvo mieste ir tūkstančių tūkstančiai tokių, kurie 
kenksmingas chemines medžiagas pirkdavo ir rydavo arba trauk- 
davo pro nosį, arba leisdavosi į venas su štai tokiais prietaisėliais: 


( 


Kiti net grūsdavosi kenksmingus chemikalus pro šiknos skylę. 
Jų šiknos skylės atrodė taip: 


X Tokius rizikingus eksperimentus su cheminėmis medžiagomis ir 
savo organizmais žmonės darė todėl, kad norėjo geriau, gražiau gy- 
venti. Gyvenimo sąlygos jų buvo bjaurios, tad ir elgtis galima buvo 
tik bjauriai. Nuosavybės jie turėjo gumbą, todėl aplinkos pagerinti 
nepajėgė. Užtat visaip stengėsi pagražinti bent savo vidų. 

Rezultatai buvo katastrofiški - savižudybės, vagystės, žmogžudys- 
tės, beprotybė ir taip toliau. Tačiau į rinką plūdo vis naujų chemika- 
lų. Keturiasdešimt antrojoje gatvėje, už šešių metrų nuo Trauto, pa- 
lei pornografijos krautuvės duris be sąmonės gulėjo keturiolikmetis 
baltaodis berniokėlis. Jis buvo išgėręs pusę puslitrio naujoviško dažų 
valiklio, kuris tik prieš dvi dienas buvo pasirodęs parduotuvėse. Be 
to, jis buvo prarijęs dvi piliules, apsaugančias raguočius nuo Bengo 
ligos, tokio infekcinio susirgimo, kuris baigiasi išsimetimu. 


* Išėjęs į Keturiasdešimt antrąją gatvę, Trautas suakmenėjo iš bai- 
mės. Aš jam daviau niekam tikusį gyvenimą, bet drauge suteikiau 
jam ir geležinį norą gyventi. Žemės planetoje toks derinys - įpras- 
tas dalykas. 

Kino administratorius išėjo ir užrakino duris. 

Ir tuomet iš niekur atsirado dvi jaunos juodaodės prostitutės. 
Jos paklausė Trautą ir administratorių, ar jie nenorėtų pažaisti. Jos 
buvo linksmos ir drąsios - mat prieš pusvalandį buvo sudorojusios 
tūbelę norvegiškų vaistų nuo hemorojaus. Tie vaistai buvo gamina- 
mi jokiu būdu ne valgymui. Juos reikėjo švirkštis į užpakalį. 

Mergelės buvo kaimietės. Jos užaugo provincijoje šalies pietuo- 
se, kur jų protėviai būdavo naudojami kaip žemės ūkio mašinos. 
Tačiau šiais laikais tenykščiai ūkininkai gyvų mašinų nebenaudo- 
ja, nes mašinos iš metalo pigesnės, patvaresnės ir tenkinasi pras- 
tesniais būstais. 

Todėl juodaodėms mašinoms beliko arba kraustytis iš ten, arba 
mirti badu. Jos suplaukė į miestus, nes visur kitur ant tvorų ir me- 
džių akis badė štai tokie įspėjimai: 


3 Kilgoras Trautas kažkada parašė apsakymą „Pašalinis - tai tu!“ 
Veiksmas vyksta Havajų salose - ten, kur turėjo keliauti laimingieji 
midlendiečiai, Dveino Huverio loterijos laimėtojai. Kiekvienas že- 
mės lopinėlis salose priklausė kokiems keturiasdešimčiai žmonių, 
ir Trauto apsakyme tie žmonės nutarė išnaudoti nuosavybės teises 
visu šimtu procentų. Jie visur prikarstė įspėjimų „Eiti draudžiama!“ 
Dėl to milijonams kitų havajiečių susidarė baisių sunkumų. 
Traukos dėsnis reikalavo, kad jie būtų kur nors prilipę prie žemės 
paviršiaus. O jei neturi žemės, tai lįsk į jūrą ir plūduriuok sveikas. 
Bet paskui federalinė vyriausybė parengė ekstra gelbėjimo pro- 
gramą. Visiems vyrams, moterims ir vaikams, neturintiems nuosa- 
vybės - žemės, - buvo duota po didelį helio pripūstą balioną. 


4 Po kiekvienu balionu tabalavo trosas su diržais. Su šiais balio- 
nais havajiečiai galėjo ir toliau gyventi salose, nesiliesdami prie 
svetimos nuosavybės. 

X Prostitutės tarnavo suteneriui. Jis buvo stulbinamai gražus ir žiau- 
rus. Joms jis atstojo Dievą. Jis atėmė iš jų laisvą valią, bet jos už tai ant 
jo nepyko. Vis vien joms tos laisvės nereikėjo. Jos atsidavė suteneriui 
su visa siela ir kūnų; lygiai taip pat būtų galėjusios atsiduoti, sakykim, 
Jėzui ir gyventi negalvodamos apie save ir pasitikėdamos Dievo valia. 

Jų vaikystė buvo praėjusi. Jos palengva merdėjo. Žemė, jų akimis 
žiūrint, buvo nešvanki planeta. Kai Trautas ir kino teatro administ- 
ratorius, du nešvankėliai, pasakė nenorį žaisti nešvankaus žaidimo, 
merdėjančios mergelės lėtai nužingsniavo sau: jų kojos takšt pri- 
limpa prie planetos, atsiknoja, vėl takšt, vėl atsiknoja... Jos išnyko 
už kampo. Trautas, Visatos Kūrėjo akys ir ausys, nusičiaudėjo. 


3 — Į sveikatą! - pasakė administratorius. Šitaip daugelis amerikie- 
čių grynai automatiškai reaguodavo išgirdę žmogų čiaudint. 

- Ačiū, - atsakė Trautas. Šitaip tarp jų užsimezgė trumpalaikė 
draugystė. 

"Trautas pasakė tikįsis laimingai pasiekti kokį nors pigų viešbutį. 
Administratorius pasakė tikįsis laimingai pasiekti metro stotį Taims 
skvere. Ir juodu nuėjo drauge, drąsinami savo žingsnių aido, atsi- 
mušančio nuo pastatų fasadų. 

Administratorius šiek tiek pasipasakojo Trautui, kokia jam regi- 
si ši planeta. Pasak jo, tai kampelis, kur jis gyvenąs su žmona ir pora 
vaikučių. Jie nežiną, kad jis dirbąs kine, rodančiame nešvankius 
filmus. Jie maną, jog jis, kaip inžinierius, iki vėlumos teikiąs kon- 
sultacijas. Jis pasakė, kad jo amžiaus inžinieriai planetoje nelabai 
reikalingi. Nors kadaise jinai juos dievino. 

- Sunkūs laikai, - pasakė Trautas. 

Administratorius pasipasakojo dalyvavęs kuriant stebuklingą 

izoliacinę medžiagą, kuri buvo panaudota raketiniuose laivuose, 

skrendančiuose į Mėnulį. Beje, tai ta pati medžiaga, kuri suteikė 
stebuklingų izoliacinių savybių Dveino Huverio pasakiškojo namo 
Midlendo mieste aliumininio apmušui. 

Administratorius priminė Trautui žodžius, kuriuos ištarė pir- 
masis žmogus, pastatęs koją ant Mėnulio: 

- „Nedidelis žmogaus žingsnelis - milžiniškas žmonijos šuolis.“ 

- Gražiai pasakyta, - pritarė Trautas. Jis dirstelėjo sau per petį ir 

pastebėjo, kad jiems iš paskos seka baltas „Tornado“ modelio „Olds- 
mobilis“ su juodu vinilo stogu. Toji keturių šimtų arklio jėgų galingu- 
mo mašina su priekiniu varančiuoju tiltu maždaug penkių kilometrų 
per valandą greičiu burpsėjo palei pat šaligatvį per tris metrus nuo jų. 

Tai buvo paskutinis dalykas, kurį užfiksavo jo atmintis: kad iš 
paskos burpsėjo „Oldsmobilis“. 


X Kai atsipeikėjo, pasijuto klūpąs keturpėsčias rankinio aikštelė- 
je po Kvinsboro tiltu Penkiasdešimt devintojoje gatvėje, Ist Riverio 
pakrantėje. Kelnės ir trumpikės - nusmauktos ant blauzdų. Pini- 
gai - dingę. Paketai su smokingu, naujaisiais marškiniais ir knygom 
išbarstyti ant žemės. Iš vienos ausies sunkėsi kraujas. 

Policija jį užklupo maunantis kelnes. Prožektoriaus apakintas, 
jis stovėjo atsirėmęs į rankinio aikštelės tvorą ir kvailai grabaliojosi 
apie diržą ir klyną. Policininkai spėjo, kad jį užklupo pažeidinėjant 
viešąją tvarką, kad užklupo jį kažką kuriant su skurdžia - ekskre- 
mentai plius alkoholis - seno žmogaus palete. 

Jis ne visiškai grynai buvo apšvarintas. Kelnėse, laikrodžio kiše- 
nėlėje, buvo likę dešimt dolerių. 


X Ligoninėje nustatė, kad Trautas sužeistas nesunkiai. Jį nuvežė į 
policijos būstinę ir tenai apklausė. Jis tegalėjo pasakyti, jog jį pagrobė 
T 


pikta dvasia, važiavusi baltu „Oldsmobiliu“, ir daugiau nieko. Polici- 
ja norėjo žinoti automobiliu važiavusių asmenų skaičių, amžių, lytį, 
odos spalvą, kalbėseną. 

- Aš nieko nežinau. Gal ten buvo visai ne Žemės gyventojai, - at- 
sakė Trautas. - Gal ten buvo kokios protaujančios dujos iš Plutono. 


3 Trautas taip leptelėjo, nieko pikta nemanydamas, tačiau šie jo 
žodžiai it bacilos sukėlė epidemiją, užnuodijusią daugybės žmonių 
sąmonę. Štai kaip ta epidemija išplito: kitą dieną vienas reporteris 
aprašė šį atsitikimą „New York Post“ laikraštyje ir žinutės pradžioje 
pacitavo Trauto žodžius. 

Žinutės antraštė skelbė: 


PLUTONO GANGSTERIAI PAGROBĖ DU ŽMONES. 


Trautas, beje, laikraštyje virto Kilmeriu Troteriu, adresas neži- 
nomas, amžius nurodytas - aštuoniasdešimt dveji metai. 

Kiti laikraščiai persispausdino žinutę, truputį ją padailino. Visi 
užkibo ant Trauto humoro apie Plutoną, lyg žinovai pasakojo apie 
„Plutono“ gaują. Reporteriai prašė policiją papildomos informaci- 
jos apie „Plutono“ gaują, todėl policija ėmė rinkti informaciją apie 
„Plutono“ gaują. 


* Taigi niujorkiečiai, kurių ir taip tykojo begalės anoniminių 
baubų, lengvai leidosi įbauginami, atrodytų, labai konkrečiu da- 
lyku - „Plutono“ gauja. Kad apsisaugotų nuo „Plutono“ gaujos, jie 
prisipirko naujų spynų bei grotų langams. Bijodami „Plutono“ gau- 
jos, liovėsi vakarais vaikščioję į teatrus. 


Užsienio laikraščiai plačiai paskleidė šiuos baisius gandus, žmo- 
nėms, ketinantiems aplankyti Niujorką, savo straipsniuose aiškino, 
kuriose gatvėse mažiausias pavojus susidurti su „Plutono“ gauja. 


X Viename iš daugelio Niujorko getų, kuriame gyveno tamsia- 
odžiai žmonės, apleisto namo rūsyje susirinko didelis pulkas puer- 
torikiečių berniūkščių, mažų, tačiau judrių. Jie norėjo, kad jų visi 
bijotų - taip manė apsiginti patys ir apginti savo draugus bei na- 
miškius, nes policija tuo nesirūpino. Be to, jie norėjo išgyvendinti 
iš savo rajono narkotikų kontrabandininkus, norėjo išgarsėti - to 
labai reikėjo, norint atkreipti valdžios dėmesį, kad valdžia daugiau 
rūpintųsi gatvių valymu ir taip toliau. 

Vienas berniūkštis, Chosė Mendosa, neprastai piešė. Todėl jis 
ant visų striukelių išpaišė naujosios gaujos emblemą. Štai kokia ta 
emblema: 


IX SKYRIUS 


X Tuo metu, kai Kilgoras Trautas ne iš blogos valios nuodijo niu- 
jorkiečių sąmonę, kuoktelėjęs „Pontiako“ prekybos agentūros savi- 
ninkas Dveinas Huveris Amerikos Vidurvakariuose lipo nuo savojo 
„Holiday Inn“ viešbučio stogo. 

Prieš pat auštant Dveinas užėjo į kilimais išklotą viešbučio vesti- 
biulį prašyti kambario. Nors metas buvo nei šioks, nei toks, jis rado 
laukiantį dar vieną žmogų - be to, juodaodį. Tai buvo indaras gy- 
dytojas iš Nigerijos Siprijanas Ukvendė - jis apsigyveno viešbutyje, 
kol susiras tinkamą butą. 

Dveinas nuolankiai laukė savo eilės. Jis pamiršo esąs vienas iš 
viešbučio savininkų. Į tai, kad viešbutyje gyvena ir juodaodžių, Dvei- 
nas žiūrėjo filosofiškai. Su karčiai saldžiu pasitenkinimu jis tarė sau: 
„Laikai keičiasi. Keičiasi laikai“. 


X Budėtojas buvo naujokas. Jis nepažinojo Dveino. Jis liepė Dvei- 
nui užpildyti visą registracijos kortelę. Dveinas savo ruožtu atsipra- 
šė, kad neprisimena automobilio numerio. Jis jautėsi kaltas, nors ir 
žinojo, kad niekuo nenusikalto. 

Kai budėtojas padavė kambario raktą, Dveiną apėmė džiaugs- 
mas. Jis išlaikė egzaminą! Ir kambarys jį sužavėjo. Jis buvo toks nau- 

jas, toks vėsus, toks švarus. Jis buvo toks beveidis! Tai buvo viso 
pasaulio „Holiday Inn“ tipo viešbučių tūkstančių kambarių brolis. 

Dveinas Huveris, galimas daiktas, nežinojo, kokia jo gyvenimo 
prasmė ir ką jam toliau su tuo savo gyvenimu daryti. Tačiau bent šį 
sykį jis pasielgė labai teisingai: jis patalpino save į idealų konteinerį 
žmogui. 

Konteineris laukė bet ko. Jis laukė ir Dveino. 

Unitazas buvo apjuostas štai tokia popierine juosta, kurią, prieš 
naudojantis tualetu, reikia nuplėšti: 


„Žžauiayos: 


Ši popierinė juosta garantavo Dveinui, jog jis gali nebijoti, kad 
kamščiatraukio pavidalo gyvūnėliai įsirangys pro užpakalio skylę ir su- 
grauš visą jo instaliaciją. Vadinasi, viena bėda Dveinui - jau ne bėda. 


X Ant vidinės durų rankenos kabojo kortelė, kurią Dveinas dabar 
perkabino ant išorinės rankenos. Kortelė atrodė taip: 

Dveinas minutei praskleidė iki grindų nukarusias portjeras. Jis 
pamatė reklamą, kuri visiems Centrine magistrale dumiantiems, 
poilsio išsiillgusiems keliautojams skelbė, kad yra toks „Holiday 
Inn“ viešbutis. Štai kaip atrodė ta reklama: 


Dveinas užtraukė portjeras. Tada sureguliavo šildymo ir venti- 
liacijos sistemą. Miegojo kaip ėriukas. 

Ėriukas — toks jaunas gyvulėlis, Žemės planetoje garsėjęs labai 
geru miegu. Štai kaip jis atrodė: 

X SKYRIUS 


X Kitą rytą po Veteranų dienos, dvi valandos prieš auštant, Kilgo- 
ras Trautas it besvoris balionas išriedėjo iš Niujorko policijos sky- 
riaus. Vėjas nupūtė jį drauge su popierinėmis servetėlėmis, laikraš- 
čiais ir suodžiais iš rytų į vakarus skersai Manheteno salą. 

Trautas susistabdė autotraukinį. Jis gabeno trisdešimt penkias 
tonas ispaniškų alyvų. Trautas įsėdo prie įvažiavimo į Linkolno 
tunelį. Tunelis buvo taip pavadintas pagerbti žmogui, kuris turėjo 
tiek drąsos ir sveiko proto, kad paskelbė žmonių vergovę Jungtinėse 
Valstijose už įstatymo ribų. Ta naujovė įvesta ne taip seniai. 

Vergai buvo paprasčiausiai paleisti, be jokios nuosavybės. At- 
skirti juos nuo kitų buvo nesunku. Jie buvo juodaodžiai. Jie staiga 
atsidūrė laisvėje tartum tyrinėtojai nežinomoje žemėje. 


X Baltaodis vairuotojas liepė Trautui gultis ant kabinos grindų ir gulėti 
tol, kol išvažiuos iš miesto, nes jam buvo draudžiama vežioti keleivius. 


X Buvo dar tamsu, kai vairuotojas leido Trautui atsisėsti. Jie va- 
žiavo pro išnuodytus Niudžersio pelkynus ir pievas. Autotraukinys 
susidėjo iš „General Motors“ firmos dyzelinio vilkiko „„Astro-95“ ir 
dvylikos metrų ilgio furgono. Jis buvo toks milžiniškas, jog Trautui 
sava galva regėjosi esanti didumo sulig orinio pistoleto kulkele. 

Vairuotojas pasisakė kadaise mėgęs medžioti ir žuvauti. Jam 
spaudė širdį, pagalvojus, kaip šitos pelkės ir pievos atrodė maždaug 
prieš šimtą metų. 

- O kokius šūdniekius gamina dauguma šitų fabrikų - skalbimo 
priemones, bizalą visokį... 


* Jis žinojo, ką kalba. Gamybos procesai alino planetą, o buvo ga- 
minamas daugiausia visoks šlamštas. Savo ruožtu ir Trautas parodė 
žinąs, ką kalba. 

- Seniau, - tarė jis, - aš buvau gamtosaugos šalininkas. Verk- 
davau ir aimanuodavau, kad žmonės iš malūnsparnių su automa- 
tiniais šautuvais pyškina erelius ir kitus paukščius, bet paskui nu- 
stojau. Per Klivlendą teka upė, taip užteršta, kad kartą per metus 
užsidega. Seniau dėl to širdį skaudėdavo, o dabar tik juokiuos. Kai 
koks nors tanklaivis netyčia išverčia į okeaną savo krovinį ir išžudo 
milijonus paukščių ir milijardus žuvų, aš sakau: „Tegyvuoja „Stan- 
dard Oil“ ar kas ten tą naftą išvertė!“ - Trautas entuziastingai iškėlė 
rankas. - „Eikit sau po galais su „Mobilo“ degalais!“ - riktelėjo jis. 

Vairuotojas apsiniaukė. 

- Juokus krečiat, - tarė jis. 

- Aš supratau, - pasakė Trautas, - kad Dievas visai nesirūpina 
gamtosauga, tad mums, žmogeliams, saugoti gamtą - tikra švent- 
vagystė ir tuščias laiko eikvojimas. Kad jūs pamatytumėt jo vul- 
kanus, tornadus, potvynius! Kad žinotumėt, kokius ledynmečius 
jis organizuoja kas pusę milijono metų! O vinkšnų amaras? Nieko 
sau gamtosauga! Ir taip daro ne žmogus, o pats Dievas. Tai juk 
gali būti taip, kad mums išvalius upes, jis visą galaktiką supleškins 
lyg celiulioidinę apykaklę. Juk taip buvo su Betliejaus žvaigžde. 

- Kaip, kaip buvo su Betliejaus žvaigžde? - paklausė vairuotojas. 


- Kažkokia galaktika supleškėjo lyg celiulioidinė apykaklė, - at- 
sakė Trautas. 


X Vairuotojui tai padarė įspūdį. 

- Tikrai, kai pagalvoji, - tarė jis. - Tai Biblija apie gamtos apsau- 
gą, man regis, nieko nemini. 

- Nebent kur pasakojama apie tvaną, - pasakė Trautas. 


X Kiek laiko važiavo tylėdami, o paskui vairuotojas vėl parodė ži- 
nantis, ką kalba. Jis pasakė suprantąs, kad jo autotraukinys nuodija 
atmosferą, o tam, kad jis visur galėtų pravažiuoti, planeta apvelka- 
ma asfalto marškiniais. 

- Vadinasi, aš - savižudys, - tarė jis. 

- Nesigraužkit, - pasakė Trautas. 

- O mano brolis daro dar blogiau, - toliau kalbėjo vairuoto- 
jas. - Jis dirba fabrike, kur gamina chemikalus, o tais chemikalais 
Vietname naikina augalus ir medžius. 

Vietnamas - tai šalis, kur Amerika, norėdama atgrėsti žmones 
nuo komunizmo, šį tą mėtė ant jų iš lėktuvų. Vairuotojo minėtų 
chemikalų paskirtis buvo naikinti augalų lapiją, kad komunistams 
būtų sunkiau pasislėpti nuo lėktuvų. 

- Nesigraužkit, - paguodė Trautas. 

- Bet plačiau pažiūrėjus, jis irgi savižudys, - pasakė vairuoto- 
jas. - Atrodo, kad ir ką amerikietis šiais laikais dirbtų, viskas vie- 
naip ar kitaip veda prie savižudybės. 

- Žinot, ką kalbat, - sutiko Trautas. 


X — Nesuprantu, ar jūs rimtai, ar juokais, - tarė vairuotojas. 
- Aš ir pats nežinau. Ir nežinosiu tol, kol neišsiaiškinsiu, ar gy- 


venimas rimtas dalykas, ar ne, - atsakė Trautas. - Gyventi, žinau, 
pavojinga ir nelengva. Bet tai dar nebūtinai reiškia, kad gyvenimas - 
rimtas dalykas. 


* Kaip žinoma, Trautui išgarsėjus, šis klausimas - ar jis juokauja, 
ar kalba rimtai - liko didžiausia mįslė. Vienam įkyriam klausinėto- 
jui jis pasakė, jog juokaudamas sukryžiuojąs pirštus. „Ir atkreipkit 
dėmesį, - toliau aiškino jis, - kad, suteikdamas jums šią neįkainoja- 
mą informaciją, aš laikiau pirštus sukryžiavęs.“ Ir taip toliau. 

Trautas buvo baisus grizas. Vairuotojui po valandos kitos jis pa- 
kyrėjo iki gyvo kaulo. Pasinaudodamas tyla, Trautas sugalvojo ap- 
sakymą, nukreiptą prieš gamtosaugą - jį pavadino „Džilgongo!“ 

„Džilgongo!“ pasakojo apie planetą, kuri buvo labai nesimpatiš- 
ka, nes joje vyko per daug intensyvus dauginimasis. 

Apsakymo pradžioje vaizduojamas didelis banketas pagerbti 
žmogui, išnaikinusiam gražuliukų meškėnų pandų rūšį. Tam jis pa- 
skyrė visą gyvenimą. Banketui buvo pagamintos specialios lėkštės, ir 
svečiai galėjo neštis jas namo kaip suvenyrus. Kiekvieną lėkštę puošė 
meškiuko piešinys ir banketo data. Po piešiniu buvo parašyta: 


DŽILGONGO! 


Tos planetos kalba šis žodis reiškė: „Išnykę!“ 


* Žmonės džiaugėsi, kad meškėnai džilgongo, nes planetoje ir taip 
egzistavo per daug rūšių ir beveik kas valandą dar daugėjo. Buvo 
neįmanoma apsiprasti su stulbinančia gyvių ir augalų įvairove. 
Žmonės stengėsi visokiais būdais sumažinti rūšių skaičių, kad 
būtų galima nustatyti kokius nors dėsningumus. Tačiau Gamta buvo 
pernelyg išradinga. Galiausiai visi gyvi planetos padarai užduso po 


gyva trisdešimties metrų storio antklode. Toji antklodė susidėjo iš kla- 
joklių karvelių, erelių, Bermudų erelių ir baltųjų amerikinių gervių. 


X —- Alyvos dar pusė bėdos, - tarė vairuotojas. 
- Ką? - atsiliepė Trautas. 
- Gerai, kad nevežam ko nors blogiau už alyvas. 
- Teisybė, - sutiko Trautas. Jis buvo pamiršęs, kad jie ne šiaip 
sau važiuoja, o veža į Talsą (Oklahomos valstija) trisdešimt penkias 
tonas alyvų. 


* Vairuotojas pradėjo šneką apie politiką. 

Trautas neskyrė vieno politiko nuo kito. Jam visi jie atrodė nely- 
ginant vienodos entuziastingos šimpanzės. Kažkada Trautas parašė 
apsakymą apie optimistišką šimpanzę, kuri tapo Jungtinių Valstijų 
prezidentu. Apsakymą jis pavadino „Vado pasveikinimas“. 

Šimpanzė dėvėjo mėlyną flanelinę sportinę striukelę su varinė- 
mis sagomis ir su Jungtinių Valstijų prezidento ženklu ant viršuti- 
nės kišenėlės. Striukelė atrodė taip: 


Kur tik šimpanzė pasirodydavo, orkestras grodavo maršą „Va- 
do pasveikinimas“. Šimpanzei maršas labai patiko. Išgirdusi net 
strykčiodavo. 


* Vairuotojas sustabdė autotraukinį prie valgyklos. Štai kas buvo 
užrašyta ant lentos priešais valgyklą: 


Tad juodu užėjo pavalgyti. 

Trautas pastebėjo valgant suaugusį baltaodį idiotą. Jį prižiūrėjo 
baltaodė slaugė. Idiotas beveik nemokėjo kalbėti, o ir valgymas jam 
buvo gyvas vargas. Slaugė jam po kaklu buvo parišusi seilinuką. 

Tačiau apetitą jis turėjo nuostabų. Trautas žiūrėjo, kaip jis šuti- 
na vaflius ir kiaulienos dešrą, kaip plunija apelsinų sultis ir pieną. 
Trautas stebėjosi, koks panašus tas idiotas į gyvulį. Gražu buvo žiū- 
rėti, koks jis laimingas, pasikrovęs kalorijų, kurios padės jam pra- 
stumti dar vieną dieną. 

Trautas tarė sau: „Pasikrauna kuro dar vienai dienai“. 

- Atsiprašau, - tarė autotraukinio vairuotojas Trautui. - Man 
reikia ant kiaurymės, kaip mes sakom. 

- Ten, iš kur aš atvykau, - pasakė Trautas, - tai reikštų, kad 
ketinate užsilipti ant veidrodžio. „Kiaurymėm“ mes vadiname 
veidrodžius. 

- Niekad nesu apie tai girdėjęs, - prisipažino vairuotojas. Jis pa- 
kartojo tą žodį: „Kiaurymė“. Paskui mostelėjo į veidrodį ant cigare- 
čių pardavimo aparato. - Jūs tai vadinate „kiauryme?“ 

- Ojums tai neprimena kiaurymės? - pasiteiravo Trautas. 

- Ne, - prisipažino vairuotojas. - Iš kur sakotės atvykęs? 

- Gimiau Bermuduose, - atsakė Trautas. 

Maždaug po savaitės vairuotojas savo žmonai papasakojo, kad 
Bermuduose veidrodžiai vadinami „kiaurymėm“, o ši papasakojo 
savo draugėms. 


4 Grįždamas paskui vairuotoją prie autotraukinio, Trautas pirmą 
kartą kaip reikiant apžiūrėjo jų transporto priemonę, iš tolo pama- 
tęs ją visą. Ant furgono didelėmis, beveik pustrečio metro didumo, 
oranžinėmis raidėmis buvo užrašytas žodis. Štai jis: 


Trautas pagalvojo: įdomu, ką pamanytų, perskaitęs šitą užrašą, 
vaikas, kuris dar tik mokosi skaityti? Vaikas nutartų, kad čia nepa- 
prastai svarbus dalykas, nes kažkas nepatingėjo užrašyti šio žodžio 
tokiomis didelėmis raidėmis. 


O paskui, vaizduodamasis esąs toksai vaikas, Trautas perskaitė 
užrašą ant kito furgono. Štai jis: 


XI SKYRIUS 


* Dveinas Huveris miegojo naujajame „Holiday Inn“ viešbutyje iki 
dešimtos. Jis puikiai pailsėjo. Populiariame viešbučio „Medžiotojų“ 
restorane užsisakė pusryčius Nr. 5. Portjeros naktį buvo užtrauktos. 
Dabar jos buvo iki galo atitrauktos. Neužstojo kelio saulės šviesai. 

Prie gretimo stalo, taip pat vienas, sėdėjo nigerietis, indaras 
Siprijanas Ukvendė. Jis skaitinėjo skelbimus Midlendo laikrašty- 
je „Bugle Observer“. Jam reikėjo pigaus buto. Kol dar nesusirado, 
Midlendo centrinė ligoninė apmokėjo jo viešbučio sąskaitas, ir li- 
goninės valdžia jau darėsi dėl to nelabai patenkinta. 

Be to, jam reikėjo moters, pulko moterų, kurias būtų galėjęs dul- 
kinti šimtus kartų per savaitę, nes jis buvo visas pritvinkęs geismo 
ir sėklos. Be to, jis ilgėjosi savo gentainių indarų. Tėvynėje jis turėjo 
šešis šimtus giminaičių ir žinojo visų jų vardus. 

Ukvendė apatišku veidu užsisakė pusryčius Nr. 3 su kvietiniais 
skrebučiais. Kaukė slėpė jaunuolį, nukamuotą nostalgijos ir merga- 
mėsio bado. 


X Dveinas Huveris, sėdintis per du metrus nuo jo, žiūrėjo į saulės 
užlietą, pilną mašinų Centrinę magistralę. Jis žinojo, kur esąs. Matė 
pažįstamą griovį tarp automobilių stovėjimo aikštelės ir magistra- 
lės - betono lovį, kuriuo inžinieriai leido tekėti Cukrinei upelei. 


Už griovio buvo matyti pažįstama elastinga plieno užtvara, sau- 
ganti, kad automobiliai ir sunkvežimiai neįkristų į Cukrinę upelę. 
Kitapus užtvaros - trys pažįstamos vakarų krypties eismo juostos, 
o už jų - žole apaugusi pažįstama skiriamoji juosta. Už jos - trys 
pažįstamos rytų krypties eismo juostos ir kitas pažįstama plieninė 
užtvara. Dar toliau - pažįstamas Vilio Ferčaildo oro uostas, o dar 
toliau - pažįstami fermerių laukai. 


* Visur aplink plytėjo lygumos - lygus kaip blynas miestas, ly- 
gus kaip blynas rajonas, lygi kaip blynas apygarda, lygi kaip blynas 
valstija. Vaikystėje Dveinas manė, kad visi žmonės gyvena grynose, 
be jokio medelio, lygumose. Jis įsivaizdavo, kad okeanai, kalnai ir 
miškai iš esmės išskirstyti į valstijų ir nacionalinius parkus. Trečio- 
je klasėje mažasis Dveinas sukurpė rašinį, kuriame agitavo steigti 
nacionalinį parką palei Cukrinę upelę, vienintelį pastebimesnį dvy- 
likos kilometrų spinduliu nuo Midlendo vandens telkinį. 

Dabar Dveinas tyliai sau ištarė to pažįstamo vandens telkinio 
pavadinimą: 

- Cukrinė upelė. 


* Ties vingiu, kur mažasis Dveinas buvo parinkęs vietą naciona- 
liniam parkui, Cukrinė upelė buvo vos penkių centimetrų gylio ir 
keturiasdešimt penkių metrų pločio. Dabar toje vietoje stovi Mild- 
redos Beri Menų centras. Gražus daiktas. 

Dveinas patampė švarko atvartą, užčiuopė jame įsmeigtą ženk- 
liuką. Jis išsitraukė ženkliuką - buvo pamiršęs, kas ant jo užrašyta. 
Ženkliukas reklamavo vakare prasidėsiantį Menų festivalį. Tokius 
kaip Dveino ženkliukus nešiojo visi midlendiečiai. Štai kas buvo ant 
ženkliuko užrašyta: 


X Retkarčiais Cukrinė upelė patvindavo. Dveinas prisiminė, kaip 
atrodydavo tas potvynis. Tokiose lygumose tai buvo savotiškai gra- 
žus reginys. Cukrinė upelė tyliai išsiliedavo iš krantų ir virsdavo 
milžinišku veidrodžiu, kuriame be pavojaus galėjo taškytis vaikai. 

Veidrodis demonstruodavo miestelėnams, kokiame slėnyje jų 
gyvenama, nenuginčijamai rodydavo, kad jie - kalniečiai, nes gy- 
vena ant šlaitų, kurie, tolstant nuo Cukrinės upelės, kas kilometras 
paaukštėja pusantro centimetro. 

Dveinas tyliai pakartojo to vandens telkinio pavadinimą: 

- Cukrinė upelė. 


X Dveinas baigė pusryčiauti, ir jam atėjo mintis, kad jis jau psi- 
chiškai sveikas, kad jį pagydė paprasčiausias gyvenamosios vietos 
pakeitimas, geras miegas. 

Kenksmingos cheminės medžiagos leido jam pereiti per vesti- 
biulį, paskui per kokteilinę, nepatiriant nieko nenormalaus. Tačiau 
išėjęs pro šonines kokteilinės duris į asfalto prerijas, supančias jo 
viešbutį ir jo „Pontiako“ agentūrą, jis pajuto, kad kažkas pavertė as- 
faltą tarytum kokiu tramplinu. 


Nuo Dveino svorio asfaltas įdubo. Dveinas nugrimzdo gerokai 
žemiau už gatvės lygį, paskui lėtai šiek tiek pakilo. Jis stovėjo ne- 
gilioje, lyg guminėje įduboje. Dveinas žengė dar vieną žingsnį savo 
automobilių agentūros link. Jis vėl įsmego, vėl pakilo ir vėl atsidūrė 
naujoje įduboje. 

Jis apsidairė, ar jį kas mato. Matė vienas žmogus - Siprijanas Uk- 
vendė. Jis neklimpdamas stovėjo ant įdubos krašto. Nors Dveino 
padėtis buvo nepaprastai keista, Ukvendė tepasakė: 

- Gražus oras šiandien. 


X Įduba po įdubos Dveinas liumpsėjo pirmyn. 

Dabar jis klampojo per naudotų automobilių aikštelę. 
sai su skuduru šveitė tamsios bordo spalvos „Skailarko“ modelio 
„Biuiką“ su pakeliamu viršumi. Vyrukas buvo apsirengęs ne tokiam 
darbui. Jis vilkėjo pigų mėlyną kostiumą, baltus marškinius ir ry- 
šėjo juodą kaklaraištį. Ir dar: jis ne šiaip sau valė automobilį - jis jį 
stačiai poliravo. 

Vaikinas dar kiek papoliravo automobilį, tada akinamai nusi- 
šypsojo Dveinui ir poliravo toliau. 

Paaiškinimas: šitas jaunas juodaodis buvo ką tik amnestuotas iš Še- 
perdstauno suaugusiųjų pataisos namų. Kad nemirtų iš bado, jam sku- 
biai reikėjo darbo. Todėl jis dabar rodė Dveinui, koks jis darbštuolis. 

Nuo devynerių metų amžiaus jis gyveno visokiuose Midlendo 
rajono našlaitynuose, paauglių prieglaudose ir vienokiose ar kito- 
kiose kalinimo įstaigose. Dabar jam buvo dvidešimt šešeri. 


X Pagaliau jis laisvas! 


X Dveinas pamanė, kad jaunuolis jam vaidenasi. 


X Jaunuolis vėl ėmėsi poliruoti automobilį. Jo gyvenimas buvo niekam 
tikęs. Noras gyventi vos vos ruseno. Jo nuomone, ši planeta — baisi, ir 
geriau, kad jo visai čia nebūtų apgyvendinę. Tai nesusipratimas! Jis netu- 
rėjo nei draugų, nei giminių. Jį visą gyvenimą gainiojo iš narvo į narvą. 

Jis žinojo geresnio pasaulio pavadinimą ir dažnai regėdavo jį 
sapnuose. Pavadinimą laikė paslaptyje. Jeigu būtų jį kam pasakęs, jį 
būtų išjuokę. Tas pavadinimas toks vaikiškas! 

Jaunasis juodaodis kalėjimų paukštis galėdavo kada panorėjęs 
pamatyti tą pavadinimą, išrašytą degančiomis elektros lempelėmis 
savo galvoje. Štai kaip jis atrodė: 


* Piniginėje vyrukas laikė Dveino nuotrauką. Šeperdstaune jo 
kameros sienos buvo nuklijuotos Dveino nuotraukomis. Jų būda- 
vo lengva gauti, nes besišypsantis Dveino veidas kartu su jo devizu 
puošė kiekvieną jo skelbimą „Bugle observer“ laikraštyje. Nuotrau- 


ka būdavo keičiama kas pusė metų. Devizas nesikeitė jau dvidešimt 
penkeri metai. Štai tas devizas: 


VISI ŽINO: 
DVEINU GALIMA 
PASITIKĖTI. 


X Jaunasis ekskalinys vėl nusišypsojo Dveinui. Jo dantys buvo sveiku- 
tėliai. Šeperdstaunas garsėjo puikia dantų priežiūra. Ir maitinimu. 

- Labas rytas, pone, - tarė vaikinas Dveinui. Jis buvo siaubingai 
naivus. Dar tiek daug ko nežinojo. Pavyzdžiui, jis ničnieko nežinojo 
apie moteris. Fransina Pefko buvo pirmoji moteris, su kuria jis su- 
šneko per pastaruosius vienuolika metų. 

- Labas rytas, - atsakė Dveinas. Ištarė pusbalsiu, kad netoli gir- 
dėtųsi, jei jis kartais šnekasi su vaiduokliu. 

- Pone... aš su didžiausiu susidomėjimu skaitau laikraščiuose 
jūsų skelbimus, ir man daug malonumo teikia jūsų reklamos per 
radiją, - pasakė amnestuotasis kalinys. 

Per pastaruosius kalėjimo metus jį buvo užvaldžiusi viena idėja: 
kad jis kada nors įsidarbins pas Dveiną ir gyvens - rūgte rūgs. Tai 
ir bus Pasakų šalis. 

Dveinas į tai nieko neatsakė, todėl vyrukas kalbėjo toliau: 

- Kaip matot, pone, aš labai darbštus. Aš apie jus girdėjau vien 
gera. Matyt, gerasis Dievulis nuskyrė man dirbti pas jus. 

- Taip? - pasakė Dveinas. 

- Mūsų pavardės labai panašios, - pasakė vyrukas. - Gerasis 
Dievulis mudviem duoda ženklą. 

Dveinas Huveris nesiteiravo jo pavardės, tačiau vyrukas, visas 
švytėdamas, pasisakė pats: 

- Aš, pone, vadinuosi Veinas Hubleris. 

Midlende Hubleris buvo dažniausiai sutinkama negrų pavardė. 


X Dveinas Huveris lyg dvejodamas papurtė galvą ir nuėjo šalin - ir 
Veinui Hubleriui plyšo iš skausmo širdis. 


X Dveinas įėjo į savo demonstracinę salę. Žemė jam po kojom ne- 
besmego, užtat dabar jis išvydo naują nepaaiškinamą dalyką: salės 
grindyse išaugusią palmę. Kenksmingos cheminės medžiagos ištry- 
nė iš Dveino atminties visa, ką jis žinojo apie Havajų savaitę. Po 
teisybei, Dveinas pats ir suprojektavo šitą palmę. Tai buvo telefono 
stulpas, apvyniotas džiuto maišų medžiaga. Viršūnėje buvo prikalti 
tikri kokoso riešutai. Lapai - iš žalios plastmasės. 

Reginys taip pritrenkė Dveiną, kad jis vos nenualpo. Paskui apsi- 
dairė ir pamatė visur pridėliotų ananasų ir Havajų gitarų. 

O dar paskui išvydo patį neįtikimiausią dalyką: jo link, gašliai 
šypsodamasis, žingsniavo prekybos agentas Haris Lesabras su sa- 
lotiniu triko, šiaudiniais sandalais, žolių sijonuku ir rausvais teniso 
marškinėliais, kurie atrodė štai taip: ) 


0 NE 
KARIAUK! 


Haris su žmona visą savaitgalį prasiginčijo, ar Dveinas įtaręs, 
kad Haris transvestitas, ar ne. Jie nusprendė, kad įtarti Dveinas 
neturėjo pagrindo. Haris niekad nesišnekėdavo su Dveinu apie 
moteriškus drabužius. Jis nebuvo dalyvavęs jokiame transvestitų 
grožio konkurse ir, priešingai negu daugelis Midlendo transves- 
titų, nepriklausė dideliam Sinsinačio transvestitų klubui. Jis nie- 
kad nesilankydavo miesto transvestitų bare „Senasis vyno rūselis“, 
įrengtame Ferčaildo viešbučio pusrūsyje. Jis niekad nesikeisdavo 
su kitais transvestitais „Polaroido“ fotografijomis, neprenumeravo 
jokio transvestitų žurnalo. 

Haris su žmona nutarė, jog Dveinas turėjo omeny tik tai, ką pa- 
sakė, ir, kad Dveinas neišmestų iš darbo, Hariui geriausia bus apsi- 
taisyti per Havajų savaitę kokiu fantastišku apdaru. 

Ir štai naujai užgimęs Haris, išraudęs iš baimės ir susijaudini- 
mo, žengė Dveino link. Jis jautėsi niekieno nevaržomas, gražus, pa- 
trauklus, atsikratęs visų skrupulų. 

Jis pasveikino Dveiną havajietišku žodžiu, reiškiančiu ir „labas“, 
ir „sudie“. 

- Aloha, - tarė jis. 


97 


XII SKYRIUS 


* Kilgoras Trautas tebebuvo toli, tačiau atstumas tarp jo ir Dveino 
tolydžio trumpėjo. Jis tebevažiavo autotraukiniu, pavadintu „Pira- 
mide“. Autotraukinys riedėjo per tiltą, poeto Volto Vitmeno garbei 
pavadintą jo vardu. Tiltą gaubė dūmai. Autotraukinys tuoj tuoj įva- 
žiuos į Filadelfiją. Lenta priešais tiltą skelbė štai ką: 


Jūs ĮVAŽIUOJATE 
41 BRoliTkOS 
MEILĖS MIESTĄ 


as a 0 - 


* Jaunesnis Trautas būtų išjuokęs šitą brolybės deklaraciją, pasta- 
tytą (ir aklas būtų matęs) ant bombos duobės krašto. Tačiau jau se- 
niai jis buvo iš galvos išmetęs idėjas apie tai, kaip galima būtų ir kaip 
reikėtų pertvarkyti gyvenimą planetoje. Žemė, jo nuomone, negali 
būti kitokia, o tik tokia, kokia yra. 

Visko reikia, Jis matė baltaodę senę, besiknaisiojančią po šiukš- 
lių dėžę. Taip reikia. Jis matė vonios žaislelį, guminį ančiuką, gulintį 
ant kanalizacijos šulinio grotelių. Jis ir turėjo ten gulėti. 

Ir taip toliau. 


X Vairuotojas prisiminė, kad vakar buvo Veteranų diena. 
- Hmm, - atsiliepė Trautas. 
- Jūs dalyvavot kare? - paklausė vairuotojas. 
- Ne, - atsakė Trautas. - O jūs? 
- Ne, - atsakė vairuotojas. 
Nė vienas iš jųdviejų nebuvo karo veteranas. 


X Vairuotojas pradėjo šneką apie draugus. Jis pasakė, jog jam sun- 
ku palaikyti rimtesnius draugystės ryšius, nes jis daugiausia kely. 
Jis su šypsena prisiminė laikus, kai kažką vadino „geriausiais drau- 
gais“. Jo manymu, tik mokinukai turi „geriausius draugus“. 
Vairuotojas manė, kad Trautas, kaip langinių ir langų tinklų 
monteris, turįs sąlygas užmegzti tvirtus draugystės ryšius. 

- Suprantat, - aiškino vairuotojas, - kai dedat tas langines, dir- 
bat vis su tais pačiais žmonėmis ir artimai susipažįstat. 

- Aš dirbu vienas, - atsakė Trautas. Vairuotojas nusivylė. 

- Aš maniau, kad tokiam darbe reikia mažiausiai dviejų žmonių. 

- Užtenka vieno, - pasakė Trautas. - Su tuo ir nupiepęs piemen- 
galys susidorotų. 

Vairuotojui norėjosi, kad Trautas gyventų įdomų, turiningą gyve- 
nimą ir kad jis pats galėtų pasišildyti rankas prie svetimos laimės. 

- Tai vis tiek, - neatlyžo jis, - susitinkat su bičiuliais po darbo. 
Alaus po kaušą padarot. Kortom sumetat. Anekdotą kokį suskeliat. 

Trautas gūžtelėjo pečiais. 

- Vaikštot kasdien tom pačiom gatvėm, - įtikinėjo jį vairuoto- 
jas. - Daug ką pažįstat, ir jus daug kas pažįsta, nes juk diena dienon 
tom pačiom gatvėm. Jūs - „labas“, ir jums - „labas“. Jūs juos - vardu, 
ir jie jus - vardu. Ar bėda kokia - atsiras kas padeda. Savi žmonės! 
Kaip didelės šeimos nariai. Kasdien juk susitinkat. 

Trautui nesinorėjo ginčytis. 


* Trautas pamiršo vairuotojo vardą. 

Trautas turėjo tokį pat psichinį trūkumą, kuris vargina ir mane. 
Jis nepajėgdavo prisiminti, kaip atrodo pažįstami žmonės - nebent 
jei išvaizda ar veidai būdavo itin ypatingi. 

Pavyzdžiui, gyvendamas Kodo kyšulyje, jis šiltai sveikindavo ir 
vardu vadindavo tik vieną žmogų - vienarankį albinosą Alfį Birsą. 

- Nešalta, Alfi, ką? - klausdavo jis. - Kur buvai pražuvęs, Al- 
fi? - klausdavo. - Smagu tave matyti, Alfi, - sakydavo. 

Ir taip toliau. 


X Dabar, gyvendamas Kohouze, Trautas vardu vadindavo tiktai 
raudonplaukį neūžaugą londonietį Delingą Hitą. Jis dirbo batų tai- 
sykloje. Tam, kad bet kas panorėjęs galėtų kreiptis į jį vardu, ant jo 
darbastalio buvo vardinė lentelė. Ji atrodė taip: 


G DELINCAS HITASĖ 


Trautas kartkarčiais užsukdavo į taisyklą ir kalbėdavo, sakykim: 

„Kaži kas šįmet laimės beisbolo čempionatą, Delingai?“ - arba: 
„Nenumanai, Delingai, ko taip naktį kaukė sirenos?“ - arba: „Šian- 
dien gerai atrodai, Delingai, - iš kur išpešei tokius marškinius?“ 
Ir taip toliau. 

Trautas svarstė, ar jo draugystė su Hitu jau po visam, ar dar ne. 
Kai jis paskutinį kartą, užėjęs į taisyklą, šnekino Delingą, nykštukas 
staiga kad užriks ant jo! 

Štai ką jis grynai londonietiška tarsena tada suriko: 
- Po velnių, užteks lot ant manęs! 


X Sykį viename Kohouzo gastronome Trautui ranką paspaudė pats 
Niujorko gubernatorius Nelsonas Rokfeleris. Trautas nė iš tolo nenu- 
manė, kas jis toks. Jeigu būtų žinojęs, kokį žmogų susitiko, jis, kaip 
fantastas, būtų buvęs stačiai priblokštas. Rokfeleris buvo ne šiaip 
sau gubernatorius. Dėl savotiškų įstatymų, galiojusių toje planetos 
dalyje, Rokfeleriui buvo leista valdyti milžiniškus Žemės paviršiaus 
plotus, taip pat po tais plotais esančią naftą bei kitas naudingas iš- 
kasenas. Jis tiesiogiai arba netiesiogiai valdė didesnį planetos gabalą 
negu daugelis kai kurių valstybių. Toks likimas jam buvo nulemtas 
nuo mažų dienų. Jis tapo visų tų turtų savininku vos atėjęs į pasaulį. 

- Kaip reikaliukai, vaiki? - paklausė Trautą gubernatorius 
Rokfeleris. 

- Po senovei, - atsakė Kilgoras Trautas. 


X Pirma vairuotojas norėjo primesti Trautui įdomų ir turiningą gy- 
venimą, o dabar - ir vėl dėl savo paties malonumo - apsimetė, kad 
Trautas prisispyręs prašo jį papasakoti apie tolimų pervežimų trans- 
porto vairuotojų sekso reikalus. Trautas nieko panašaus jo neprašė. 

- Įdomu, sakot, kaip vairuotojams klojasi su moterimis, ane ? - pa- 
klausė vairuotojas. - Įsivaizduojat tikriausiai, kad vairuotojai bobų ne- 
spėja dulkint nuo pakrantės iki pakrantės, a ne? 

Trautas gūžtelėjo pečiais. 

Įsižeidęs ant Trauto, vairuotojas apibarė jį, kam patikėjęs tokiais 
negražiais gandais. 

- Pasakysiu jums štai ką, Kilgorai... - Čia jis užsikirto. - Juk toks 
jūsų vardas, a ne? 

- Aha, - atsakė Trautas. Jis jau šimtąjį kartą spėjo pamiršti vai- 
ruotojo vardą. Vos atitraukęs žvilgsnį, Trautas pamiršdavo ne tik jo 
vardą, bet ir veidą. 

- Velniai rautų, Kilgorai... - tarė vairuotojas. - Tarkim, sugenda 
mano mašina kad ir Kohouze, ir man reikia tupėt ten porą dienų, 
kol suremontuos... Kaip sakot, ar pavyktų man parsiverst ką į lo- 
vą - be jokio pažįstamo, su tokiais va drabužiais? 

- Priklausytų nuo jūsų atkaklumo, - atsakė Trautas. Vairuotojas 
atsiduso. 

- Tas ir yr... - nutęsė jis su giliausia užuojauta sau pačiam. - Ma- 
no amžina bėda: per minkštas esu. 


X Juodu ėmė šnekėtis apie tai, kad aliuminio apmušai gražiai at- 
naujina senus namus. Iš tolo toms plokštėms iš viso nereikia dažy- 
mo, atrodo tartum šviežiai dažyta mediena. 

Vairuotojui parūpo šnektelėti ir apie „Permastouną“, aliuminio 
apmušų konkurentą. „Permastounu“ buvo vadinamas spalvotas ce- 
mentas, kuriuo apkrėsdavo senų namų sienas, ir iš tolo jos atrody- 
davo kaip akmeninės. 

- Jeigu statot aliuminio langines, - tarė vairuotojas Trautui, - tai 
turėtumėt apmušinėt aliuminiu ir sienas. - Taip paprastai buvo 
daroma visoje šalyje. 

-Apmušus mūsiškė kompanija pardavinėja, - atsakė Trau- 
tas. - Daug sykių esu matęs. Bet apmušinėti namų neteko. 

Vairuotojas rimtai ketino pirkti aliuminio apmušus savo namui 
Litl Roko mieste ir prašė Trautą atvirai atsakyti į tokį klausimą: 

- Kiek teko matyti ir girdėti - ar džiaugiasi žmonės įsitaisę aliu- 
minio apmušus? 

- Kohouze, - atsakė Trautas, - tik juos vienus ir mačiau iš tikrų- 
jų džiaugiantis. 

X — Suprantu jūsų mintį, - pasakė vairuotojas. - Sykį ir aš mačiau: 
šeimyna apstojusi namelį. Savo akimis netiki, koks jis gražus su aliu- 
minio apmušais. Turiu dar vieną klausimą, Kilgorai, ir galit man atsa- 
kyt tiesiai, nes mudu neturėsim jokių bendrų reikalų: o kiek laiko jie 
taip džiaugiasi? 

- Apie penkiolika metų, - atsakė Trautas. - Mūsiškiai pardavėjai 
sako, kad paskui vėl gali apmušti iš naujo, nes susitaupo pinigų už 
dažus ir apšildymą. 

-„Permastounas“ atrodo solidžiau ir tikriausiai ilgiau lai- 
ko, - kalbėjo vairuotojas. - Antra vertus, brangesnis. 

- Kaip tepi, taip važiuoji, - pasakė Trautas. 


X Autotraukinio vairuotojas papasakojo Trautui prieš trisdešimt 
metų pirkęs dujinį vandens šildytuvą, kuris ir po šiai dienai veikiąs 
kaip laikrodis. 

- Žiūrėk tu man, - pasakė Kilgoras Trautas. 


X Trautas paklausė vairuotoją apie autotraukinį ir vairuotojas pa- 
sakė, jog tai geriausias autotraukinys pasauly. Vien vilkikas kainuo- 
jąs dvidešimt aštuonis tūkstančius dolerių. Jį varąs trijų šimtų dvi- 
dešimt keturių arklio jėgų Kaminso dyzelinis turbovariklis, kuris 
gerai veikiąs dideliame aukštyje. Autotraukinyje įtaisytas hidrauli- 
nis vairas, pneumatiniai stabdžiai, trylikos pavarų transmisija. Pri- 
klausąs jo svainiui. 

Svainis, sakė jis, turįs dvidešimt aštuonis autotraukinius ir esąs 
„Piramidės“ krovinių pervežimo kompanijos prezidentas. 

- Kažin kodėl jis pavadino savo kompaniją „Piramidė“? - pa- 
klausė Trautas. - Suprantat, juk šita mašina, jeigu reikia, gali traukti 
šimtą penkiasdešimt kilometrų per valandą. Greita, pajėgi, ne koks 

žaisliukas. Ji tokia moderni kaip kosminis laivas. Gyvenime nesu 
matęs nieko nepanašesnio į piramidę už šitą autotraukinį. 


* Piramidės - tai tokie dideli akmeniniai antkapiai, kuriuos prieš 
daugelį tūkstančių metų statė egiptiečiai. Daugiau egiptiečiai jų ne- 
bestato. Štai kaip atrodė tie antkapiai, į kuriuos paspoksoti atvykda- 
vo turistų iš tolimiausių kraštų: 


- Ir kaip tokių greitų mašinų savininkui šovė į galvą pavadint ir 
jas, ir savo kompaniją vardu statinių, kurie nuo Kristaus gimimo 
nepajudėjo nė per nago juodymą? 

Vairuotojas atsakė ilgai negalvojęs. Be to, irzliai, tartum Trautas 
būtų uždavęs visiškai kvailą klausimą. 

- Patiko pats žodis, - pasakė jis. - O jums argi negražus? 
Trautas, nenorėdamas gadinti santykių, linktelėjo. 
- Ne, kodėl, - atsakė jis, - labai gražus. 


* Trautas atsilošė ir ėmė svarstyti šitą pašnekesį. Jo pagrindu jis 
sugalvojo apsakymą, kurį prisiruoš parašyti tik gilioje senatvėje. 
Apsakyme pasakojama apie planetą, kurioje kalba pamažu virto 
gryniausia muzika, nes tenykščiai gyventojai baisiai žavėjosi gar- 
sais. Žodžiai virto muzikiniais akordais, sakiniai - melodijomis. In- 
formacijos tokie sakiniai neperduodavo jokios, nes niekas nežinojo 
žodžių reikšmių ir niekam jos nerūpėjo. 

Todėl valdžios ir komercijos šulai, kad galėtų plėtoti savo veiklą, 
be paliovos kūrė naujus, kuo griozdiškesnius žodžius bei sakinių 
konstrukcijas, kurios nesiduotų paverčiamos muzika. 


X - Jūs, Kilgorai, turit žmoną? - paklausė vairuotojas. 

- Turėjau tris, - atsakė Trautas. Jis sakė tiesą. Negana to, visos 
jo žmonos buvo nepaprastai kantrios, mylinčios ir gražios. Visas jas 
nuvytino jo pesimizmas. 

- O vaikų? 

- Turiu vieną, - atsakė Trautas. Kažkur praeity, tarp žmonų ir 
pašte dingusių apsakymų maišėsi sūnus, vardu Leo. - Jau suaugęs,- 
pridūrė jis. 


X Leoamžinai paliko tėvų namus, būdamas keturiolikos metų. Su- 
melavęs savo amžių, jis įstojo į jūrų pėstininkus. Iš naujokų stovyklos 
tėvas gavo laiškelį. Sūnus rašė: „Gaila man tavęs, tėvai. Įsiknisai į 
savo paties šikną ir užtroškai“. 

Daugiau Trautas apie Leo nei iš jo paties, nei iš kitų žmonių ne- 
gavo jokios žinios, kol vieną dieną jį aplankė du Federalinio tyrimų 
biuro agentai. Jie pasakė, kad Leo Vietname dezertyravęs iš savo 
diviziono. Jis tapęs tėvynės išdaviku. Jis perėjęs į Vietkongo" pusę. 


Štai kaip FTB įvertino tuometinę Leo padėtį planetoje: 
- Prasti tamstos sūnelio popieriai, - pasakė agentai. 


Li - a. ai * * . "m "R . - . * H * 
Vietnamo nacionalinio išsivadavimo fronto kariai; kartais taip būdavo vadinami Šiaurės 
Vietnamo armijos kariai. (Vert. past.) 

XIII SKYRIUS 


* Išvydęs savo agentą Harį Lesabrą su žaliu triko, žolių sijonu ir 
panašiai, Dveinas Huveris nepatikėjo savo akimis. Todėl prisivertė 
jo nematyti. Jis nuėjo į savo kabinetą, taip pat užverstą Havajų gita- 
romis ir ananasais. 

Fransina Pefko, jo sekretorė, atrodė kaip visada, tiktai turėjo gė- 
lių pynę ant kaklo ir gėlytę už ausies. Ji nusišypsojo. Tai buvo kario 
našlė šviesiai rudais plaukais ir lūpomis nelyginant sofos priegal- 
viukai. Ji dievino Dveiną. Ji dievino ir Havajų savaitę. 

- Aloha, - tarė ji. 


X Tuo metu iš Hario Lesabro dėl Dveino reakcijos paliko tik šla- 
pia vieta. 

Kai Haris, taip absurdiškai apsitaisęs, pasirodė Dveinui, kiekvie- 
na jo kūno molekulė laukė Dveino reakcijos. Kiekviena molekulė 
akimirką nutraukė savo veiklą, atsijungė nuo kaimynių. Kiekviena 
molekulė laukė žinios, ar jų galaktika, vadinama Hariu Lesabru, bus 
sunaikinta, ar ne. 

Kai Dveinas praėjo pro Harį tarsi pro nematomą žmogų, Haris 
nusprendė, jog išsidavė esąs šlykštus transvestitas ir kad dėl to jis 
bus išmestas iš darbo. 

Haris užsimerkė. Jis norėjo niekados neatsimerkti. Jo širdis pa- 
siuntė molekulėms tokį pranešimą: „Dėl visoms jums suprantamų 
priežasčių mūsų galaktika likviduojama!“ 


X Dveinas apie tai nė manyti nenumanė. Jis pasirėmė į Fransinos 
Pefko rašomąjį stalą. Kad kiek, būtų prisipažinęs jai, kaip sunkiai 
serga. Jis ją perspėjo: 

- Šiandien dėl tam tikrų priežasčių sunki diena. Todėl - jokių 
pokštų, jokių siurprizų! Nepersistenkit. Neleiskit pas mane jokių 
psichų. Be to, jokių pokalbių telefonu! 

Fransina pasakė Dveinui, jog kabinete jo laukią dvyniai. 

- Atrodo, kažkas blogai urve, - pasakė ji. 

Dveinas pajuto jai dėkingumą už tokią paprastą ir aiškią infor- 
maciją. Dvyniai - tai jo jaunesnieji įbroliai Lailas ir Kailas Huveriai. 
Urvas - „Šventojo stebuklo“ urvas, į pietus nuo Šeperdstauno, ma- 
salas turistams privilioti, bendra Dveino, Lailo ir Kailo nuosavybė. 
Lailui ir Kailui tai buvo vienintelis pajamų šaltinis. Juodu gyveno 
vienoduose namukuose abipus suvenyrų parduotuvės, užbarikada- 
vusios įėjimą į urvą. 

Visoje valstijoje ant medžių ir tvorų buvo prikalinėta strėlės for- 
mos rodyklių, nukreiptų urvo link ir skelbiančių atstumą iki jo, pa- 
vyzdžiui: 


J APLANKYKITE 


i 


mr TTT 

4 Prieš įeidamas į savo kabinetą, Dveinas perskaitė vieną iš dauge- 
lio humoristinių plakatėlių, kurių Fransina buvo prikabinėjusi ant 
sienos pataisyti žmonių nuotaikai, priminti visų taip lengvai pa- 
mirštamą dalyką: kad nebūtina visą laiką būti rimtam. 
Štai tekstas to plakatėlio, kurį skaitė Dveinas: 
MŪS KONTOROJE KELI 
PLUŠA ASMENYS KVAILI. 


NĖRA ABEJONĖS, 
TAI LAIMINGI ŽMONĖS! 


Tekstą iliustravo piešinys, vaizduojantis kvailą asmenį. Štai jis: 


Ant krūtinės Fransina segėjo ženkliuką su sveiko, pavydėtinos 
psichinės būsenos padaro fizionomija: 

34 Lailas ir Kailas sėdėjo Dveino kabinete vienas šalia kito ant juodos 
odinės kušetės. Jie atrodė tokie panašūs, jog Dveinas negalėjo jų atskir- 
ti tol, kol Lailas 1954 metais per riedučių lenktynes su kažkuo susiskal- 
dė dėl mergos. Nuo tada Lailas liko sulaužyta nosimi. Dabar Dveinas 
prisiminė, kaip jie, gulėdami lopšyje, žįsdavo vienas kito nykščius. 


X Beje, štai kaip Dveinui atsirado įbroliai, nors jį įsūnijo žmonės, ku- 
rie negalėjo turėti savo vaikų. Įsūnijimas jų organizmuose sukėlė kaž- 
kokią reakciją, kuri įgalino juos pagaliau turėti savo vaikų. Tai buvo 
dažnas reiškinys. Matyt, daug sutuoktinių buvo taip užprogramuoti. 


X Dveinas apsidžiaugė matydamas juos - šiuos du vyrukus su 
kombinezonais ir darbiniais batais bei minkštomis skrybėlėmis už- 
lenktais kraštais. Jie buvo pažįstami, realūs. Dveinas uždarė duris, 
atsitverdamas nuo išorinio chaoso. 

— Nagi... - tarė jis, - kas ten su urvu? 

Kai Lailui suknežino nosį, dvyniai sutarė, kad Lailas kalbės už 
abu. Kailas nuo 1954 metų nepasakė nė tūkstančio žodžių. 

- Tie burbulai jau pusiaukelėj į „Katedrą“, - tarė Lailas. - Jei taip 
ir toliau, po savaitės kitos pasieks „Mobį Diką“. 

Dveinas jį puikiai suprato. Požeminis upelis, vinguriuojantis 
„Šventojo stebuklo“ urvu, buvo užterštas kažkokiomis pramoni- 
nėmis atliekomis, kurios leido kietus kaip teniso kamuoliukai bur- 
bulus. Tie burbulai, stumdydami vieni kitus, slinko praėjimu link 
baltai nudažyto akmens, primenančio didįjį banginį Mobį Diką. 
Burbulai greit prarys „Mobį Diką“ ir įsiverš į „Kuždesių katedrą“, 
svarbiausią urvo įdomybę. Tūkstančiai žmonių susituokė „Kužde- 
sių katedroje“ — tarp jų ir Dveinas, ir Lailas su Kailu. Taip pat ir 
Haris Lesabras. 

* Lailas papasakojo Dveinui apie eksperimentą, kurį praėjusią 
naktį atlikę juodu su Kailu. Jie nuėję į urvą su vienodais „Braunin- 
go“ sistemos automatiniais šautuvais ir atidengę ugnį į atslenkančią 
burbulų sieną. 

- Kad pakilo dvokas! - šūktelėjo Lailas. Dvokę nelyginant ko- 
jom, užkrėstom grybeliu. - Mudu su Kailu neišturėjom - išbėgom. 
Įjungėm ventiliaciją ir tik po valandos įėjom. Dažai ant „Mobio 
Diko“ nupuškavę. Net akių nebelikę. - „Mobiui Dikui“ buvo išpieš- 
tos mėlynos, ilgom blakstienom, didelės kaip lėkštės akys. 


X — Vargonai pajuodo, o lubos paliko murzinai gelsvos, - pasakė 
Lailas. - „Šventojo stebuklo“ beveik nebematyti. 

Vargonais, arba „Dievų vargonais“, vadinosi viename „Katedros“ 
kampe krūvon suaugusių stalaktitų ir stalagmitų brūzgynai. Už jų 
buvo paslėptas garsiakalbis, kuriuo per vestuves ir šermenis trans- 
liuodavo muziką. Vargonai buvo iliuminuoti besimainančių spalvų 
elektros lemputėmis. 

„Šventuoju stebuklu“ jie vadino kryžių „Katedros“ lubose. Jį su- 
darė du susikirtę plyšiai. 

- Jį ir taip nelengva būdavo įžiūrėti, - tarė Lailas. Jis kalbėjo 
apie kryžių. - Dabar, ko gero, visai prapuolė. - Jis paprašė Dveiną 
leidimo užsisakyti cemento - norėjo užmūryti praėjimą tarp upelio 
ir „Katedros“. 

- Bala nematė ir „Mobio Diko“, ir „Džesio Džeimso“, ir vergų, ir 
visko, - sakė Lailas. - Svarbiausia gelbėti „Katedrą“. 

„Džesiu Džeimsu“ jie vadino skeletą, kurį Dveino įtėvis Didžio- 
sios krizės metu nusipirko per vieno gydytojo turto varžytynes. 
Tarp skeleto dešinės rankos kaulų buvo įsipynusios surūdijusios 45 
kalibro revolverio liekanos. Turistams jie pasakodavo, kad jį tokį ir 

radę, kad tai tikriausiai koks geležinkelio plėšikas, kurį urve užmū- 
rijusi akmenų griūtis. 

O vergais vadino juodas gipsines statulas, stovinčias kitoje ert- 
mėje už penkiolikos metrų nuo „Džesio Džeimso“. Statulos su plak- 
tukais ir rankiniais pjūkleliais vienos kitas vadavo iš pančių. Tu- 
ristams būdavo pasakojama, kad kitados urve slapstęsi tikri vergai, 
ištrūkę į laisvę iš anapus Ohajo upės. 


* Istorija apie vergus buvo tokia pat pasaka kaip ir apie Džesį 
Džeimsą. Urvas buvo atrastas tik 1937 metais, kai po nedidelio že- 
mės drebėjimo į jį atsivėrė plyšys. Dveinas Huveris pats atrado tą 
plyšį, o paskui juodu su įtėviu laužtuvais ir dinamitu jį praplatino. 
Iki tol urve nebūta nė jokio gyvo padaro. 

Vienintelis urvo ryšys su vergija toks: sklypas, kuriame jis buvo at- 
rastas, kitados priklausė buvusiam vergui Džouzefui Hubleriui. Šeimi- 
ninko paleistas į laisvę, jis patraukė į šiaurę ir čia pradėjo ūkininkauti. 
Paskui grįžo ir išpirko savo motiną bei moterį, kuri tapo jo žmona. 

Jų palikuonys valdė ūkį iki Didžiosios krizės, kai Midlendo apy- 
gardos prekybos bankas užprotestavo savininkų užstatytą turtą. O 
paskui vieną dieną Dveino įtėvį partrenkė automobilis, vairuojamas 
baltaodžio žmogaus, kuris buvo pirkęs šį ūkį. Pagal asmenišką su- 
sitarimą Dveino įtėvis kaip kompensaciją už sužeidimą gavo tą ūkį, 
kurį jis su panieka vadindavo „juodšiknyne“. 

Dveinas prisiminė, kaip jų šeima pirmą kartą nuvažiavo jo ap- 
žiūrėti. Tėvas nuplėšė nuo juodžių pašto dėžutės lentelę ir švystelėjo 
į griovį. Štai kas ant jos buvo užrašyta: 

VEZLALAA | 


XIV SKYRIUS 


X Autotraukinys Kilgorą Trautą dabar vežė per Vakarų Virdžiniją. 
Norėdami iškrapštyti akmens anglį, žmonės mechanizmais ir sprog- 
menimis išdraskė tos valstijos paviršių. Dabar anglies jau buvo kaip 
ir nebelikę. Ji buvo virtusi šiluma. 

“Vakarų Virdžinijos paviršius, likęs be akmens anglies, medžių 
ir dirvožemio, persiformavo atitinkamai pagal traukos dėsnį. Žemė 
slūgo į joje išrausytas tuštumas. Kalnai, kažkada stovėję visai tvirtai, 
dabar šliaužė į slėnius. 

Vakarų Virdžinija buvo sunaikinta, pritariant tautos įgaliotiems 
valstijos įstatymų vykdymo, leidimo ir teisingumo organams. 
Tai šen, tai ten dar stovėjo viena kita gyvenama troba. 


"TO 


* Priekyje Trautas pamatė išlaužtą užtvarą. Jis pasižiūrėjo į daubą 
už užtvaros, upelyje pamatė apsivertusį 1968 metų laidos „El Dora- 
do“ modelio „Kadilaką“. Sprendžiant iš registracijos numerio, auto- 
mobilis buvo iš Alabamos. Upelyje riogsojo ir keletas namų apyvo- 
kos reikmenų: dujinės viryklės, skalbyklė, pora šaldytuvų. 

Paupyje stovėjo baltaodė angeliško veiduko, lininiais plaukais 
mergytė. Ji pamojavo Trautui. Prie krūtinės mergytė spaudė puslit- 
rinį pepsikolos butelį. 

X Trautas garsiai paklausė save, kaip čionykščiai žmonės linksmi- 
nasi, ir vairuotojas papasakojo jam vieną keistą nuotykį - kaip jis 
sykį Vakarų Virdžinijoje nakvojo savo autotraukinio kabinoje ne- 
toli belangio, monotoniškai gaudžiančio pastato. 

- Žmonės, žiūriu, vieni įeina, kiti išeina, - pasakojo jis, - bet 
niekaip nesupratau, kokia mašina ten taip brunzgia. O stovėjo tas 
pastatas dykoj dykiausioj vietoj - bet sau suremta dėžė ant cemento 
blokų. Automobiliai vieni atvažiuoja, kiti išvažiuoja, ir matau, kad 
žmonėms tas, kas ten brunzgia, - patinka, - sakė jis. 

Na, jis ir užėjęs pasižiūrėt. 
- Ogi viduj - pilna liaudies su riedučiais, - pasakojo jis. - Vis 
varo ratu. Ir kad nors vienas šypsotųsi! Tik varo ratu. 


* Jis papasakojo Trautui girdėjęs, kad čionykščiai žmonės per pa- 
maldas stverioją gyvas barškuoles ir mokasinines gyvates, rodyda- 
mi, kaip jie įsitikinę, kad Jėzus juos apgins. 

- Kokių tik nėra pasauly žmonių! - pasakė Trautas. 


X Trautas stebėjosi, kaip neseniai baltaodžiai pasirodė Vakarų Vir- 
džinijoje ir kaip greit jie ją sunaikino - dėl šilumos. 

Šilumos irgi neliko - išsisklaidė kosmose, pagalvojo Trautas. Ši- 
luma virino vandenį, o garai su švilpesiu suko plieninius vėjo malū- 
nus. Malūnai su švilpesiu suko generatorių rotorius. Amerika kurį 
laiką buvo pripampusi elektros. Be to, anglis varė senovinius garlai- 
vius ir čiuku čiuku traukinukus. 


X Kai Dveinas Huveris, Kilgoras Trautas ir aš buvome maži, kai 
mūsų tėvai buvo maži ir kai tėvų tėvai buvo maži, - čiuku čiuku 

traukiniukuose, garlaiviuose ir gamyklose būdavo įtaisyti gariniai 
švilpukai. Jie atrodė taip: 


Anglimi virinamo vandens garams audringai išsiveržiant pro 
švilpukus, jie šiurkščiai, bet gražiai suvaitodavo nelyginant besipo- 


ir taip toliau. 


X Dinozaurai buvo ropliai didumo sulig čiuku čiuku traukinukais. 
Jie atrodė taip: 

Dinozaurai turėjo dvejas smegenis - vienos reguliavo priekį, 
kitos - užpakalį. Dabar jie išnykę. Abejos smegenys sudėjus buvo 
mažesnės už žirnį. Žirniu vadinosi tokia ankštinė kultūra, kurios 
vaisius atrodė taip: 


Anglis - tai smarkiai suslėgtas supuvusių medžių, gėlių, krūmų, 
žolių ir taip toliau bei dinozaurų ekskrementų mišinys. 


* Kilgoras Trautas mąstė apie kadaise girdėtus garinius švilpukus 
ir apie Vakarų Virdžinijos sunaikinimą, dėl kurio tie švilpukai grojo 
savo melodijas. Jis įsivaizdavo, kad tie veriantys riksmai kartu su 
šiluma išskrido į kosmosą. Tačiau jis klydo. 

Kaip ir dauguma fantastų, Trautas beveik nieko neišmanė apie 
mokslą, baisiausiai bodėjosi techninėmis detalėmis. Bet visi švilpu- 
kų riksmai labai nedaug tenutolo nuo Žemės dėl šios priežasties: 
garsas gali sklisti tik atmosferoje, o Žemės atmosfera, lyginant su 
pačia planeta, plonesnė ir už obuolio žievę. Anapus jos tyvuliuoja 
grynų gryniausias vakuumas. 

Obuolys buvo visų mėgstamas vaisius, kuris atrodė taip: 

* Vairuotojas buvo mėgėjas pavalgyti. Jis užvažiavo į „McDo- 
nald's“ mėsaininę. Šalyje buvo pilna įvairioms firmoms priklausan- 
čių mėsaininių. „McDonald's“ ir buvo viena iš tokių firmų. Kitos 
firmos mėsaininės vadinosi „Burger Chef“. Dveinui Huveriui, kaip 
jau minėta, priklausė keleto „Burger Chef“ licenzijos. 


X Mėsainis buvo gaminamas iš gyvulio, kuris atrodė taip: 


Gyvulį papjaudavo ir susmulkindavo į mažus gabaliukus, paskui 
iš jų lipdydavo bandutes, kepdavo ir įdėdavo tarp dviejų duonos 
riekių. Galutinis produktas atrodė taip: 

4 O Trautas - buvo likę vieni skatikai - užsisakė pundelį kavos. 

Jis paklausė seną seneliuką, sėdintį prie to paties stalo, ar jis dir- 
bęs anglies kasyklose. Senukas atsakė šitaip: 

- Kai pradėjau dešimties metų, tai plušau iki šešiasdešimt dvejų. 

- Ar džiaugiatės, kad pametėt darbą? - paklausė Trautas. 

- Taigi, pamesi kad kokioj! - atsakė senukas. - Miegi - ir tai 
kasyklos sapnuojas. 

Trautas paklausė, ką jis galvojęs, dirbdamas tokioje pramonės 
šakoje, kuri naikina kraštovaizdį, ir senukas atsakė, jog paprastai 
taip nusiplūkdavęs, kad į viską jam būdavę nusispjaut. 


X — Kas iš to? - pasakė senasis angliakasys. - Dėl svetimo daikto 
galvok negalvok - niekas nepasikeis. - Jis paaiškino, kad teisė į iš- 
kasenas visoje apygardoje, kurioje jie sėdėjo, priklausė Rouzvoterio 
anglies ir geležies kompanijai - šitą teisę ji įsigijo tuoj po Pilietinio 
karo. - Jeigu žmogus turi po žeme kokią nuosavybę ir nori ją pasi- 
imt, - toliau samprotavo jis, - tai pagal įstatymą privalu leisti jam 
prisikast iki tos nuosavybės. 

Trautas nepastebėjo ryšio tarp Rouzvoterio anglies bei geležies 
kompanijos ir savo vienintelio gerbėjo Elioto Rouzvoterio. Jis ir to- 
liau manė, jog Eliotas Rouzvoteris - paauglys. 

O iš tikrųjų Rouzvoteris buvo Vakarų Virdžinijos žemės ir žmo- 
nių sunaikinimo bene svarbiausių kaltininkų palikuonis. 


X — Bet man regis, neteisinga, - sakė senasis angliakasys Trau- 
tui, - kad žmogui priklauso nuosavybė po kito Žmogaus žeme, 
mišku ar namu. Ir kada anas panori tą savo nuosavybę išsiimt, jis 
turi teisę nudriokoti visa, kas ant viršaus. Ant paviršiaus gyvenan- 
tieji - beteisiai prieš tą, kuriam priklauso kas nors apačioj. 

Senukas papasakojo, kaip jis ir kiti angliakasiai bandę priversti 
Rouzvoterio anglies ir geležies kompaniją žmoniškai su jais elgtis. 
Jie kariaudavę ir su kompanijos privačia policija, ir su valstijos po- 
licija, ir su nacionaline gvardija“. 

- Kaip gyvas nesu matęs nė vieno Rouzvoterio, - pasakė jis, — 
bet Rouzvoteris visada laimėdavo. Aš vaikščiojau ant Rouzvoterio. 
Kasiau Rouzvoteriui šachtas Rouzvoterio žemėje. Gyvenau Rouz- 
voterio namuose. Mitau Rouzvoterio maistu. Kariaudavau su Rouz- 
voteriu, kad ir kas jis būtų, bet Rouzvoteris visada sutrindavo mane 
į šuns miltus. Paklausinėkit vietinių, ir jums pasakys: jiems visas 
pasaulis - Rouzvoterynas. 


* Vairuotojas žinojo, kad Trautas važiuoja į Midlendą. Tačiau 
jis nežinojo, kad Trautas rašytojas ir kad keliauja į Menų festivalį. 
Trauto supratimu, doram darbo žmogui menai reikalingi kaip šu- 
niui penkta koja. 

- Ir kaip jūs, žmogus viso proto, sugalvojot važiuot į Midlen- 
dą? - pasidomėjo vairuotojas. Jie važiavo toliau. 

- Sesuo serga, - atsakė Trautas. 

- Midlendas - tikra pasaulio šiknos skylė, - pasakė vairuotojas. 

- Nežinojau, - pasakė Trautas. 

- Jeigu ne Midlendas, - tarė vairuotojas, - tai Libertivilis. Esat 
buvęs Libertivilyje, Džordžijos valstijoj? 

— Ne, - atsakė Trautas. 

- Mane ten buvo areštavę už greičio viršijimą. Ten buvo tokie 
„greičio spąstai : nuo septyniasdešimt penkių kilometrų reikia stai- 
ga sumažint iki dvidešimties per valandą. Siutas kad paėmė! Pasi- 
žodžiavau su policininku - ir patupdė į cypę. 


* JAV teritorinė kariuomenė, ginkluotųjų pajėgų rezervas. (Vert. past.) 

- Pagrindinė jų pramonė: daro košę iš senų laikraščių, žurnalų, 
knygų ir iš jos gamina naują popierių, - pasakojo vairuotojas. - 
Sunkvežimiais ir traukiniais kasdien atgabendavo šimtus tonų ma- 
kulatūros. 

- Hm, - atsiliepė Trautas. 

- O iškraudavo kaip miegodami, todėl vėjas po visą miestą ne- 
šiojo knygų ir žurnalų lapus. Panorėjęs įsirengti biblioteką, galėjai 
nueit į prekių stotį ir neštis glėbius knygų. 

- Hm, - pasakė Trautas. Prieky stovėjo pakėlęs ranką baltaodis 
vyriškis su nėščia žmona ir devyniais vaikais. 

- Panašus į Garį Kuperį, ar ne? - pasakė vairuotojas apie auto- 
stopu keliaujantį vyriškį. 

- Panašus, - atsakė Trautas. Garis Kuperis buvo kino žvaigždė. 


4 — Libertivilyje, - tarė vairuotojas, - knygų buvo tiek daug, kad 
kalėjime jas dalydavo vietoj tualetinio popieriaus. Mane suėmė 
penktadienį, jau vakarop, todėl teismo reikėjo laukt iki pirmadie- 
nio. Sėdėjau dvi dienas kaliūzėj, veikti nebuvo ką, todėl skaičiau tą 
tualetinį popierių. Vieną knygą dar ir dabar prisimenu. 

- Hm, - pasakė Trautas. 

- Tai paskutinė mano skaityta knyga, - kalbėjo vairuotojas. - 
Dievuliau... jau visi penkiolika metų! Apie kažkokią, ne mūsų, 
planetą. Kvaila tokia knygiūkštė. Ten atseit buvęs gyvas velnias 
muziejų, ir visi prigrūsti paveikslų, ir valdžia su tokia rulete nu- 
statinėdavusi, ką priimt į muziejus ir ką išmest. 

Trautą staiga apėmė svaigi dėjė vu“ būsena. Vairuotojas pasa- 
kojo apie knygą, kurią jis jau daug metų buvo pamiršęs. Tualetinio 
popieriaus pluoštelis, kurį Libertivilyje (Džordžijos valstija) skaitė 
. Psichologijos terminas („Jau matyta“ - pranc.). (Vert. past.) 

vairuotojas, buvo paties Kilgoro Trauto romanas „Banjialto ratsu- 
kys, arba Šių metų šedevras“. 


4 Trauto knygos veiksmas vyko Banjalto planetoje, o ratsukiu va- 
dinosi valdžios pareigūnas, kuris kartą per metus sukdavo laimės 
ratą. Piliečiai pateikdavo valdžiai meno kūrinius, valdžia juos sunu- 
meruodavo, o paskui pagal laimės rato pasisukimus nustatydavo jų 
piniginę vertę. 

Pagrindinis apysakos veikėjas buvo ne ratsukys, o paprastas bat- 
siuvys, vardu Guzas. Guzas gyveno vienas ir sykį jis nutapė savo ka- 
tino portretą. Tai buvo vienintelis jo sukurtas paveikslas. Jis nunešė 
katino portretą ratsukiui, tasai užrašė numerį ir padėjo į sandėlį, 
pritutintą meno kūrinių. 

Guzo paveikslui laimės ratas kaip jokiam kitam davė ir dribte- 
lėjo. Jį įvertino aštuoniolika tūkstančių lambų - Žemėje tai atitinka 
vieną milijardą dolerių. Ratsukys Guzui įteikė čekį tai sumai, kurios 
didžiąją dalį tuoj pat susiglemžė mokesčių inspektorius. Paveikslui 
buvo paskirta garbinga vieta Valstybinėje galerijoje, ir kilometrinės 
eilės žmonių laukdavo, kad galėtų pamatyti paveikslą, įkainotą mi- 
lijardu dolerių. 

Be to, buvo sukrautas ir uždegtas didžiulis laužas iš paveikslų, 
skulptūrų, knygų ir taip toliau, kuriuos ratas nustatė esant bever- 
čius. O paskui paaiškėjo, kad rezultatai buvę sufalsifikuoti, ir ratsu- 
kys pasidarė galą. 


* Tai, kad autotraukinio vairuotojas buvo skaitęs Kilgoro Trau- 
to knygą, - nuostabus sutapimas. Trautas pirmą kartą sutiko savo 
skaitytoją ir reagavo labai įdomiai: jis neprisipažino, kad knyga — 
jo kūdikis. 

121 


X Vairuotojas atkreipė dėmesį, kad pakeliui ant visų pašto dėžučių 
tą pati pavardė. 

- Štai dar viena, - pasakė jis, rodydamas pašto dėžutę, kuri at- 
rodė šitaip: 


Autotraukinys važiavo pro vietas, iš kurių buvo kilę Dveino Hu- 
verio įtėviai. Tikėdamiesi užkalti pinigo Kidslerio automobilių kom- 
panijoje, kuri gamino lėktuvus ir sunkvežimius, jie per Pirmąjį pa- 
saulinį karą iš Vakarų Virdžinijos persikėlė į Midlendą. Atsikraustę 
į Midlendą, jie oficialiai pasikeitė Hublerių pavardę į Huverius, nes 
Midlende gyveno daugybė juodaodžių, kurie vadinosi Hubleriais. 

Įtėvis Dveinui Huveriui sykį taip paaiškino: 

- Nepatogu. Visi midlendiečiai pripratę, kad jeigu Hubleris - tai 
būtinai juodis. 

KV SKYRIUS 


X Pietus Dveinas Huveris tą dieną pavalgė visai padorius. Pagaliau 
jis prisiminė Havajų savaitę. Ir Havajų gitaros, ir visa kita jau nebe- 
atrodė paslaptinga mįslė. Gatvė, skirianti jo automobilių agentūrą ir 
naująjį „Holiday Inn“ viešbutį, nebeliumpsėjo. 

Jis išvažiavo pietų vienas mėlynu, kreminiais apmušalais „Leman- 
so“ modelio „Pontiaku“ - demonstraciniu automobiliu su oro kondi- 
cionavimo įrenginiais. Įjungė radiją. Išklausė keletą savo paties rekla- 
mų, kurios visos kalte kalė tą pačią mintį: „Dveinu galima pasitikėti 

Nors jo psichinė būklė po pusryčių gerokai pasitaisė, pasireiškė 


1“ 


naujas ligos simptomas: echolalija. Dveinas pasijuto norįs kartoti, 
ką tik išgirdęs. 

Ir kai per radiją pasakė: „Dveinu visada galima pasitikėti“, jis 
pakartojo paskutinį žodį. 

— Pasitikėti, — tarė. 

Kai per radiją pranešė, jog Tekse praūžė tornadas, Dveinas gar- 

siai pakartojo: 
- Tornadas. 

Paskui jis išgirdo, kad vyrai moterų, išprievartautų per Indijos ir 
Pakistano karą, nebenorį turėti su žmonomis jokių reikalų. Pasak 
radijo, tos moterys, vyrų akimis žiūrint, tapusios nešvarios. 

- Nešvarios, - pritarė Dveinas. 

X Ojuodaodis ekskalinys Veinas Hubleris - jo vienintelė svajonė 
buvo dirbti pas Dveiną Huverį - įsigudrino žaisti slėpynių su Dvei- 
no tarnautojais. Jis nenorėjo, kad jį išvytų iš agentūros teritorijos už 
tai, kad slampinėja po naudotų automobilių aikštelę. Todėl, pasiro- 
džius kokiam tarnautojui, Veinas spūdindavo prie šiukšlių dėžių už 
„Holiday Inn“ viešbučio ir įdėmiai lyg koks sanitarinės stoties ins- 
pektorius apžiūrinėdavo dėžėse sumuštinių likučius, tuščius „Seile- 
mo“ cigarečių pakelius ir taip toliau. 

Tarnautojui nuėjus, Veinas vėl sliūkindavo atgal prie naudotų 
automobilių ir išpūtęs akis, panašias į virtus kiaušinius, žiūrėdavo, 
ar nepamatys tikrojo Dveino Huverio. 

Tikrasis Dveinas Huveris, žinoma, faktiškai išsigynė esąs Dvei- 
nas. Todėl kai tikrasis Dveinas per pietų pertrauką išėjo iš agentū- 
ros, Veinas, neturėjęs su kuo šnekėtis, tarė sau pačiam: 

- Čia ne ponas Huveris. Tiesa, panašus į poną Huverį. Gal po- 
nas Huveris kartais apsirgo. - Ir taip toliau. 


X Dveinas suvalgė mėsainį su keptom bulvėm ir užsigėrė kokakola 
savo naujausioje „Burger Chef“ užkandinėje Krestvju aveniu, prie- 
šais statomą naująją Džono E Kenedžio vidurinę mokyklą. Džonas 
Kenedis Midlende niekada nebuvo lankęsis, tačiau jis buvo vienas 
iš nušautųjų Jungtinių Valstijų prezidentų. Prezidentų toje šalyje 
nušovė daug. Žudikams galvas susukdavo tos pačios kenksmingos 
medžiagos, kurios vargino Dveiną. 


X Dveinas, aišku, buvo ne vienintelis, kurio organizme buvo pri- 
sikaupę kenksmingų cheminių medžiagų. Per visą istoriją tokių 
draugų susidarytų didžiausias pulkas. Pavyzdžiui, jo paties laikais 
vienos šalies, vadinamos Vokietija, gyventojai kurį laiką buvo taip 

pritvinkę kenksmingų medžiagų, kad net ėmė statyti specialius 
fabrikus, kuriuose išžudė milijonus žmonių. Žmones pristatydavo 
traukiniais. 

Kol vokiečiai buvo pritvinkę kenksmingų chemikalų, jų vėliava 
atrodė taip: 


O štai kaip atrodė jų vėliava, kai jie pasveiko: 

Pasveikę jie ėmė gaminti pigius ir patvarius automobilius, ku- 
riuos mėgo visas pasaulis, ypač jaunimas. Jie atrodė taip: 


Žmonės praminė šiuos automobilius „vabalais“. Tikras vabalas 
atrodė taip: 


Mechaninį vabalą sukūrė vokiečiai. Tikrąjį vabalą sukūrė Visa- 
tos Kūrėjas. 


X „Burger Chef" užkandinėje Dveiną aptarnavo septyniolikmetė 
baltaodė mergina, pavarde Petė Kin. Ji buvo geltonplaukė, mėlyn- 
akė. Kaip žinduolė, buvo jau labai sena. Dauguma žinduolių tokio 

amžiaus visai nesulaukdavo arba, jei sulaukdavo, tai būdavo iškaršę. 
Tačiau Petė priklausė tokiems žinduoliams, kurie vystydavosi labai 
lėtai, todėl kūnas - jos būstas - buvo tik neseniai subrendęs. 

Tai buvo naujitelaitė suaugusi persona, kuri dirbo tam, kad pa- 
dengtų didžiules gydytojų bei ligoninės sąskaitas, susikaupusias jos 
tėvui merdint nuo gaubiamosios žarnos, o paskui ir nuo viso orga- 
nizmo vėžio. 

Taip dėjosi šalyje, kur kiekvienam žmogui reikėdavo už viską 
apmokėti sąskaitas, ir niekas neatsieidavo taip brangiai kaip nesvei- 
kata. Petės Kin tėvo liga kainavo dešimt kartų daugiau negu visi 
kelialapiai į Havajus, kuriuos Dveinas žadėjo kažkam dovanoti pa- 
sibaigus Havajų savaitei. 


X Dveinas teigiamai įvertino Petės Kin naujumą, nors tokioms 
jaunoms moterims jis nejautė seksualinio potraukio. Ji buvo tarsi 
naujas automobilis, kuriame ir radijas dar nė sykio neišbandytas, ir 
Dveinas prisiminė talalinę, kurią girtas bliūvodavo jo įtėvis. Talali- 
nė tokia: 

Kada pražysta rožė, 

Yra ji skinama. 

O tu, šešiolikmete, 

Greit būsi lia lia lia. 


* Petė Kin, kaip ir dauguma midlendiškių moterų, tyčia elgėsi 
kaip kvailelė. Moterys buvo stambūs padarai, todėl ir jų smegenys 
buvo didelės, tačiau smegenimis jos mažai naudodavosi štai kodėl: 
per kokią naujovišką mintį gali įsigyti priešų, o norint būti tikroms 
dėl daugmaž ramaus, patogaus gyvenimo, moterims reikėjo kuo 
daugiau draugų. 

Todėl gyvybės palaikymo dėlei jos išsitreniravo būti ne mąs- 
tančios, o pritariančios mašinos. Jų smegenų darbas buvo nesudė- 
tingas: tereikėjo išzonduoti, ką galvoja kiti, ir atitinkamai pačioms 
galvoti. 


X Petė žinojo, kas yra Dveinas. Dveinas nežinojo, kas yra Petė. Ap- 
tarnaujant Dveiną, Petės širdis ėmė tankiau tuksėti - būdamas toks 
pinigingas ir įtakingas, Dveinas galėtų išspręsti daugelį jos gyveni- 
mo problemų. Jis galėtų dovanoti jai gražų namą, naujų automobi- 
lių, puošnių drabužių, nerūpestingą gyvenimą, jis galėtų apmokėti 
visas sąskaitas už tėvo gydymą taip pat lengvai, kaip kad ji jam at- 
nešė mėsainį, keptų bulvių ir kokakolos. 

Dveinas panorėjęs galėtų padaryti dėl jos tai, ką padarė dėl Pe- 
lenės Krikštamotė Fėja, ir Petė pirmą kartą iš taip arti matė tokį 
stebukladarį. Prieš ją buvo antžmogis. O jinai taip gerai pažinojo 
Midlendą ir save, jog suprato, kad galbūt niekad iš taip arti nebe- 
matys kito antžmogio. 

Petė Kin net įsivaizdavo, kaip Dveinas mostelės stebuklų lazdele ir 
jos bėdų nebeliks, o svajonės išsipildys, stebuklų lazdelė atrodė taip: 

Ji drįso užšnekinti Dveiną - o galgi susilauks antgamtinės pa- 
galbos? Ji apsieitų ir be jos, žinojo, kad reikės apsieiti be jos - reikės 
visą gyvenimą sunkiai plušėti, mažai uždirbti, gyventi tarp tokių 
pat neturtingų, bejėgių, skolose paskendusių vyrų ir moterų. Dvei- 
nui ji pasakė taip: 

- Atleiskit, kad kreipiuosi pavarde, pone Huveri, bet jūsų nega- 
lima nepažinti: juk jūsų nuotraukos ir laikraščių reklamose, ir visur. 
Be to, ir visos draugės man tuoj pasakė, kas jūs toks. Kai įėjot, apie 
jumis tik ir šnibždasi. 

- Šnibždasi, - pasakė Dveinas. Vėl jam užėjo echolalija. 


X — Aš gal netaisyklingai pasakiau, - tarė ji. Buvo pratusi atsipra- 
šinėti dėl savo kalbos. Taip buvo įpratinta mokykloje. Daugelis bal- 
taodžių midlendiečių nepasitikėjo savo gramatikos žiniomis, todėl 
kalbėdavo trumpais sakiniais ir paprastais žodžiais, kad kuo mažiau 
lepteltų gėdingų klaidų. Ir Dveinas, žinoma, taip darydavo. Ir Petė, 
žinoma, taip darydavo. 

O darydavo jie taip todėl, kad anglų kalbos mokytojos rauky- 
davosi, užsikimšdavo ausis ir rašydavo blogus pažymius, jeigu jų 
mokiniai nepataikydavo šnekėti taip, kaip prieš Pirmąjį pasaulinį 
karą šnekėdavo anglų aristokratai. Be to, sakydavo, kad jie neverti 
kalbėti ir rašyti gimtąja kalba, jeigu nemėgsta ir nesupranta painių 
romanų, poemų ir pjesių, pasakojančių apie kažkur kažkada gyve- 
nusius žmones, pavyzdžiui, „Aivenho“. 


X Juodaodžiai to neėmė į galvą. Jie angliškai šnekėdavo kaip kam 
išeina. Jie neskaitydavo nesuprantamų knygų, teisindamiesi tuo, 
kad nesupranta. Jie įžūliai klausdavo, sakykim: „Nu i velniam man 
skaityti tą „Apysaką apie du miestus“? I kas man iš to?“ 

X Petė Kin susikirto iš anglų kalbos tą semestrą, kai jai reikėjo per- 
skaityti ir pamėgti „Aivenhą“ - romaną apie vyrus geležiniais kos- 
tiumais ir apie juos mylinčias moteris. Ir ją perkėlė į pataisos grupę, 
ten liepė skaityti „Gerąją žemę“ - romaną apie kinus. 

Tą patį semestrą ji prarado skaistybę. Automobilių stovėjimo 
aikštelėje prie Benisterio sporto klubo, netoli Mugių aikštės, po ra- 
jono vidurinių mokyklų krepšinio finalinių varžybų ją išprievartavo 
baltaodis dujininkas Donas Bridlavas. Policijai ji jo neapskundė. Ji 
niekam nepasiskundė, nes tuo metu jos tėvas merdėjo nuo vėžio. 

Ir taip bėdų buvo iki kaklo. 


X Benisterio sporto klubas buvo taip pavadintas pagerbiant sep- 
tyniolikmetį mokinį Džordžą Hikmeną Benisterį - jis 1924 metais 
žuvo žaisdamas regbį. Džordžui Hikmenui Benisteriui pastatė di- 
džiausią visose Kalvarijos kapinėse antkapinį paminklą - devynio- 
likos metrų aukščio obeliską su marmuriniu regbio kamuoliu vir- 
šūnėje. Marmurinis regbio kamuolys atrodė taip: 


Regbiu buvo vadinamas toks kariškas žaidimas. Dvi komandos, 
apsišarvavusios audeklo, odos ir plastmasės šarvais, kaudavosi dėl 

kamuolio. Džordžas Hikmenas Benisteris žuvo, bandydamas nu- 
tverti kamuolį, Padėkos dieną. Padėkos diena buvo tokia šventė, kai 
visa šalis turėdavo reikšti dėkingumą Visatos Kūrėjui - svarbiausia 
už maistą. 

O Džordžo Hikmeno Benisterio obeliską pastatė iš žmonių pa- 
aukotų lėšų; be to, prie kiekvienų dviejų paaukotų dolerių dolerį 
pridėjo Prekybos rūmai. Daugelį metų tai buvo aukščiausias stati- 
nys Midlendo mieste. Miesto valdžia priėmė nutarimą, kuriuo už- 
draudė statyti aukštesnius statinius, ir tą nutarimą žmonės praminė 
„Džordžo Hikmeno Benisterio įstatymu“. 

Vėliau „Benisterio įstatymą“ valdžia išmetė į šiukšlių dėžę: leido 
statyti radijo bokštus. 


* Prieš iškylant prie Cukrinės upelės naujam Mildredos Beri 
Menų centrui, du didžiausi mieste paminklai buvo pastatyti, iš vis- 
ko sprendžiant, Džordžo Hikmeno Benisterio atminimui įamžinti. 
Tačiau tuo metu, kai Dveinas Huveris susitiko su Kilgoru Trautu, 
Benisterį visi jau buvo pamiršę. Tiesą sakant, ir prisiminti apie jį, 
net ir tuoj po mirties, nebuvo ko - tik tai, kad jaunutis mirė. 

Mieste nebebuvo likę jokių jo giminių. Telefonų knygoje nebu- 
vo nė vieno Benisterio, išskyrus Benisterio kino teatrą. O naujose 
telefono knygose nebebus ir Benisterio kino teatro. Jį pavertė nu- 
kainotų baldų parduotuve. 

Džordžo Hikmeno Benisterio tėvas, motina ir sesuo Lusė išsi- 
kraustė iš miesto, kai dar nei antkapis, nei klubas nebuvo baigti. Ir 
kai norėta juos pakviesti į atidarymą, niekas nerado, kur jie gyvena. 


X Nerami tai buvo šalis, žmonės be atvangos zyliojo kaip į uodegą 
įkirpti. Bet būdavo, kad kas nors stabteli ir, žiūrėk, pastato paminklą. 

Paminklų buvo pridygę visoje šalyje. Tačiau tikra retenybė bū- 
davo, kad eilinio žmogaus garbei stovėtų ne vienas, o du paminklai, 
kaip kad nutiko su Džordžu Hikmenu Benisteriu. 

Griežtai žiūrint, specialiai jam buvo skirtas tik antkapis. Klubą 
ir taip būtų pastatę. Jo statybai lėšos buvo paskirtos porą metų prieš 
tai, kai Džordžas Hikmenas Benisteris žuvo žalioje jaunystėje. O pa- 
vadinti jo vardu nieko nekainavo. 


X Kalvarijos kapinės, kuriose ilsėjosi Džordžas Hikmenas Beniste- 
ris, buvo pavadintos vardu vienos kalvos, esančios Jeruzalėje, kuri 
yra už tūkstančių kilometrų. Daugelis tikėjo, kad ant tos kalvos 
prieš tūkstančius metų buvo nužudytas Visatos Kūrėjo sūnus. 
Dveinas Huveris nežinojo, tikėti tuo ar ne. Nežinojo ir Petė Kin. 


* Ir tai jiems dabar visai nerūpėjo. Jie turėjo kitų rūpesčių. Dvei- 
nas spėliojo, kiek laiko truks echolalijos priepuolis, o Petė Kin no- 
rėjo išsiaiškinti, ar daug reiškia jos šviežumas, grožis ir lipšnumas 
tokiam maloniam, gana įdomiam, pusamžiui „Pontiako“ agentūros 
savininkui kaip Dveinas. 

- Šiaip ar taip, - tarė ji, - mums tikrai didelė garbė, kad mus 
aplankėte. Gal aš ir vėl ne taip pasakiau, bet jūs turbūt suprantat, ką 
aš turiu galvoje? 

- Galvoje, - atsakė Dveinas. 

- Jums skanu? - paklausė ji. 

- Skanu, - atsakė Dveinas. 

- Mes visiems duodam tą patį, - pasakė ji. - Specialiai jums ne- 
gaminom nieko. 

- Nieko, - pakartojo Dveinas. 

X Neturėjo reikšmės, ką Dveinas sakė. Seniai jau neturėjo reikš- 
mės. Neturėjo reikšmės, ką šnekėdavo dauguma midlendiečių, jei 
tik būdavo kalbama ne apie pinigus, statybas, keliones, mašinas ir 
kitokius pamatuojamus dalykus. Kiekvienas vaidino aiškiai api- 
brėžtą vaidmenį - juodaodį pilietį, mokyklos nebaigusią merginą, 
„Pontiako“ agentūros savininką, ginekologą, dujininką. Jei žmogus 
dėl kenksmingų chemikalų ar šiaip ko pradėdavo gyventi ne taip, 
kaip iš jo buvo tikimasi, visi vis tiek vaizduodavosi, kad jis gyvena 
pagal scenarijų. 

Kaip tik dėl to midlendiečiai taip negreit pastebėdavo, kad kuris 
nors iš jų susipykęs su protu. Jų vaizduotė atkakliai tvirtino, kad 
žmonės laikui bėgant mažai tesikeičia. Jų vaizduotė sukosi nelygi- 
nant smagratis išklerusiame žiaurios tikrovės mechanizme. 


X Kai Dveinas išėjo iš „Burger Chef“, kai įsėdo į demonstracinį 
automobilį ir nuvažiavo, Petė Kin nė kiek neabejojo, kad, būdama 
tokia jauna, energinga ir linksma, sugebėtų Dveinui gerokai pasal- 
dinti gyvenimėlį. Žliumbti jai norėjosi pagalvojus, kad raukšlės va- 
goja jo veidą, kad jo žmona nusinuodijo „Drano“ milteliais, kad jo 
šuneliui reikia amžinai rietis, nes negali pavizginti uodegos, ir kad 
Dveino sūnus - homoseksualas. Ji žinojo šiuos faktus apie Dveiną. 
Juos žinojo visi. 

Ji žiūrėjo į Dveinui priklausančios radijo stoties „WMCY“ bokš- 
tą. Tai buvo aukščiausias statinys visame Midlende. Jis buvo aštuo- 
nis kartus aukštesnis už Džordžo Hikmeno Benisterio antkapinį pa- 
minklą. Jo viršūnėje degė raudona šviesa, perspėjanti lėktuvus. 

Ji galvojo, kiek daug Dveinas turi naujų ir važinėtų automobilių. 

* Beje, Žemės mokslininkai buvo ką tik padarę stulbinantį atra- 
dimą apie kontinentą, po kurį vaikščiojo Petė Kin. Esą jis gulįs ant 
kokių šešiasdešimt penkių kilometrų storio uolos, o ta uola plūdu- 
riuojanti ištirpusioje buzoje. Kiekvienas kontinentas gulįs ant at- 
skiros uolos. Uoloms susidūrus, randąsi kalnai. 


* Pavyzdžiui, Vakarų Virdžinijos kalnai iškilę, didelei Afrikos atplai- 
šai stuktelėjus į Šiaurės Ameriką. Ir akmens anglis šioje valstijoje susi- 
dariusi iš miškų, kurie per tą susidūrimą likę palaidoti gelmenyse. 

Petė Kin šitos naujienos dar nebuvo girdėjusi. Ir Dveinas nebu- 
vo girdėjęs. Ir Kilgoras Trautas ne. Ir aš šitai sužinojau tik užvakar. 
Įsijungęs televizorių, skaičiau žurnalą. Keli mokslininkai per tele- 
vizorių aiškino, jog hipotezė apie plūduriuėjančias, susiduriančias, 
besigrumdančias uolas - beveik nebe hipotezė. Jie jau galį įrodyti, 
kad taip tikrai yra ir kad, pavyzdžiui, Japonijai ir San Franciskui 
gresiąs baisus pavojus, nes tose vietose uolos labiausiai daužąsi ir 
grumdąsi. 

Be to, jie sakė, jog kartosis ledynmečiai. Kilometro storumo le- 
dynai, geologiškai tariant, šliaužiosią aukštyn žemyn tartum trau- 
komos langų užuolaidos. 


X Beje, Dveinas Huveris turėjo neįprastai didelį penį, ir net pats 
nežinojo to. Tos kelios moterys, su kuriomis jis turėjo reikalų, buvo 
nepakankamai patyrusios ir negalėjo apie tai spręsti. Pasaulio vi- 
durkis, priplūdus kraujo, buvo maždaug keturiolika centimetrų il- 
gio ir trys su puse centimetro storio. Dveino penio ilgis, priplūdus 
kraujo, siekė septyniolika su puse centimetro, storis - apie penkis 
centimetrus. 

Dveino sūnaus penis buvo iš vidutiniokų. 

Kilgoro Trauto penio ilgis siekė septyniolika su puse centi- 
metro, bet storis viso labo buvo trys centimetrai. Štai kaip atrodė 
centimetras: 


X Hario Lesabro, Dveino prekybos vadybininko, penio ilgis siekė 
dvylika su puse centimetro, o storis - penkis su trupučiu centimetro. 
Siprijano Ukvendės, juodaodžio daktaro iš Nigerijos, penis buvo 
beveik šešiolikos centimetrų ilgio ir maždaug trijų su puse centi- 
metro storio. 
Dono Bridlavo, dujininko, kuris išprievartavo Petę Kin, penio 
ilgis buvo trylika su puse centimetro, storis - trys centimetrai. 


x Petės Kin šlaunų apimtis buvo aštuoniasdešimt penki centimet- 
rai, liemens - šešiasdešimt penki, krūtinės - aštuoniasdešimt penki. 
Velionės Dveino žmonos, tuo metu, kai jis ją vedė, šlaunų apimtis 
buvo devyniasdešimt centimetrų, liemens - septyniasdešimt, krū- 
tinės - devyniasdešimt penki. Kai ji prisirijo „Drano“, šie skaičiai 
buvo atitinkamai devyniasdešimt septyni, septyniasdešimt septyni 
ir devyniasdešimt penki. 

Jo meilužės ir sekretorės Fransinos Pefko šlaunų apimtis buvo 
devyniasdešimt du centimetrai, liemens - septyniasdešimt penki, 
krūtinės - devyniasdešimt septyni. 

Jo pamotės šlaunų apimtis jos mirties dieną buvo aštuoniasde- 
šimt penki centimetrai, liemens - šešiasdešimt, krūtinės - aštuo- 
niasdešimt du. 


* Iš „Burger Chef“ Dveinas nuvažiavo prie statomos naujos mo- 
kyklos. Į agentūrą jis nesiskubino, juoba kad nebuvo praėjusi echo- 
lalija. Fransina puikiai mokėjo tvarkyti reikalus pati, nelaukdama 
Dveino nurodymų. Jis ją buvo gerai išmokęs. 

Jis nuspyrė į rūsio duobę grumstą. Paskui į ją nusispjovė. Ne- 
tyčia įsistojo į purvą. Dešinės kojos batas liko purve. Jis rankomis 
ištraukė batą ir nuvalė. Tada, atsirėmęs į seną obelį, apsiavė. Kai 
Dveinas buvo mažas, čia buvo žmogaus ūkis. Šioje vietoje augo 
obelų sodas. 


X Dveinas visai pamiršo Petę Kin, užtat jinai jo nepamiršo. Ji įsi- 
drąsins ir vakare paskambins jam, tačiau Dveinas neatsilieps: jo ne- 
bus namie. Tuomet jis jau bus centrinėje ligoninėje, palatoje minkš- 
tai išmuštomis sienomis. 

O dabar Dveinas, paėjėjęs toliau, grožėjosi žemkase mašina, kuri 
buvo išvaliusi statybos plotą ir iškasusi rūsio duobę. Dabar maši- 
na, aplipusi purvu, stovėjo ir nieko neveikė. Dveinas paklausė vieną 
baltaodį darbininką, kiek arklio jėgų varo šitą mašiną. Visi darbi- 
ninkai toje statybos aikštelėje buvo baltaodžiai. 

Darbininkas atsakė taip: 

- Kiek arklio jėgų, nežinau. Žinau tik, kaip ją vadinam. 

- O kaip? - paklausė Dveinas ir apsidžiaugė, kad praeina echolalija. 

- „Šimtas juodnugarių“, - atsakė darbininkas. Šis pavadinimas 
buvo užuomina apie tuos laikus, kai sunkius žemkasybos darbus 
Midlende dirbdavo daugiausia juodaodžiai. 


136 


X Didžiausias žmogaus penis Jungtinės Amerikos Valstijose buvo 
trisdešimt penkių centimetrų ilgio ir daugiau kaip šešių centimet- 
rų storio. 

Didžiausias žmogaus penis pasaulyje buvo keturiasdešimt dvie- 
jų centimetrų ilgio ir puspenkto centimetro storio. 

Mėlynojo banginio, jūrų žinduolio, penio ilgis - du metrai ketu- 
riasdešimt centimetrų, storis - trisdešimt penki centimetrai. 


4 Sykį Dveinas Huveris paštu gavo penio padidinimo priemonės, 
pagamintos iš gumos, reklamą. Ją tereikėjo užmauti ant tikrojo pe- 
nio galvutės ir, pasak reklamos, galėjai nudžiuginti savo žmoną ar 
meilužę papildomais centimetrais. Taip pat jie siūlė jam, jei kada 
pasijustų vienišas, labai panašią į tikrą guminę vaginą. 


X Dveinas grįžo į darbą apie antrą, stengdamasis su niekuo nesu- 
sitikti - bijojo echolalijos. Jis nuėjo į savo kabinetą ir ėmė raustis 
rašomojo stalo stalčiuose, ieškodamas ko nors pasiskaityti, apie ką 
pamąstyti. Jis užtiko brošiūrėlę, kurioje buvo reklamuojamos penio 
padidinimo priemonės ir vaginos vienišiams. Jis gavo ją prieš porą 
mėnesių, bet ligi šiol neišmetė. Brošiūroje taip pat buvo siūlomi to- 
kie kino filmai, kokius Niujorke žiūrėjo Kilgoras Trautas. Buvo ir 
kadrų iš tų filmų, ir jie paakino seksualinio jaudinimo centrą, esan- 
tį Dveino smegenyse, siųsti nervinius impulsus į erekcijos centrą 
stubure. Iš erekcijos centro signalas nukeliavo į veną penyje, šioji 
išsiplėtė, kad į ją galėtų patekti kraujas, bet negalėtų iš jos išbėgti. 
Taip pat erekcijos centras atpalaidavo mažulytes penio arterijas, kad 
jos užpildytų akytą audinį - pagrindinę Dveino penio sudedamąją 
medžiagą - ir penis taptų kietas bei standus kaip užsikimšusi sodo 
laistymo žarna. 

Todėl Dveinas paskambino telefonu Fransinai Pefko, nors ji sė- 
dėjo vos per pusketvirto metro nuo jo. 

- Fransina... - tarė jis. 

- Klausau, - atsiliepė ji. 

Dveinas atsispyrė echolalijos priepuoliui. 

- Norėčiau paprašyti tave, ko niekad nesu prašęs. Prižadėk, kad 
neatsisakysi. 

- Prižadu, - pasakė ji. 

- Norėčiau, kad mudu abu tuoj pat išeitume iš čia, - tarė jis, - ir 
nuvažiuotume į Šeperdstauno motelį. 


* Fransina Pefko mielai sutiko nuvažiuoti sa Dveinu į motelį. Ji 
manė, kad tai jos pareiga - juoba kad Dveinas toks sudirgęs, be nuo- 
taikos. Tačiau kaip niekur nieko išeiti pusei dienos iš darbo Fran- 
sina negalėjo, kadangi jos darbo vieta buvo visos Dveino Huverio 
„Pontiakų“ prekybos agentūros nervų centras. 

- Įsitaisytum kokią vėjavaikę. Pamojai pirštu -— ir atbėgo pas 
tave, - pasakė Fransina Dveinui. 

- Nereikia man jokios vėjavaikės, - atsakė Dveinas. - Man reikia 
tavęs. 

- Tada teks pakentėti, - pasakė Fransina. Ji nuėjo į serviso sky- 
rių prašyti baltaodės kasininkės Glorijos Brauning, kad ją truputį 
pavaduotų. 

Glorija nenorėjo. Prieš mėnesį jai, dvidešimt penkerių metų 
moteriai, pašalino gimdą - kiek anksčiau Grin Kaunti mikrorajone, 
„Remeidos“ viešbutėlyje prie autostrados Nr. 53, priešais įėjimą į 
Pionierių kaimo parką, jai buvo nešvariai padarytas abortas. Keis- 
tokas sutapimas: sunaikintojo vaisiaus tėvas buvo baltaodis duji- 
ninkas Donas Bridlavas - tas pats, kuris Benisterio sporto klubo 

automobilių stovėjimo aikštelėje išprievartavo Petę Kin. 
Jis turėjo žmoną ir tris vaikučius. 


* Ant sienos ties savo rašomuoju stalu Fransina buvo pasikabinusi 
humoristinį plakatėlį, kurį buvo gavusi dovanų per praėjusių Kalė- 
dų šventę naujame „Holiday Inn“ viešbutyje. 

Plakatėlis tiksliai nusakė Eransinos darbo esmę. Štai jis: 


Glorija pasakė nenorinti būti nervų centre. 
- Niekur aš nenoriu būti, - pasakė ji. 


X Bet vis dėlto Glorija užėmė Fransinos vietą. 
- Nusižudyti neužtenka drąsos, - pasakė ji, - todėl darysiu, kas 
ką lieps. Žmonijos labui. 

X Kad neatkreiptų pašalinių dėmesio į savo meilės ryšius, Dvei- 
nas ir Fransina į Šeperdstauną nuvažiavo atskirais automobiliais. 
Dveinas ir dabar važiavo demonstraciniu automobiliu. Fransina — 
nuosavu raudonu „GTO“. „GTO“ sutrumpinta iš „Gran Turismo 
Omologato“. Ant buferio buvo matyti lipdukas su užrašu: 


APLANKYKITE 
1 1VEMTOJO STEBUKLO" 
URVA 


Tai, kad ji ant savo automobilio buvo užsiklijavusi šį lipduką, 
rodė jos neabejotiną lojalumą Dveinui. Ji visados rodydavo jam 10- 
jalumą, visados sirgo už savo brangiausiąjį, už savo Dveiną. 

O Dveinas stengėsi jai atsilyginti maloniais mažmožiais. Pavyz- 
džiui, pastaruoju metu jis buvo skaitęs nemažai straipsnių ir kny- 
gų apie seksualinę revoliuciją. Šalyje vyko seksualinė revoliucija, ir 
moterys reikalavo, kad vyrai lytinio santykio metu galvotų ne vien 
apie save, o stengtųsi suteikti daugiau malonumo moteriai. Jos ma- 
lonumo pagrindas, kaip buvo teigiama, ir mokslininkai tam pritarė, 
yra klitoris, mažutėlis mėsos cilindriukas tiesiai virš moterų angos, 
į kurią vyrai kišdavo savuosius daug didesnius cilindrus. 

Vyrai buvo raginami daugiau dėmesio skirti klitoriui, ir Dveinas 
stengėsi nepamiršti Fransinos klitorio, net persistengė, ir sykį jinai 
nusiskundė, jog jis skiriąs jam jau per daug dėmesio. Tatai Dveino 
nenustebino. Jis buvo skaitęs apie klitorį ir žinojo, kad skirti jam per 
daug dėmesio - pavojinga. 

Todėl tą dieną, važiuodamas į motelį, Dveinas tikėjosi skirsiąs dė- 
mesio Eransinos klitoriui nei per daug, nei per mažai - kaip tik normą. 


X Kilgoras Trautas kadaise parašė romaniuką apie tai, kaip svarbu 
meilėje skirti dėmesį klitoriui. Parašė jis tą romaną po to, kai jo 
antroji žmona Dalina pasiūlė idėją, esą jis galėtų susikrauti turtus 
iš pornografinės knygos. Jos manymu, pagrindinis veikėjas turėjo 
būti toks moterų žinovas, kad galėtų suvedžioti kurią panorėjęs. Ir 
Trautas parašė „Džimio Valentino sūnų“. 

Džimis Valentinas buvo žinomas vieno autoriaus knygų per- 
sonažas, kaip kad Kilgoras Trautas - žinomas mano knygų perso- 
nažas. Tas rašytojas pasakojo, kaip Džimis Valentinas švitru šveis- 
davęsis pirštų galiukus, kad jie būtų nepaprasto jautrumo. Jis buvo 
įsilaužėlis. Jo lytėjimo pojūtis buvęs toks subtilus, jog jis galėdavęs 
atidaryti bet kokį seifą pasaulyje, apčiuopomis nuspėdamas, kaip 
veikia užrakto mechanizmas. 

Kilgoras Trautas sugalvojo Džimiui Valentinui sūnų, vardu Rols- 
tonas. Rolstonas Valentinas irgi šveisdavosi pirštų galiukus. Tačiau 
jis nebuvo įsilaužėlis. Rolstonas taip įtikdavo glamonėmis mote- 
rims, jog dešimtys tūkstančių jų virto nuolankiomis jo vergėmis. 
Trauto romane jos mesdavo savo vyrus ir meilužius, ir dėl moterų 
balsų Rolstonas Valentinas tapo Jungtinių Valstijų prezidentu. 


X Dveinas ir Fransina motelyje pasimylėjo. Po to dar truputį pagu- 
lėjo lovoje. Matracas buvo guminis, pripumpuotas vandens. Fransi- 
na buvo gražaus sudėjimo. Dveinas irgi. 

- Mudu pirmą kartą mylimės dieną, - tarė Fransina. 

- Labai sudirgęs jaučiausi, - pasakė Dveinas. 

- Buvo matyti, - pasakė Fransina. - Dabar geriau? 

- Taip. - Jis gulėjo aukštielninkas, sukryžiavęs kojas, rankas su- 
nėręs už galvos. Jis ilsėjosi. 

- Aš tave taip myliu, - tarė Fransina ir pasitaisė: - Žinau, žadėjau 

taip nekalbėti, bet šitą pažadą ne man išlaikyt. - Mat Dveinas buvo 
su ja sutaręs nekalbėti apie meilę. Po to, kai Dveino žmona prisirijo 
„Drano“ miltelių, Dveinas apie meilę nenorėjo nė girdėti. Tai buvo 
perdaug skaudi tema. 

Dveinas šnarpštelėjo nosimi. Po lytinių santykių mintis jis papra- 
stai reikšdavo šnarpštimu. Kiekvienas šnarpštelėjimas reiškė ką nors 
švelnaus: „Nieko... nusiramink... Ar kas tau ką sako?“ Ir taip toliau. 

- Kai manęs per paskutinį teismą paklaus, - tarė Fransina, - kuo 
nusidėjau gyvendama žemėje, turėsiu atsakyti: „Buvau davusi myli- 
mam žmogui žodį ir niekaip netesėdavau. Buvau pažadėjusi nesaky- 
ti, kad myliu jį“. 

Ši dosni, aistringa moteris, kuri per savaitę į rankas gaudavo tik 
devyniasdešimt šešis dolerius ir vienuolika centų atlyginimo, ne- 
teko savo vyro Roberto Pefko Vietnamo kare. Jis buvo karininkas 
profesionalas. 

Jis buvo baigęs Vestpointo karo akademiją, kuri jauniems žmo- 
nėms kariniais tikslais skiepydavo žudymo maniją. 


X Fransina visur sekė paskui Robertą: iš Vestpointo į parašiu- 
tininkų mokyklą Brego forte, paskui - į Pietų Korėją - Robertas 
dirbo garnizono universalinės parduotuvės valdytoju, paskui - į 
Pensilvaniją - Robertas armijos sąskaita studijavo universitete ir 
gavo antropologijos magistro laipsnį, o iš ten - vėl į Vestpointą, 
kur Robertas trejus metus kaip profesoriaus asistentas dėstė visuo- 
meninius mokslus. 

Paskui Fransina atvažiavo su Robertu į Midlendą - ten Rober- 
tas turėjo prižiūrėti naujoviškos minos gamybą. Mina - tai lengvai 
paslepiamas sprogstamasis įtaisas, kuris suveikia kaip nors netyčia 
pakrutintas. Vienas tos naujoviškos minos privalumų buvo tai, kad 


142 


jos neužuosdavo šunys. Tuo laiku daugelyje armijų šunys buvo mo- 
komi suuosti minas. 


X Kai Robertas ir Fransina atsikėlė į Midlendą, čia daugiau ka- 
riškių nebuvo, todėl jie pradėjo draugauti su civiliais. Ir Fransina, 
norėdama pridurti šį tą prie vyro algos ir drauge turėti šiokį tokį 
užsiėmimą, ėmė dirbti pas Dveiną Huverį. 

Bet paskui Robertą išsiuntė į Vietnamą. 

Netrukus po to Dveino žmona prisirijo „Drano“ miltelių, o Ro- 
bertą parsiuntė namo supakuotą plastmasiniame lavonmaišyje. 


X - Gaila man vyrų, - kalbėjo Fransina tada motelyje. Ji kalbėjo nuo- 
širdžiai. - Nenorėčiau būti vyru - jie taip rizikuoja, tiek daug dirba. 
Jie buvo antrame motelio aukšte. Pro sustumiamas stiklines duris 
buvo matyti geležiniai turėklai ir betoninė terasa, dar toliau - magist- 
ralė Nr. 103, o už jos - suaugusiųjų pataisos namų siena ir stogai. 


- Nenuostabu, kad tu išvargęs ir nervingas, - toliau kalbėjo 
Fransina. - Jeigu aš būčiau vyras, irgi būčiau išvargusi ir nervin- 
ga. Tikriausiai Dievas moteris ir sukūrė tam, kad vyrai retkarčiais 
galėtų atsipalaiduoti ir pasijusti mažais vaikais. - Fransinai tokia 
pasaulio tvarka aiškiai patiko. 

Dveinas šnarpštelėjo. Aštriai kvepėjo avietėmis - nuo skysčio, ku- 
riuo motelyje dezinfekuodavo kambarius ir naikindavo tarakonus. 

Fransina mąstė apie kalėjimą, kuriame visi prižiūrėtojai - bal- 
taodžiai, o dauguma kalinių - juodaodžiai. 

- Ar teisybė, - tarė ji, - kad iš ten niekas nėra pabėgęs? 

- Teisybė, - atsakė Dveinas. 

X — O kada paskutinį kartą buvo panaudota elektros kėdė? - pa- 
klausė Fransina. Ji klausė apie įrenginį kalėjimo rūsyje, atrodantį 
taip: 


Šiuo įrenginiu žudydavo žmones, pravarydami per juos daugiau, 
negu kūnas gali atlaikyti, elektros. Dveinas Huveris elektros kėdę 
buvo matęs du kartus - sykį prieš daug metų, lankydamasis kalė- 
jime su Prekybos rūmų ekskursija, o kitą kartą - kai joje pasodinę 
nužudė jo pažįstamą juodaodį žmogų. 

* Dveinasbandė prisiminti, kada Šeperdstaune buvo įvykdyta pas- 
kutinė egzekucija. Egzekucijos buvo nebepopuliarios. Tačiau rodėsi 
ženklų, kad jos ir vėl gali atgauti ankstesnį populiarumą. Dveinas ir 
Fransina bandė prisiminti pačią paskutinę atmintyje įstrigusią eg- 
zekuciją, įvykdytą jų šalyje. 

Jie prisiminė, kaip už išdavystę buvo mirtimi nubausti vyras su 
žmona. Sutuoktiniai tariamai perdavę kitai šaliai paslaptį - kaip pa- 
sidaryti vandenilinę bombą. 

Jie prisiminė, kad buvo mirtimi nubausti du įsimylėjėliai. Vy- 
riškis buvo gražus, patikdavo moterims ir suvedžiodavo negražias 
pagyvenusias pinigingas moteriškes, o paskui su savo mylimąja nu- 
dobdavo tą moteriškę ir pasigrobdavo jos pinigus. Jo mylimoji buvo 
jauna, tačiau gražuole įprastine to žodžio prasme jos nebūtum galė- 
jęs pavadinti. Ji svėrė šimtą kilogramų. 

Fransina nusistebėjo, kodėl lieknas, gražus jaunas vyriškis my- 
lėjo tokią storulę. 

- Visokių žmonių yra, - pasakė Dveinas. 


* — Žinai, apie ką aš galvoju? - tarė Fransina. Dveinas šnarpštelė- 
jo. - Čia būtų gerai įsteigus užkandinę „Vištiena pagal kentukiečio 
pulkininko Senderso receptą“. 

Atsipalaidavęs, ramus Dveino kūnas staiga įsitempė, lyg į kiek- 
vieną raumenį kas būtų įšvirkštęs citrinos sulčių. 

Ir štai dėl ko: Dveinas norėjo, kad Fransina mylėtų jį už jo kūną 
ir sielą, o ne už jo pinigus. Ir jam pasirodė, jog Fransina užsiminė, 
kad jis nupirktų jai užkandinės „Vištiena pagal kentukiečio pulki- 
ninko Senderso receptą“ licenziją. Tose užkandinėse pardavinėdavo 
keptas vištas. 

Višta buvo neskraidantis paukštis, kuris atrodė štai kaip: 


Buvo daroma taip: višta papjaunama, nupešama, nukertama gal- 
va, kojos, iškrapštomi vidaus organai, tada sukapojama į gabalus, 
tie gabalai iškepami, paskui sudedami į vaškuoto popieriaus kibirėlį 
su dangteliu, taigi gatava prekė atrodydavo šit kaip: 


X Fransina - ji taip didžiavosi savo gebėjimu nuramdyti sudirgusį 
Dveiną - dabar susigėdo, kad pati jį suerzino. Jo kūnas įsitempė, 
pasidarė tarsi skalbinių lyginimo lenta. 

- Viešpatie! - tarė ji. - Kas čia tau dabar? 

- Jeigu užsinorėjai iš manęs dovanos, - atsakė Dveinas, - būk 

maloni, palauk su tokiomis užuominomis - ne tuoj po pasimylėji- 
mo. Tegu meilė eina savo keliu, dovanos - savo, gerai? 
- Nesuprantu... argi aš tavęs ko prašiau? - tarė Fransina. 

Dveinas piktai plonu balsu ją pamėgdžiojo: 

- „Nesuprantu... argi aš tavęs ko prašiau?“ - pasakė jis. Dabar jis 
atrodė maždaug toks malonus ir ramus kaip spyruokle susirangiu- 
si barškuolė gyvatė. Toks jis atrodė, suprantama, dėl kenksmingų 
cheminių medžiagų. Tikroji barškuolė atrodė taip: 


Visatos Kūrėjas jai ant uodegos pritaisė barškalą. Be to, prieki- 
nius dantis Kūrėjas jai įdėjo panašius į mirtinų nuodų pripildytus 
švirkštus. 


X Nesuprantu aš kartais Visatos Kūrėjo. 


* Visatos Kūrėjas išgalvojo ir tokį gyvūną - Meksikos vabalą, ku- 
ris savo antruoju galu šaudo tartum tuščiais šoviniais iš pistoleto. 
Sprogdindamas savo bezdalus, tas vabalas oro banga bloškia į šalį 
kitus vabzdžius. 

Garbės žodis, aš apie jį skaičiau „Gurmanų klubo“ žurnale, 
straipsnyje apie nepaprastus gyvūnus. 


* Fransina pašoko iš lovos - kuo toliau nuo šito sugyvatėjusio 
žmogaus! Siaubo apimta, ji tik kartojo ir kartojo: 

- Tu mano brangiausias, tu mano brangiausias... 

Tai reiškė, kad ji pasiruošusi dėl visko sutikti su Dveinu, pasiruo- 
šusi viską dėl jo padaryti, kad ir kaip tai būtų sunku ar nemalonu, 
pasiruošusi džiuginti jį maloniais siurprizais, kurių jis gal nė nepa- 
stebėtų, o jeigu reikės - pasiruošusi ir numirti dėl jo ir taip toliau. 

Ji šventai stengėsi taip gyventi. Ji nebesugalvojo nieko kilnesnio. 
Todėl kai Dveinas ėmė drabstytis dar bjauresniais prasimanymais, ji 
visiškai sugležo. Jis drėbė jai, kad visos moterys kekšės ir kad kiek- 
viena kekšė turinti savo kainą, ir kad Fransinos kaina - „Kentukie- 
tiškos vištienos“ užkandinės licenziją, kuri kartu su mašinų stovė- 
jimo aikštele, gatvės apšvietimu ir taip toliau atsieitų daugiau kaip 
šimtą tūkstančių dolerių. 

Fransina striūbaudama vebeliojo, kad jai visai nereikią tos už- 
kandinės, kad ji norinti jos Dveinui, kad visko ji norinti tiktai jam, 
Dveinui. Kai ką išvebeliojo suprantamai. 

- Sakau, į kalėjimą saviškių lankyt atvažiuoja daug giminių... 
sakau, visi - juodukai... o juodukai, sakau, taip mėgsta keptą vištie- 
ną... - aiškino ji. 

- Tai ką, tu nori, kad aš atidaryčiau užeigą juodžiams?! - pa- 
klausė Dveinas. Ir taip toliau. Šitaip Fransina užėmė garbingą antrą 
vietą tarp tų Dveino artimiausių bendradarbių, kurie buvo patyrę 
jo bjaurumą. 

- Hario Lesabro teisybė, - tarė Fransina. Užsidengusi ranka bur- 
ną, ji nugara spaudėsi prie cementinių blokų sienos. Haris Lesabras, 


kaip žinoma, buvo transvestitas, Dveino prekybos agentas. - Jis 
sakė, kad tu pasikeitęs, - pridūrė Fransina. Ji abiem rankom už- 
spaudė sau burną. - Dieve mano... - tarė ji. - Koks tu pasikeitęs, 
Dveinai, koks tu pasikeitęs! 

- Seniai reikėjo! - atsakė Dveinas. - Jaučiuosi dabar taip pui- 
kiai, kad neklausk! 

Ir taip toliau. 


X Haris Lesabras tą minutę irgi verkšnojo. Jis buvo namie. Gulė- 
jo lovoje su visa galva palindęs po raudona aksomine antklode. Jis 
buvo turtingas. Daugelį metų labai gudriai ir sėkmingai investavo 
pinigus į akcijas. Pavyzdžiui, nusipirko šimtą „Xerox“ kompanijos 
akcijų po aštuonis dolerius už vieną. Laikui bėgant, tos akcijos, pa- 
prasčiausiai gulėdamos absoliučioje seifo tamsoje ir tyloje, šimtą 
kartų pabrango. 

Su pinigais dėjosi daug tokių stebuklų. Tarytum kokia fėja būtų 
skrajojusi ties ta merdėjančios planetos dalimi, burtų lazdele lai- 
mindama kai kuriuos dokumentus, obligacijas ir akcijas. 


X Hario žmona Greisė tysojo šezlonge netoli nuo lovos, ji rūkė 
plonutį cigarą ilgame kandiklyje iš gandro stibikaulio. Gandras 
buvo didelis Europos paukštis, bet maždaug perpus mažesnis už 
Bermudų erelį. Kai vaikai klausdavo, iš kur atsiranda kūdikiai, kai 
kurie tėvai paaiškindavo, kad juos atnešąs gandras. Žmonės taip 
sakydavo, manydami, jog jų vaikai per maži ir paaiškinimo apie 
„bebriukus“ ir panašiai gali nesuprasti. 

Kūdikiais nešini gandrai būdavo vaizduojami pranešimuose 
apie šeimos padidėjimą, vaikiškuose komiksuose ir taip toliau. Ti- 
piškas piešinys atrodė maždaug taip: 

Dveinas Huveris ir Haris Lesabras vaikystėje buvo matę tokių 
piešinėlių. Tuomet jie tikėjo, kad tai teisybė. 


X Greisė Lesabr su panieka atsiliepė apie Dveiną Huverį, kurio 
akyse jos vyras tarėsi žemai kritęs. 

- Nusišikt man ant tavo Dveino Huverio! - sušuko ji. - Ir ant 
tavo Midlendo! Išparduodam velniop „Xerox“ akcijas ir nusiper- 
kam butą Maujy. - Maujis buvo viena iš Havajų salų. Buvo šnekama, 
kad ten ne gyvenimas, o rojus. - Klausyk, - tarė Greisė, - mudviejų 
lytinis gyvenimas normaliausias iš visų baltaodžių midlendiečių. Tu 
anaiptol ne išsigimėlis. Dveinas Huveris - štai kas tikras išsigimėlis! 
Kaip manai, koks jo orgazmų mėnesinis vidurkis? 

- Nežinau, - iš savo drėgnos nuo ašarų slėptuvės atsiliepė Haris. 

Dveino orgazmų mėnesinis vidurkis per pastaruosius dešimtį 
metų, įskaitant ir paskutinius vedybinius metus, buvo du ir viena 
ketvirtoji. Greisė spėjo panašiai. 

- Pusantro, - pasakė ji. Jos mėnesinis vidurkis per tą patį laiko- 
tarpį siekė aštuoniasdešimt septynis. Jos vyro - trisdešimt šešis. Jo 
pajėgumas pastaraisiais metais silpo, ir tai buvo viena iš daugelio 
priežasčių, dėl kurių jis buvo pradedąs panikuoti. 

Dabar Greisė ėmė traukti per dantį Dveino santuoką: 

- Jis taip bijojo sekso, kad specialiai vedė tokią, kuri nė girdėt apie 
tai nebuvo girdėjusi ir buvo gatava galą pasidaryti, vos tik apie tai iš- 
girdusi. - Ir taip toliau. - Va, ji ir pasidarė galą, - užbaigė Greisė. 


4 - Arelnienė negirdi? - paklausė Haris. 

- Nusišikt man ant elnienės! - atsakė Greisė. Paskui pridū- 
rė: - Nebijok, negirdi. 

Elniene juodu sutartinai vadino juodaodę tarnaitę - ji tuo metu 
buvo toli, virtuvėje. Juodu visus juodaodžius tarpusavy vadino el- 
niais. Šitaip jie galėdavo balsu aptarinėti problemas, susijusias su 
juodaodžiais, - o tame mieste tokių problemų buvo daug, - neuž- 
gaudami jokio juodaodžio, jeigu kuris būtų nugirdęs jų pokalbį. 


“x 


- Elnienė miega. Arba skaito „Juodųjų panterų“ žurnalą. 


* Svarbiausia problema, susijusi su elniais, buvo tokia. Balta- 
odžiams juodaodžiai mažai buvo reikalingi - nebent tik gangste- 
riams, kurie juodaodžiams pardavinėdavo važinėtus automobilius, 
narkotikus, baldus. Ir vis dėlto juodaodžiai toliau dauginosi. Vi- 
sur buvo pilna šitų niekam nereikalingų stambių juodų padarų, ir 
daugelis jų turėjo labai negražių ketinimų. Kad nevogtų, jiems kas 

mėnesį būdavo pametama truputį pinigų. Buvo ketinama duoti ir 
labai pigių narkotikų, kad jie būtų ramūs, linksmi ir kad jiems ne- 
rūpėtų daugintis. 

Midlendo miesto policijos skyriuje ir Midlendo apygardos šeri- 
fo kanceliarijoje tarnavo daugiausia baltaodžiai. Jie turėjo glėbius 
automatų ir dvylikašūvių automatinių šautuvų, paruoštų elnių me- 
džioklės sezonui, kuris, žinojo, tikrai ateis. 

- Klausyk, aš rimtai, - tarė Greisė Hariui. - Šitas miestas - pa- 
saulio šiknos skylė. Nusiperkam butą Maujy ir pagyvenkim nors 
kartą kaip žmonės. 

Taip jie ir padarė. 


* Tuo metu kenksmingų cheminių medžiagų veikiamas Dveinas 
nustojo burnoti ant Fransinos ir virto nuolankiu avinėliu. Jis atsi- 
prašė, kad pamanęs, jog ji norinti „Vištienos pagal kentukiečio pul- 
kininko Senderso receptą“ užkandinės licenzijos. Jis besąlygiškai 
pripažino jos beribį nesavanaudiškumą. Jis paprašė, kad jinai jį ap- 
kabintų. Ji taip ir padarė. 

- Aš toks sutrikęs, - sakė jis. 

- Visi mes sutrikę, - atsakė ji. Prispaudusi prie krūtų, ji čiūčiavo 
jo galvą. 

- Reikia man su kuo nors pasišnekėti, - tarė jis. 

- Tai šnekėkis, kad nori, su mamuliuku, - pasakė Fransina. Ma- 
muliuku ji vadino save. 

- Pasakyk man: kam mes gyvenam? - klausė Dveinas jos kvap- 
nią krūtinę. 

- Dievas vienas žino, - atsakė Fransina. 

X Kiek laiko Dveinas tylėjo. O paskui trikčiodamas papasakojo, 
kaip, praėjus vos trims mėnesiams po to, kai jo žmona prisirijo 
„Drano“, jis lankėsi „General Motors“ firmos „Pontiako“ filiale Pon- 
tiako mieste Mičigano valstijoje. 

- Mums aprodė visas bandymų priemones, - sakė jis. 

Didžiausią įspūdį jam padariusios laboratorijos bei lauko bandy- 
mų aikštės, kur naikinamos įvairios automobilių dalys ir net auto- 
mobiliai. „Pontiako“ bandytojai padeginėjo apmušalus, mėtė į langų 
stiklus graužą, laužė alkūninius velenus, daužė mašinas vieną į kitą, 
išplėšinėjo pavarų perjungimo svirtis, visu pajėgumu leisdavo netep- 
tus variklius, dienų dienas šimtą kartų per minutę varstydavo daiktų 
dėžutės dangtelį, beveik absoliutaus nulio temperatūroje šaldydavo 
pulto laikrodžius ir taip toliau. Jie su automobiliais darė viską, ko 
negalima daryti, pasakojo Dveinas Fransinai. - Ir aš niekad nepa- 
miršiu užrašo ant durų to pastato, kur vyko visi tie kankinimai. 

Štai tas užrašas, apie kurį sakė Fransinai Dveinas: 


ARDOMIEJI 
BANDYMAI 


: 


153 


- Pamačiau tą užrašą, - pasakė Dveinas, - ir man kilo mintis: 
ar ne todėl ir mane Dievas atsiuntė į Žemę - kad išbandytų, kiek 
žmogus gali išturėti nesubyrėjęs. 


X —- Aš paklydau, - tarė Dveinas. - Kas nors turi paimti mane už 
rankos ir išvesti iš girios. 

- Tu pavargai, - atsakė ji. - Ir kaip nepavargsi? Juk tiek daug 
dirbi. Gaila man vyrų, jie tiek daug dirba. Gal nori nusnūsti? 

- Aš neužmigsiu, - pasakė Dveinas, - kol nerasiu atsakymo. 

- Gal tau pasišnekėt su gydytoju? - paklausė Fransina. 

- Nenoriu apie juos nė girdėti, - atsakė Dveinas. - Norėčiau pa- 
sikalbėti su visiškai nauju, nematytu žmogum. Fransina, - tarė jis, 
suleisdamas pirštus į jos minkštą ranką, - aš noriu išgirsti naujoviš- 
kų minčių iš kitoniškų žmonių. Aš jau esu girdėjęs viską, ką kalba 
visi midlendiečiai. Ir ką jie kalbės. Man reikia ko nors naujo. 

- Pavyzdžiui? - tarė Fransina. 

- Nežinau, - atsakė Dveinas. - Gal kokio marsiečio. 

- Išvažiuokim į kokį kitą miestą, - tarė Fransina. 

- Visur tas pats kaip čia. Visur vienoda, - pasakė Dveinas. 

Fransinai kilo idėja. 

- O tu girdėjai, čia privažiuos visokių dailininkų, rašytojų, kom- 
pozitorių? - tarė ji. - Su tokiais juk dar nesi šnekėjęsis. Gal pasišne- 
kėk su kuriuo? Jie mąsto kitaip negu visi žmonės. 

- Visa kita esu išbandęs, - pasakė Dveinas. Jis nušvito. Ėmė link- 
čioti galvą. - Gerai sakai! Festivalis padės man pažvelgt į gyvenimą 
iš visai naujo taško, - pasakė jis. 

- Tam jis ir organizuojamas, - pasakė Fransina. - Pasinaudok 
proga! 

- Būtinai! - sutiko Dveinas. Jis padarė didelę klaidą. 

X Tuo metu Kilgoras Trautas stūmėsi vis toliau į vakarus. Dabar jį 
paėmė pavėžėti Fordo gamyklos autotraukinys „Galaktika“. „Galak- 
tiką“ vairavo komivojažierius, pardavinėjantis įrenginį, kuris apžio- 
ja furgonų užpakalinį galą. Užmautas ant furgono, tasai sustumia- 
mas tunelis iš gumoto brezento atrodė taip: 

Šitas dalykėlis, pakraunant ar iškraunant autotraukinius, vasarą 
neišleisdavo iš patalpos vėsaus, o žiemą - šilto oro. 

„Galaktikos“ vairuotojas taip pat pardavinėjo dideles rites su- 
vielai, kabeliui ir virvei vynioti . Dar jis pardavinėjo gesintuvus. Jis 
paaiškino esąs pramonininkų atstovas. Jis esąs pats sau ponas, nes 
vežiojąs produkciją tokių gamintojų, kurie nepajėgūs išlaikyti savo 
komivojažierių. 

- Dirbu kada noriu, pardavinėju ką noriu. Aš pats renkuosi, o ne 
mane renkasi, - sakė jis. Vadinosi Endis Liberis. Jam buvo trisde- 
šimt dveji metai. Jis buvo baltaodis. Kaip ir daugelis jo tėvynainių, 
svėrė gerokai daugiau už normą. Iš karto buvo matyti, kad jis paten- 
kintas gyvenimu. Jis leido mašiną kaip pašėlęs. - Mažai Amerikoj 
likę tokių laisvų žmonių kaip aš, - sakė jis. 

Viskas šio žmogaus viršijo šalies vidurkį - ir jo pajamos, ir gy- 
vybės draudimo įnašai, ir jo kaip vyro vertė buvo kur kas didesnė 
negu kitų šalies piliečių. 


X Trautas kažkada parašė romaną „Kaip reikalai?“ apie įvairiausius 
šalies vidurkius. Vienoje planetoje reklamos agentūra sėkmingai 
reklamavo mūsiškio žemės riešutų sviesto vietinį ekvivalentą. Rek- 
lamos tekste pirmiausia į akis krisdavo koks nors vidurkis - vidu- 
tinis vaikų skaičius, vidutinis vyrų organų dydis toje planetoje - jų 
ilgis siekė penkis centimetrus, vidinis diametras - septynis su puse 
centimetro, išorinis diametras - vienuolika centimetrų ir taip to- 
liau. Reklama kvietė skaitytojus pasitikrinti, ar jie prastesni, ar pra- 
našesni už daugumą tuo ar kitu atžvilgiu, nelygu reklama. 

O žemėliau reklamoje buvo skelbiama, kad ir viršijantys vidurkį, 
ir atsiliekantys nuo vidurkio šveičia tokios ir tokios rūšies riešutų 
sviestą. Tik tiek, kad toje planetoje riešutų sviestas buvo netikras. 
Tai buvo šūdsviestis. 

Ir taip toliau. 

XVI SKYRIUS 


* Ir štai žemiečiai riešutų sviesto valgytojai susiruošė užkariauti 
Kilgoro Trauto aprašytos planetos, kurioje gyveno šūdsviesčio val- 
gytojai. Tuo laiku žemiečiai jau buvo nusiaubę ne vien Vakarų Vir- 
džiniją ir Pietryčių Aziją. Jie buvo nusiaubę visą Žemę. Štai jie ir 
pakėlė sparnus ieškoti naujų kolonijų. 

Pirmiausia elektroninėmis šnipinėjimo priemonėmis jie ištyrė 
šūdsviesčio valgytojus ir nustatė, jog jų per daug, jog jie pernelyg 
išdidūs ir gudrūs, kad leistųsi kolonizuojami. 

Todėl žemiečių šnipai prasiskverbė į reklamų agentūrą, kurioje 
skelbėsi šūdsviesčio firmos, ir visose reklamose pakeitė statistikos 
duomenis. Jie ten taip pakėlė visus vidurkius, jog planetos gyvento- 
jai pasijuto visais atžvilgiais atsilikę nuo daugumos. 

O paskui atskrido šarvuoti žemiečių erdvėlaiviai ir „atrado“ tą 
planetą. Pasipriešinimo kaip ir nesutiko, nes čiabuviai jautėsi esą 
didžiausi atsilikėliai. Ir prasidėjo planetos užkariavimas. 


X Trautas paklausė laimingąjį pramonininkų atstovą, kaip jis jau- 
čiąsis vairuodamas „Galaktiką“ - taip vadinosi jo automobilis. Vai- 
ruotojas neišgirdo, ir Trautas nebekartojo klausimo. Tai buvo kvailas 
žodžių žaismas: Trautas tuo pat metu klausė, kaip vairuotojui patin- 
ka vairuoti automobilį ir valdyti tai, kas primena mūsiškį Paukščių 

Taką, kurio skersmuo - šimtas tūkstančių, o storis - dešimt tūks- 
tančių šviesmečių. Jis apsisuka kartą per du šimtus milijonų metų. 
Jame yra apie šimtą milijardų žvaigždžių. 

Paskui Trautas pastebėjo, kad paprasto gesintuvo, esančio „Ga- 
laktikos“ kabinoje, firminis pavadinimas toks: 


Kiek Trautui buvo žinoma, šis žodis viena mirusia kalba reiškė 
„aukščiau“. Be to, šitaip visiems žinomame eilėraštyje šūkavo po- 
eto išgalvotas alpinistas, išnykęs pūgos apsiaustoje kalno viršūnėje. 
Ir dar toks buvo medžio drožlių, skirtų pakuoti dužiems daiktams, 
firminis pavadinimas. 

- Ir kodėl kažkam šovė į galvą gesintuvą pavadinti „Excel- 
sior“? - paklausė Trautas vairuotoją. 

Vairuotojas gūžtelėjo pečiais. 

- Matyt, patiko šitas žodis, - atsakė jis. 


* Trautas pažvelgė pro langą. Vaizdas nuo didelio greičio liejosi į 
ištisinę juostą. Jis pamatė tokį skelbimą: 


APLANKYKITE 
nTVENTOJO STEBUKLO" 


ST 


Vadinasi, jam buvo visai nebetoli iki Dveino Huverio. Ir, saky- 
tum Visatos Kūrėjas ar kokia kita antgamtinė jėga būtų ruošusi jį 
tam susitikimui, Trautas pajuto žūtbūtinį norą perversti savo knygą 
„Dabar jau galima papasakoti“. Ši knyga netrukus ir pavers Dveiną 
Huverį kraujo ištroškusiu maniaku. 

Idėja jos tokia. Gyvybė - tai Visatos Kūrėjo eksperimentas, ku- 
riuo jis nori išbandyti naujo tipo padarą. Visatos Kūrėjas ketina vė- 
liau jį išplatinti visoje Visatoje. Tas padaras gali pats spręsti, kaip 
jam pasielgti vienu ar kitu atveju. Visi kiti padarai - šimtu procentų 
užprogramuoti robotai. 

Romanas buvo parašytas kaip ilgas laiškas eksperimentiniam 
padarui nuo Visatos Kūrėjo. Kūrėjas sveikino savo kūrinį ir prašė 
atleisti už nepatogumus, kuriuos jam tenka iškęsti. Kūrėjas kvietė 
eksperimentinį padarą į Niujorko mieste „Voldorfo Astorijos“ vieš- 
bučio didžiojoje salėje jo garbei rengiamą banketą, kurio metu dai- 
nuosiąs ir šoksiąs juodaodis robotas Semis Deivis jaunesnysis. 


* Po banketo Visatos Kūrėjas eksperimentinio padaro nelikvida- 
vo. Jį perkėlė į negyvenamą planetą. Kol jis buvo be sąmonės, nuo jo 
delnų nuskuto gyvų ląstelių. Operacija buvo visai neskausminga. 

Paskui ląsteles įmaišė į tirštą tos planetos jūrą. Slenkant erų 
eroms, iš jų augs vis sudėtingesni gyvi organizmai. Kad ir kokią jie 
įgaus formą, visi turės laisvą valią. 

Trautas paliko eksperimentinį padarą be tikrinio vardo. Papras- 
čiausiai jį vadino Žmogumi. Toje tuščioje planetoje Žmogus buvo 
Adomas, o jūra - Ieva. 


* Žmogus dažnai vaikštinėdavo po pajūrį. Kartais jis įbrisdavo į 
savo Ievą. Kartais plaukydavo, tačiau jūra buvo per tiršta ir per šilta, 
ir toks plaukymas neatgaivindavo. Pasimaudęs Ievoje, Adomas pa- 
sidarydavo miegūstas ir lipnus, todėl niurkteldavo į ledinį upokšnį, 
ką tik nupuolusį nuo kalno. 

Nirdamas į ledinį vandenį, jis rikteldavo - ir dar sykį rikteldavo, 
kai iškildavo įkvėpti oro. Keberiodamasis iš vandens į akmeningą 
krantą, jis kruvinai nusibrozdindavo blauzdas ir juokdavosi iš savęs. 

Juokdavosi gaudydamas kvapą ir galvodavo, ką čia nepaprasta 
surikus. Kūrėjas niekad nežinodavo, ką jis suriks, nes neturėjo jam 
valios. Žmogus pats turėjo nuspręsti, ką jam daryti ir kodėl. Pavyz- 
džiui, sykį, išniręs iš vandens, Žmogus suriko: „Sūrio!!!“ 


«5 


Kitą sykį riktelėjo: „Kažin ar ne smagiau vairuoti „Biuiką“? 


X Be Žmogaus, toje tuščioje planetoje gyveno dar vienas stambus 
padaras - angelas, kuris kartkarčiais aplankydavo Žmogų. Jis buvo 
Visatos Kūrėjo pasiuntinys ir žvalgas. Jis pasiversdavo trijų šimtų 
septyniasdešimt šešių kilogramų svorio rusvu lokiu. Angelas irgi 
buvo robotas, o ir pats Visatos Kūrėjas, pasak Kilgoro Trauto, taip 
pat buvo robotas. 

Lokys bandė iš Žmogaus išgauti, kodėl jis daro taip, o ne kitaip. 
Pavyzdžiui, jis klausdavo: „Kodėl tu rėkei: „Sūrio!“?“ 

O Žmogus pašaipiai atsakydavo: „Todėl, kad taip norėjau, tu 
besmegene mašina!“ 


* Štai kaip atrodė Kilgoro Trauto knygos gale pavaizduotas Žmo- 
gaus antkapis toje negyvenamoje planetoje: 


NĖ PATS 
VISATOS KŪRĖJAS NEŽINOJO, 
KĄ SUGALVOS 
PASAKYTI ŽMOGUS 

GALBŪT ŽMOGUS BUVO 

XVII SKYRIUS 


* Triušelis Huveris, homoseksualas Dveino Huverio sūnus, vilkosi 
drabužius - buvo metas į darbą. Jis skambino fortepijonu naujojo „Holi- 
day Inn“ viešbučio kokteilinėje. Jis buvo neturtingas. Gyveno vienas se- 
nojo Ferčaildo viešbučio kambarėlyje be vonios. Tasai kadaise madingas 
viešbutis dabar buvo virtęs nakvynės namais ir atsidūręs pačiame pa- 
vojingiausiame Midlendo rajone. Neilgai trukus Triušelį Huverį sunkiai 
sužalos Dveinas, ir jį kartu su Kilgoru Trautu išveš greitoji pagalba. 


X Triušelis buvo nesveikai išbalęs - kaip neregės žuvys, kurios se- 
niau veisėsi „Šventojo stebuklo“ urve. Dabar tos žuvys išmirusios. 
Prieš daugelį metų jas, išvertusias pilvus, upelis išnešė iš urvo į Ohajo 
upę, kur, išvertusios pilvus, jos puch! puch! puch! sproginėjo vidu- 
dienio saulėje. 

Triušelis irgi vengė saulės. Ir vanduo iš čiaupų Midlendo mieste bėgo 
kasdien vis nuodingesnis ir nuodingesnis. Valgė Triušelis visai mažai. 
Valgyti jis gamindavosi pats viešbučio kambaryje. Su gaminimu vargo 
neturėjo, nes valgė tik daržoves ir vaisius - be to, žiautarojo žalius. 

Jis apsiėjo ne tiktai be negyvų padarų mėsos - jis apsiėjo ir be 
gyvų padarų: be draugų, be panų, be kambarinių gyvulėlių ar pa- 
ukštelių. O kadai seniai jis buvo žmonių net ir labai mėgstamas. 
Pavyzdžiui, kai mokėsi Prerio karo akademijoje, moksladraugiai 

paskutiniame kurse jį vienbalsiai išrinko kurso pulkininku, o aka- 
demijos kursantui tai pats garbingiausias postas. 


* Triušelis skambindavo fortepijonu, savyje slėpdamas daug daug 
paslapčių. Viena jų štai kokia: kokteilinėje jo nebuvo nė padujų! 
Transcendencinės meditacijos būdu jis sugebėdavo išnykti ne tik 
iš kokteilinės, bet ir iš pačios planetos. Šito jį išmokė jogas Mahari- 
šis Mahešas, kuris, kadaise keliaudamas su paskaitomis po pasaulį, 
buvo sustojęs Midlendo mieste. 

Mainais už naują nosinę, saujelę vaisių, gėlių puokštę ir trisdešimt 
penkis dolerius jogas Maharišis Mahešas pamokė Triušelį užsimerkus 
kartoti ir kartoti šį ausiai malonų beprasmį žodį: „Ejyyyyyym, 
ejyyyyyym, ejyyyyyym“. Dabar, sėdėdamas savo kamba- 
rėlyje, Triušelis taip ir darė. „Ejyyyyyym, ejyyyyyym',- ne- 
girdimai kartojo jis. Vieną skanduotės skiemenį atitiko du širdies 
tvinksniai. Jis užsimerkė. Lyg naras niro į sąmones gelmenis. Gel- 
menys šiaip jau buvo mažai eksploatuojami. 

Triušelio širdies tvinksniai sulėtėjo. Alsavimas veik užgeso. Gel- 
menyse plaukė vienišas žodis. Jo kažkaip ištrūkta iš aktyviosios są- 
monės dalies. Jis buvo su niekuo nesusijęs. Jis tingiai plaukė sau — 
lyg peršviečiama kaspino pavidalo žuvelė. Žodis nekėlė nerimo. 
Štai tas žodis: „Mėlynė“. O štai kaip jis atrodė Triušeliui Huveriui: 

O paskui praplaukė kitas dailus kaspinėlis. Jis atrodė taip: 


* Po penkiolikos minučių Triušelio savimonė savaime išniro į pa- 
viršių. Triušelis buvo atsigavęs. Jis atsikėlė nuo lovos ir susišukavo 
plaukus kareiviškais šepečiais, kuriuos jam seniai seniai, kai buvo 
išrinktas kurso pulkininku, padovanojo motina. 


4 Tėvai Triušelį atidavė į karo mokyklą - įstaigą, kur mokoma žudy- 
mo ir kieto, besąlygiško paklusnumo, - jam sukakus vos dešimt metų. 
O štai kodėl: jis sykį pasisakė Dveinui, jog verčiau norėtų būti moteri- 
mi, 0 ne vyru, nes vyrai dažnai elgiasi be galo žiauriai ir šlykščiai. 


* Paklausykit! Prerio karo akademijoje Triušelis Huveris ištisus 
aštuonerius metus mokėsi sporto, pederastijos ir fašizmo. Pederas- 
tija užsiiminėjo berniūkščiai vieni su kitais. Fašizmas buvo gana 


* Mėnulio šviesa (pranc.). 

populiari politinė filosofija, pagal kurią šventa tik ta nacija ar rasė, 
kuriai priklauso tasai filosofas. Ši filosofija reikalauja diktatoriaus 
vadovaujamos autokratinės, centralizuotos valdymo sistemos. Dik- 
tatoriui privalu paklusti, kad ir ką jis lieptų daryti. 

Ir kiekvieną kartą, parvažiavęs atostogų, Triušelis parsiveždavo 
vis naujų medalių. Jis išmoko fechtuotis, boksuotis, eiti ristynių, 
plaukti, šaudyti iš šautuvo ir pistoleto, badyti durtuvu, joti, ropoti ir 
šliaužti per krūmus, iš už kampo nepastebimai sekti priešą. 

Jis didžiuodamasis demonstruodavo savo medalius, o motina, 
negirdint tėvui, skųsdavosi jam, kad ji kasdien darosi vis nelaimin- 
gesnė. Ji užsimindavo, jog Dveinas - baisus žmogus. Tai buvo ne- 
tiesa. Ji viską išsigalvodavo. 

Būdavo, pradės pasakoti Triušeliui Dveino nedorybes - ir čia 
pat prikanda liežuvį. „Tu dar per mažas, ne tavo ausims, - sakydavo 
ji net tada, kai Triušeliui sukako šešiolika. - Be to, nei tu, nei kas 
kitas man niekuo nepadėtumėt. - Ji pavaizduodavo užspaudžianti 
ant lūpų spyną ir sukuždėdavo Triušeliui: - Šitas paslaptis aš nusi- 
nešiu į kapą.“ 

Pačią didžiąją jos paslaptį Triušelis atspėjo, aišku, tik po to, kai ji 
nusinuodijo „Drano“ milteliais: Silvijai Huver buvo ne visi namie. 

Mano motinai — taip pat. 


4 Paklausykit! Triušelio motina ir mano motina buvo skirtingi as- 
menys, tačiau kai kuo jiedvi gerokai panėšėjo viena į kitą. Abi buvo 
egzotiškai gražios ir abi varinėdavo nepabaigiamas, be sąryšio šne- 
kas apie meilę, taiką, karus, nuodėmes, sunkų gyvenimą, apie tai, 
kad tuoj tuoj ateis geresni laikai arba kad tuoj tuoj bus dar blogiau, 
ir abiejų mūsų motinos pasidarė galą. Manoji prisirijo migdomųjų 
tablečių - mirė palyginti ne tokia baisia mirtimi. 

* Ir Triušelio motina, ir mano motina turėjo vieną bendrą, ne- 
paprastai keistą bruožą: abi nekęsdavo, kad jas kas fotografuotų. 
Dieną jos elgdavosi kuo normaliausiai. Jų pamišimas pasireikšdavo 
tik vėlai naktį. Bet jei kas nors dienos metu atsukdavo į kurią nors 
fotoaparatą, fotografuojamoji puldavo ant kelių, užsidengdavo ran- 
komis galvą, lyg gindamasi nuo užsimojusio lazda žudiko. Būdavo 
baisu ir gaila žiūrėti. 


* Triušelio motina bent jau išmokė sūnų dirbti su pianinu - tokia 
muzikine mašina. Triušelio Huverio motina bent jau išmokė sūnų 
amato. Geras pianino operatorius galėjo lengvai gauti darbo bet 
kurioje pasaulio kokteilinėje. O tą darbą Triušelis išmanė puikiai. 
Karinis išsilavinimas, nepaisant visų laimėtų medalių, nuėjo šuniui 
ant uodegos. Ginkluotosios pajėgos sužinojo, kad jis homoseksua- 
las, kad jis būtinai įsimylės kokį kitą kariškį, o tokių meilių ginkluo- 
tosios pajėgos savo eilėse nepageidavo. 


X Taigi Triušelis Huveris ruošėsi į darbą. Ant juodo golfo jis vilko- 
si juodo aksomo smokingą. Vilkdamasis Triušelis žiūrėjo pro savo 
vienintelį langą į siaurą gatvelę. Iš geresniųjų kambarių atsivėrė 
vaizdas į Ferčaildo parką - ten per pastaruosius dvejus metus buvo 
įvykusios penkiasdešimt šešios žmogžudystės. Triušelio kambarys 
buvo antrame aukšte, todėl pro jo langą buvo matyti tik buvusio 
Kidslerio operos teatro plikos plytų sienos sklypelis. 

Ant buvusio teatro fasado buvo prikalta memorialinė lenta. Ma- 
žai kas suprato, kas ten parašyta, o parašyta buvo štai kas: 

Operos teatre kadai buvo įsikūrusi muzikos mėgėjų grupė, pasi- 
vadinusi Midlendo simfoniniu orkestru. Tačiau 1927 metais, Ope- 
ros teatrui virtus „Benisterio“ kinu, orkestras liko be prieglobsčio. 
Ir prieglobsčio jis neturėjo tol, kol buvo pastatytas Mildredos Beri 
Menų centras. 

„Benisteris“ ilgą laiką garsėjo kaip geriausias miesto kinas, kol 
jį prarijo šiaurės kryptimi tolydžio besiplečiantis didžiausio nusi- 
kalstamumo rajonas. Todėl dabar tai buvo nebe teatras, nors viduje 
iš nišų ir žvelgė Šekspyro, Mocarto ir taip toliau biustai. 

Tebebuvo ir scena, bet dabar ji buvo užgriauta mažagabaričių 
valgomojo baldų komplektais. Pastatas dabar priklausė baldų kom- 
panijai „Empire“. Ją valdė gangsteriai. 


X Rajonas, kur gyveno Triušelis, buvo vadinamas Lindynėmis. Kiek- 
viename didėlesniame Amerikos mieste buvo rajonas tokiu pavadi- 
nimu - Lindynės. Tuose rajonuose burdavosi žmonės, neturintys nei 
draugų, nei giminių, nei turto, nei užsiėmimo, nei kokių siekimų. 


Kitų rajonų gyventojai bjaurėdavosi šitais plikšiais, o policinin- 
kai gindavo iš vietos į vietą. Pavaryti juos būdavo taip pat lengva 
kaip vaikiškus balionus. 

Ir riedėdavo jie iš vienos vietos į kitą tarsi balionai, pripūsti kaž- 
kokių sunkėlesnių už orą dujų, kol apsistodavo Lindynių rajone, se- 
nojo Ferčaildo viešbučio užuoglaudoje. 

Norėjo - galėjo kiauras dienas snausti ar balbatuoti vieni su ki- 
tais. Norėjo - galėjo elgetauti. Norėjo - galėjo nusilakti. Svarbiausia 
sąlyga buvo: kad sėdėtų sau ten ir nelįstų niekam į akis, kol kas nors 
juos iš dyko buvimo nudės ar patys nusikaporys žiemą nuo šalčio. 


* Kilgoras Trautas sykį parašė apsakymą apie miestą, kuris nutarė 
nurodyti savo slunkiams, kur jų vieta ir kas jų laukia. Valdžia įtaisė 
štai tokius tikrus gatvių ženklus: 

X Dabar Triušelis šypsojosi žiūrėdamas į savo atvaizdą veidrody- 
je - kiaurymėje. 

Jis sau sukomandavo: „Ramiai!“ ir akimirkai virto žiauriu, sausu, 
beširdžiu, neprotaujančiu kareiva - tokiu jį ruošė karo mokykloje. 

Jis samurmėjo mokyklos devizą - devizą, kurį turėdavo surikti 
šimtą kartų per dieną: vos praaušus, prieš valgį, prieš kiekvieną pa- 
moką, per varžybas, per pratybas, prieš saulėlydį, prieš miegą. 

- Visada pasiruošęs! — ištarė jis. - Visada pasiruošęs! 

* „Galaktika“, kurioje sėdėjo Kilgoras Trautas, dabar važiavo Cen- 
trine magistrale ir buvo nebetoli Midlendo. Autotraukinys vos 
šliaužė. Jis pateko į spūstį automobilių, kuriais iš darbo grįžo „Barr- 
ytron“, „Western Eletric“ ir „Prairie Mutual“ darbininkai. Trautas 
pakėlė akis nuo knygos ir pamatė afišą, skelbiančią štai ką: 

Taigi „Šventojo stebuklo“ urvas nugarmėjo į praeitį. 


* Sulaukusį žilos senatvės Trautą Jungtinių Tautų Generalinis sekre- 
torius Toras Lembrigas paklaus, ar jis bijąs ateities. Trautas atsakys: 
- Ne, pone Sekretoriau, mane siaubas ima prisiminus praeitį. 

X Trautą nuo Dveino Huverio skyrė vos šešetas kilometrų. Dvei- 
nas sėdėjo vienas ant zebro kailiu aptraukto suolo naujojo „Holi- 
day Inn“ viešbučio kokteilinėje. Buvo tamsu ir tylu. Storos avietinės 
portjeros atitvėrė kokteilinę nuo Centrine magistrale ūžiančių, Ži- 
buliuojančių mašinų. Ant visų stalų stovėjo žvakės, apdengtos ži- 
bintų stiklais, nors nebuvo jokio vėjo. 

Be to, ant stalų stovėjo vazos su spragintais žemės riešutais ir len- 
telės, leidžiančios personalui neaptarnauti klientų, kurie kuo nors 
nederėjo prie kokteilinės atmosferos. Štai kas buvo ant jų parašyta: 

STALAS 
UŽsAKYTAS 


X Triušelis Huveris skambino fortepijonu. Tėvui įėjus, jis nepakėlė 
galvos. Tėvas irgi nepažvelgė į jį. Juodu jau daug metų nesisveikino. 

Triušelis skambino kaip skambinęs savo baltaodiškus bliuzus. 
Melodija klingsėjo lėtai, tai apmirdama, tai vėl atgydama. Triušelio 
bliuzai priminė muzikinę dėžutę, išgverusią muzikinę dėžutę. For- 
tepijonas pacanksės, pacanksės, nutyla, paskui nenoriai, apatiškai 
vėl keletą kartų klangt, klangt, klangt. 

Triušelio motina, be kitų dalykų, kolekcionavo ir muzikines 
dėžutes. 

x Paklausykit! Fransina Pefko sėdėjo gretimame pastate, Dvei- 
no automobilių agentūroje. Ji spausdino ir segė į bylas dokumen- 
tus - skubinosi atidirbti praleistas valandas. Tuoj tuoj Dveinas ją 
prilups. 

Daugiau visoje agentūros teritorijoje nebuvo nė gyvos dvasios, 
išskyrus Veiną Hublerį, juodaodį ekskalinį, kuris tebesislėpė tarp 
važinėtų automobilių. Dveinas šoks ir jo lupti, tačiau Veinas kaip 
niekas kitas mokėjo išsisukti nuo kumščių. 

Fransina esamu momentu buvo virtusi tikra mašina, mechanizmu 
iš mėsos ir kaulų - spausdinimo mašina, dokumentų segimo mašina. 

Tuo metu Veinas Hubleris nedirbo nė kokio mechaniško darbo. 
O jis troško būti naudinga mašina. Tačiau visi važinėti automobi- 
liai buvo patikimai užrakinti. Tarpais jam virš galvos tingus vėjukas 
sukteldavo ant vielos pritaisytus aliumininius propelerius, ir Veinas 
atsiliepdavo kaip mokėdamas gražiau. 

- Na! Na! - paragindavo propelerius. - Sukitės, krutėkit! 


X Savotišką ryšį jis palaikė ir su Centrine magistrale: komentavo 
jos nuotaikos pasikeitimus. 

- Namo braukia, - pasakė jis, kai magistrale, pasibaigus darbui, pa- 
plūdo mašinos. - Jau namie, - pasakė jis vėliau, kai mašinų praretėjo. 

Leidosi saulė. 

- Saulė leidžias, - pasakė Veinas Hubleris. 

Jis nebuvo užprogramuotas, kur jam dabar dėtis. Jis gana abejin- 
gai pagalvojo, kad naktį gali mirti nuo šalčio. Jis nebuvo matęs nuo 
šalčio mirusio žmogaus, tokia mirtis jam nebuvo grėsusi, nes jis vi- 
sai mažai būdavo ore. Tačiau jis žinojo, kad nuo šalčio galima mirti, 
nes radijukas jo kameroje čeženančiu balsu kartais pranešdavo apie 
žmones, mirusius nuo šalčio. 

Jis buvo pasiilgęs to čeženančio balso. Buvo pasiilgęs plieninių 
durų žvangesio. Buvo pasiilgęs duonos, troškintos mėsos, ąsotėlių su 
pienu ir kava. Buvo pasiilgęs draugų, kuriuos pats krušdavo į burną 
ir į subinę ir kurie krušdavo jį į burną ir į subinę, ilgėjosi smaukymo 
ir karvių, kurias krušdavo kalėjimo karvidėje - buvo pasiilgęs to, ką 
laikė normaliausiu seksualiniu gyvenimu šioje planetoje. 

Štai koks antkapis tiktų Veinui Hubleriui, kai mirs: 


X Kalėjimo pieninė aprūpindavo pienu, grietine, sviestu, sūriais ir 
ledais ne vien kalėjimą ir centrinę ligoninę. Savo produkciją ji par- 
davinėjo ir už kalėjimo sienų. Bet firminiame ženkle kalėjimas ne- 
buvo minimas. Štai tas firminis ženklas: 

KARALIENĘ" 


X Veinas prastai skaitė. Pavyzdžiui, ant demonstracinės salės langų 
ir ant kai kurių važinėtų automobilių priekinių stiklų drauge su pa- 
žįstamesniais žodžiais ir ženklais buvo išrašyti žodžiai „Havajų“ ir 


„Havajai“. Tačiau Veinas veltui bandė iššifruoti šiuos žodžius. 
- Hėa... vėa... jėų, - išeidavo jam. - Hėa... vėa... jėai, - ir taip toliau. 


4 Dabar Veinas Hubleris šypsojosi - ne iš laimės, o todėl, kad iš 
dyko buvimo panūdo pasipuikuoti dantimis. Dantys jo buvo liuks. 
Šeperdstauno suaugusiųjų pataisos namai didžiavosi kalinių dantų 
priežiūra. 

Pataisos namai taip garsėjo kalinių dantų priežiūra, jog apie tai 
rašė įvairūs medicinos žurnalai, taip pat „Readers Digest“, populia- 
riausias šioje merdėjančioje planetoje žurnalas. Idėja, kuria vado- 
vavosi dantų priežiūros organizatoriai, buvo tokia: daugelis kalinių, 
išėję į laisvę, negalėdavo ar patys nenorėdavo gauti darbo dėl savo 
išvaizdos, o išvaizda daug priklauso nuo dantų. 

Pataisos namai dantų priežiūra garsėjo taip plačiai, kad net kai- 
myninių valstijų policininkai, sulaikę kokį plikšį su puikiai sutvar- 
kytais, užplombuotais dantimis, su brangiais tilteliais ir panašiai, 
nedvejodami klausdavo: 

- Tai kiek atpylei, tėvai, Šeperdstaune? 


* Veinas Hubleris tarpais girdėjo, kaip kokteilinės padavėja šūk- 
čioja barmenui užsakymus. Veinas girdėjo ją šūktelint: 

- „Džilbio“ su chininu ir citrinos žievele! - Jis neturėjo supra- 
timo, ką reiškia tas „Džilbis“ ar „Manhetenas“, ar konjakas „Alek- 
sandras“, ar slyvų trauktinė su šampanu. - „Džoną Vokerį“ su „Rob 
Rojum“! - šaukė ji. - „Pietietišką paguodą“ su ledu ir „Kruvinąją 
Merę“ su „Volfšmitu“! 

Vieninteliai Veinui pažįstami svaigalai buvo drabužių valymo 
skysčiai (juos gerdavo), batų tepalas (jį valgydavo) ir taip toliau. 
Veinui svaigalai nepatiko. 


X — „Juoda - balta“ - ir prašom praskiest! - išgirdo Veinas padavė- 
jos balsą. Čia jam vertėjo pastatyti ausis. Šis gėrimas buvo skirtas ne 
šiaip sau klientui. Šis gėrimas buvo skirtas žmogui, kuris išgalvojo 
visas Dveino bėdas, kuris galėjo jį nudobti arba paversti milijonie- 
rium, arba įkišti atgal į kalėjimą - kitaip sakant, padaryti su Dveinu, 
kas tik jam šaus į galvą. Šis gėrimas buvo skirtas man. 

X Aš atvykau į Menų festivalį inkognito. Atvykau pasižiūrėti dvi- 
ejų savo sugalvotų žmonių - Dveino Huverio ir Kilgoro Trauto - 
konfrontacijos. Aš nepageidavau, kad mane kas atpažintų. Padavė- 
ja uždegė žibintą ant mano stalo. Aš pirštais užspaudžiau žvakės 
liepsnelę. „Holiday Inn“ viešbutyje netoli Eštebjulos (Ohajo valsti- 
ja) - ten nakvojau - nusipirkau akinius nuo saulės. Dabar dėvėjau 
juos kad ir prieblandoj. Jie atrodė taip: 


Stiklai buvo sidabruoti, žiūrintiems į mane jie atrodė tarsi veid- 
rodėliai. Norintys pamatyti mano akis regėjo porą savo pačių at- 
vaizdų. Toje vietoje, kur kitiems kokteilinės svečiams buvo akys, 
man juodavo dvi angos į kitą visatą - dvi kiaurymės. 


X Ant mano stalo, šalia „Pall Mall“ pakelio, gulėjo dėžutė degtukų. 

Štai ką bylojo degtukų etiketė, kurią aš perskaičiau po pusant- 
ros valandos, kai Dveinas iš visos širdies kuldašijo Fransiną Pefko: 
„Lengvai uždirbsite 100 dolerių per savaitę, laisvalaikiu demons- 
truodami savo pažįstamiems „Mason“ firmos batus. VISI vertina 
„Mason“ batus dėl jų ypatingo patogumo! Demonstracinį komplek- 
tą atsiųsime NEMOKAMAI - žadėtus pinigus uždirbsite neišeidami 
iš namų. Be to, paaiškinsime, kokiomis sąlygomis galite VELTUI 
gauti batus kaip premiją už pelningus užsakymus!“ 

Ir taip toliau. 

X Tu rašai labai prastą knygą, - tariau aš sau, pasislėpęs už kiau- 
rymių. 

- Žinau, - atsakiau. 

- Bijai, kad nepasidarytum galo kaip ir tavo motina, - tariau. 

- Žinau, - atsakiau. 


4 Tenai, kokteilinėje, žvelgdamas pro kiaurymes į savo paties su- 
fantazuotą pasaulį, aš išskiemenavau žodį „šizofrenija“. 

Mane seniai žavi šio žodžio skambesys ir grafinis vaizdas. Ir 
tarimu, ir rašyba jis man primena žmogų, čiaudantį muilo putų 
debesyje. 

Aš nežinojau ir iki šiol tvirtai nežinau, ar sergu šia liga. Užtat 
žinojau ir žinau viena: aš klaikiai apsisunkinu gyvenimą tuo, kad 
nesugebu sutelkti dėmesio į smulkmenas, kurios tam tikrą akimirką 
itin daug reiškia, ir netikiu tuo, kuo tiki mano artimas. 


X Dabar man daug geriau. 
Dievaži - dabar man kur kas geriau. 


X Tačiau kurį laiką jaučiausi prastai. Taigi - sėdėjau savo paties 
sufantazuotoje kokteilinėje ir spoksojau pro kiaurymes į savo pa- 
ties sufantazuotą baltaodę padavėją. Pavadinau ją Bone Makme- 
jon. Panorėjau - ir ji atnešė Dveinui Huveriui jo tradicinio gėrimo, 
martinio „Lordų rūmai“ su citrinos žievele. Bonė buvo sena Dveino 
seksualinių nusikaltėlių skyriuje. Bonė turėjo tarnauti padavėja, ka- 
dangi jos vyras visas jų santaupas investavo į automobilių plovyklą 
ir „sudegė“. 

Dveinas jiems patarė to nedaryti. O štai iš kur Dveinas pažinojo 
Bonę ir jos vyrą Ralfą: jie per pastaruosius šešiolika metų iš jo nu- 
sipirko devynis „Pontiakus“. 

- Mudu - „pontiakininkai“, - sakė jie. 

Bonė ir dabar, paduodama martinį, pajuokavo. Ji visados taip 
juokaudavo paduodama martinį. 

- Čempionų pusryčiai, - pasakė ji. 


* Pavadinimas „Čempionų pusryčiai“ - „General Mills“ kom- 
panijos firminis ženklas, dedamas ant avižinių dribsnių pakelių. 
Duodamas tokį pat pavadinimą savo knygai bei vartodamas minė- 
tą posakį knygos tekste, autorius tuo nenori pasakyti, kad knygos 
turinys kuo nors susijęs su „General Mills“, ir neturi tikslo nei rek- 
lamuoti, nei suniekinti puikių šios kompanijos gaminių. 


X Dveinas lūkuriavo, ar neužsuks į kokteilinę kas nors iš įžymių 
Menų festivalio svečių, kurie visi buvo apsistoję „Holiday Inn“ vieš- 
butyje. Jam rūpėjo pabandyti su jais šnektelėti, pasižiūrėti, ar jie 
žino apie gyvenimą ką nors, ko nežinotų jis, Dveinas. O štai kam 
jam reikėjo tų naujų idėjų: kad jos padėtų juoktis iš visų negandų, 
gyventi kaip gyvenus ir nepakliūti į Midlendo centrinės ligoninės 
šiaurinį korpusą, skirtą psichiniams ligoniams. 

Lūkuriuodamas pasirodant kokio menininko, jis guodė save 
vieninteliu galvoje užsilikusiu gilesnę prasmę ir paslaptį slepiančiu 
meno kūriniu. Tai buvo eilėraštis, kurį jį privertė išmokti priešpas- 
kutinėje klasėje Cukrinės upelės vidurinėje mokykloje, tuolaik pri- 
vilegijuotoje baltaodžių mokykloje. Dabar tai negrų vidurinė. Štai 
tas eilėraštis: 


Išnyko pirštas, rašmenis keistus nubrėžęs. 
Maldauk, gudrauk - atgal jo negrąžinsi. 
Nė ašarom, kas parašyta, nenuplausi, 

Nė žodžio, nė eilutės neištrinsi. 


Bent eilėraštis, a? 


X Dveinas buvo taip ištroškęs naujų idėjų apie gyvenimo prasmę, 
jog lengvai pasidavė hipnozei. Įsispoksojusį į taurę su martiniu, 
jį užhipnotizavo miriadai gėrimo paviršiuje šokančių, mirksinčių 
akelių. Tos akelės buvo smulkutėliai citrinos sulčių karoliukai. 

Dveinas pražiopsojo, kada du įžymūs Menų festivalio svečiai 
įėjo ir atsisėdo ant aukštų taburečių prie Triušelio fortepijono. Abu 
svečiai buvo baltaodžiai. Tai buvo gotikinių romanų rašytoja Beat- 
ričė Kidsler ir dailininkas minimalistas Rabo Karabekianas. 

Triušelio fortepijonas, kabinetinis „Steinway“ rojalis, buvo 
dengtas moliūgo spalvos plastmase ir apstatytas taburetėmis. 
Klientai prie fortepijono galėjo valgyti ir gerti kaip prie stalo. Pa- 
skutinę Padėkos dieną vienuolikos asmenų šeima prie fortepijono 
valgė šventinius pietus. O Triušelis skambino. 


* - Šitas Midlendas - ne kas kita kaip pasaulio šiknos skylė, - tarė 
dailininkas minimalistas Rabo Karabekianas. 

Gotikinių romanų rašytoja Beatričė Kidsler buvo užaugusi 
Midlende. 

- Šiurpas mane nukrėtė, pagalvojus, kad štai po tiek metų grįž- 
tu į tėviškę, - pasakė ji Karabekianui. 

- Amerikiečiai visados bijo grįžti į gimtuosius namus, - atsakė 
Karabekianas, - ir, pasakysiu, ne be pagrindo. 

- Seniau - taip, būdavo pagrindo, - pasakė Beatričė, - bet da- 
bar nebe tie laikai. Praeitis nebepavojinga. Aš visiems bastūnams 
amerikiečiams patarčiau: „Galite drąsiai, kada tik užsinorėję, grįžti 
į gimtąją gūžtą. Visos gimtosios gūžtos dabar virto moteliais“. 


X Dėlautomobilių katastrofos Centrinėje magistralėje ties 10A at- 
šaka vakarų krypties juostoje pusantro kilometro ruožo į rytus nuo 
naujojo „Holiday Inn“ viešbučio sustojo mašinų eismas. Vairuotojai 
ir keleiviai išlipo iš mašinų pamiklinti kojų ir, jei pavyks, sužinoti, 
kas atsitiko ten, priekyje. 

Kilgoras Trautas irgi išlipo. Iš žmonių jis sužinojo, kad naująjį 
„Holiday Inn“ viešbutį nesunku pasiekti pėsčiomis. Todėl susirinko 
nuo priekinės „Galaktikos“ sėdynės savo paketėlius, padėkojo vai- 
ruotojui, kurio pavardę buvo pamiršęs, ir nukūprino viešbučio link. 

Eidamas jis ėmė sisteminti savo mintis, kurių prireiks jo kukliai 
misijai Midlendo mieste, - jis ketino pasirodyti prieš provincialus, 
linkusius garbstyti kūrybinę veiklą, kaip nesėkmių sugniuždytas 
žmogus su kūrėjo pretenzijomis. Jis stabtelėjo ties autotraukiniu, 
įstrigusiu tarp kitų mašinų, ir pasižiūrėjo į veidrodėlį, į kiaurymę. 
Vilkikas tempė ne vieną, o du furgonus. O štai ką tas agregatas jo 
savininkų valia klykė kiekvienam sutiktam žmogui: 


Trauto vaizdas kiaurymėje, kaip jis ir spėjo, buvo pritrenkian- 


tis. Jis buvo nesiprausęs nuo tada, kai jį pritvatijo „Plutono“ gauja, 

todėl vienos ausies spenelis ir panosė buvo apkepę krauju. Švarko 
petys - šūdinas. Po apiplėšimo Trauto nugriūta rankinio aikštelėje 
po Kvinsboro tiltu ant šuns šūdo. 

Neįtikėtinas sutapimas: tą krūvelę padarė vargšas vienos mano 
pažįstamos panos skalikėlis. 


X Mergina, to skaliko šeimininkė, dirbo režisieriaus padėjėja ap- 
švietimo reikalams vienoje trupėje, statančioje operetę iš Amerikos 
istorijos, ir ji laikė savo vargšą skalikėlį, vardu Ulonas, savo bute — 
keturių metrų pločio ir aštuonių metrų ilgio kambaryje, šešios laip- 
tų aikštelės virš gatvės lygio. Tinkamu laiku ir tinkamoj vietoj nusi- 
lengvinti - tokia buvo viso šunelio gyvenimo esmė. O nusilengvinti 
vietos tinkamos buvo dvi: arba, nusileidus septyniasdešimt dviem 
laipteliais, kanalizacijos griovelis gatvėje, kuria zvimbia mašinos, 
arba keptuvė, jo šeimininkės tam padėta priešais ,„Vestinghauzo“ 
šaldytuvą. 

Ulono smegenėlės buvo mažutės, bet ir jam, kaip ir Veinui Hub- 
leriui, tikriausiai kartais kildavo įtarimas: ar neatsitiko su juo koks 
nors baisus nesusipratimas? 


* Trautas slimpino pirmyn - svečias žmogus svečiame krašte. Žy- 
gis buvo ne veltui: jo žinių bagažas pasipildė tuo, ko jis nieku būdu 
nebūtų sužinojęs sėdėdamas Kohouze, savo pusrūsyje. Jis rado atsa- 
kymą į klausimą, kurį taip nerimastingai kėlė sau daugybė žmonių: 
„Kas stabdo eismą Centrinės magistralės vakarų krypties juostoje?“ 

Kilgorui Trautui nuo akių nukrito valktis. Jam viskas paaiškėjo: 
eismo srautą užtvenkė parvirtęs ant šono „Prerijų karalienės“ pien- 
vežis. Pasirodo, į jį kaip žvėris trenkėsi 1971 metų laidos „Kaprizo“ 
modelio dviejų durų „Ševrolė“. „Ševis“ peršoko skiriamąją juostą. 

„Ševio“ keleivis buvo neprisisegęs saugos diržu. Jis išskrido tiesiai 
pro nedūžtantį priekinį stiklą. Dabar jis gulėjo negyvas cementi- 
niame lovyje, kuriuo tekėjo Cukrinė upelė. „Ševio“ vairuotojas irgi 
buvo negyvas. Jis pasimovė ant vairo ašies. 

Žuvęs „Ševio“ keleivis gulėjo Cukrinėje upelėje, plūsdamas 
krauju. Pienvežis plūdo pienu. Po kurio laiko pienas ir kraujas įeis 
į cheminę sudėtį dvokiančių teniso kamuoliukų, kurie gaminosi 
„Šventojo stebuklo“ urvo gelmėse. 

XIX SKYRIUS 


34 Tenai, kokteilinės prietemoje, aš prilygau Visatos Kūrėjui. Aš su- 
mygau Visatą į lygiai vieno šviesmečio skersmens kamuolį. O tada 
susprogdinau. Vėl išsklaidžiau ją erdvėje. 

Klausinėkit mane, klauskit, ko norit. Koks Visatos amžius? Pusė 
sekundės, tačiau ta pusė sekundės trunka jau kvintilijoną metų. Kas 
ją sukūrė? Niekas jos nesukūrė. Ji visada buvo. 

Kas yra laikas? Tai gyvatė, ryjanti savo pačios uodegą - štai šitaip: 


Kadai šita gyvatė nusiraitė nuo medžio pasiūlyti Ievai obuolio, 
kuris atrodė taip: 


Kas buvo tas obuolys, kurį valgė Ieva su Adomu? Tai buvo Visa- 
tos Kūrėjas. Ir taip toliau. Tų simbolių gražumas! 

* Paklausykit! 

Padavėja atnešė man dar vieną porciją gėrimo. Ji vėl norėjo už- 
degti žibintą ant mano stalo. Aš neleidau. 

- Arjūs ką nors matot tamsoj su juodais akiniais? - paklausė ji mane. 

- Visi reginiai - mano galvoje, - atsakiau aš. 

- Ak šit kaip, - pasakė ji. 

- Aš burtininkas, - pasakiau. - Norit, pabursiu? 

- Dabar neturiu kada, - atsakė ji. 

Ji nuėjo prie baro ir ėmė šnekėtis su barmenu - matyt, apie mane. 
Barmenas keliskart neramiai žvilgtelėjo mano pusėn. Aš nelabai 
bijojau, kad jis mane išprašys iš kokteilinės. Juk pagaliau aš pats 
jį sukūriau! Ir vardą jam sugalvojau: Haroldas Niukomas Vilberis. 
Apdovanojau jį Sidabro ir Bronzos žvaigždėmis, Karo medaliu, me- 
daliu „Už gerą tarnybą“ ir Purpurine širdimi su dviem ąžuolo lapų 
pynėm - šitaip pagal apdovanojimų skaičių jis užėmė antrą vietą 
tarp midlendiečių karo veteranų. Visus jo medalius sukišau į tuale- 
tinio staliuko stalčių po nosinėmis. 

Visus tuos medalius jis užsitarnavo Antrojo pasaulinio karo spek- 
taklyje, kurį organizavo robotai, norėdami pažiūrėti, kaip į tokias 
masines skerdynes laisva valia reaguos Dveinas Huveris. Karas buvo 
tokio masto fejerija, kad retas robotas pasaulyje negavo vaidmens. 
Haroldą Niukomą Vilberį medaliais apdovanojo už tai, kad žudė ja- 
ponus - geltonodžius robotus. Jie varomi kuru, vadinamu ryžiais. 

Barmenas tebespoksojo į mane, nors man jau norėjosi, kad jis 
liautųsi. Matot, mano kontrolė savo paties sugalvotiems personažams 
ne beribė: visiems jų veiksmams aš galėjau vadovauti tik apytikriai, 
nes jie pernelyg stambūs padarai. Reikėjo įveikti inerciją. Aš buvau 
susisaistęs su jais, bet ne plieniniais saitais. Tie saitai veikiau panė- 
šėjo į ištampytas gumeles. 

Todėl suskambinau žalią telefoną už barmeno nugaros. Haroldas 
Niukomas Vilberis pakėlė ragelį, tačiau akių nuo manęs nenuleido. 
Turėjau skubiai sugalvoti, kas jam skambina. Kitame laido gale pa- 
stačiau daugiausia apdovanojimų turintį midlendietį karo veteraną. 
Medalius jis užsitarnavo Vietname. Jis irgi kovėsi su geltonodžiais 
robotais, kurie juda, vafomi ryžiais. 

- Kokteilinė, - tarė Haroldas Niukomas Vilberis. 

- Haroldas? 

- Taip. 

- Čia Nedas Lingemonas. 

- Aš užsiėmęs. 

- Nepadėk ragelio. Faraonai mane patupdė į kaliūzę. Leido pa- 
skambint tik vienam žmogui, tai va skambinu tau. 

- Kodėl man? 

- Daugiau nebeturiu draugų. 

- Už ką jie tavę? 

- Sako, kad nužudžiau savo vaiką. 

Ir taip toliau. 

Šitas žmogus, baltaodis, turėjo tuos pačius medalius kaip ir Ha- 
roldas Niukomas Vilberis, plius aukščiausią apdovanojimą už he- 
roizmą, kokį tik gali gauti amerikiečių kareivis. Jis atrodė taip: 

Ir sykiu jis padarė bjauriausią nusikaltimą, kokį tik gali padaryti 
amerikietis - nužudė savo kūdikį. Kūdikėlis vadinosi Sintija Enė, ir 
pagyveno ji nuo gimimo iki mirties visai neilgai. Tėvas ją nužudė už 
tai, kad ji be perstojo rėkė. Neužsičiaupia, ir baigta. 

Septyniolikmetė motina, neištvėrusi jos reiklumo, paliego, o tė- 
vas tada ėmė ir nužudė. 

Ir taip toliau. 


X O štai ką aš būčiau išbūręs padavėjai: „Jus apmaus termitų nai- 
kintojai, bet jūs to nepastebėsit. Nusipirksit radialines automobilio 
padangas su plieno kordu. Motociklininkas, pavarde Hedlis Tomas, 
suvažinės jūsų katę, ir jūs įsigysit kitą. Jūsų brolis Arturas, gyvenan- 
tis Atlantoje, taksi ras vienuolika dolerių“. 


X Būčiau galėjęs paburti ir Triušeliui Huveriui: „Jūsų tėvas nepa- 
prastai sunkiai susirgs, o jūs į tai reaguosite taip keistai, kad bus 
norima ir jus išvežti į psichiatrinę. Jūs kelsite skandalus ligoninės 
priimamajame, įtikinėdamas gydytojus ir seseles, kad esate kaltas 
dėl tėvo ligos. Kaltinsite save, kad tiek metų stengėtės nunuodyti jį 
savo neapykanta. Nukreipsite savo neapykantą į kitą objektą. Imsite 
neapkęsti savo mamytės“. 

Ir taip toliau. 

O juodaodį ekskalinį Veiną Hublerį pastačiau viešbučio kieme 
tarp atliekų konteinerių - tegu stypso ten ir iš nuobodulio apžiūri- 
nėja pinigus, kuriuos jam rytą išdavė prie kalėjimo vartų. Daugiau 
jam nebuvo ką veikti. 

Jis atidžiai apžiūrinėjo piramidę su viršūnėje liepsnojančia aki- 
mi. Jam norėjosi gauti daugiau informacijos apie piramidę ir akį. 
Kiek daug dalykų dar jis nežinojo! 

185 


Veinas nežinojo netgi, kad Žemė sukasi aplink Saulę. Jis manė, 
kad Saulė sukasi aplink Žemę, nes taip juk atrodo iš tikrųjų. 

Centrine magistrale cypdamas pralėkė autotraukinys - Veinui 
atrodė, vaitodamas iš skausmo, nes Veinas neteisingai perskaitė už- 
rašą ant jo šono. Veinui užrašas bylojo, kad autotraukinys mirtinai 
nusikamavo vežiodamas krovinius. Šit kas buvo ten parašyta: 


AITVARAS AN 
B 


O Veinas perskaitė: 
- Ai... vai... Vai... 


* O štai kas atsitiks Veinui po kokių keturių dienų - todėl, kad aš 
taip noriu. Kadangi jis įtartinai trinsis palei šoninius „Barrytron“ 
vartus - o tai įmonė, susijusi su itin slaptų ginklų gamyba, - jį su- 
laikys ir apklaus policija. Iš pradžių policininkai pamanė, kad jis tik 
apsimeta kvaileliu ir neišmanėliu, kad iš tikrųjų jis, ko gero, gudrus 
komunistų šnipas. 

Jo pirštų atspaudai ir puikiai sutvarkyti dantys liudijo, kad jis iš 
tiesų tas, kas ir sakosi esąs. Tačiau Veinas gaus pasiaiškinti dėl štai 
ko: kam jam reikalingas „Pleibojaus“ klubo nario bilietas, išduotas 
Paulo di Kapistrano vardu? Jis jį rado šiukšlių dėžėje naujojo „Holi- 
day Inn“ viešbučio kieme. 

Ir taip toliau. 

X O dabar laikas leisti pasireikšti šioje knygoje ir dailininkui mi- 
nimalistui Rabo Karabekianui bei romanistei Beatričei Kidsler. Kad 
neišgąsdinčiau, siųsdamas valdomuosius impulsus, nespoksojau į 
juos prisispyręs, o suvaidinau, kad susikaupęs piešiu šlapiu pirštu ant 
stalo. Nupiešiau žemietišką simbolį, reiškiantį „niekas“, - štai tokį: 


Nupiešiau žemietišką simbolį, reiškiantį „viskas“, - štai tokį: 


< 


Dveinas Huveris ir Veinas Hubleris žinojo, ką reiškia pirmasis 
ženklas, bet nežinojo antrojo. O paskui tirpstančiame rūke aš iš- 
rašiau simbolį, kuris buvo skaudžiai pažįstamas Dveinui, bet nepa- 
žįstamas Veinui. Štai jis: 


DRANO 


Po to nubraižiau simbolį, kurio reikšmę Dveinas žinojo, kol mo- 
kėsi mokykloje, reikšmę, kuri paskui jam visai išdulkėjo iš galvos. 
Veinui tas simbolis būtų atrodęs panašus į kalėjimo valgyklos stalo 

galą. Tas ženklas reiškė apskritimo ilgio santykį su jo skersmeniu. 
Šį santykį galima išreikšti ir skaičiumi, ir net tuo metu, kai ir Dvei- 
nas, ir Karabekianas, ir Beatričė Kidsler, ir visi mes užsiiminėjom 
savo reikalais, žemiečiai mokslininkai monotoniškai transliavo tą 
skaičių per radiją į kosmosą. Transliacijos tikslas - parodyti kitoms 
gyvenamoms planetoms, jeigu jos klausosi, kokie mes protingi. Mes 
tol kankinome apskritimus, kol iškvotėme šį slaptą jų egzistencijos 
simbolį: 


* Ir dar ant plastmase dengto stalo aš nupiešiau Rabo Karabekia- 
no paveikslo „Šventojo Antano gundymas“ neregimą kopiją. Ma- 
noji kopija buvo daug mažesnė už originalą ir nespalvota, tačiau aš 
teisingai perteikiau ne tik paveikslo formą, bet ir turinį. Štai ką aš 
nupiešiau: 


Originalas buvo šešių metrų ilgio ir beveik penkių metrų aukš- 
čio. Fonas nutapytas žaliais aliejiniais dažais „Havajų avokadas“, 
kuriuos gamina O' Heirio dažų ir lakų kompanija Helertaune (Pen- 
silvanijos valstija). Vertikalusis brūkšnys - oranžinė fluorescencinė 

juosta. Tai buvo pats brangiausias meno kūrinys Midlende, be įvai- 
rių pastatų ir antkapių bei Abraomo Linkolno paminklo priešais 
senąją negrų vidurinę mokyklą. 

Gėda ir sakyti, kiek kainavo tas paveikslas. Tai buvo pirmasis 
eksponatas, nupirktas nuolatinei parodai Mildredos Beri Menų 
centre. „Barrytron“ direktorių tarybos pirmininkas Fredas T. Beris 
už šį paveikslą paklojo penkiasdešimt tūkstančių dolerių. 

Visas Midlendas pasipiktino. Aš irgi. 


X Beatričė Kidsler irgi piktinosi, tačiau, sėdėdama prie fortepijono 
šalia Karabekiano, neparodė savo sutrikimo. Karabekianas, apsivil- 
kęs sportiniu nertiniu su Bethoveno atvaizdu, žinojo esąs apsuptas 
žmonių, nekenčiančių jo už tai, kad, tiek mažai padirbėjęs, jis susi- 
šlavė tiek daug pinigo. Jį ėmė juokas. 

Kaip ir kiti kokteilinės lankytojai, jis alkoholiu minkštino sau 
smegenis. Alkoholis - tai medžiaga, kurią gamina smulkučiai pada- 
rėliai, vadinami mielėmis. Mielės punta cukrų, o išskiria alkoholį. 
Jos žūva, išmatomis užteršusios savo pačių aplinką. 


X Kilgoras Trautas sykį parašė apsakymą - dialogą tarp dviejų 
mielių trupinėlių. Rydami cukrų ir dusdami nuo savo pačių eks- 
krementų, juodu spėliojo, kokia galėtų būti gyvenimo prasmė. Dėl 
riboto intelekto jie nė iš tolo neatspėjo, kad gamina šampaną. 


X Taigi, man panorėjus, Beatričė Kidsler ten prie fortepijono tarė 
Rabo Karabekianui: 

- Gėda prisipažinti, bet aš nežinau, kas toks buvo šventasis An- 
tanas. Kas jis toks buvo ir kodėl kažkas panoro jį gundyti? 

- Nežinau ir visai nenorėčiau žinoti, - atsakė Karabekianas. 

- Vadinasi, tiesa jums nerūpi? - paklausė Beatričė. 

- Ojjūs žinot, kas yra tiesa? - atsakė Karabekianas. - Tai kokia 
nors kvaila kito žmogaus nuomonė. Jei aš noriu su juo susidrau- 
gauti, aš klausiu jo nuomonės. Jis man kalba, o aš linksiu: „Taip 
taip... tiesa, tiesa...“ 


X Aš nejaučiau jokios pagarbos nei to dailininko, nei tos romanis- 
tės meninei kūrybai. Man atrodė, kad Karabekianas tapo savo be- 
prasmius paveikslus, sudaręs sandėrį su milijonieriais mulkinti ne- 
turtingiesiems. Man atrodė, kad Beatričė Kidsler drauge su kitais 
senamadžiais rašytojais siekia įtikinti žmones, kad gyvenime yra 
pagrindiniai personažai ir antraeiliai personažai, yra reikšmingos 
detalės ir nereikšmingos detalės, kad gyvenimas duoda pamokas, 
kad gyvenimas siunčia išbandymus, kad gyvenimas turi pradžią, 
vidurį ir pabaigą. 

Artėdamas prie savo penkiasdešimtojo gimtadienio, aš vis la- 
biau siutau negalėdamas suprasti idiotiškų savo tėvynainių poelgių. 
O paskui man staiga jų pagailo, nes supratau, kad jie dėl to nekalti, 
kad klaikus jų elgesys su klaikiais padariniais visai pateisinamas: 
jie kaip įmanydami stengiasi gyvenime pamėgdžioti išgalvotus 
visokių knygų herojus. Štai kodėl amerikiečiai taip dažnai šaudo 
vieni kitus: šiuo literatūriniu triuku rašytojai dažnai užraukia savo 
apsakymus ir knygas. 

Kodėl valdžia su didžiausia daugybe amerikiečių elgiasi lyg su 
panaudotomis popierinėmis servetėlėmis? Todėl, kad taip papras- 
tai elgiasi rašytojai su epizodiniais personažais savo sufantazuoto- 
se apysakose. 

Ir taip toliau. 

Kai tik supratau, kodėl Amerika tokia pavojinga, nemiela šalis, 
kur žmonės nežino, kas yra tikras gyvenimas, aš nutariau vengti 
bet kokių literatūriškų pasakojimų. Rašysiu taip, kaip yra gyveni- 
me. Kiekvienas personažas bus vienodai svarbus. Visi faktai svers 
vienodai. Ir nieko nebus nutylėta. Tegu kiti daro iš chaoso tvarką. 
Aš, priešingai, iš tvarkos darysiu chaosą, ir tai, atrodo, kol kas man 
neblogai sekasi. 

Jei taip darytų visi rašytojai, tada piliečiai, nedirbantys literatū- 
rinio darbo, galbūt suprastų, kad mus supančiame pasaulyje nėra 
jokios tvarkos, kad mums nelieka nieko kita, kaip tik prisitaikyti 
prie chaoso reikalavimų. 

Prisitaikyti prie chaoso sunku, bet įmanoma. Taip, įmanoma. 
Aš - gyvas įrodymas. 


X Sėdėdamas kokteilinėje ir pratindamasis prie chaoso, pasirūpi- 
nau, kad Bonė Makmejon, lygiai tokia pat svarbi persona kaip ir 
bet kuris kitas Visatos padaras, atneštų dar mielių ekskrementų 
Beatričei Kidsler ir Karabekianui. Karabekianui Bonė atnešė sauso 
martinio ir „Beefeater“ degtinės kokteilį su citrinos žievele, todėl 
parduodama pasakė: 

- Čempionų pusryčiai. 

- Jūs ir pirma šitaip sakėt, atnešusi martinio, - tarė Karabekianas. 

- Aš visada, paduodama martinį, taip sakau, - atsakė Bonė. 

- Ar nenusibosta? - paklausė Karabekianas. - O gal žmonės to- 
dėl ir stato miestus tokiuose Dievo užmirštuose užkampiuose, kad 
galėtų kartoti senus anekdotus tol, kol skaistusis Mirties Angelas 
dulkių sauja užspaus jiems lūpas. 

- Aš noriu žmonėms nuotaiką pakelti, - atsakė Bonė. - Pirmą kartą 
girdžiu, kad blogai darau. Labai atsiprašau. Nenorėjau nieko užgauti. 

Bonė šlykštėjosi Karabekianu, tačiau čiulbėjo jam saldžiu lyg 
medus balseliu. Ji laikėsi taisyklės: kokteilinėje dėl nieko niekados 
neparodyti pykčio. Didžiąją jos uždarbio dalį sudarė arbatpinigiai, 
o kad gautum gerus arbatpinigius, reikia visą laiką, kad ir kažin kas, 
šypsotis, šypsotis, šypsotis. Bonė gyvenime teturėjo du tikslus. Ji 
norėjo susigrąžinti pinigus, kuriuos jos vyras pragaišino sukišęs į 
Šeperdstauno automobilių plovyklą, ir dar troško įsigyti savo auto- 
mobiliui radialines padangas su plieno kordu. 

Tuo metu jos vyras namie per televizorių žiūrėjo profesionalų 
golfo varžybas ir nuodijosi mielių ekskrementais. 


* Beje, šventasis Antanas buvo egiptietis, įkūręs pirmąjį pasaulyje 
vienuolyną, tai yra tokią įstaigą, kur žmonės gali sau kukliai gyven- 
ti ir dažnai melstis Visatos Kūrėjui, netrukdomi garbės troškimo, 
sekso ir mielių ekskrementų. Patsai šventasis Antanas dar jaunys- 
tėje išpardavė visą savo turtą ir išėjo į tyrus - ten vienas kaip pirštas 
pragyveno dvidešimt metų. 

Per tuos absoliučios vienatvės metus jam dažnai vaidendavosi 
gundantys malonumai, kuriuos būtų galėjęs patirti sotindamasis 
visokiais valgymais, bendraudamas su vyrais, moterimis ir vaikais, 
vaikščiodamas į turgų ir taip toliau. 

Jo biografas buvo irgi egiptietis, šventasis Atanazas - jo teori- 
jomis apie Trejybę, įsikūnijimą ir Šventosios Dvasios dieviškumą, 
išdėstytomis trys šimtai metų po Kristaus nužudymo, katalikai 
tebetikėjo ir Dveino laikais. Net katalikų vidurinė mokykla Mid- 
lende šventojo Atanazo garbei buvo pavadinta jo vardu. Iš pradžių 
ją buvo pavadinę pagerbdami šventąjį Kristupą, bet paskui popie- 
žius, visos katalikų bažnyčios galva, paskelbė, kad tokio šventojo 
Kristupo tikriausiai visai nėra buvę, todėl nebereikią garbinti. 

X Dabar iš viešbučio virtuvės į kiemą surūkyti „Pall Mall“ cigaretės 
ir pakvėpuoti grynu oru išėjo juodaodis indų plovėjas. Ant prakai- 
tu permirkusių baltų marškinėlių jis segėjo didelį ženkliuką su štai 
kokiu užrašu: 


Viešbutyje visur buvo pilna vazų su tokiais ženkliukais - juos 
kas norėjo, tas galėjo imti, ir indų plovėjas, be jokios minties, ėmė ir 
taip pat prisisegė. Jis apsiėjo be jokių meno kūrinių, išskyrus pigius, 
primityvius ir neilgaamžius. Indų plovėjas vadinosi Eldonas Robin- 
sas ir buvo vyras kaip reikiant. 

Eldonas Robinsas irgi buvo sėdėjęs suaugusiųjų pataisos namuo- 
se, todėl lengvai atspėjo, kad Veinas Hubleris, besitrainiojantis tarp 
atliekų konteinerių, neseniai paleistas iš kalėjimo. 

- Sveikas išėjęs į laisvę, broli, - pusbalsiu, meiliai paploninęs 
balsą, tarė jis Veinui. - Kada paskutinįkart valgei? Rytą? 

Veinas droviai prisipažino, jog tikrai taip. Todėl Eldonas nusive- 
dė jį per virtuvę prie ilgo stalo, už kurio valgė virtuvės personalas. 
Ten stovėjo televizorius, jis buvo įjungtas, ir Veinas pamatė Škotijos 
karalienės Marijos egzekuciją. Visi buvo išsipustę, ir karalienė Ma- 
rija savanoriškai paguldė galvą ant kaladės. 


193 


Eldonas pasirūpino, kad Veinas nemokamai gautų bifšteksą su 
bulvių koše bei padažu ir šiaip ko panorės; viską virtuvėje gamino 
juodaodžiai. Ant stalo stovėjo vaza su Menų festivalio ženkliukais, 
ir prieš valgį Eldonas liepė Veinui vieną prisisegti. 

- Niekad jo nenusisek, - rimtai pasakė jis Veinui, - ir visos ne- 
laimės tave aplenks. 


x Eldonas parodė Veinui akutę, kurią virtuvės darbininkai buvo 
pragręžę sienoje tarp virtuvės ir kokteilinės. 

- Kai nusibos žiūrėt televizorių, - pasakė jis, - galėsi pažiopsot 
į zoologijos sodo žvėris. 
fortepijono sėdi žmogėnas, kuris susišlavė penkiasdešimt tūkstan- 
čių dolerių už tai, kad prie žaliai nudažytos drobės priklijavo geltono 
pleistro gabalą. Jis liepė Veinui gerai pasižiūrėti į Karabekianą. Vei- 
nas pakluso. 

Bet jau po kelių sekundžių jis panoro atsitraukti nuo akutės, nes 
jo bendras išprusimas buvo per menkas, kad suvoktų, kas dedasi 
kokteilinėje. Pavyzdžiui, mįslė jam buvo žvakės. Jis spėjo, kad užge- 
so elektra ir kas nors nuėjo pakeisti saugiklio. Taip pat jis nesupra- 
to Bonės Makmejon aprangos - baltų kaubojiškų aulinukų, juodų 
tinklinių kojinių su avietiniais dryžiais skersai pliką šlaunų ruoželį 
ir ankšto, blizgančio lyg ir maudymosi kostiumo su užpakalyje pri- 
segtu rausvu vatos bumbulu. 

Bonė buvo nusisukusi nuo Veino, todėl jis nematė, kad tai ke- 
turiasdešimt dvejų metų arkliškos fizionomijos moteris su trifokali- 
niais aštuoniakampiais akiniais be rėmelių. Taip pat jis nematė, kad ji 
šypsosi, šypsosi, šypsosi, negirdomis nuleisdama visas Karabekiano 
patyčias. Užtat Veinas iš lūpų suprato Karabekiano žodžius. Jis kaip 

ir kiekvienas, sėdėjęs Šeperdstaune, gerai mokėjo skaityti iš lūpų. Še- 
perdstaune buvo draudžiama kalbėtis koridoriuose ir valgant. 


X Mostelėjęs ranka į Beatričę Kidsler, Karabekianas Bonei tarė štai ką: 

- Ši gerbiama dama - garsi rašytoja. Be to, ji kilusi iš šito ge- 
ležinkelių mazgo. Ar negalėtumėt jai papasakoti kokių šviežesnių 
atsitikimų jos gimtojoje gūžtoje? 

- Kad aš nežinau. 

- Eikit, eikit, - pasakė Karabekianas. - Tikriausiai apie kiekvieną, 
sėdintį šioje girdykloje, būtų galima parašyti didžiausią romaną. - Jis 
parodė į Dveiną Huverį. - Papasakokit to žmogaus biografiją. 

Bonė apsiribojo papasakojusi apie Dveino šunį Sparkį, kuris ne- 
pavizgina uodegos. 

- Todėl jam visą laiką reikia rietis, - pasakė ji. 

- Gražu, - tarė Karabekianas. Jis atsisuko į Beatričę. - Neabejo- 
ju, kad jūs galėsit šitai kur nors panaudoti. 

- Iš tikrųjų galėsiu, - pasakė Beatričė. - Nuostabi detalė. 

- Juo daugiau detalių, juo geriau, - pasakė Karabekianas. - Ačiū 
Dievui, kad pasauly esama romanistų. Ačiū Dievui, kad yra žmo- 
nių, kuriems rūpi viską užfiksuoti. Jei ne jie, kiek daug būtų užmirš- 
ta! - Ir jis ėmė prašyti Bonę papasakoti dar ką nors iš gyvenimo. 

Bonė pasidavė apsimestiniam Karabekiano entuziazmui. Be to, 
jai sužadino įkvėpimą mintis, kad Beatričei Kidsler tikrai reikia gy- 
venimiškų istorijų. 

- O ar galima, - paklausė ji, - Šeperdstauną daugmaž laikyti 
Midlendo dalimi? 

- Žinoma! - atsakė Karabekianas, kaip gyvas negirdėjęs apie jokį 
Šeperdstauną. - Kas gi būtų Midlendas be Šeperdstauno?! Ir kas būtų 
Šeperdstaunas be Midlendo?! 

- Ogi štai, - tarė Bonė ir pagalvojo, kad dabar tai ji papasakos 
tauno suaugusiųjų pataisos namuose, ir jam dažnai tekdavo budėti 
prie nuteistų mirti elektros kėdėje - dar tais laikais, kai dažnai bū- 
davo baudžiama tokia mirtimi. Jis su jais lošdavo kortom, skaity- 
davo Bibliją - žodžiu, darydavo, ko anie pageidaudavo. Ir sykį jis 
budėjo prie tokio baltaodžio vyruko Lerojaus Džoiso. 

Bonės drabužis blausiai švytėjo keistu žuvišku žvilgesiu. Švytėjo 
todėl, kad buvo stipriai impregnuotas fluorescenciniais chemikalais. 
Impregnuotas jais buvo ir barmeno švarkas, ir afrikietiškos kaukės 
ant sienų. Įjungus ultravioletines lempas ant lubų, chemikalai su- 
švisdavo lyg elektros reklamos. Dabar lempos nedegė. Barmenas 
įjungdavo jas netikėtai, kada jam užeidavo ūpas padaryti klientams 
keistą, paslaptingą staigmeną. 

Beje, energija šitoms lempoms bei visiems Midlendo miesto 
elektriniams įrengimams buvo gaunama deginant anglį, atgabentą 
iš atvirų kasyklų Vakarų Virdžinijoje, per kurią prieš kelias valan- 
das pravažiavo Kilgoras Trautas. 


X - Lerojus Džoisas buvo toks bukas, - pasakojo Bonė, - kad ne- 
mokėjo net kortomis lošti. Ir Biblijos nesuprato. Ir kalbėti beveik 
nemokėjo. Pavalgė savo paskutinę vakarienę, sėdi ir tyli. Jį nuteisė 
mirti elektros kėdėje už išprievartavimą. Todėl mano vyras atsisėdo 
koridoriuje netoli kameros ir skaito sau. Girdi - Lerojus kameroj 
brazda, brazda, bet nieko bloga nepagalvojo. Staiga Lerojus cankt 
cankt skardiniu puodeliu į grotas. Vyras pamanė, kad tasai nori dar 
kavos. O Lerojus šypsosi: atseit dabar viskas gerai. Atseit į elektros 
kėdę jam nebereikės sėsti. Pasirodo, jis nusipjovė savo šitą, kaip čia 
pasakius... ir įdėjo į puodelį. 

* Šioje knygoje viskas, be abejo, išgalvota, tačiau istorija, kurią pa- 
pasakojau Bonės lūpomis, iš tikrųjų atsitiko - Arkanzas kalėjimo 
mirtininkų skyriuje. 

O Dveino Huverio šunį Sparkį, nepavizginantį uodegos, aš nu- 
kopijavau nuo savo brolio šuns, kuris visą laiką turi rietis, nes nepa- 
vizgina uodegos. Toks šuo tikrai egzistuoja. 


x Rabo Karabekianas paprašė Bonės Makmejon papasakoti apie 
mergaitę, kurios nuotrauka puošė Menų festivalio programos virše- 
lį. Tai buvo vienintelė pasaulinio masto garsenybė Midlendo mieste. 
Tai - Merė Alisa Miler, pasaulio moterų dviejų šimtų metrų plauki- 
mo krūtine čempionė. Jai tik penkiolika metų, pasakė Bonė. Merė 
Alisa buvo ir Menų festivalio karalienė. Nuotraukoje ant programos 
viršelio ji vilkėjo baltu maudymosi kostiumėliu, o jai ant kaklo ka- 
bojo olimpinis aukso medalis. Medalis atrodė taip: 


Merė Alisa šypsodamasi žiūrėjo į ispanų dailininko El Greko nu- 
tapytą šventojo Sebastijono paveikslą. Jį festivaliui paskolino Kil- 
goro Trauto patronas Eliotas Rouzvoteris. Šventasis Sebastijonas 
buvo romėnų kareivis, gyvenęs tūkstančiu septyniais šimtais metų 
anksčiau už mane, Merę Alisą Miler, Dveiną ir visus mus. Jis slapta 
priėmė krikščionybę, kai krikščionybė buvo draudžiama įstatymu. 

Ir kažkas jį įskundė. Imperatorius Diokletianas įsakė lankinin- 
kams jį sušaudyti. Paveikslas, į kurį su tokia nekritiška palaiminga 
šypsena žiūrėjo Merė Alisa, vaizdavo žmogų it dygliakiaulę pri- 
daigstytą strėlių. 

Beje, kadangi dailininkai mėgsta prismaigstyti į šventąjį Sebas- 
tijoną tiek daug strėlių, mažai kas žino, kad jis po šito atsitikimo 
liko gyvas. Pasveiko kaip niekur nieko. 

Jis ėmė vaikščioti po Romą, girdamas krikščionybę ir keikda- 
mas imperatorių, todėl jį nuteisė mirti antrą kartą. Užplumpino 
lazdomis. 

Ir taip toliau. 

Ir Bonė Makmejon papasakojo Beatričei ir Karabekianui, kad 
Merės Alisos tėvas, Šeperdstauno amnestijų komisijos narys, iš- 
mokęs Merę Alisą plaukti, kai jai buvę aštuoni mėnesiai, ir kad nuo 
trejų metų amžiaus versdavęs ją plaukyti kasdien mažiausiai po ke- 
turias valandas. 

Rabo Karabekianas pagalvojo ir garsiai, kad visi girdėtų, tarė: 

- Kas tai per žmogus - savo dukterį pavertė valties motoru! 


* Ir štai priartėjo šios knygos dvasinė kulminacija, kadangi šią aki- 
mirką aš, autorius, savo ligšiolinės kūrybos veikiamas, staiga trans- 
formuojuosi. Štai ko aš atvykau į Midlendą: atgimti. Ir, įdėjęs į Rabo 
Karabekiano lūpas šiuos žodžius: „Kas tai per žmogus - savo dukte- 
rį pavertė valties motoru!“, Chaosas tuo apreiškė mano atgimimą. 

Ši nereikšminga pastabėlė sukėlė tokius didžiulius padarinius 
todėl, kad dvasinė kokteilinės atmosfera buvo pasiekusi būseną, 
kurią aš pavadinčiau žemės drebėjimo išvakarėmis. Galingos jėgos 
grūmėsi mūsų sielose, tačiau be rezultatų, nes gražiai atsverdavo 
vienos kitas. 

Bet čia staiga mažytė smiltelė suguro. Viena jėga kaipmat įgavo 
persvarą, ir dvasios kontinentai krūptelėjo ir sujudo. 

Viena iš tų jėgų, be abejo, buvo turto troškimas, kuriuo buvo 
užsikrėtę labai daug sėdinčiųjų kokteilinėje. Jie žinojo, kiek Kara- 
bekianui buvo užmokėta už paveikslą, ir taip pat norėjo penkiasde- 
šimties tūkstančių dolerių. Su penkiasdešimčia tūkstančių galima 
neblogai pagyventi - bent jiems taip atrodė. O jie kiekvieną dolerėlį 
turėjo užvargti sunkiu darbu. Kur teisybė?! 

Kita jėga, veikusi šituos žmones, buvo baimė, kad jų gyvenimas 
kam nors nepasirodytų juokingas, kad visas jų miestas nepasirody- 
tų juokingas. Ir tai, ko jie labiausiai bijojo, atsitiko: kažkoks praša- 
laitis šaltu veidu pasišaipė iš Merės Alisos Miler, vienintelio objekto 
jų mieste, iš kurio, atrodė, neįmanoma pasišaipyti. 

Reikia turėti omenyje ir mano paties savijautą, - aš irgi jaučiausi 
kaip prieš žemės drebėjimą, - nes atgimiau tai juk aš. Daugiau ten, 
kokteilinėje, kiek žinau, niekas neatgimė. Kiti, tiesa, ne visi, ėmė 
tiktai kitaip vertinti šiuolaikinį meną. 

Oaš priėjau išvadą, kad nei man, nei kitiems žmonėms nėra nie- 
ko šventa, kad visi mes - mašinos, pasmerktos amžinai susidūri- 
nėti, susidūrinėti, susidūrinėti. Ir, neturėdami geresnio užsiėmimo, 
mes pamėgom šituos susidūrimus. Kartais aš apie susidūrimus ra- 
šydavau gerai, ir tai reiškė, kad aš - gerai veikianti rašomoji mašina. 
Kartais rašydavau prastai, ir tai reiškė, kad aš - blogai veikianti ra- 
šomoji mašina. Šventumo manyje buvo ne daugiau kaip „Pontiake“, 
pelėkautuose ar „Sautbendo“ tekinimo staklėse. 

Nebūčiau nė pagalvojęs, kad mane išgelbės Rabo Karabekianas. 
Aš pats jį sugalvojau, ir, mano nuomone, tai tuščiagarbis, bestuburis 
žmogelis, šlamštas, o ne menininkas. Tačiau tik Rabo Karabekiano 
dėka šiandien aš - ramus žemietis. 

Paklausykit! 

- Kas tai per žmogus - savo dukterį pavertė valties motoru! - pa- 
sakė jis Bonei Makmejon. 

Bonei Makmejon neišlaikė nervai. Jai pirmą kartą, dirbant kok- 
teilinėje, neišlaikė nervai. Jos balsas ėmė džergžti lyg juostinis pjūk- 
las per cinkuotą skardą. Ir dar kaip garsiai! 

- Ak taip? - atsakė ji. - Ak taip?! 

Publika apmirė. Triušelis Huveris liovėsi skambinęs. Visi suklu- 
so, kad nepraleistų pro ausis nė žodelio. 

- Jūs nevertinat mūsų Merės Alisos Miler? - tarė Bonė. - O mes 
nevertinam tamstos paveikslo. Penkerių metų vaikai geriau nupaišo. 

Karabekianas nuslydo nuo taburetės, kad pasirodytų savo prie- 
šams visu ūgiu. Jis mane dievaži nustebino. Aš maniau, kad jis 
spruks, apmėtytas alyvomis, maraskininėmis vyšniomis ir citrinos 
žievelėmis. Tačiau Karabekianas didingai stovėjo kaip stovėjęs. 

- Paklausykit, - ramiai tarė jis. - Aš skaičiau jūsų nuostabiame 
laikraštyje straipsnius, kritikuojančius mano paveikslą. Perskaičiau 
iki paskutinio žodelio tulžingus jūsų laiškus, kuriuos teikėtės atsių- 
sti man į Niujorką. 

Publika apglumo. 

- Paveikslas neegzistavo, kol aš jo nesukūriau, - tęsė Karabekia- 
nas. — Dabar jis egzistuoja, ir aš neapsakomai džiaugsiuosi matyda- 
mas, kaip jį, žymiai patobulindami, daug kartų kopijuos visi penkia- 
mečiai midlendiečiai. Nuoširdžiai linkėčiau, kad jūsų vaikai, linksmai 
žaisdami, surastų tai, ką aš suradau kamavęsis ilgus metus. 

- Ir aš duodu garbės žodį, - kalbėjo jis, - kad paveiksle, pri- 
klausančiame jūsų miestui, parodyta visa, kas gyvenime svarbiau- 
sia, ir nieko nenutylėta. Tai kiekvienos gyvos būtybės savimonė. 
Tai nematerialioji kiekvieno gyvo padaro esmė - tasai „aš“, kuriam 

adresuojami visi pojūčių signalai. Tai gyva šerdis, kuri yra visuose 
mumyse - ir pelėje, ir elnyje, ir kokteilinės padavėjoje. Ir absurdiš- 
kiausiose situacijose ji liks nepajudinama ir tyra. Vienišo šv. Anta- 
no dvasingumą vaizduoja vienas vertikalus, tiesus šviesos brūkš- 
nys. Jei netoliese būtų tarakonas ar kokteilinės padavėja, paveiksle 
būtų du tokie šviesos brūkšniai. Mūsų savimonė - tai, kas gyva ir 
galbūt šventa kiekviename iš mūsų. Visa kita mumyse - negyva 
mechanika. 

- Man šita padavėja, šitas vertikalus šviesos brūkšnys, ką tik 
papasakojo apie savo vyrą ir mirti nuteistą idiotą. Puiku! Tegu koks 
nors penkerių metų vaikas nutapo paveikslą, dvasiškai interpre- 
tuojantį tą atsitikimą. Tegu tas vaikelis atmeta idiotizmą, grotas, 
nuteistojo laukiančią elektros kėdę, prižiūrėtojo uniformą, prižiū- 
rėtojo ginklą, prižiūrėtojo skeletą ir raumenis. Kaipgi atrodys tasai 
tobulas paveikslas, kurį gali nutapyti bet kuris penkiametis? Du 
tiesutėliai šviesos brūkšniai. 

Laukiniškas Rabo Karabekiano veidas pražydo netramdomu 
džiaugsmu. 

- Midlendo piliečiai, sveikinu jus! - sušuko jis. - Jūs priglau- 
dėte šedevrą! 


X Dveinas Huveris, beje, viso to nesuvokė. Jis sėdėjo tarsi užhip- 
notizuotas, visas nugrimzdęs savin. Jis mąstė apie tai, kaip pirštas 
brėžia rašmenis, brėžia ir išnyksta, ir taip toliau. Dveinas Huveris 
kvanktelėjo. Jam apsivertė diskai. Jis susipyko su protu. 


201 


KK SKYRIUS 


X Tuo metu, kai aš, Rabo Karabekiano žodžių paveiktas, virtau nau- 
ju žmogumi, Kilgoras Trautas stovėjo Centrinės magistralės šalikelė- 
je, spoksodamas į kitapus Cukrinės upelės lovio stūksantį „Holiday 
Inn“ viešbutį. Per upelę nebuvo matyti jokio tilto. Reikės bristi. 

Taigi Trautas atsisėdo ant turėklo, nusiavė batus, nusimovė 
puskojines, iki kelių atsiraitojo kelnes. Jo blauzdos buvo išrašytos 
įmantriais išsiplėtusių venų ir randų raštais. Tokios buvo mano tėvo 
blauzdos, kai jis nuseno. 

Kilgoras Trautas turėjo mano tėvo blauzdas. Tai aš jam jas pa- 
dovanojau. Dovanojau jam ir tėvo pėdas - ilgas, siauras, švelnias. 
Žydros spalvos. Pėdas, prašančias dailininko teptuko. 


* Trautas įmerkė teptuko prašančias kojas į betoninį lovį, kuriuo 
tekėjo Cukrinė upelė. Jas bemat apvilko permatoma plastinė plėvė, 
aptraukusi visą vandens paviršių. Kai Trautas nustebęs ištraukė plė- 
vėtą koją iš vandens, plastinė plėvė ore tuoj pat išdžiūvo, aptemp- 
dama koją plonu, glaudžiai prigludusiu perlamutriniu aulinuku. Jis 
pakartojo šią operaciją su kita koja. 

Šioji medžiaga plaukė iš „Barrytron“ įmonės. Įmonė kari- 
nėms Oro pajėgoms gamino naujoviškas skeveldrines bombas. 
Tos bombos sprogusios paskleisdavo ne plienines, o plastmasines 

skeveldrėles, nes plastmasinės pigesnės. Be to, jų neįmanoma ap- 
tikti sužeistų priešų kūnuose rentgenu. 

„Barrytron“ savininkai nė nenujautė, kad atliekos nuteka į Cuk- 
rinę upelę. Jie buvo sudarę sutartį su gangsterių valdoma „Brolių 
Maritimų“ statybos kompanija, kad ji įrengs atliekų apdorojimo 
įrenginių kompleksą. „Barrytron“ žinojo, kad statybos kompaniją 
valdo gangsteriai. Visi tą žinojo. Tačiau apskritai „Broliai Mariti- 
mai“ buvo geriausia statybinė organizacija mieste. Jie, pavyzdžiui, 
pastatė Dveino Huverio namą - kapitališką namą! 

Bet neretai jie pasielgdavo stulbinančiai nusikalstamai. Taip iš- 
ėjo ir su „Barrytron“ valymo įrenginiais. Kainavo jie firmai brangiai 
ir iš pažiūros atrodė labai sudėtingi ir labai reikalingi. O iš tikrųjų 
ten buvo prinarstyta visokių trantų, maskuojančių vogtus kanaliza- 
cijos vamzdžius, vedančius iš „Barrytron“ tiesiai į Cukrinę upelę. 

„Barrytron“ šeimininkai žemai nuknarintų nosis, sužinoję, ko- 
kiais teršėjais jie pavirto. Nuo pat įsikūrimo kompanija, nesiskaity- 
dama su išlaidomis, stengėsi būti tvarkingumo pavyzdžiu. 


4 Dabar Trautas mano tėvo kojomis brido per Cukrinę upelę, ir jo 
galūnės sulig kiekvienu žingsniu darėsi vis perlamutriškesnės. Savo 
pirkinius ir batus su puskojinėmis jis nešėsi ant galvos, nors vanduo 
vos siekė kelius. Jis žinojo, kaip kvailai atrodo. Jis tikėjosi, kad bus 
sutiktas su pasibjaurėjimu, kad mirtinai suerzins festivalio dalyvius. 
Trautas sukorė tokį tolimą kelią, svajodamas apie mazochistinę 
orgiją. Jis norėjo, kad su juo pasielgtų kaip su tarakonu. 


4 Kilgoro Trauto, kaip mašinos, padėtis buvo sudėtinga, tragiška 
ir drauge kelianti juoką. Tačiau šventasis jo elementas - jo savimo- 
nė - liko tiesiu šviesos brūkšniu. 

Ir šią knygą rašo mašina iš mėsos, bendradarbiaudama su maši- 
na iš metalo ir plastmasės. Beje, plastmasė - artima giminaitė anam 
Cukrinės upelės greimui. O mėsinės rašomosios mašinos branduo- 
lys - tai kažkas šventa, tai tas tiesus šviesos brūkšnys. 

Kiekvieno šios knygos skaitytojo branduolys - tiesutėlis šviesos 
brūkšnys. 

Mano bute Niujorke ką tik suskambo durų skambutis. Ir aš ži- 
nau, ką rasiu, atidaręs paradines duris: tiesų šviesos brūkšnį. 

Dieve duok sveikatos Rabo Karabekianui! 


* Paklausykit! Kilgoras Trautas išlipo iš upelės lovio į asfalto dy- 


vestibiulį basas ir palikti ant kilimo pėdsakus - štai tokius: 


No 
Oną 

Jis įsivaizdavo, kad kas nors pasipiktins dėl jo pėdsakų. Jam bus 
proga oriai atsakyti: „Įdomu, kuo jūs taip nepatenkinti? Aš naudo- 
juosi žmonijos pirmuoju spausdinimo mechanizmu, ir kas čia to- 
kio? Jūs skaitote stambiu šriftu atspaustą visiems suprantamą antraš- 


x 


tę, kuri reiškia: „Cia aš, čia aš, čia aš“. 


* Tačiau Trautas anaiptol nebuvo vaikštantis spausdinimo mecha- 
nizmas. Jis nepaliko ant kilimo pėdsakų, kadangi jo kojos apsitrau- 
kė plastiku, o plastikas išdžiūvo. Štai plastiko molekulės struktūra: 


bri cN ž Vid 

ę a / 

Ha — 

Molekulė be galo kartojasi, kartojasi, kartojasi, sudarydama stip- 
rią, neakytą plėvę. 

Ši molekulė ir buvo toji pabaisa, kurią su automatiniais šautuvais 
puolė Dveino įbroliai dvyniai Lailas ir Kaitas. Tai buvo ta pati me- 
džiaga, kuri užšiko „Šventojo stebuklo“ urvą. 

* Plastmasės molekulės diagramą nubraižyti mane pamokė Dart- 
muto koledžo profesorius Valteris H. Stokmejeris. Jis - žymus fizi- 
nės chemijos specialistas ir įdomus bei naudingas mano bičiulis. Jo 
aš neišgalvojau. Norėčiau būti profesorius Valteris Stokmejeris! Jis 
puikiai skambina pianinu. Nuostabus slidininkas. 

O tą įsivaizduojamą molekulę braižydamas, punktus, nuo kurių 
ji tęsis vis tolyn, jis pažymėjo taip pat kaip ir aš - santrumpa, reiš- 
kiančia begalinį tapatumą. 

Kadangi gyvybė dabar yra tarsi polimeras, kuriuo glaudžiai ap- 
traukta mūsų Žemė, man atrodo, kad tinkamiausia bet kokio pasa- 
kojimo apie žmones pabaiga - minėtoji santrumpa, kurią aš dabar 
užrašysiu stambiu šriftu todėl, kad man taip norisi; štai ji: 


* Ir, pripažindamas šio polimero nenutrūkstamumą, aš taip daž- 
nai sakinius pradedu žodžiais „Ir...“ arba „Taigi...“ o pastraipas taip 
dažnai baigiu „...ir taip toliau“. 

Ir taip toliau. 

„Kaip viskas panašu į okeaną!“ - sušuko Dostojevskis. O aš sa- 
kau: kaip viskas panašu į polietileną! 

X Taigi Trautas įžengė į vestibiulį kaip nespausdinantis spausdini- 
mo mechanizmas, bet, nors ir nepripėdavo, jis buvo pirmasis taip 
absurdiškai atrodantis žmogus, ten įkėlęs koją. 

Aplinkui buvo vieni veidrodžiai - taip tuos daiktus vadino visi 
žmonės, o jis juos vadino kiaurymėm. Visa siena, skirianti vestibiulį 
nuo kokteilinės, buvo trijų metrų aukščio ir devynių metrų ilgio 
kiaurymė. Dar viena kiaurymė buvo matyti ant cigarečių automato, 
o dar viena - ant saldainių automato. O žiūrėdamas pro jas, kas 
dedasi kitame pasaulyje, Trautas matė apskretusį, paraudusiomis 
akimis, basą, iki kelių pasiraitojusį kelnes senį. 

Pasitaikė taip, kad vestibiulyje tuo metu sėdėjo tik jaunas gražuo- 
lėlis - budintis administratorius Mailas Maritimas. Mailo drabužiai, 
oda, akys švietė visais galimais alyviniais atspalviais. Jis buvo baigęs 
Kornelio viešbučių tarnautojų mokyklą. Jis buvo homoseksualas, 
garsiojo Čikagos gangsterio Elio Kaponės asmens sargo Giljermo 
„Viliukėlio“ Maritimo anūkas. 

Trautas prisistatė šitam niekuo dėtam žmogui, atsistojo priešais 
jo stalą, plačiai išžergęs basas kojas ir išskėtęs į šonus rankas. 

- Prieš jus - baisusis „sniego žmogus“! - riktelėjo jis Mailui. - Jei- 
guaš ne toks švarus kaip dauguma baisiųjų „sniego Žmonių“, tai todėl, 
kad mane mažą pagrobė iš Everesto papėdės ir pardavė vergauti į Rio 
de Žaneiro viešnamį, ten aš penkiasdešimt metų kuopiau neapsako- 
mai pridergtas išvietes. Vienas plakimo kambario klientas kančios 
ekstazėje ėmė rėkti, kad Midlendo mieste vyksiąs Menų festivalis. Aš 
pabėgau, susirišęs virvę iš dvokiančių paklodžių, kurių pasivogiau iš 
nešvarių skalbinių pintinės. Atvykau į Midlendą, kad prieš mirtį su- 
silaukčiau pripažinimo kaip didis menininkas - tokiu save laikau. 

Mailas Maritimas pasveikino Trautą spindinčiomis iš susižavė- 
jimo akimis. 

- Pone Trautai! - entuziastingai tarė jis. - Aš jus bet kur atpa- 
žinčiau. Sveiki atvykę į Midlendą! Mums jūsų taip reikia! 

- Iš kur jūs mane pažįstat? - paklausė Kilgoras Trautas. Iki šiol 
niekas jo nepažino. 

- Jūs galite būti tik tas, kas esate, - atsakė Mailas. 

Iš Trauto tarytum išleido orą - nukenksmino. Jis nuleido rankas, 
suvaikėjo. 

- Iki šiol niekas nežinojo, kas aš, - tarė jis. 

- Žinau, - pasakė Mailas. - Mes jus atradom ir tikimės, kad jūs 
atrasite mus. Nuo šiol Midlendas garsės ne vien kaip Merės Alisos 
Miler, moterų dviejų šimtų metrų plaukimo krūtine pasaulio čem- 
pionės, gimtinė. Mes pagarsėsime ir tuo, kad pirmieji pripažinome 
Kilgoro Trauto didybę. 

Trautas, nesumodamas, ką atsakyti, nuėjo nuo stalo ir atsisėdo 
ant brokatu aptrauktos ispaniško stiliaus sofutės. Visas vestibiulis, 
išskyrus cigarečių ir saldainių automatus, buvo ispaniško stiliaus. 

O Mailas ištarė frazę iš vienos prieš kelerius metus buvusios popu- 
liarios televizijos programos. Dabar ta programa jau nebuvo rodoma, 
tačiau šią frazę dar daug kas prisiminė. Mūsų šalyje pokalbiai dau- 
giausia susidėdavo iš frazių, paimtų iš naujų ir senų televizijos progra- 
mų. Mailo frazė buvo paimta iš programos, per kurią kokį nors seną 
žmogų, paprastai gana garsų, įvesdavo į tokį, atrodytų, paprastą kam- 
barį, o iš tikrųjų - į sceną, priešais kurią sėdėdavo žiūrovai, o aplink 
būdavo prislapstyta televizijos kamerų. Ten dar būdavo prislapstyta ir 
žmonių, kadaise pažinojusių tą svečią. Paskui tie žmonės pasirodyda- 
vo ir pasakodavo visokias pikantiškas istorijėles iš jo biografijos. 

Mailas dabar pasakė tai, ką būtų pasakęs, kylant uždangai, kon- 
feransjė Trautui, jei Trautas būtų dalyvavęs tokioje programoje: 

- Kilgorai Trautai! Štai jūsų gyvenimas! 

3 Tačiau šičia nebuvo nei žiūrovų, nei uždangos, nei nieko pana- 
šaus. Ir reikia pasakyti tiesą: Mailas Maritimas vienintelis visame 
Midlende buvo girdėjęs apie Kilgorą Trautą. Jis tik įsivaizdavo, kad 
Midlendo grietinėlė taip pat kaip ir jis alpsta iš susižavėjimo Kilgo- 
ro Trauto kūryba. 

- Mes taip išsiilgę renesanso, pone Trautai! Jūs būsite mūsų Leo- 
nardas! 

- Bet iš kur, iš kur jūs sužinojote apie mane? - suglumęs pa- 
klausė Trautas. 

- Ruošdamasis Midlendo renesansui, - atsakė Mailas, - aš įsi- 
pareigojau perskaityti visa, ką yra parašę menininkai, atvykstantys 
pas mus, taip pat visa, kas parašyta apie juos. 

- Niekur nėra išspausdinta nei mano kūrinių, nei nieko apie 
mane, - paprieštaravo Trautas. 

Mailas išėjo iš už stalo. Rankoje jis turėjo kažką panašaus į seną 
subliuškusį sviedinį, suvystytą visokiausiom izoliacinėm juostelėm. 

- Nieko apie jus neradęs, - tarė jis, - aš parašiau Eliotui Rouz- 
voteriui - žmogui, kuris mums įsakė jus pakviesti. Pone Trautai, 
namuose jis turi visą jūsų kūrinių bibliotekėlę: keturiasdešimt vie- 
ną romaną ir šešiasdešimt tris apsakymus. Jis man davė juos pasi- 
skaityti. - Jis atkišo tariamąjį beisbolo kamuolį, kuris pasirodė esąs 
knyga iš Rouzvoterio bibliotekos. Rouzvoteris savo mokslinės fan- 
tastikos kolekcijai neleido dulkėti. - Tai paskutinė knyga, aš jos dar 
nebaigiau, bet iki saulėtekio baigsiu, - pasakė Mailas. 


X Beje, minėtasis romanas vadinosi „Protingoji zuikienė“. Pagrin- 
dinis personažas buvo zuikienė, kuri gyveno kaip visi zuikiai, tačiau 
protu prilygo Albertui Einšteinui ar Viljamui Šekspyrui. Tai vienin- 
telis moteriškos lyties personažas visoje Kilgoro Trauto kūryboje. 


Zuikienė, nepaisant jos grandiozinio intelekto, gyveno normalų 
zuikių gyvenimą. Ji nutarė, kad protas jai reikalingas kaip karvei 
balnas, kad tai lyg koks auglys, kad zuikiškam gyvenimo būdui jis 
visiškai nenaudingas. 

Todėl jinai strykt pastrykt nušokavo į miestą, kad jai pašalintų 
tą auglį. Tačiau į miestą nustriuoksėti ji nespėjo: ją nušovė vienas 
medžiotojas, Dadlis Ferou. Jis ją nulupo ir išdarinėjo, bet paskui 
abu su žmona Greise nusprendė verčiau nevalgyti - labai jau didelė 
buvo tos zuikienės galva. Jie pamanė tą patį, ką ir zuikienė, kai dar 
buvo gyva: kad ji, matyt, nesveika. 

Ir taip toliau. 


X Kilgorui Trautui reikėjo tuojau pat persivilkti kitais drabužiais: 
mokyklinių smokingu, naujaisiais vakariniais marškiniais ir kita. 
Atraitotų kelnių apačia taip impregnavosi upelės plastine medžiaga, 
jog jis nebegalėjo jų nuraitoti. Jos pasidarė standžios kaip kanaliza- 
cijos vamzdžiai. 

Tad Mailas Maritimas nuvedė Trautą į jo apartamentus - į du 
paprastus viešbučio kambarius, perskirtus atdaromis durimis. Trau- 
tą, kaip ir visus žymius svečius, apgyvendino dviejuose kambariuose 
su dviem spalvotais televizoriais, dviem kokliais išklotomis vonio- 
mis, keturiomis dvigulėmis lovomis su „Magiškais pirštais“. „Ma- 
giški pirštai“ — tai elektriniai vibratoriai, tvirtinami prie matraco 
spyruoklių. Jei klientas į dėžutę ant naktinio staliuko įmesdavo dvi- 
dešimt penkis centus, „Magiški pirštai“ imdavo supti lovą. 

Gėlių Trauto kambaryje būtų užtekę ir kataliko gangsterio lai- 
dotuvėms.: Jų prisiuntė Menų festivalio pirmininkas Fredas T. Be- 
ris, Midlendo moterų klubų asociacija, Prekybos rūmai ir taip to- 
liau, ir panašiai. 

Trautas perskaitė keletą kortelių, pridėtų prie gėlių, ir pareiškė: 

- Kaip matau, jūsų miestas iš tiesų plačiai remia menus. 

Mailas, tarsi nudiegtas aštraus skausmo, kietai užmerkė alyvi- 
nes akis. 

- Seniai reikėjo! Ak, pone Trautai, kokie mes ištroškę, net patys 
nežinome ko, - pasakė jis. Šis jaunuolis buvo ne tik užkietėjusių kri- 
minalinių nusikaltėlių palikuonis, bet ir dabartiniu metu Midlende 
veikiančių gangsterių artimas giminaitis. Pavyzdžiui, „Brolių Mari- 
timų“ statybos kompanijos valdytojai buvo jo dėdės. Mailo pusbro- 
lis Džinas Maritimas buvo miesto narkotikų prekybos karalius. 


X — Ak, pone Trautai, - kalbėjo gražuolis Mailas Trauto aparta- 
mentuose, - išmokykite mus dainuoti ir šokti, juoktis ir verkti. Mes 
taip ilgai buvome gyvi vien pinigais, seksu, pavydu, nekilnojamuoju 
turtu, regbiu, krepšiniu, automobiliais, televizija, alkoholiu - šitom 
pjuvenom ir beverčiais blizgučiais! 

- Prasitrinkit akis! - karčiai tarė Trautas. - Nejaugi aš panašus į 
šokėją, į dainininką, į linksmuolį? - Jis buvo jau persivilkęs smokin- 
gu - šis jam buvo vienu numeriu per didelis. Nuo mokyklos laikų 
Trautas gerokai sulyso. Smokingo kišenės buvo pritutintos naftali- 
no žirnelių. Jos pūpsojo it nešuliniai krepšiai abipus balno. 

- Prasitrinkit akis! - pakartojo Trautas. - Argi gali taip atrodyti 
grožiu persisotinęs žmogus? Jūs sakot, aplink jus viešpatauja vien 
nykuma ir neviltis. O aš jums dar daugiau to paties atnešiau! 

- Aš neaklas, - karštai atsakė Mailas, - aš žiūriu ir matau tai, 
ką ir tikėjausi pamatyti. Aš matau žmogų, kuris visas siaubingai 
žaizdotas, nes drįso peržengti pro tiesos liepsną į anapus, kur mes 
niekas nesame buvę. O paskui grįžo papasakoti mums, kas yra te- 
nai, anapus. 

* O aš sėdėjau naujajame „Holiday Inn“ viešbutyje, ir, man pa- 
norėjus, viešbutis tai išnykdavo, tai atsirasdavo, tai vėl išnykdavo, 
tai vėl atsirasdavo. Iš tikrųjų nieko aplink mane nebuvo - tik didelis 
plynas laukas. Kažkoks ūkininkas buvo užsėjęs jį rugiais. 

Jau seniai laikas, pagalvojau aš, Trautui susitikti su Dveinu Hu- 
veriu, o Dveinui susipykti su protu. 

Aš žinojau, kuo baigsis ši knyga. Dveinas sužalos daug žmonių. 
Jis nukąs vieną Kilgoro Trauto dešinės rankos smiliaus narį. 

O paskui Trautui sutvarstys žaizdą, ir jis išeis į nepažįstamo 
miesto gatvę. Jis susitiks savo kūrėją, kuris jam viską paaiškins. 

XKI SKYRIUS 


4 Kilgoras Trautas įėjo į kokteilinę. Jo kojos degė. Jos buvo apautos 
ne tik batais ir puskojinėmis, bet ir aptrauktos permatoma plastiki- 
ne plėvele. Plėvelė nepraleido nei prakaito, nei oro. 

Rabo Karabekianas ir Beatričė Kidsler jo įeinant nematė. Juos 
prie fortepijono supo būrys naujų gerbėjų. Karabekiano kalba susi- 
laukė gražaus atgarsio. Dabar visi sutiko, kad Midlendui priklauso 
vienas žymiausių pasaulio paveikslų. 

- Mat ką reiškia paaiškinimas! - sakė Bonė Makmejon. - Dabar 
aš suprantu. 

- Aš maniau, kad nėra ten ką aiškint, - stebėjosi statybininkas 
Karlas Maritimas. - O pasirodo, yra, kad tave kiškis! 

Juvelyras Eibas Koenas tarė Karabekianui: 

- Jeigu menininkai daugiau aiškintų, žmonės labiau mėgtų 
meną. Jūs mane suprantat? 

Ir taip toliau. 

Trautas jautėsi baugiai. Jis manė, kad, ko gero, daugelis jį sutiks taip 
entuziastingai kaip Mailas Maritimas, o jis prie tokių iškilmių nebuvo 
pratęs. Tačiau niekas jo nesutiko. Vėl jam prie šono prisigretino sena 
draugužė Inkognito, ir juodu abu atsisėdo prie staliuko netoli Dveino 
Huverio ir manęs. Manęs jis kaip ir nematė - tik degančių žvakių at- 
spindžius mano veidrodiniuose akiniuose, mano kiaurymėse. 

Dveino Huverio mintys skrajojo toli nuo kokteilinės. Jis gunkso- 
jo sugležęs it snarglys, įsispoksojęs į tolimą praeitį. 

Kai Trautas atsisėdo, Dveino lūpos sukrutėjo. Jis be garso ištarė: 

- Sudie, juodasis pirmadieni, - ir šie žodžiai nebuvo taikyti nei 
Trautui, nei man. 


X Trautas turėjo atsinešęs storą voką. Jį jam padavė Mailas Mari- 
timas. Voke buvo Menų festivalio programa, festivalio pirmininko 
Fredo T. Berio sveikinimo laiškas Trautui, ateinančios savaitės ren- 
ginių tvarkaraštis — ir dar šis bei tas. 

Be to, Trautas atsinešė savo romaną „Dabar jau galima papasa- 
koti“. Tai buvo ta „bebriukais“ išgražinta knyga, kurią visą Dveinas 
netrukus priims už gryną pinigą. 

Taigi susirinkome visi trys - Dveinas, Trautas ir aš - trys lygia- 
kraščio trikampio viršūnės, trikampio, kurio kiekviena kraštinė bu- 
vo lygi pusketvirto metro su trupučiu. 

Kaip trys tiesūs šviesos brūkšniai, mes buvome paprasti, nesu- 
siję tarpusavy ir gražūs. Kaip mašinos, mes buvome išdribę maišai 
su susidėvėjusia kanalizacija ir instaliacija, surūdijusiais šarnyrais 
ir atsipalaidavusiom spyruoklėm. O mūsų tarpusavio santykiai bu- 
vo bizantiški. 

Juk tai aš pagaliau sukūriau ir Dveiną, ir Trautą, o Trautas netru- 
kus sumaišys Dveinui protą, o Dveinas nukąs jam piršto galą. 


* Iš virtuvės pro „akutę“ mus stebėjo Veinas Hubleris. Kažkas pa- 
tapšnojo jam per petį. Žmogus, jį pavalgydinęs, dabar liepė išeiti. 

Todėl jis išėjo į kiemą ir vėl atsidūrė tarp Dveino naudotų auto- 
mobilių. Jis vėl ėmė šnekėtis su Centrine magistrale važiuojančio- 
mis mašinomis. 

X Kokteilinės barmenas dabar įžiebė palubėje ultravioletinės lem- 
pas. Bonės Makmejon uniforma, impregnuota fluorescencinėmis 
medžiagomis, sušvito kaip elektrinė iškaba. 

Sušvito ir barmeno švarkas, ir afrikietiškos kaukės ant sienų. 

Sušvito ir Dveino Huverio, ir dar keleto vyrų marškiniai. Štai dėl 
ko: marškiniai buvo skalbti su pasta, kurioje įmaišyta fluorescenci- 
nių medžiagų. Tikslas - kad saulėtą dieną drabužiai fluorescensuo- 
dami atrodytų šviesesni. 

Tačiau tamsioje patalpoje, degant ultravioletinėms lempoms, šie 
drabužiai atrodė nenatūraliai šviesūs. 

Sušvito ir Triušelio Huverio dantys, nes jis vartojo dantų pastą 
su fluorescencinėmis medžiagomis - kad šypsena dieną atrodytų 
šviesesnė. Dabar jis šypsojosi, ir atrodė, lyg jo burna būtų buvusi 
pilna kalėdinės eglutės lempelių. 

Tačiau užvis ryškiausiai švytėjo Kilgoro Trauto naujų vakarinių 
marškinių krūtinė. Ji tirštai žiburiavo tarytum atrištas maišas su ra- 
dioaktyviais deimantais. 

Bet čia Trautas netyčia pasikūprino, ir krakmolyta marškinių 
krūtinė išsipūtė nelyginant paraboliška lėkštė. Marškiniai virto pro- 
žektoriumi. Jo spindulys nukrypo į Dveiną. 

Nelauktas šviesos blyksnis pažadino Dveiną iš transo. Jam pasi- 
vaideno, jog jis miręs. Šiaip ar taip, vyko kažkoks nepavojingas svei- 
katai antgamtinis reiškinys. Dveinas patikliai nusišypsojo šventajai 
ugniai. Jis buvo viskam pasiruošęs. 


X Trautas nežinojo, kaip paaiškinti fantastišką kai kurių aprangos da- 
lių švytėjimą. Kaip ir dauguma mokslinės fantastikos rašytojų, jis be- 
veik nieko nenusimanė apie mokslą. Taip pat kaip ir Rabo Karabekia- 
nas, jis apsiėjo be mokslinės informacijos. Todėl dabar stačiai apstulbo. 

Mano asmeniniai marškiniai, seni, daug kartų skalbti kinų skal- 
bykloje su paprastu muilu, nešvytėjo. 

Dveiną užhipnotizavo Trauto marškinių krūtinė, kaip kad pirma 
buvo užhipnotizavę mirguliuojantys citrinos aliejaus karoliukai. Jis 
prisiminė, kaip sykį, kai jam buvo tik dešimt metų, įtėvis papasako- 
jo, kodėl Šeperdstaune nesą negrų. 

Prisiminė ne visai atsitiktinai. Juk Dveinas šnekėjosi su Bone 
Makmejon, o jos vyras kaip balon sukišo tiek pinigo į automobilių 
plovyklą Šeperdstaune. Plovykla bankrutavo pirmiausia todėl, kad 
plovyklos apsimokėjo tik ten, kur buvo daug ir pigios - o tai reiškia 
juodaodžių - darbo jėgos; deja, Šeperdstaune negrai negyveno. 

„Prieš daug metų, - pasakojo įtėvis Dveinui, kai Dveinui buvo 
dešimt metų, - į šiaurę - į Čikagą, Midlendą, Indianapolį, Detroi- 
tą - plaukė milijonai juodžių. Vyko pasaulinis karas. Darbo jėgos 
taip stigo, kad net beraščiai juodžiai galėjo fabrikuose gauti gero 
darbo. Juodžiai prakuto kaip niekad. Tačiau Šeperdstaune, - toliau 
pasakojo jis, - baltaodžiai greit susigriebė. Jie nepageidavo, kad 
mieste privistų juodašiknių, todėl pagrindiniuose keliuose prie įva- 
žiavimo į miestą ir geležinkelio stoty pristatė įspėjimų.“ 

Dveino įtėvis nusakė, kaip atrodė tie įspėjimai. Ogi štai taip: 

„Sykį vakare Šeperdstaune iš traukinio išlipo juodašiknių šei- 
ma. Gal nepamatė skelbimo. Gal nemokėjo skaityt. Gal nepatikė- 
jo, - linksmai pasakojo Dveino įtėvis. Jis tada kaip tik sėdėjo be 
darbo. Buvo tik prasidėjusi Didžioji krizė. Juodu su Dveinu, kaip 
paprastai kartą per savaitę, automobiliu buvo išvežę už miesto viso- 
kių šiukšlių ir atliekų. Atliekas versdavo į Cukrinę upelę. - Žodžiu, 
tą vakarą jie susikraustė į kažkieno tuščią lūšną, - pasakojo Dveino 
įtėvis. - Užsikūrė krosnį, šį bei tą... O vidurnaktį prie lūšnos susi- 
rinko pulkas žmonių. Vyrą ištempė ir perpjovė perpus į spygliuotos 
vielos tvorą. - Dveinas aiškiai prisiminė, kaip, jam klausantis šitų 
įtėvio žodžių, Cukrinėje upelėje nuo alyvuotų atliekų gražiai žibu- 
liavo vaivorykštė. - Nuo tos nakties jau daug metų, - baigė pasako- 
jimą įtėvis, - joks juodis nė sykio nenakvojo Šeperdstaune.“ 


X Jausdamas į savo krūtinę įsmeigtą pamišėlišką Dveino žvilgsnį, 
Trautas sėdėjo kaip ant adatų. 

Dveino akys buvo paplūdusios ašaromis, ir Trautas manė, kad tai 
nuo alkoholio. Jis nežinojo, kad Dveinas regi prieš keturiasdešimt 
metų Cukrinėje upelėje vaivorykštėmis žibuliavusią alyvos dėmę. 

Trautas juto, kad ir aš jį stebiu, nors manęs kaip reikiant neį- 
žiūrėjo. Aš savo buvimu jį erzinau dar labiau negu Dveinas. Ir štai 
kodėl: Trautas - vienintelis mano sukurtas personažas, kuriam pa- 
kako vaizduotės, kad įtartų, jog jį, ko gero, kas nors išgalvojo. Jis ne 
sykį apšnekėjo tokią galimybę su savo papūgiuku. Pavyzdžiui, sakė 
taip: „Dievaži, Bilai, gyvenimas toks, kad net imu galvoti, ar aš ne 
personažas kokio nors rašytojo knygoje apie amžiną kankinį“. 

Dabar Trautas ėmė nutuokti, kad sėdi netoli žmogus, kuris jį iš- 
galvojo. Jis sutriko. Nežinojo, kaip į tai reaguoti, juoba kad visi jo 
atsakomieji veiksmai bus tokie, kokius aš sugalvosiu. 

Aš stengiausi jo nejaudinti - nei mojavau jam, nei spoksojau akis 
įbedęs. Ir akinių nenusiėmiau. Vėl ėmiau vedžioti pirštu po stalą, 
pakeverzojau formulę, apibūdinančią materijos ir energijos tarpu- 
savio santykį, kaip jis buvo suprantamas mano laikais: 


£=Me“ 


Mano nuomone, šita lygybė turi trūkumų. Reikėtų dar kažkur 
įrašyti S - „Savimonė“, - be kurios negali būti jokios E, jokios M ir 
nė matematinės konstantos c. 


* Beje, mes visi gyvenome prilipę prie iškilaus paviršiaus. Mūsų 
planeta buvo kamuolio pavidalo. Niekas nežinojo, kodėl mes nenu- 
krentame, nors visi vaizdavo šiek tiek suprantą. 

Patys didieji gudruoliai suprato, kad vienas geriausių būdų praturtė- 
ti - tai pasisavinti gabalą paviršiaus, prie kurio prilipę gyvena žmonės. 


X Trautas bijojo susidurti sa Dveino ar mano žvilgsniu, todėl per- 
žiūrinėjo, kas yra voke, kurį rado jam paliktą kambaryje. 

Pirmiausia Trautas perskaitė laišką. Jį buvo parašęs Menų festiva- 
lio pirmininkas, Mildredos Beri Menų centro rėmėjas, „Barrytron“ 
firmos įkūrėjas ir direktorių tarybos pirmininkas Fredas T. Beris. 

Prie laiško buvo prisegta viena „Barrytron“ akcija, išrašyta Kil- 
goro Trauto vardu. Štai kas buvo rašoma laiške: 

„Gerb. pone Trautai, mums ne tik malonu, bet ir didelė garbė, 
kad jūs, toks įžymus kūrybinis veikėjas, paaukojote savo brangaus 
laiko Midlendo Menų festivaliui. Norėtume, kad, viešėdami pas 

mus, jaustumėtės kaip namie. O kad jūs bei kiti gerbiami svečiai 
pasijustumėte tikrais mūsų bendruomenės nariais, prašome priimti 
kuklią dovanėlę - mano įkurtos kompanijos, kuriai dabar pirmi- 
ninkauju, akciją. Dabar tai ne vien mano, bet ir jūsų kompanija. 

Mūsų kompanija įsteigta 1934 metais. Tuomet ji vadinosi Ame- 
rikos „Robo-Magic“ korporacija. Iš pradžių joje dirbo trys žmonės. 
Jie projektavo ir gamino pirmąją visiškai automatizuotą naminę 
skalbykle mašiną. Tos mašinos devizas matyti korporacijos emble- 
moje akcijos pažymėjimo viršuje.“ 

Emblema vaizdavo graikų deivę puošniame šezlonge, laikančią 
kotą su ilga plevėsuojančia gairele. Štai kas buvo parašyta ant gairelės: 


* Senosios „Robo-Magic“ skalbimo mašinos devize sąmoningai 
suplaktos dvi skirtingos prasmės, kurias žmones įdėdavo į žodį 
„pirmadienis“. Viena - tai, kad pirmadieniais moterys paprastai 
skalbdavo savaitės žlugtą. Pirmadienis būdavo paprasčiausia skal- 
bimo diena ir todėl ne ypač sunki. 

Tačiau žmonės, kurie visą savaitę sunkiai plūkdavosi darbe, pir- 
madienį kartais pavadindavo „juoda diena“, kadangi po poilsio die- 
nos jiems baisiausiai nesikentė eiti į darbą. 

Kai Fredas T. Beris, dar jaunas, ieškojo „Robo-Magic“ devizo, 
jis įsivaizdavo, kad pirmadienį žmonės vadina „juoda diena“ todėl, 
kad moterys nekenčia varginančio skalbimo. 

„Robo-Magic“ jas ketino pradžiuginti. 


X Beje, tai, kad „Robo-Magic“ atsiradimo laikais moterys skalbda- 
vo daugiausia pirmadieniais, - netiesa. Jos skalbdavo, kada būdavo 
patogiau. Pavyzdžiui, vienas ryškiausių Dveino prisiminimų iš Di- 
džiosios krizės laikų buvo tas, kaip jo įmotė susimanė skalbti Kū- 
čių vakarą. Ji baisiai susisielojo, kad jų šeima taip nusigyveno, todėl 
staiga ėmė ir nušliopsėjo į rūsį ir ten tarp tarakonų bei šimtakojų 
visą vakarą praskalbė. 
„Einu dirbt negrų darbo“, - pasakė ji. 


X Fredas T. Beris „Robo-Magic“ ėmė reklamuoti 1933 metais, kai 
masiniam pardavimui patikimų mašinų pramonė dar negamino. 
Jis buvo vienas iš nedaugelio midlendiečių, kurie per Didžiąją krizę 
išgalėjo reklamuoti savo gaminius, todėl „Robo-Magic“ reklamai 
nereikėjo stumdytis alkūnėmis ir stengtis perrėkti kitų reklamų. Po 
teisybei, daugiau reklamų mieste ir nebuvo. Vienas Fredo reklami- 
nių skydų stovėjo priešais buvusios Kidslerio automobilių kompa- 
nijos gamyklą - ten tuo metu bazavosi „Robo-Magic“ korporacija, 
Reklamoje buvo nupiešta kailiniuota, perlų vėriniais apsikarsčiusi 
poniutė, išeinanti iš namų maloniai, nieko neveikdama pavakaroti, 
o iš jos burnos plaukė balionas. Balione buvo šitokie žodžiai: 


220 


KOL MANO 
A PO680-MAGIC" 
SKALBS, EINU J KLUBĄ 
PALOŠTI BRIPŽO. 
SUDIE, JUODASIS 

PIRMADIENI! 


Kitoje reklamoje, prie geležinkelio depo, buvo nupiešti du bal- 
taodžiai nešikai, tempiantys į namus „Robo-Magic“. Į juos, juokin- 
gai išsproginusi akis, spoksojo juodaodė namų darbininkė. Iš jos 
burnos irgi plaukė balionas, ir ji sakė štai ką: 


KOJALĖS MANO, 
GREIČIAU NAMOI! 
DABAR JIE TUR, | 
„ROB0- MAGIC! 
MES AEMS DAUGIAU 
NEBRAIKALINCOS 


* Fredas T. Beris pats kūrė tokias reklamas ir jau tada išpranaša- 
vo, jog ateis laikas, kai įvairiausi „Robo-Magic“ tipo prietaisai dirbs 
visus, jo žodžiais tariant, negriškus darbus, tai yra tampys sunkius 
daiktus, valys dulkes, gamins valgyti, skalbs, lygins, sups vaikus, ša- 
lins visokias atmatas. 

Dveino Huverio įmotė - ne vienintelė baltaodė, kuriai tokie dar- 
bai buvo tikras kryžius. Tokia buvo ir mano motina, ir mano, amži- 
ną atilsį, sesuo. Jos abi nors užmušk nedirbdavo negriškų darbų. 

Baltaodžiai vyrai tokių darbų, savaime aišku, irgi nesigviešda- 
vo. Tiktai darbus, kuriuos moterys vadino negriškais, vyrai vadino 
moteriškais. 


X Dabar paklausykit mano spėlionės, kurios pagrįsti, deja, netu- 
riu kuo. Man rodos, jog Pilietiniam karui pasibaigus, jo laimėtojai 
šiauriečiai tam tikru atžvilgiu, į kurį niekas iki šiol nebuvo atkreipęs 
dėmesio, liko nusivylę savo pergale. Jų palikuonys, man regis, nė 
patys nejausdami, paveldėjo tą jų nusivylimą. 

Laimėtojams iš nagų išsprūdo labiausiai viliojęs to karo gro- 
bis - vergai. 


X Svajones apie stebukladarius robotus pertraukė Antrasis pa- 
saulinis karas. Buvusi Kidslerio automobilių gamykla iš namų 
apyvokos prietaisų įmonės virto ginklų fabriku. Iš „Robo-Magic“ 
liko tik „smegenys“, diktavusios mašinai, kada įleisti vandenį, 
kada išleisti, kada velėti, kada skalauti, kada gręžti, kada džiovinti 
ir taip toliau. 

Šios „smegenys“ per Antrąjį pasaulinį karą tapo vadinamosios 
BIRKO sistemos „nervų centru“. Toji sistema buvo įrengta sun- 
kiuosiuose bombonešiuose ir, bombarduotojui paspaudus ryškiai 
raudoną mygtuką „BOMBŲ IŠMETIMAS“, automatiškai išmesda- 
vo bombas. Mygtukas įjungdavo BIRKO sistemą, kuri išmėtydavo 
bombas taip, kad sprogimai planetos paviršiuje išsidėstytų nori- 
ma tvarka. BIRKO sutrumpinta iš „Bombų išmetimo reguliavimo 
kompiuteris“. 


KKII SKYRIUS 


* Taigi sėdėjau naujojo „Holiday Inn“ viešbučio kokteilinėje ir 
žiūrėjau, kaip Dveinas Huveris spokso į Kilgoro Trauto marškinių 
krūtinę. Aš dėvėjau štai tokią apyrankę: 


14 03 19 sa 


VRI reiškia I klasės viršila - toks buvo Džono Sparkso laipsnis. 

Apyrankę pirkau už pustrečio dolerio. Tuo parodžiau, kad užjau- 
čiu šimtus amerikiečių, Vietnamo kare patekusių į nelaisvę. Tokios 
apyrankės tapo madingos. Ant jų būdavo pažymėta karo belaisvio 
pavardė, laipsnis ir paėmimo į nelaisvę data. 

Tokią apyrankę reikėdavo nešioti tol, kol belaisvis grįš namo 
arba ateis pranešimas, kad jis žuvęs arba dingęs be žinios. 

Svarstant, kaip įkombinuoti savo apyrankę į šią knygą, man šovė 
gera mintis: aš ją kur nors pamesiu, o Veinas Hubleris tegu randa. 

Veinas nutars, kad ji priklausė moteriškei, mylėjusiai kažkokį 
VRI Džoną Sparksą, ir kad 1971 metais kovo 19-ąją toji moteris ir 
VRI susižadėjo ar susituokė, ar dar ką svarbaus padarė. 

Veinas mėgins ištarti tą neįprastą vardą. „Vry? - tars, — Vė... ry? 
Vė.. ra... y?“ 


X Tenai, kokteilinėje, aš sugalvojau, kad Dveinas Huveris tegul bus 
baigęs Krikščionių jaunimo asociacijoje Vakarinius sparčiojo skai- 
tymo kursus. Šitaip jis Kilgoro Trauto knygą perskaitys ne per kelias 
valandas, o per kelias minutes. 


X Tenai, kokteilinėje, aš nurijau baltą piliulę - jas gydytojas man lei- 
do saikingai - po dvi per dieną — vartoti, kad nesijausčiau prislėgtas. 


X Tenai, kokteilinėje, nuo piliulės ir alkoholio pajutau didžiausią 
norą skubiai paaiškinti visa, ko dar nebuvau paaiškinęs, o paskui 
greičiau užraukti visą pasakojimą. 

Nagi pažiūrėkim. Dveino neįprastą sugebėjimą taip greitai skai- 
tyti jau paaiškinau. Kilgoras Trautas per mano skirtą laiką tikriau- 
siai nebūtų spėjęs atvažiuoti iš Niujorko, bet dabar jau per vėlu per- 
dirbinėti. Tegu taip ir lieka! 

Kas dar? Ak, taip - dar reikia paaiškinti užrašą ant striukės, ku- 
rią Trautas pamatys ligoninėj. Iš nugaros ji atrodys taip: 

Štai paaiškinimas. Midlende buvo tik viena negrų vidurinė mo- 
kykla, joje ir iki šiol mokosi vien negrų vaikai. Ji buvo pavadinta 
Krispo Etakso vardu - juodaodžio, kurį 1770 metais nušovė britų 
kareiviai. Pagrindiniame mokyklos koridoriuje kabojo aliejiniais 
dažais tapytas paveikslas, vaizduojantis tą įvykį. Keletas baltaodžių 
taip pat krito, pakirsti kulkų. Krispo Etakso kaktoje žiojėjo skylė 
tarsi inkilo landa. 

Tačiau juodaodžiai mokyklos seniai nebevadino Krispo Etakso 
vidurine. Jie vadino ją „Nekaltų aukų“ vidurine mokykla. 

Okai po Antrojo pasaulinio karo negrams buvo pastatyta dar viena 
vidurinė mokykla, ji gavo Džordžo Vašingtono Karverio vardą. Karve- 
ris buvo juodaodis, kuris gimė vergas, bet vis vien tapo garsus chemi- 
kas. Jis sugalvojo daug naujų žemės riešutų panaudojimo būdų. 

Tačiau juodaodžiai ir šitos mokyklos nevadino tikruoju vardu. 
Jau atidarymo dieną juodaodžiai vaikai vilkėjo striukes, kurios iš 
užpakalio atrodė taip: 


| 

X Dabar reikia dar paaiškinti, kodėl tiek daug juodaodžių mid- 
lendiečių mokėjo pamėgdžioti paukščius, gyvenusius įvairiuose 
buvusios Britų imperijos kraštuose. Matot, per Didžiąją krizę tur- 
būt tiktai Fredas T. Beris ir jo tėvai išgalėjo samdyti negrus dirbti 
negriškus darbus. Jie persikėlė į senąjį Kidslerio mūrą, kur buvo 
gimusi romanistė Beatričė Kidsler. Beriai samdė iš viso dvidešimt 
tarnų. 

Fredo tėvas tiek pinigų susikaupė trečiajame - klestėjimo - de- 
šimtmetyje, prekiaudamas kontrabanda bei spekuliuodamas akcijo- 
mis ir obligacijomis. Jis visus pinigus laikė namie ir, pasirodo, darė 
labai protingai, nes per Didžiąją krizę daugybę bankų ištiko kra- 
chas. Be to, Fredo tėvas tarpininkavo Čikagos gangsteriams, kurie 
norėjo savo vaikams ir anūkams įtaisyti legalius pajamų šaltinius. 
Per Fredo tėvą tie gangsteriai supirko Midlende beveik viską, ko no- 
rėjo, užmokėdami nuo dešimtadalio iki šimtadalio tikrosios vertės. 

O prieš atvykdami į Jungtines Valstijas, po Pirmojo pasaulinio 
karo Fredo tėvai gyveno Anglijoje ir buvo miuzikholo artistai. Fre- 
do tėvas grojo muzikiniu pjūklu. Motina pamėgdžiojo įvairiausių 
tuometinės Britų imperijos kraštų paukščius. 

Ji mėgdžiodavo juos savo malonumui net ir per Didžiąją krizę. 
„Malajų lakštingala“, - pavyzdžiui, paskelbdavo ji ir imdavo mėg- 
džioti to paukštelio čiulbėjimą. 

Paskelbdavo: „Naujosios Zelandijos margasis apuokas“, - ir 
mėgdžiodavo to paukščio balsą. 

Ir visiems juodaodžiams jos tarnams nebuvo juokingesnio daly- 
ko, kaip girdėti savo ponią paukštiškai čiulbant, tačiau prie jos jie 
nesijuokdavo. 

Mada paplito. Juodaodžiai, net ir nebuvę Kidslerių namuose, 
išmoko pamėgdžioti ir Australijos paukštį lyrauodegį, ir kielę, ir 

Indijos auksaplunksnę volungę, ir pačios Anglijos lakštingalą, kiki- 
lį, karetaitę ir krosnilandą. 

Pamėgdžiodavo net ir išnykusių Kilgoro Trauto vaikystės drau- 
gų, Bermudų erelių, linksmą klykavimą. 

Kai Kilgoras Trautas pateko į Midlendą, juodaodžiai dar mokė- 
jo pamėgdžioti tuos paukščius, o prieš mėgdžiodami žodis žodin 
pakartodavo, ką būdavo sakiusi Fredo motina. Pavyzdžiui, jei kas 
nors mėgdžiodavo lakštingalą, tai pirmiausia pasakydavo štai ką: 
„Poetų numylėtinės lakštingalos giesmei ypatingo žavesio teikia 
tai, kad ji čiulba tik mėnesienoje“. 

Ir taip toliau. 


X Tenai, kokteilinėje, Dveino Huverio kenksmingosios medžiagos 
staiga nutarė, kad laikas Dveinui iškvosti iš Kilgoro Trauto gyveni- 
mo paslaptis. 

- Žinią duokit man! - sušuko Dveinas. Jis nukreivuliavo nuo 
savo suolo ir šlioptelėjo šalia Trauto, tvoksdamas karščiu it garinis 
radiatorius. - Žinios prašau! 

Ir čia Dveinas pasielgė be galo nenatūraliai. Pasielgė todėl, kad aš 
taip panorėjau. Seniai svajojau, kad taip pasielgtų koks nors mano 
personažas. Dveinas pasielgė su Trautu taip, kaip „Alisos nuo- 
tykiuose Stebuklų šalyje“ su Alisa pasielgė Hercogienė. Jis padėjo 
vargšui Trautui ant peties smakrą, kaip reikiant įsirėmė. 

- Žinot noriu! - riktelėjo jis, vis smarkiau mygdamas smakrą. 

Trautas neatsakė. Jis buvo tikėjęsis nugyventi likusį gyvenimo 
galelį, neprisilietęs prie kito žmogaus. Dveinui mygant į petį smak- 
rą, Trautas jautėsi tarytum homoseksualo prievartaujamas. 

- Ar ji čia? Ji čia? - paklausė Dveinas, nutvėręs Trauto romaną 
„Dabar jau galima papasakoti“. 

- Čia, čia, - sušvokštė Trautas. Jam tartum didžiausias akmuo 
nusirito, kai Dveinas atitraukė nuo peties smakrą. 

Godžiai, tarsi išalkęs spausdinto žodžio, Dveinas puolė skaityti. 
Kadangi buvo lankęs sparčiojo skaitymo kursus Krikščionių jauni- 
mo asociacijoje, jis rijo žodžius ir puslapius kaip kiaulė ėdalą. 

„Gerbiamas pone, vargšas pone, šaunus pone! - skaitė jis. - Jūs — 
Visatos Kūrėjo eksperimentinis padaras. Jūs - vienintelė būtybė vi- 
soje Visatoje, turinti laisvą valią. Jūs vienintelis pats turite spręsti, 
kaip ir kodėl jums pasielgti. Visi kiti - robotai, mašinos. 

Vieni jus tarytum mėgsta, kiti tarytum nekenčia, ir jūs tikriau- 
siai stebitės, kodėl taip yra. O juk tai paprasčiausios mėgstančios ir 
nekenčiančios mašinos. 

Jūs nusivaręs ir palūžęs, - skaitė Dveinas. - Nieko nuostabaus. 
Sunku, kai alogiškame pasaulyje reikia visą laiką mąstyti.“ 

XKII! SKYRIUS 


x Dveinas Huveris skaitė toliau. 

„Jus supa mylinčios mašinos, nekenčiančios mašinos, godžios 
mašinos, nesavanaudiškos mašinos, narsios mašinos, bailios ma- 
šinos, teisingos mašinos, melagės mašinos, linksmos mašinos, 
orios mašinos, - skaitė jis. - Jų vienintelė paskirtis - visokiais 
įmanomais būdais dirginti jus, kad Visatos Kūrėjas galėtų matyti, 
kaip jūs reaguojate. Jaučia ir protauja jos ne daugiau kaip senovi- 
niai laikrodžiai. 

Visatos Kūrėjas norėtų atsiprašyti ne tik dėl to, kad bandymo 
laikotarpiui jums skyrė tokią brūzdžią, kaprizingą draugiją, bet ir 
dėl to, kad ši planeta tokia mėšlina ir pridvokusi. Kūrėjas užpro- 
gramavo robotus taip, kad jie milijonus metų ją niokotų ir kad jūs 
ją rastumėte virtusią nuodingu, kiaurai perpuvusiu sūriu. Be to, jis 
pasirūpino, kad joje kirbėte kirbėtų gyventojų - užprogramavo ro- 
botus, kad jie, nepaisant gyvenimo sąlygų, nuolatos geistų lytinių 
santykių ir labiau už viską dievintų savo kūdikėlius.“ 


4 Beje, dabar per kokteilinę perėjo moterų plaukimo krūtine pa- 
saulio čempionė ir Menų festivalio karalienė Merė Alisa Miler. Pro 
čia buvo tiesiau į vestibiulį iš šoninės automobilių stovėjimo aikšte- 
lės - ten jos laukė tėvas, sėdintis avokado spalvos 1970 metų laidos 


229 


„Barakudos“ modelio „Plimute“, kurį, jau pavažinėtą, pirko iš Dvei- 
no. Garantiją gavo kaip naujai mašinai. 

Merės Alisos tėvas Donas Mileris, be kitko, buvo Šeperdstauno 
pataisos namų amnestijų komisijos pirmininkas. Tai jisai nuspren- 
dė, kad Veinui Hubleriui, kuris vėl slapstėsi tarp Dveino naudotų 
automobilių, jau leistina grįžti į visuomenę. 

Merė Alisa užėjo į vestibiulį pasiimti karūnos ir skeptro - jų jai 
reikėjo pasirodymui vakare, bankete kaip Menų festivalio karalie- 
nei. Ir skeptrą, ir karūną savomis rankomis padirbo budintis ad- 
ministratorius, gangsterio anūkas Mailas Maritimas. Dėl chroniško 
uždegimo Merės Alisos akys raudonavo it maraskininės vyšnios. 

Ją atpažino ir visiems girdint paleido repliką tik vienas žmo- 
gus - juvelyras Eibas Koenas. Niekindamas už belytiškumą, nekal- 
tybę ir tuščią galvą, štai kaip jis pavadino Merę Alisą: 

- Silkė! 


X Kilgoras Trautas išgirdo žodį „silkė“. Jis pabandė išsiaiškinti, ką 
tai galėtų reikšti. Bet jo galvoje ir taip knibždėjo daugybė klaustukų. 
Šiuo atžvilgiu jis nesiskyrė nuo Veino Hublerio, Havajų savaitės metu 
slampinėjančio tarp Dveino važinėtų automobilių. 

Tuo metu Trauto kojos, aptrauktos plastine plėvele, tolydžio kai- 
to. Karštis darėsi nebepakenčiamas. Pėdos rietėsi ir kraipėsi, maldau- 
damos, kad jas įkištų į šaltą vandenį arba vėduotų ore. 

O Dveinas skaitė štai ką apie save ir Visatos Kūrėją: 

„Be to, jis užprogramavo robotus, kad jie dėl jūsų rašytų knygas, 
leistų žurnalus, laikraščius, rengtų televizijos ir radijo programas, 
suktų filmus. Robotai jums kuria dainas. Visatos Kūrėjo valia jie, 
kad turėtumėte iš ko pasirinkti, išgalvojo šimtus religijų. Jo valia 
milijonai jų išsigalabijo, turėdami vienintelį tikslą - nustebinti jus. 

Jie abejingai, mechaniškai, fatališkai darė visokiausias baisybes ir viso- 
kiausius gerus darbus, kad sužadintų kokią nors J-Ū-S-Ų reakciją.“ 

Priešpaskutinis žodis buvo išspausdintas ypač stambiu šriftu, su 
brūkšneliais tarp raidžių, ir atrodė taip: 


x „Kiekvieną kartą, kai jūs užeinate į biblioteką, - buvo rašoma kny- 
goje, - Visatos Kūrėjas sulaiko kvapą. Ką jūs, žmogus, turintis apsi- 


sprendimo teisę, išsirinksite iš visos chaotiškos kultūrinės mišrainės? 

Jūsų tėvai buvo barnių mašinos ir dejavimo mašinos, - buvo rašo- 
ma knygoje. - Jūsų motina buvo užprogramuota aprėkti tėvą, kad jis 
- netikusi pinigų kalimo mašina, o tėvas buvo užprogramuotas aprėkti 
ją, kad ji - netikusi šeimininkavimo mašina. Juodu buvo užprogra- 
muoti rėkti vienas ant kito, kad jis (ji) - bloga mylėjimo mašina. 

Be to, jūsų tėvas buvo užprogramuotas trenkti durimis ir nerti iš 
namų. Dėl to jūsų motina automatiškai pavirsdavo raudojimo ma- 
šina. O jūsų tėvas niūrindavo į smuklę ir su kitomis geriančiomis 
mašinomis prisiplempdavo. Paskui visos geriančios mašinos pa- 
traukdavo į kekšyną ir išsinuomodavo krušamąsias mašinas. Po to 
jūsų tėvas parsivilkdavo namo ir virsdavo atsiprašinėjimo mašina. 
O jūsų motina virsdavo uždelsto atleidimo mašina.“ 


* Per dešimt minučių stačiais kąsniais prarijęs krūvą šitokių solip- 
sistinių kliedesių, Dveinas atsistojo. 

Sustingusiomis kojomis nuklyvino prie fortepijono. Jį stingdė 
šiurpinantis susižavėjimas savo paties jėga ir neklystamumu. Jis 
nedrįso žengti natūraliai, laisvu žingsniu, kad nesugriūtų naujasis 
„Holiday Inn“ viešbutis. Dėl savo paties gyvybės jis nedrebėjo: pasak 
Trauto knygos, jis buvo jau dvidešimt tris kartus žuvęs. Ir kiekvieną 
kartą Visatos Kūrėjas jį paremontuodavo ir vėl paleisdavo krutėti. 

Beje, Dveinas tvardėsi ne tiek dėl atsargumo, kiek dėl ele- 
gancijos. Dabar, naujaip suvokdamas gyvenimą, jisai, stebint dvi- 
em žiūrovams - jam pačiam ir jo Kūrėjui, - ketino pasirodyti kuo 
rafinuotesnis. 

Jis prisiartino prie savo homoseksualo sūnaus. 

Triušelis suprato, kad jo prasti popieriai, gali net būti amen. Karo 
mokykloje išmokytas visokiausių muštynių būdų, jis būtų lengvai ap- 
sigynęs. Tačiau, užuot gynęsis, Triušelis atsidavė meditacijai. Jis užsi- 
merkė, ir jo sąmonė nugrimzdo į gūdžius neeksploatuojamus smegenų 
užkaborius. Pro šalį praplaukė štai toks fosforescuojantis kaspinas: 


3 Prisėlinęs iš užpakalio, Dveinas kad liuobs Triušeliui per galvą, kad 
ims volioti it arbūzą pianino klavišais! Kvatojasi ir šaukia ant sūnaus: 
- Prakeikta pimpių čiulpimo mašina! 

Triušelis nesipriešino, nors jo marmūzė buvo siaubingai sudirb- 
ta. Pakėlęs Triušelio galvą, Dveinas vėl tvokst ją į klavišus. Klavišai 
apsigleizojo krauju, seilėmis ir gleivėmis. 

Rabo Karabekianas, Beatričė Kidsler ir Bonė Makmejon pašokę nu- 
tvėrė Dveiną ir atplėšė nuo Triušelio. Dveinas dar labiau įsismagino. 

- Nesi sudavęs moteriai, hm? - tarė jis Visatos Kūrėjui. 

Ir makt Beatričei Kidsler į žiauną, bach Bonei Makmejon į pilvą. 
Jis nuoširdžiai tikėjo, kad tai - bejausmės mašinos. 

- Norit, robotai, žinot, kodėl mano žmona prisirijo „Drano“!? - 
suriko Dveinas pritrenktiems žiūrovams. - Ogi štai kodėl: ji buvo 
tokios rūšies mašina! 


3 Kitą rytą laikraštyje buvo išspausdintas Dveino siautėjimo žemė- 
lapis. Punktyru pažymėtas jo kelias iš kokteilinės per asfaltuotą aikš- 
telę vedė į Fransinos Pefko kabinetą automobilių agentūroje, paskui 
atgal į naująjį „Holiday In“ viešbutį, kirto Cukrinę upelę ir Centrines 
magistralės vakarų krypties juostą iki žole apaugusios skiriamosios 
juostos. Ant šios juostos jį ir sutramdė du pro šalį ėję policininkai. 

Štai ką pasakė Dveinas policininkams, kai tie, užlaužę už nuga- 
ros rankas, dėjo jam antrankius: 

- Ačiū Dievui, kad jūs čia! 


X Dveinas siautėdamas nieko neužmušė, tačiau vienuolika žmonių 
taip sunkiai sužalojo, kad juos reikėjo guldyti į ligoninę. Ir laikrašty- 
je, žemėlapyje, kiekvieną vietą, kur Dveinas ką nors rimtai sužalojo, 
žymėjo kryželis. Štai kaip atrodė, smarkiai padidintas, tas kryželis: 


X Dveino siautėjimo žemėlapyje kokteilinėje buvo pažymėti trys 
tokie kryželiai: Triušelis, Beatričė Kidsler ir Bonė Makmejon. 

Po to Dveinas išlėkė į asfaltuotą aikštelę tarp viešbučio ir nau- 
dotų automobilių stovėjimo aikštės. Jis ėmė šūkauti, reikalaudamas, 
kad pas jį nedelsdami prisistatytų juodžiai. 

- Noriu pasišnekėt! - šaukė jis. 

Lauke jis buvo vienas. Iš kokteilinės paskui jį dar niekas nebu- 
vo išėjęs. Automobilyje netoli nuo Dveino laukė grįžtant su karūna 
ir skeptru dukters Merės Alisos Miler tėvas Donas Mileris, bet jis 
nematė, kokį spektaklį užtaisė Dveinas. Automobilio sėdynės buvo 
atlošiamos ir paverčiamos lovomis. Donas gulėjo aukštielninkas, jo 
galva buvo žemiau langų, jis žiūrėjo į lubas, ilsėjosi. Jis mokėsi pran- 
cūzų kalbos, klausydamasis į magnetinę juostą įrašytų pamokų. 

- Demain nous allons passer la soirėe au cinėma, - sakė juosta, ir 
Donas bandė tą patį pakartoti. - Nous esperons gue notre grand-pėre 
vivra encore longtemps," - sakė juosta. Ir taip toliau. 


X Dveinas šūkavo kviesdamas juodžius pasišnekėti. Jis šypsojosi. 
Jis manė, kad Visatos Kūrėjas dėl juoko užprogramavo juos taip, 
kad jie visi nuo jo slėptųsi. 

Dveinas klastingai apsidairė. Tada suriko sutartinį signalą, ku- 
riuo vaikystėje pranešdavo, kad slėpynės baigtos, kad gana slapsty- 
tis, laikas eiti namo. 

Štai ką jis suriko, o saulė tuomet jau buvo nusileidusi: 

Žmogus, kuris atsiliepė į šį magišką riksmą, savo gyvenime ne- 
buvo žaidęs slėpynių. Tai buvo Veinas Hubleris. Jis tyliai išslinko iš 
už naudotų automobilių ir atsistojo prasižergęs, susidėjęs rankas 


ij Ryt mes praleisime vakarą kine. Tikimės, kad mūsų senelis dar ilgai gyvens (pranc.). 

už nugaros. Tokia stovėsena vadinama rikiuotės stovėsena po ko- 
mandos „Laisvai!“ Tokios stovėsenos buvo mokomi ir kareiviai, 
ir kaliniai; ji reiškė dėmesingumą, nuolankumą, pagarbą ir sava- 
norišką nesipriešinimą. Veinas Hubleris buvo viskam pasiruošęs, 
drauge ir mirčiai. 

- Štai kur tu! - tarė Dveinas, ir nuo saldyrūgščio šypsnio jo akių 
kampučiuose susibėgo raukšlelės. Jis nepažinojo Veino. Jis pasitiko 
jį kaip tipišką juodaodį robotą. Būtų lygiai taip pat sutikęs bet kokį 
juodaodį robotą. Ir Dveinas toliau tęsė painų pašnekesį su Visatos 
Kūrėju, naudodamasis bejausmiu robotu kaip kabliuku šnekai pra- 
dėti. Daugelis midlendiečių ant kavos staliuko ar svetainėje, ant 
stalelio šalia sofos, ar niekniekių etažerėje turėjo pasidėję visokių 
niekelių iš Havajų, Meksikos ar panašiai - ir tuos niekelius vadino 
„kabliukais šnekai pradėti“. 

Stovėdamas tarytum po komandos „Laisvai!“ Veinas klausė- 
si, kaip Dveinas pasakoja apie tuos metus, kai jis buvo apygardos 
skautų organizacijos pirmininkas ir kai į skautus įsirašė daugiau 
juodaodžių jaunimo negu bet kuriais kitais metais. Dveinas pasa- 
kojo Veinui, kaip jis stengėsi išgelbėti jauną, penkiolikos su puse 
metų, juodaodį, pavarde Peitonas Braunas, kurį nuteisė mirti elek- 
tros kėdėje - tai buvo jauniausias Šeperdstaune myriop nuteistas 
nusikaltėlis. Dveinas pliauškė apie tai, kaip jis samdęs juodaodžius, 
kai daugiau niekas juodaodžių nesamdydavę, kaip jie amžinai vė- 
luodavę į darbą. Jis paminėjo kelis ir uolius, ir punktualius ir, mirk- 
telėjęs Veinui, taip pasakė: 

- Taip jau jie buvo užprogramuoti! 

Vėl jis pradėjo šneką apie žmoną ir sūnų, pripažino, kad balta- 
odžiai robotai iš esmės nesiskiria nuo juodaodžių, nes ir jie užpro- 
gramuoti būti tokie, kokie yra, ir daryti tai, ką daro. 

Po to Dveinas minutę patylėjo. 

Tuo metu už keleto metrų Merės Alisos Miler tėvas, gulėdamas 
automobilyje, mokėsi prancūzų kalbos. 

O paskui Dveinas užsimojo ant Veino. Jis norėjo stipriai tvoti 
jam delnu, tačiau Veinas gerai mokėjo išsisukinėti. Jis kluptelėjo, ir 
Dveino ranka, užuot trenkusi Veinui per veidą, prašvilpė oru. 

Dveinas nusikvatojo. 

- Afrikos vikruolis! — tarė jis. Veino manevras priminė vieną 
karnavalinį atrakcioną, kuris buvo populiarus, kai Dveinas buvo 
mažas. Iš brezentu dengtos būdos pro skylę tarpais kyšteldavo juo- 
daodžio galva, ir žmonės mokėdavo pinigus už teisę mesti į galvą 
kietą beisbolo kamuoliuką. Kas pataikydavo, gaudavo prizą. 


* Taigi Dveinui kniostelėjo, kad Visatos Kūrėjas siūlo jam pažaisti su 
Afrikos vikruoliu. Jis griebėsi lapės taktikos, savo žiaurius kėslus paslė- 
pęs po tariamo nuobodulio kauke. O paskui staiga kad spirs Veinui! 

Veinas ir vėl išsisuko, o po akimirkos vėl šastelėjo į šalį, nes Dvei- 
nas puolė jį staigiai kaitaliodamas spyrius, niuksus ir antausius. Ir 
Veinas užšoko ant labai neįprasto sunkvežimio kėbulo, sumontuoto 
ant 1962 metų laidos „Kadilako“ limuzino važiuoklės. Limuzinas 
kadaise priklausė „Brolių Maritimų“ statybos kompanijai. 

Nuo šitos pakylos Veinas virš Dveino galvos išvydo abi Centri- 
nės magistralės juostas, o už jų - gal porą kilometrų Vilio Ferčaildo 
oro uosto. Čia reikia turėti omenyje, kad Veinas gyvenime nebuvo 
matęs oro uosto, buvo nepasiruošęs išvysti, kas darosi, kai naktį lei- 
džiasi lėktuvas. 

- Taika, taika, - ramino Dveinas Veiną. Jis elgsis garbingai. Jis 
neketino lipti į kėbulą ir dar sykį pulti Veiną. Pirma, pritrūko kva- 
po. Antra, suprato, kad Veinas - neeilinė išsisukinėjimo mašina. 

Tiktai neeilinė muštynių mašina būtų galėjusi jį kliudyti. - Tu man 
per vikrus, - pasakė Dveinas. 

Todėl Dveinas žengė porą žingsnių atgal ir apsiribojo pamokslu 
Veinui. Jis ėmė pasakoti apie vergiją - ne vien juodaodžius, bet ir 
baltaodžius vergus. Dveinas laikė vergais ir angliakasius, ir darbi- 
ninkus prie konvejerio, ir taip toliau, nepaisant jų odos spalvos. 

- Man atrodė, kad tai - blogybė, - sakė jis. - Man atrodė, kad ir 
elektros kėdė - blogybė. Man atrodė, kad ir karas blogybė, ir auto- 
mobilių katastrofos, ir vėžys, - sakė jis. Ir taip toliau. 

O dabar jis to nebelaikąs blogybėmis. 

- Ko man sukti galvą, kas atsitinka mašinoms? - sakė jis. 

Veino Hublerio veidas buvo bejausmis, bet štai jame pražydo ne- 
tramdomas pagarbus susižavėjimas. Jam net lūpa atvėpo. 

Ką tik Vilio Ferčaildo oro uosto nusileidimo take užsidegė švie- 
sos. Veinui jos atrodė it kilometrinis nuostabiai gražus perlų vėri- 
nys. Jo akyse kitapus magistralės tikrove virto jo svajonė. 

Veino galvoje įsižiebė tos svajonės simbolis, įsižiebė elektrinė iš- 
kaba - vaikiškas tos svajonės pavadinimas, štai toks: 

KKIV SKYRIUS 


* Paklausykit! Dveinas Huveris kaip reikiant pritalžė tiek daug žmo- 
nių, jog buvo iškviesta speciali greitosios pagalbos mašina „Marta“. 
Tai buvo normalus „General Motors“ transkontinentinis autobusas, 
tiktai be sėdynių, Jų vietoje buvo įtaisytos trisdešimt šešios lovos ne- 
laimingų atsitikimų aukoms, taip pat virtuvė, vonia, tualetas ir ope- 
racinė. Mašinoje maisto ir medikamentų buvo tiek, jog ji galėjo sa- 
vaitę be išorinės paramos gyvuoti kaip autonomiška ligoninėlė. 

Visas mašinos pavadinimas buvo toks: „Martos Simons ypatin- 
gos paskirties greitosios pagalbos mašina“, taip ji buvo pavadinta 
apygardos visuomeninės tvarkos įgaliotinio Niubolto Simonso 
žmonos garbei. Ji mirė užsikrėtusi pasiutlige nuo pasiutusio šikš- 
nosparnio - jį vieną rytą rado įsipinkliojusį į svetainės portjeras. Ji 
buvo ką tik perskaičiusi Alberto Šveicerio biografiją ir prisiminė, 
kad šis mokslininkas ragina žmones meiliai elgtis su žemesniaisiais 
gyvūnais. Žvėrelis, jos vyniojamas į popierinę „Klinekso“ servetėlę, 
lengvutėliai ją krimstelėjo. Jinai išnešė jį į vidinį kiemelį ir atsargiai 
paguldė ant dirbtinės žolės dangos „Astrovelėna“. 

Simonsas su Dveinu buvo kurį laiką suartėję, nes jų abiejų žmo- 
nos taip keistai mirė tą patį mėnesį. 

Juodu bendrai pirko žvyro karjerą netoli 23A plento, bet paskui 
„Brolių Maritimų“ statybos kompanija jiems pasiūlė už jį dvigubai 

daugiau, negu jie buvo mokėję. Jie priėmė pasiūlymą ir pasidalijo 
pelną, ir jų draugystė kažkaip atšalo. Tiesa, jie dar sveikindavo vie- 
nas kitą Kalėdų proga. 

Dveino paskutinis kalėdinis atvirukas, kurį jis pasiuntė Niubol- 
tui Simonsui, atrodė taip: 


Niubolto Simonso paskutinis atvirukas, kurį jis pasiuntė Dvei- 
nui atrodė taip: 


LINKSMŲ, 
KALĖDŲ 


4 Psichiatrė, kuri gydo mane, taip pat vadinasi Marta. Ji kartą per 
savaitę konsultuoja nervingų žmonių grupeles. Konsultacijose labai 
įdomu. Ji moko mus, kaip tinkamai guosti vieniems kitus. Dabar ji 
atostogauja. Man ji labai patinka. 

Artėjant mano penkiasdešimtmečiui, aš galvoju apie ameri- 
kiečių romanistą Tomą Vulfą - jis mirė vos trisdešimt aštuonerių 
metų. Rašant romanus, jam labai daug padėjo Čarlzo Skribnerio 
sūnų leidyklos redaktorius Maksvelas Perkinsas. Teko girdėti, esą 
Perkinsas pataręs jam rašant neišleisti iš galvos vienijančios idėjos: 
pagrindinis veikėjas ieško tėvo. 

Man atrodo, kad tikrai teisinguose amerikiečių romanuose ir 
veikėjai, ir veikėjos turėtų ieškoti ne tėvų, o motinų. Ir nėra čia ko 
gėdytis. Juk tai gryna teisybė. 

Motina žmogui daug reikalingesnė. 

Aš ne itin nudžiugčiau, suradęs antrą tėvą. Neapsidžiaugtų ir 
Dveinas Huveris. Neapsidžiaugtų ir Kilgoras Trautas. 


X O tuo metu, kai naudotų automobilių aikštėje motinos nebetu- 
rintis Dveinas Huveris į šuns dienas dėjo motinos nebeturintį Veiną 
Hublerį, kitapus Centrinės magistralės, Vilio Ferčaildo oro uoste lei- 
dosi užsakytas lėktuvas, kurio keleivis buvo faktiškai nužudęs savo 
motiną. Tai buvo Eliotas Rouzvoteris, Kilgoro Trauto patronas. Jis ją 
nužudė būdamas paauglys, per nelaimingą atsitikimą, irstantis valti- 
mi. Tūkstantis devyni šimtai trisdešimt šeštais metais nuo spėjamo 
Dievo Sūnaus gimimo ji buvo tapusi Jungtinių Amerikos Valstijų 
moterų šachmatų čempione. Rouzvoteris nužudė ją po metų. 
Pilotui davus signalą, oro uosto nusileidimo takas ir virto eks- 
kalinio pasakų šalies vizija. Rouzvoteriui šviesos priminė motinos 
papuošalus. Jis pažvelgė į vakarus ir nusišypsojo, žiūrėdamas į gražų 


rožinį Mildredos Beri Menų centrą ties Cukrinės upelės vingiu - 
mėnulio pilnatį ant kojūkų. Jam jis priminė motinos veidą, kai jį 
regėjo apsiblaususiomis kūdikio akimis. 


X Be abejo, ir Rouzvoterį, ir jo pilotą aš išgalvojau. Už šturvalo 
pasodinau pulkininką Luslifą Harperį - jis ant Japonijos miesto Na- 
gasakio numetė atominę bombą. 

Kitoje knygoje aš pavaizdavau Rouzvoterį alkoholikų. Dabar, 
pasitelkęs Anoniminių alkoholikų draugiją, gerokai jį prablaivinau. 
Aš jį išsiunčiau į Niujorką, kad, apsišarvavęs blaivybe, pastudijuotų 
tariamai teigiamą dvasinį ir fizinį seksualinių orgijų su nepažįsta- 
maisiais Niujorke poveikį. Kol kas jis jautėsi pritrenktas. 

Aš galėjau jį, taip pat ir jo pilotą nužudyti, tačiau palikau gyvus. 
Ir jų lėktuvas nusileido laimingai. 


X Greitosios pagalbos mašiną „Martą“ aptarnavo du gydytojai: Si- 
prijanas Ukvendė iš Nigerijos ir Chašdraras Majazma iš neseniai 
susikūrusios Bangladešo valstybės. Abudu buvo kilę iš pasaulio ša- 
lių, pagarsėjusių tuo, kad ten retsykiais pristinga maisto. Beje, abi 
šios šalys atskirai paminėtos Kilgoro Trauto knygoje „Dabar jau ga- 
lima papasakoti“. Dveinas Huveris toje knygoje skaitė, kad robotai 
visame pasaulyje nuolatos pristigdavo kuro ir užversdavo kanopas, 
laukdami, bene pasirodys vienintelė pasaulyje laisvą valią turinti 
būtybė, kad galėtų ją išbandyti. 


X Už „Martos“ vairo sėdėjo Edis Kijus, jaunas juodaodis, tiesiogi- 
nis baltaodžio amerikiečių patrioto Frensio Skoto Kijaus, Amerikos 
valstybinio himno autoriaus, palikuonis. Edis žinojo, kad jis kilęs 
iš Kijų giminės. Jis galėjo išvardyti daugiau kaip šešis šimtus savo 

protėvių ir apie kiekvieną papasakoti kokį atsitikimą. Tarp jų buvo 
ir afrikiečių, ir indėnų, ir baltaodžių. 

Pavyzdžiui, jis žinojo, kad jo giminės iš motinos pusės kadaise 
valdė ūkį, kurio teritorijoje buvo atrastas „Šventojo stebuklo“ urvas, 
kad jo protėviai ūkį vadino „Vieversio“ ferma. 


X Beje, štai kodėl ligoninėje dirbo tiek daug jaunų užsieniečių gy- 
dytojų: mūsų šalis neparuošdavo užtektinai gydytojų visiems ligo- 
niams aptarnauti, užtat turėjo neapsakomai daug pinigų. Todėl ji 
pirkdavo gydytojus iš šalių, kurios turėjo mažai pinigų. 


X Edis Kijus tiek daug žinojo apie savo prosenelius todėl, kad juo- 
daodžiai jo giminės, kaip ir daugelyje afrikiečių genčių, vienam ku- 
riam kartos atstovui patikėdavo įsiminti visą giminės istoriją. Edis 
Kijus ėmė kaupti savo atmintyje ir tėvo, ir motinos pusės prose- 
nelių vardus bei nuotykius, kai jam buvo vos šešeri metai. Sėdė- 
damas greitosios pagalbos mašinoje ir žiūrėdamas pro priekinio 
lango stiklą, Edis Kijus įsivaizdavo, jog jis - tokia pat mašina, o jo 
akys - langai, pro kuriuos panorėję gali žiūrėti jo proseniai. 

Frensis Skotas Kijus buvo vienas iš tūkstančių tų prosenių. Pa- 
manęs, kad gal kartais tasai Frensis Skotas dabar kaip tik ir dairo- 
si pro jo akis, norėdamas pasižiūrėti, kaip pasikeitusios Jungtinės 
Amerikos Valstijos, Edis nukreipė žvilgsnį į Amerikos vėliavėlę, už- 
klijuotą ant priekinio stiklo. Jis sušnabždėjo: 

- Tebeplazda, žmogau, tebeplazda. 


4 Kadangi Edis Kijus pažinojo žmonėmis knibždančią praeitį, gyve- 
nimas jam buvo daug įdomesnis negu, sakykim, Dveinui, man, Kil- 
gorui Trautui ar bet kuriam kitam midlendiečiui. Mes nesijautėme 

taip, tarytum kas naudotųsi mūsų akimis ar rankomis. Mes netgi 
nežinojome, kas mūsų proseneliai ir prosenelės. Edis Kijus plaukė 
žmonių upe, srūvančia iš praeities į dabartį. Dveinas, Trautas ir aš 
gulėjome kaip nejudantys dugno akmenys. 

Ir kadangi Edis Kijus tiek daug žinojo atmintinai, jis gebėjo 
nuoširdžiai atjausti, sakykim, Dveiną Huverį arba daktarą Sipri- 
janą Ukvendę. Kaip tik Dveino giminėms atiteko „Vieversio“ fer- 
ma. O indaro Ukvendės proseneliai Vakarų Afrikoje buvo pagrobę 
Kijaus prosenelį Odžumvą. Indarai pardavė Odžumvą už muškietą 
britams vergų pirkliams - šie burlaiviu „Skailarkas“ nugabeno jį į 
Čarlstono miestą, esantį Pietų Karolinoje, ir pardavė aukcione kaip 
savaeigę, save reguliuojančią žemės ūkio mašiną. 

Ir taip toliau. 


X Dveinas Huveris dabar buvo įstumtas į „Martą“ - pro dvivėrės 
duris autobuso gale, netoli variklio. Edis Kijus sėdėjo už vairo ir 
veidrodyje stebėjo, kas dedasi. Dveinas buvo taip stipriai suvystytas 
drobiniais tramdomaisiais marškiniais, kad jo atvaizdas Edžiui pa- 
sirodė panašus į aptvarstytą pirštą. 

Dveinas tų marškinių neėmė į galvą. Jis vaizdavosi atsidūręs ne- 
gyvenamoje planetoje, kurią jam savo knygoje pranašavo Kilgoras 
Trautas. Net ir tada, kai Siprijanas Ukvendė ir Chašdraras Majazma 
paguldė jį horizontaliai, jis vis vien tikėjo, kad stovi stačias. Kny- 
goje buvo pasakojama, kad jis negyvenamoje planetoje maudąsis 
lediniame vandenyje, kad, iššokęs iš užlajos, jis visados surinkąs ką 
nors netikėta. Tai savotiškas žaidimas. Visatos Kūrėjas bandys at- 
spėti, ką gi suriks Dveinas, o Dveinas visados jį apmaus. 

Štai ką suriko Dveinas greitosios pagalbos mašinoje: 

- Sudie, juodasis pirmadieni! 

O paskui jam dingtelėjo, kad praėjo dar viena diena negyvena- 
moje planetoje ir jau laikas vėl riktelėti. 
- Nors vagoną surūkyk, nesukosėsi nesyk! - suriko jis. 


X Kilgoras Trautas buvo vienas iš sužeistųjų, kurie galėjo paeiti pa- 
tys. Jis pats įlipo į „Martą“ ir atsisėdo toliau nuo sunkiai sužeistųjų. 
Trautas iš nugaros užpuolė Dveiną Huverį, kai tasai išvilko Fransiną 
Pefko iš demonstracinės salės ant asfalto. Dveinas buvo pasiryžęs 
viešai išmangūryti jai kailį; kenksmingos medžiagos organizme jį 
įtikino, jog ji to su kaupu nusipelnė. 

Dveinas dar kabinete subraškino jai žandikaulį ir tris šonkaulius. 
Kai jis išvilko ją į kiemą, ten jau būriavosi nemažas pulkas žiūrovų 
iš naujojo „Holiday Inn“ viešbučio kokteilinės ir virtuvės. 

- Geriausia visoj valstijoj krušamoji mašina! - apreiškė jis žiūro- 
vams. - Prisukai ir krušk kiek turi sveikatos, o jinai tau čiulbės, kad 
myli, ir tol neužsičiaups, kol nenupirksi jai licencijos užkandinei 
„Vištiena pagal kentukiečio pulkininko Senderso receptą“. 

Ir taip toliau. Trautas ir šoko ant jo iš užpakalio. 

Dešinės rankos bevardžiu pirštu Trautas kažkaip užkabino Dvei- 
nui už lūpos, ir Dveinas nukando viršutinį narį. Čia Dveinas paleido 
Fransiną, ir ji sudribo ant asfalto. Ji buvo be sąmonės, labiausiai už 
visus sudriokota. O Dveinas kiauliarisčia nubidzeno prie betoninio 
griovio palei Centrinę magistralę ir išspjovė Kilgoro Trauto piršto 
galą į Cukrinę upelę. 


* Įlipęs į „Martą; Kilgoras Trautas negulė. Jis atsisėdo į odinį 
krėslą už Edžio Kijaus nugaros. Kijus paklausė, kas jam atsitiko, ir 
Trautas parodė dešinę ranką - ji buvo pusiau apmuturiuota kruvina 
nosine ir atrodė štai taip: 

- Šešios žąsys su šešiais žąsyčiais! - suriko Dveinas. 


X —- Atminkit Perl Harborą! - riktelėjo Dveinas. Per nevisą pasta- 
rąją valandą jis visiškai nekaltai sužalojo daugybę žmonių. Tačiau 
bent pasigailėjo Veino Hublerio. Veinas sveikutėlis vėl slankiojo 
tarp naudotų automobilių. Jis pakėlė apyrankę, kurią aš ten nume- 
čiau, kad rastų. 

Aš stebėjau visą kebeknę iš padoraus atstumo, nors pats išgal- 
vojau ir Dveiną, ir jo šėliojimą, ir miestą, ir dangų, ir Žemę. Tačiau 
kliuvo ir man - po visko paaiškėjo, kad išdužęs mano laikrodžio 
stikliukas ir skilęs kojos pirštikaulis. Kažkas atbulas šoko Dveinui iš 
kelio ir, nors aš pats tą žmogų išgalvojau, sudaužė mano laikrodžio 
stikliuką ir sutraiškė kojos pirštą. 


* Ši knyga ne iš tų, kuriose kiekvienas gauna ko nusipelnė. Dveinas 
vertai pritalžė tik vieną nenaudėlį - Doną Bridlavą. Bridlavas - tai tas 

baltaodis dujininkas, kuris po zoninių vidurinių mokyklų krepšinio 
atrankinių varžybų, per kurias „Žemės riešutų universiteto“ koman- 
da sutriuškino „Nekaltų aukų“ vidurinę, apygardos sporto aikštyne, 
automobilių aikštelėje prie Džordžo Hikmeno Benisterio sporto 
klubo, išprievartavo Dveino „Burger Chef“ užkandinės, esančios 
Krestvju aveniu, padavėją Petę Kin. 


* Kai Dveinas ėmė siautėti, Donas dirbo viešbučio virtuvėje. Jis 
remontavo sugedusią dujinę krosnį. 

Donas išėjo pakvėpuoti grynu oru, ir čia prie jo prilėkė Dveinas, 
ką tik išspjovęs į Cukrinę upelę Kilgoro Trauto piršto galiuką. Do- 
nas su Dveinu buvo seni pažįstami, nes Dveinas Bridlavui kadaise 
pardavė naują „Venturos“ modelio „Pontiaką“, kurį Donas vadino 
paskutiniu trantu. Trantas - tai blogai veikiantis automobilis, kurio 
niekas nesugeba pataisyti. 

Teisybė, pardavęs tą automobilį, Dvejinas iš sandėrio beveik nie- 
ko nepelnė, nes prikaitė pinigo automobilį remontuodamas ir keis- 
damas dalis, kad tik nuramintų Bridlavą. Tačiau Bridlavas nenuri- 
mo ir vieną dieną ėmė ir išrašė ant bagažinės ir abejų durų štai ką: 


TRANTAS | 

O nėjo toji „Ventura“, beje, štai kodėl: Bridlavo kaimynų vai- 
kiūkštis pribėrė į benzino baką klevo cukraus. Klevo cukrus - tai 
toks saldumynas, gaminamas iš sulos. 

Taigi Dveinas Huveris ištiesė Bridlavui dešinę, o Bridlavas, nie- 
ko neįtardamas, ją paspaudė. Jų rankos susijungė štai taip: 


Rankų paspaudimas buvo žmonių draugiškumo simbolis. Be to, 
buvo paplitusi nuomonė, kad iš rankos paspaudimo galima daug 
pasakyti apie žmogaus charakterį. Dveinas ir Bridlavas spustelėjo 
vienas kitam ranką tvirtai, bet santūriai. 

Taigi Dveinas dešine ranka paspaudė Dono Bridlavo dešinę ir 
nusišypsojo tarsi sakydamas: „Kas buvo, tas pražuvo“. O tada sulen- 
kė kairės rankos plaštaką ir tvykst Donui per ausį. Dono ausyje su- 
sidarė didžiulis oro slėgis. Skausmas nudiegė toks baisus, jog Donas 
net parkrito. Ta ausimi jis niekad niekad nebegirdės. 


* Žodžiu, Donas irgi, kaip ir Kilgoras Trautas, sėdėjo greitosios 
pagalbos autobuse. Fransina gulėjo - be sąmonės, tačiau vaitojo. 
Ir Beatričė Kidsler gulėjo, nors būtų ir pasėdėjusi. Jai buvo lūžęs 
žandikaulis. Gulėjo ir Triušelis Huveris. Jo veidas buvo neatpažįs- 
tamas, net nepanašus į žmogaus veidą. Siprijanas Ukvendė jam su- 
leido morfijaus. 

Buvo ir dar penkios aukos - baltaodė moteris ir du baltaodžiai bei 
du juodaodžiai vyrai. Visi trys baltaodžiai Midlende lankėsi pirmą 

kartą. Jie čia sustojo pakeliui iš Erio (Pensilvanijos valstija) į Didįjį 
Kanjoną, giliausią planetoje plyšį. Jie norėjo pasižiūrėti to plyšio, bet 
tas jiems taip ir neišdegė. Dveinas Huveris užpuolė juos einančius iš 
automobilio į naujojo „Holiday Inn“ viešbučio vestibiulį. 

O du juodaodžiai dirbo viešbučio virtuvėje. 


3 Siprijanas Ukvendė dabar bandė numauti Dveinui Huveriui ba- 
tus - tačiau ir batai, ir raišteliai, ir puskojinės, Dveinui brendant per 
Cukrinę upelę, buvo impregnavęsi plastine medžiaga. 

Aplipę plėve, susiklijavę batai ir puskojinės Ukvendės nenuste- 
bino. Tokių batų ir puskojinių jis kasdien prisižiūrėdavo ligoninė- 
je - taip atrodydavo kojos vaikų, kurie žaisdavo per arti Cukrinės 
upelės. Jis net greitosios pagalbos priimamajame ant sienos pakabi- 
no žirkles susiklijavusiems batams ir puskojinėms karpyti. 

Ukvendė pasisuko į savo jaunąjį asistentą bengalą daktarą Chaš- 
drarą Majazmą. 

- Gal paduotumėt žirkles? - tarė jis. 

Majazma stovėjo atsirėmęs į moterų tualeto duris. Kol kas jis nė 
piršto nepajudino, kad padėtų kuriam nors nukentėjusiajam. Viską 
darė Siprijanas Ukvendė, policininkai ir visuomeninės tvarkos bū- 
rys. O dabar Majazma nesiteikė net ir žirklių paduoti. 

Iš tikrųjų Majazmai tikriausiai nevertėjo dirbti mediku ir ap- 
skritai tokio darbo, už kurį galėjo susilaukti kritikos. Jis nepaken- 
tė kritikos. Šio charakterio bruožo jis niekaip neįstengė pergalėti. 
Nuo menkiausios užuominos, kad jis ką nors darąs ne visai tobulai, 
Majazma automatiškai virsdavo irzliu vaikiūkščiu, težinančiu ingz- 
ti: „Aš noriu namo...“ 

Taip jis ir atsakė, kai Ukvendė pakartojo, kad paduotų žirkles: 

- Aš noriu namo! 

O štai už ką jis buvo kritikuotas kaip tik prieš pranešant apie 
Dveino įsisiautėjimą: jis vienam juodaodžiui amputavo kojos pėdą, 
nors ją tikriausiai dar būtų buvę galima išgelbėti. 

Ir taip toliau. 


4 Galėčiau be galo pasakoti įvairiausias greitosios pagalbos auto- 
buse atsidūrusių žmonių asmeninio gyvenimo smulkmenas, bet kas 
iš tos informacijos? 

Aš sutinku su Kilgoru Trautu, kad realistiniai romanai - tai 
smulkmenų smulkmenėlių blusynai. Trauto romane „Galaktikos 
atminties saugykla“ pagrindinis personažas skrenda trijų šimtų 
dvidešimt dviejų kilometrų ilgio ir šimto kilometrų skersmens erd- 
vėlaiviu. Iš savo sektoriaus bibliotekos jis pasiima realistinį roma- 
ną. Perskaito apie šešiasdešimt puslapių ir neša atgal. 

Bibliotekininkė klausia, kodėl jam nepatikęs romanas, o jis at- 
sako: „Aš jau viską apie žmones žinau“. 

Ir taip toliau. 


x „Marta“ pajudėjo. Kilgoras Trautas išvydo vieną reklamą, kuri 
jam labai patiko. Štai ką ji skelbė: 


GYVENIMAS | 
RODOS SALbuUs į 


VALGANT 


KaReTc0 
LEbūS | 2 


Ir taip toliau. 

Dveino Huverio sąmonė akimirksniu grįžo į Žemę. Jis ėmė pasa- 
koti, jog atidarysiąs Midlende sveikatingumo klubą su rankų ir kojų 
treniruokliais, su Šarko dušais ir soliariumais, su plaukymo baseinu 
ir taip toliau. Jis aiškino Siprijanui Ukvendei, kad svarbiausia, ati- 
darius tokį sveikatingumo klubą, kuo greičiau pelningai parduoti. 

- Iš pradžių žmonės griūte griūva - vieni formos atgauti, kiti 
svorio numesti, - kalbėjo Dveinas. - Prisirašo gydymo kursui pul- 
kai, bet maždaug po metų susidomėjimas atvėsta, ir klubo niekas 
nebelanko. Toks jau žmonių būdas. 

Ir taip toliau. 

Neįsteigs Dveinas jokio sveikatingumo klubo. Ir iš viso nieko jis 
nebeįsteigs. Žmonės, kuriuos Dveinas visiškai nekaltus sutarmalijo, 
kerštaudami tol tampys jį po teismus, kol jis galutinai nusigyvens. 
Senatvėje jis tarsi išpūkštėjęs balionas apsistos Midlendo Lindynių 
kvartale, supančiame kadaise buvusį prašmatnų Ferčaildo viešbutį. 
Ir bus jis toli gražu ne vienintelis valkata, apie kurį žmonės teisingai 
šnekės: „Matai aną? Nepatikėsi - dabar nebeturi nė gumbo, o kadai- 
se buvo pasakiškai turtingas“. 

Ir taip toliau. 

O Kilgoras Trautas greitosios pagalbos autobuse dabar nuo de- 
gančių kojų lupinėjosi plastikinės plėvelės skivytus. Tą darė sveiką- 
ja, kaire, ranka. 


ur 
į SN 

EPILOGAS 


* Ligoninės greitosios pagalbos priimamasis buvo pusrūsyje. 
Išdezinfekavę, apipjaustę ir sutvarstę bevardžio piršto bigę, gydyto- 
jai Kilgorui Trautui liepė užlipti į buhalteriją. Jam reikėjo užpildyti 
tam tikrus blankus, nes jis buvo nevietinis, neapsidraudęs ir be jo- 
kių lėšų. Neturėjo nei čekių knygutės, nei grynų pinigų. 

Kaip ir daugelis pacientų, jis pusrūsyje pasiklydo. Kaip ir dau- 
gelis, pro dvigubas duris užėjo į lavoninę. Kaip ir daugelis, neva- 
lingai susimąstė apie savo marumą. Užėjo į neveikiantį rentgeno 
kabinetą. Nevalingai pagalvojo, ar jo viduje neauga kokia bjaurastis. 
Kitus žmones, einančius pro tą kabinetą, aplankydavo lygiai tokia 
pat mintis. 

Trautas jautė tą patį, ką juo dėti būtų nevalingai jautę milijonai 
kitų žmonių. 

Užtiko Trautas ir laiptus, bet ne tuos. Jie vedė ne į vestibiulį, bu- 
halteriją, suvenyrų kioską ar panašiai, o į sluoksnį palatų, kuriose 
ėjo arba nėjo sveikyn visaip sužaloti žmonės. Daugelį buvo bloškusi 
į žemę traukos jėga, kuri nė sekundės nesiliauja veikusi. 

Trautas praėjo pro labai brangią privačią palatą, kurioje gulėjo 
jaunas juodaodis: palatoje stovėjo baltas telefonas, spalvotas tele- 
vizorius, buvo prikrauta saldainių dėžučių ir gėlių puokščių. Tas 
ligonis, Eldžinas Vašingtonas, buvo suteneris ir darbavosi senajame 

„Holiday Inn“ viešbutyje. Jis turėjo vos dvidešimt šešerius metus, 
tačiau buvo pasakiškai turtingas. 

Buvo po lankymo valandų, todėl visos sekso vergės buvo iš jo 
palatos išėjusios. Tačiau jos paliko kvepalų debesis. Eidamas pro 
duris, Trautas žiaugtelėjo. Tai buvo automatinė reakcija, pajutus 
labai priešišką kvapą. Eldžinas Vašingtonas ką tik įtraukė į nosia- 
ryklę kokaino, o šis smarkiai sustiprino jo siunčiamus ir priimamus 
telepatinius signalus. Jis jautėsi šimtą kartų stambesnis, negu buvo 
iš tikrųjų, nes tie signalai skambėjo nepaprastai garsiai ir jaudinan- 
čiai. Jaudino jį pats skambesys. Prasmė jo nedomino. 

Ir tame gausme Eldžinas Vašingtonas meilikaujamai kreipėsi į 
Trautą. 

- Ei klausyk, drauguži! Ei klausyk, drauguži! - lipšniai pašaukė 
jis. Dieną Chašdraras Majazma amputavo jam pėdą, bet jis buvo 
tai pamiršęs. - Ei klausyk, drauguži! - meilikavo jis. Jam iš Trauto 
nieko ypatingo nereikėjo. Kažkokia smegenų dalis be jokio reikalo 
sufleravo jam, kaip prisivilioti nepažįstamą žmogų. Jis buvo sielų 
žvejys. - Ei klausyk, drauguži! - pakartojo jis. Pablizgino auksiniu 
dantimi. Pamerkė akį. 

Trautas priėjo prie juodaodžio lovos kojūgalio. Bet ne iš gailes- 
čio. Trautas vėl virto mašina. Kaip ir daugelis žemiečių, jis virsdavo 
tuščiagalviu automatu, kai koks nors patologiškas tipas, kaip štai 
Eldžinas Vašingtonas, jam nurodydavo, ko norėti ir ką daryti. Beje, 
abu šitie piliečiai buvo imperatoriaus Karolio Didžiojo palikuonys. 
Visi, turintys gyslose europietiško kraujo, buvo kilę iš imperatoriaus 
Karolio Didžiojo. 

Eldžinas Vašingtonas suprato, jog, pats to nenorėdamas, sužve- 
jojo dar vieną sielelę. Tačiau ne jo charakteriui buvo paleisti žmo- 
gų nepažeminus, neapkvailinus. Kartais, kad pažemintų, jis žmogų 

nudobdavo, tačiau su Trautu pasielgė labai švelniai. Jis užsimerkė 
tartum giliai susimąstęs ir rimtai tarė: 

- Aš, regis, mirštu. 

- Aš pašauksiu seselę! - tarė Trautas. Bet kas juo dėtas būtų pa- 
sakęs lygiai tą patį. 

- Nene, - atsakė Eldžinas Vašingtonas, svajokliškais rankų mos- 
tais rodydamas, kad to nereikia. - Aš mirštu pamaži. Laipsniškai. 

- Aaa, - pasakė Trautas. 

- Prašyčiau jus vienos paslaugos, - tarė Vašingtonas. Jis pats 
nežinojo, kokios paslaugos prašyti. Bet sugalvos. Sugalvoti paslau- 
gą - ne problema. 

- O kokios? - sunerimo Trautas. Išgirdęs apie kažkokią nežino- 
mą paslaugą, pastatė ausis. Tokia jau jis buvo mašina. Vašingtonas 
žinojo, kad jis pastatys ausis. Visi žmonės taip užprogramuoti. 

- Norėčiau, kad jūs paklausytumėt, kaip aš čiulbėsiu lakštinga- 
los balsu, - atsakė Vašingtonas ir žvilgsniu nuvėrė Trautą, kad ty- 
lėtų. - Poetų numylėtinės lakštutės giesmei, - tarė jis, - ypatingo 
žavesio teikia tai, kad ji čiulba tik mėnesienoj. - Ir, kaip juo dė- 
tas būtų padaręs beveik kiekvienas juodaodis midlendietis, jis ėmė 
mėgdžioti lakštingalos čiulbesį. 


* Dėl Dveino bepročiavimo Midlendo Menų festivalis buvo ati- 
dėtas. Festivalio pirmininkas Fredas T. Beris, apsitaisęs kiniškais 
rūbais, su savo limuzinu atvyko į ligoninę pareikšti užuojautos Be- 
atričei Kidsler ir Kilgorui Trautui. Trauto niekur nerado. Beatričė 
Kidsler, gavusi morfijaus dozę, miegojo. 

O Kilgoras Trautas nutarė, jog Menų festivalis vis tiek įvyks. Jis 
neturėjo pinigų jokiai transporto priemonei, todėl kulniavo pėsčias. 
Kulniuoti reikėjo aštuonis kilometrus Ferčaildo bulvaru, kurio gale 


švietė gintarinis taškeliukas - Mildredos Beri Menų centras. Trautui 
pėdinant jo link, taškeliukas didės. Kai pasidarys labai didelis, jis 
Trautą praris. O ten viduje bus valgomų daiktų. 


x Aš lūkuriavau už šešių kvartalų, ruošdamasis pastoti jam kelią. 
Sėdėjau „Dasterio“ modelio „Plimute“ - jį išsinuomojau „Eivio“ ga- 
raže, pateikęs „Gurmanų klubo“ nario bilietą. Burnoje buvau įsi- 
kandęs popierinę tūtelę, prikimštą vieno augalo lapų. Aš ją užside- 
giau. Tai buvo elegantiškas gestas. 

Aš išlipau iš automobilio pamiklinti kojų - tai irgi buvo elegan- 
tiška. Aplink niūksojo gamyklos, sandėliai. Žibintų reta, gatvė apy- 
tamsė. Automobilių stovėjimo aikštelės tuščios, tik šen bei ten buvo 
matyti sargų automobiliai. Ferčaildo bulvaru - jis kažkada buvo pa- 
grindinė miesto arterija - nevažiavo jokia mašinėlė. Visas judėjimas 
persimetė į Centrinę magistralę ir Roberto F. Kenedžio greituminę 
autostradą, nutiestą vietoj pirmumo teisę turėjusio Monono gele- 
žinkelio. Monono geležinkelio nebėra. 


X Nebėra. 


X Tame miesto rajone niekas nenakvodavo. Niekas netykodavo 
praeivio. Naktį tas rajonas virsdavo tikra įtvirtinimų sistema - su 
aukštomis tvoromis, pavojaus signalizacija ir sarginiais šunimis. 
Sarginiai šunys - tai gerklę perkremtančios mašinos. 

Drąsiai išlipau iš „Dasterio“. Darau kvailystę! Rašytojas dirba su 
tokia pavojinga medžiaga, kad, pamiršęs budrumą, gali kaip per- 
kūno iš giedro dangaus susilaukti skaudaus atpildo. 

Mane tuoj užpuls dobermanas pinčeris. Ankstesniame šios kny- 
gos variante jis buvo vienas iš pagrindinių personažų. 

* Paklausykit! Tas dobermanas vadinosi Kazokas. Jis naktimis 
saugojo „Brolių Maritimų“ statybos kompanijos sandėlį. Kazoko 
dresiruotojai, tai yra žmonės, kurie jam išaiškino, kokioje planetoje 
jis gyvena ir kas jis per žvėris, įtikino jį, jog Visatos Kūrėjas nori, 
kad jis pjautų visa, ką pastvers į dantis, ir ne tik pjautų, bet ir ėstų. 

Ankstesniame šios knygos variante Kazoką prižiūrėjo Bendžami- 
nas Deivis, juodaodis, Dveino Huverio tarnaitės Lotės Deivis vyras. 
Jis numesdavo į duobę, kur Kazokas gyvendavo dieną, žalios mėsos. 
Nutempdavo Kazoką į tą duobę auštant. Saulei leidžiantis šunį aprėk- 
davo ir apmėtydavo teniso kamuoliukais. O tada paleisdavo į laisvę. 

Bendžaminas Deivis grojo pirmuoju trimitu Midlendo simfoni- 
niame orkestre, tačiau už tai pinigų negaudavo, todėl jam reikėjo 
nuolatinio darbo. Kad Kazokas nepapjautų, jis apsivilkdavo storą 
sermėgą iš kariškų matracų, apsiūtą vieliniu tinklu. Kiemas buvo 
primėtytas matraco ir vielos gabalų. 

Ir Kazokas stengėsi papjauti visus, kas tik prieidavo per arti tvo- 
ros, juosiančios jo planetą. Jis šokdavo ant žmonių, lyg tos tvoros nė 
nebūtų. Tvora palei šaligatvį buvo išvirtusi, sakytum, iš kiemo pusės 
apšaudyta patrankos sviediniais. 

Kai išlipau iš automobilio, kai elegantiškai prisidegiau cigaretę, 
turėjau pastebėti keistą tvoros formą. Turėjau suprasti, kad neleng- 
va išbraukti iš romano tokį žiaurų personažą kaip Kazokas. 

Kazokas pritūpė, pasiruošęs šuoliui, už krūvos bronzinių vamz- 
džių, kuriuos „Broliai Maritimai“ tą dieną pusvelčiui nupirko iš kaž- 
kokio bandito. Kazokas buvo pasiruošęs mane papjauti ir suėsti. 


Xx Ašatsukau nugarą į tvorą, giliai užsitraukiau cigaretę. „Pall Mall“ 
palengva mane pribaigs. Filosofiškai susimąstęs spoksojau į niūrias 
dantytas buvusio Kidslerių mūro sienas kitapus Ferčaildo bulvaro. 

Ten užaugo Beatričė Kidsler. Ten įvyko garsiausios miesto isto- 
rijoje žudynės. 1926 metais vieną vasaros vakarą Vilis Ferčaildas, 
karo didvyris, Beatričės Kidsler dėdė iš motinos pusės, sugalvojo 
pašaudyti „Springfildo“ markės šautuvu. Jis nušovė penkis giminai- 
čius, tris tarnus, du policininkus ir iššaudė visus žvėris Kidslerių 
privačiame zoologijos sode. Po to paleido kulką sau į širdį. 

Padarę skrodimą, jo smegenyse rado šrato didumo augliuką. Jis 
ir buvo kaltas dėl tų žudynių. 


X Didžiosios krizės pradžioje, kai Kidsleriams reikėjo tuos rūmus 
parduoti, į juos įsikraustė Fredas T. Beris su tėvais. Tarp senųjų 
rūmų sienų ėmė skardėti Britų imperijos paukščių giesmės. Dabar 
rūmai buvo tapę miesto nuosavybe, ir ketinta tenai įsteigti muziejų, 
kad vaikai pagal strėlių antgalius, gyvūnų iškamšas ir visokius seno- 
binius baltaodžių dirbinius susipažintų su Midlendo istorija. 

Fredas T. Beris pasisiūlė paaukoti tokiam muziejui pusę milijono 
dolerių, bet su viena sąlyga: kad jame būtų eksponuojamas pirmasis 
„Robo-Magic“ modelis ir pirmieji reklaminiai plakatai. 

Be to, jis pageidavo, kad ekspozicija rodytų, jog mašinos evoliu- 
cionuoja taip pat kaip gyvūnija, tik daug sparčiau. 

O aš žvelgiau į Kidslerių mūrą nė nenujausdamas, kad man už 
nugaros tuoj išsiverš šuns-vulkano įsiūtis. Kilgoras Trautas tolydžio 
artėjo. Aš jo laukiau bemaž abejingai, nors mudviem reikėjo rimtai 
pasišnekėti - kaip autoriui su savo išgalvotu personažu. 

Aš prisiminiau savo senelį iš motinos pusės, pirmąjį diplomuo- 
tą Indianos valstijos architektą. Jis suprojektavo pasakiškus rūmus 
keliems tos valstijos milijonieriams. Dabar tų rūmų vietoje - laido- 
jimo biurai, gitaristų mokyklos, rūsių duobės ir automobilių stovė- 
jimo aikštelės. Aš prisiminiau, kaip mano motina sykį per Didžiąją 

krizę vežiojo mane po Indianapolį norėdama nustebinti, kokio tur- 
tingo ir galingo būta mano senelio - jos tėvo. Ji aprodė man, kur 
stovėta jo alaus daryklos, kur stovėta jo pasakiškų namų. Iš visų tų 
istorinių paminklų tebuvo likusios rūsių duobės. 

Kilgorą Trautą skyrė pusė kvartalo nuo jo kūrėjo. Jis sulėtino 
žingsnį. Sunerimo pajutęs mane. 

Aš atsisukau į jį taip, kad mano skruostų daubos, kuriomis siun- 
čiami ir priimami visi telepatiniai signalai, simetriškai sutaptų su jo 
daubomis. Aš ėmiau siųsti telepatinius signalus: „Turiu jums gerų 
naujienų“. 

Ir čia stryktelėjo Kazokas. 


x Pamačiau Kazoką dešine akimi. Jo akys buvo žarijos. Dantys - 
balti durklai. Seilės - cianidas. Kraujas - nitroglicerinas. 

Jis it cepelinas lėtai plaukė oru manęs link. 

Mano akys signalizavo apie tai smegenims. 

Smegenys perdavė žinią hipotalamui, įsakė jam į trumpuosius 
indus, jungiančius hipotalamą su hipofize, įšvirkšti hormono CRE 

CRF paveikta hipofizė įšvirkštė į kraują adrenokortikotropinio 
hormono. Hipofizė kaip sykis tokiems atvejams ir gamina bei kau- 
pia tą hormoną. O cepelinas - artyn, artyn. 

Ir dalis adrenokortikotropinio hormono su krauju pasiekė antinks- 
čius, o šie ypatingiems atvejams gamina ir kaupia gliukokortikoidus. 
Antinksčiai įšvirkštė į kraują gliukokortikoidų. Jie išsilakstė po visą 
kūną, versdami glikogeną gliukoze. Gliukozė - tai raumenų maistas. 
Gavęs jo aš galėsiu grumtis kaip laukinė katė arba bėgti kaip elnias. 

O cepelinas - vis artyn. 

Antinksčiai įpurškė ir adrenalino. Kraujo spaudimui pašokus, 
aš išraudau it vėžys. Širdis nuo adrenalino ėmė birbti kaip aliarmo 

skambutis. Plaukai atsistojo piestu. Be to, nuo adrenalino į kraują plūs- 
telėjo koaguliantų, kad, mane sužeidus, neištekėtų gyvybiniai syvai. 

Visi šie organizmo veiksmai buvo normalios žmogmašinės darbi- 
nės operacijos. Tačiau manasis organizmas ėmėsi dar vienos apsaugi- 
nės priemonės, kuri, kiek girdėjau, neturi precedento medicinos isto- 
rijoje. Taip galėjo atsitikti dėl trumpo sujungimo ar dėl prakiurusio 
tarpiklio. Vienu žodžiu, aš įtraukiau į pilvo ertmę sėklides, įtraukiau 
jas į savo fiuzeliažą tartum lėktuvas važiuoklę. O dabar man sako, kad 
tik operacijos būdu jas galima būsią grąžinti į senąją vietą. 

Šiaip ar anaip, o Kilgoras Trautas žiūrėjo į mane iš pusės kvarta- 
lo nuotolio, nežinodamas, kas aš toks, nieko nežinodamas nei apie 
Kazoką, nei apie priemones, kurių ėmėsi mano organizmas, stryk- 
telėjus Kazokui. 

Daug ko matė ir girdėjo Trautas per dieną, tačiau diena dar nesibai- 
gė. Dabar jis išvydo, kaip jo kūrėjas dailiai perskriejo per automobilį. 


X Aš nusileidau ant keturių Ferčaildo bulvaro vidury. 

Kazoką tvora bloškė atgal. Žemės trauka paveikė jį kaip ir mane. 
Trauka trenkė jį ant betono. Kazokui aptemo akys. 

Kilgoras Trautas apsisuko. Persigandęs jis pasileido atgal į ligo- 
ninę. Aš šūktelėjau, bet jis paspaudė dar sparčiau. 

Todėl šokau į mašiną ir - vytis. Nuo adrenalino, koaguliantų ir 
viso kito tebebuvau apsvaigęs. Aš dar nežinojau, kad iš to susijaudini- 
mo įtraukiau sėklides. Tik jutau, kad kažkas ten ne visai kaip reikia. 

Kai pasivijau, Trautas bidznojo kiauliarisčia. Sumečiau, kad jo 
bėgama septyniolikos kilometrų per valandą greičiu, o tai jo am- 
žiaus žmogui - puikus rezultatas. Jis irgi buvo pritvinkęs adrenali- 
no, koaguliantų ir gliukokortikoidų. 

Langų stiklai buvo nuleisti, ir štai ką jam sušukau: 


-Trrr! Trrr! Pone Trautai! Trrr! Pone Trautai! 

Išgirdęs savo pavardę, jis sulėtino žingsnį. 

- Tpru! Aš jūsų draugas! - sušukau. 

Jis dar nušlepeno kelis žingsnius ir sustojo. Pridusęs, nuilsęs, 
atsirėmė į tvorą, juosiančią „General Electric“ kompanijos namų 
apyvokos prietaisų sandėlį. Tamsiame danguje virš pamišėliškai iš- 
vertusio akis Kilgoro Trauto kybojo kompanijos simbolis ir devizas. 
Devizas buvo toks: 


PROGRESAS - PAGRINDINĖ MŪSŲ PRODUKCIJA 


X —- Pone Trautai, - tariau aš, nedegdamas automobilyje šviesos, - 
tamstai nėra ko bijoti. Turiu jums didžiai džiaugsmingų žinių. 

Jis negreit atsikvapstė, todėl iš pradžių pokalbis mums neišėjo. 

- Jūs... jūs... iš Menų festivalio? - paklausė jis, vartydamas akis. 

- Aš iš Visų galų festivalio, - atsakiau. 

- Iš kur? - paklausė jis. 

Nutariau, kad ne prošal būtų jam gerai mane apžiūrėjus, todėl 
pabandžiau įjungti viršutinę šviesą. O įjungiau valytuvus. Išjungiau 
juos. Vandens lašeliams aptryškus stiklą, centrinės ligoninės šviesos 
išsklido. Trūktelėjau dar vieną jungiklį ir visai ištraukiau. Tai buvo 
žiebtuvėlis. Nieko neveiksi, belieka ir toliau kalbėti iš tamsybės. 

- Pone Trautai, - tariau. - Aš romanistas. Tamsta - mano knygų 
personažas. 

- Atsiprašau? - tarė jis. 

- Aš jūsų kūrėjas, - atsakiau. - Jūs dabar gyvuojate viename 
mano romane - tiksliau, jau pačioje pabaigoje. 

- Mm, - numykė jis. 

- Ar nenorite nieko manęs paklausti? 

- Atsiprašau? - atsiliepė jis. 


- Drąsiai klausinėkit apie ką norit - apie praeitį, apie ateitį, - ta- 
riau aš. - Ateity jūsų laukia Nobelio premija. 

- Kas kas? - paklausė jis. 

- Nobelio medicinos premija. 

- Hm, - neaiškiai numykė jis. 

- Aš pasirūpinau, kad nuo šiol jūsų kūrinius leistų padori lei- 
dykla. Užteks visokių „bebriukų“! 

- Mm, - atsakė jis. 

- Jumis dėtas, aš pilte apipilčiau rašytoją klausimais, - tariau jam. 

- Jūs ginkluotas? - paklausė jis. 

Aš nusijuokiau patamsy, pabandžiau įjungti šviesą, bet ir vėl 
įjungiau valytuvus. 

- Man nereikia ginklo, kad galėčiau jus valdyti, pone Trautai. 
Man užtenka tik parašyti ką nors apie jus, ir viskas! 


X - Jūs nenormalus? - paklausė jis. 

- Ne, - atsakiau aš. Ir išsklaidžiau visas jo abejones. Permečiau 
jį į Tadžmahalą, paskui, - į Veneciją, paskui - į Dar es Salamą, po 
to - ant Saulės paviršiaus, bet neleidau jo praryti liepsnoms, - ir 
grąžinau į Midlendą. 

Vargšas seniokas klaktelėjo ant kelių. Žiūrėdamas į jį, prisimi- 
niau, kaip elgdavosi mano motina ir Triušelio Huverio motina, kai 
kas nors bandydavo jas nupaveiksluoti. 

Jisai spaudėsi prie žemės, ir aš jį perkėliau į jo vaikystės dienų 
Bermudus, leidau pasižiūrėti į nevaisingą Bermudų erelio kiauši- 
nį. Iš ten pernešiau į savo vaikystės laikų Indianapolį. Pasodinau jį 
tarp cirko žiūrovų. Jis matė vyriškį, sergantį lokomotorine ataksija, 
ir moterį su moliūgo didumo gūžiu. 


X Aš išlipau iš išsinuomoto automobilio. Išlipau su trenksmu, kad 
jis bent išgirstų savo kūrėją, jeigu jau nenori matyti. Stipriai trink- 
telėjau dureles. Eidamas aplink automobilį, stipriau negu reikia my- 
niau pėdas, kad žingsniai būtų ne tik lėti, bet ir grikšėtų. 

Sustojau taip, kad batų viršūnės pateko į siaurą jo nuleistų akių 
regėjimo plotelį. 

- Pone Trautai, aš jus myliu, - švelniai tariau. - Aš klaikiai su- 
jaukiau jūsų sąmonę. Noriu grąžinti ją į normalią būklę. Noriu, kad 
jūs pasijustumėt toks vientisas ir kupinas vidinės harmonijos, kokiu 
nebuvau leidęs jums pasijusti. Noriu, kad pakeltumėt akis ir pasi- 
žiūrėtumėt, ką aš turiu rankoj. 

Rankoj aš nieko neturėjau, tačiau mano galia valdyti Trautą 
buvo tokia stipri, kad jis būtų matęs bet ką, ko tik būčiau panorė- 
jęs. Galėjau, pavyzdžiui, jam parodyti penkiolikos centimetrų ūgio 
Trojos karalienę Eleną. 

- Pone Trautai... Kilgorai... - tariau jam. - Aš laikau savo ran- 
koj vientisumo, harmonijos ir peno simbolį. Jis pasižymi rytietišku 
paprastumu, tačiau mudu, Kilgorai, ne kinai, o amerikiečiai. Mes, 
amerikiečiai, norime, kad simboliai būtų ryškiaspalviai, trimačiai 
ir sodrūs. O labiausiai mes trokštame simbolių, kurie būtų nesu- 
teršti didžiosiomis mūsų šalies nuodėmėmis, kaip antai vergija, ge- 
nocidu, nusikalstamu abejingumu savo piliečiams, begėdišku pelno 
siekimu, sukčiavimu ir kitomis nedorybėmis. 

- Pakelkit galvą, pone Trautai, - tariau aš ir kantriai laukiau. - 
Kilgorai... 

Senukas pakėlė galvą, ir aš išvydau raukšlėtą savo tėvo veidą - kai 
jis jau buvo našlys, kai buvo visai nusenęs. 

Jis pamatė, jog aš laikau rankoje obuolį. 

X - Netrukus man sukaks penkiasdešimt metų, pone Trautai, - ta- 
riau jam. — Aš apsišvarinu ir atsinaujinu, prieš pradėdamas visai 
kitokį gyvenimą. Apimtas panašios dvasinės būsenos grafas Tols- 
tojus paleido į laisvę savo baudžiauninkus. Tomas Džefersonas iš- 
laisvino savo vergus. O aš paleisiu į laisvę visus personažus, kurie 
taip ištikimai tarnavo man per visą literatūrinės veiklos laikotarpį. 
Jūs vienintelis, kuriam aš tai pasakiau. Kitiems šis vakaras bus toks 
kaip visada. Stokitės, pone Trautai, jūs laisvas, jūs laisvas! 

Jis nevikriai pakilo. 

Galėjau paspausti jam ranką, tačiau jo dešinė buvo sužalota, to- 
dėl mūsų rankos liko tabaluoti prie šonų. 

- Bon voyage“, - pasakiau aš. Ir išnykau. 


* Aš tingiai, maloniai vartaliojausi kūliavirsčia tuštumoje - ten vi- 
sada slepiuosi dematerializavęsis. Atstumui didėjant, Trauto šūks- 
mai tolydžio silpo. 

Jis šaukė mano tėvo balsu. Aš girdėjau savo tėvą - mačiau tuš- 
tumoje savo motiną. Toli toli buvo motina nuo manęs, nes kaip pa- 
likimą ji man užrašė savižudybę. 

Pro šalį praplaukė rankinis veidrodėlis - kiaurymė su perlamut- 
ro rėmeliais ir rankenėle. Aš jį lengvai sugavau ir prisikišau prie pat 
dešinės akies, kuri atrodė štai taip: 


Ž Laimingos kelionės (pranc.). 


262 


Štai ką šaukė Kilgoras Trautas mano tėvo balsu: 
- Grąžink man jaunystę, grąžink man jaunystę, grąžink man 
jaunystę! 


* Kurto Voneguto jaunesniojo tėvas ir senelis, iš profesijos archi- 
tektai ir dailininkai, gyveno Indianapolyje. Jo vienintelis gyvas brolis 
yra žymus fizikas, atradęs, be kita ko, kad, pasitelkus sidabro jodidą, 
galima sukelti sniegą ar lietų. Šis p. Voneguto romanas - septintas. 
Jis jį kūrė daugiausia Niujorke. Visi šeši jo vaikai suaugę. 


kmraneC | 


===. 
|| nų 


263 


Kurtas Vonnegutas, išeivio iš Vokietijos proanūkis, gimė 1922 m. India- 
napolyje (Indianos valstija). Sąjungininkų armijoje dalyvavo II-ajame pa- 
sauliniame kare, buvo patekęs į hitlerininkų nelaisvę. Prieš karą studijavo 
biochemiją, po karo - antropologiją, o šeštojo dešimtmečio pradžioje atsi- 
dėjo vien literatūrai. 


Kurtas Vonnegutas kartais laikomas moksliniu fantastu. Jis kuria unika- 
lų - chaotišką ir iracionalų, komišką, pilną keistų atsitiktinumų pasaulį. 
Rašytojo kūryba yra glaudžiai susijusi su jo biografija. Jis išgyveno karo 
nelaisvę ir buvo katastrofiško Drezdeno bombardavimo liudytojas. Iš šių 
patirčių atsirado vienas garsiausių antikarinių romanų Slaughterhouse-Five 
(1969, lietuviškai Skerdykla nr. 5, 1981; kitos knygos, 2006) ypač išgarsėjęs 
protestų prieš Vietnamo karą metais. 


„Čempionų pusryčiai“ (Breakfast of Champions, 1973) - aštri ir juokinga 
satyra apie karą, seksą, karjerą, rasizmą, politiką. Kilgoras Trautas - pa- 
gyvenęs mokslinės fantastikos rašytojas (autoriaus Alter Ego) - keliauja į 
Menų festivalį; ten jį sužaloja jo pamišęs skaitytojas, įtikėjęs Trauto kny- 
gomis lyg realia tikrove. Juokas, absurdas, groteskas, satyra - tai Kurto 
Vonneguto pasipriešinimas vulgariam, „plastikiniam“ šiuolaikinės varto- 
tojiškos visuomenės gyvenimui. Drastiški vaizdai ir obsceniška romano 
leksika - iššūkis amerikietiškai pseudokultūrai ir veidmainiškai moralei. 
Kilgoras Trautas - patetiškas humanistas, po mirties pripažintas Amerikos 


psichiatrijos pionieriumi. Ant jo paminklo buvo užrašyta: „Kilgoras Trau- 
tas 1907-1981. Žmogus tuo sveikesnis, kuo humaniškesnės jo idėjos“. 


Grahamas Greenas, pavadino Kurtą Vonnegutą,“ vienu geriausių gyvų 
Amerikos rašytojų“. Kurto Vonneguto kūrybą ir asmenybę formavo hu- 
manistinės idėjos, pasibjaurėjimas karu ir militarizmu, šiuolaikinės civi- 
lizacijos barbariškumu ir brutalumu. Jis garsėja kaip aktyvus visuomenės 
veikėjas. Paskutinėje savo knygoje A Man Without A Country, 2005, auto- 
rius aršiai kritikuoja karą ir dabartinės JAV administracijos politiką. Jis 
yra Amerikos Humanistų asociacijos prezidentas, nuolat rašo žurnalui 
In These Times. 


Kiti reikšmingesni Kurto Vonneguto romanai: The Sirens of Titan, 1959 
(Titano Sirenos, 1993); Mother Night, 1961 (Motina naktis, 1997), Cats 
Craddle, 1963 (Katės lopšys, 1996), Galdpagos, 1985; Hocus Pocus, 1990, 
Timeguake, 1997. 


Kurt Vonnegut Skerdykla Nr. 5 


Iš anglų kalbos vertė Povilas Gasiulis 
kitos knygos, 2006 


Tai pasakojimas apie keistą Bilio Piligrimo gyvenimą - jam ateiviai iš toli- 
mos Tralfamadoro planetos atskleidžia, kad įprastinė laiko tėkmė neegzis- 
tuoja ir visados galima sugrįžti į praeitį ar nusikelti į ateitį. 


Jis vis iš naujo išgyvena Drezdeno bombardavimą, nusinešusį daugiau nei 
100 000 miesto gyventojų gyvybių, po karo grįžta į Ameriką, veda, patiria 
lėktuvo katastrofą, per kurią jam sužalojamos smegenys, apsilanko Tralfa- 
madoro planetoje - ten drauge su iš žemės pagrobta porno žvaigžde gyve- 
na Tralfamadoro zoologijos sode stikliniame kambaryje... 


Kaip ir daugelyje savo kūrinių, Skerdykloje nr. 5 Kurtas Vonnegutas suplaka 
aštrią satyrą, juodąjį humorą su mokslinės fantastikos elementais ir papil- 
do tai sukrečiančiais autentiškais prisiminimais apie savo paties pergyventą 
II-ąjį pasaulinį karą. Kurtas Vonnegutas ironiškai protestuoja prieš bepra- 
smybės, žiaurumo ir absurdo kupiną šiuolaikinės visuomenės gyvenimą. 


Skerdykla Nr. 5 laikoma Kurto Vonneguto kūrybos viršūne, vienu žymiau- 
sių antikarinių romanų, absurdo literatūros, juodosios komedijos klasika. 


* Pagyvenęs mokslinės fantastikos rašytojas Kilgoras 
Trautas keliauja į Menų festivalį - jame jį sužaloja pamišęs 
skaitytojas, įtikėjęs Trauto knygomis tartum tikrove... Aštri 

ir juokinga satyra apie karą, seksą, karjerą, rasizmą ir politiką. 
Naujajame lietuviškame knygos leidime atkurti kupiūruoti 
obsceniški romano fragmentai. 


Kurto Vonneguto kūrybą ir asmenybę formavo 
humanistinės idėjos, pasibjaurėjimas karu ir militarizmu, 
šiuolaikinės civilizacijos barbariškumu ir brutalumu. 
„Fantastiniai“ Vonneguto kūrybos elementai, juokas, 
absurdas, juodasis humoras - jo pasipriešinimas Vulgariam, 

